
Grundtvig og Goethe. 
Bidrag til oplysning om Grundtvigs læreår. 


Af L. Schrøder. 


I. 


D: Grundtvig i en alder af hen ved 80 år i sit hjem 
på Gl. Kongevej sluttede sine kirkehistoriske foredrag med 
at opfriske nogle af sine egne minder, berørte han ganske 
kort, hvad han havde lært af sit sødskendebarn Henrik 
Steffens. Iblandt det mærkværdige, han havde hørt af 
ham 1803, var da også den ytring, at »vilde man vide, 
hvad poesi var, da skulde man bare læse Shakspeare og 
Goethe, hvem jeg aldrig havde hørt nævne.« 

Dette sidste, at Grundtvig kunde være bleven student 
og nå til tærskelen af den theologiske embedseksamen, uden 
at have hørt Shakspeare og Goethe nævne, har en yngre 
kirkehistoriker fundet »aldeles .utroligt«, og idet han be- 
tragtede det som givet, at den gamle mand måtte have 
husket fejl med hensyn til dette, sluttede han, at Grundt- 
vig også kunde have husket fejl i andre ting; derfor skulde 
man i det hele benytte de i »Kirkespejl« givne oplysninger 
med stor varsomhed.) 

Det er åbenbart ikke en ligegyldig sag, om man har 
lov til at tage den gamle Grundtvigs fortælling om, hvad 

1) L. Koch; Den danske kirkes historie i årene 1801—17, s. 


232, anm. — Kirkespejl, 2. udg., 8. 323. 
n»Danskeren%, IV. i 

han har oplevet, for pålidelig eller ikke... Og det er af- 
gorende med hensyn til den betydning, man tår tillægge 
Henrik Steffens' optræden i Kjøbenhavn, om han virkelig 
har brudt vej for, at mennesker som Grundtvig blev op- 
mærksomme på Shakspeares og Goethes høje rang som 
digtere. Derfor skal det her undersøges, om hin meddel- 
se er »aldeles utrolig«, eller om det ikke snarere hænger 
sammen med en mindre rigtig opfattelse af hin tid i det 
hele, at det kan blive gjort gældende. 

Først skal det da oplyses, at Grundtvig i en alder af 
55 år har sagt omtrent det samme, som man læser i 
»Kirkespejl«. Da han nemlig 1838 holdt sine mærkelige 
forelæsninger på Borchs kollegium over de sidste 50 års 
begivenheder, udtalte han, at han slet ikke kendte Shak- 
speare og Cervantes, Goethe, Tieck og Novalis, får Steffens 
1803 fremhævede deres betydning i »den forelæsning over 
Goethe, han ej en gang skrev, og da mindre lod trykke«.”) 

Hvad der ved to samstemmende vidnesbyrd må an- 
tages at være bevist, er også af andre grunde rimeligt. 
Der er en overordentlig stor forskel imellem den opfat- 
telse af Goethe, der har hersket i den danske læseverden 
i det hele for og efter den tid, da Steffens havde vakt 
opmærksomheden for hans betydning. Og Grundtvigs sær- 
egne forhold har gjort, at han kunde være mere uvidende 
om Goethe end adskillige af hans jævnaldrende. Det er 


1") Mandsminde, s. 275. Der er meddelt mig et vidnesbyrd om, 
hvordan Grundtvig som olding havde en ualmindelig stærk hu- 
kommelse. Da C. E. Secher til slutningsheftet af N. M. Petersens 
literaturhistorie, der udkom 1864, havde udarbejdet en fortegnelse 
over anonyme og pseudonyme skrifter fra tiden får 1801, bragte 
han et eksemplar deraf til Grundtvig, med hvem han ikke får 
havde talt. Til hans store forundring begyndte Grundtvig da en 
samtale om familien Secher og viste et nåje kendskab til dens hi- 
storie, skånt det ikke vides, at-han nogen tid har stået i et særligt 
forhold til den. Det var minder fra de unge år, der vågnede hos 
ham, da han i sit hus så en mand af navnet Secher. 

værd at se lidt nærmere på begge disse forhold. Man 
kan derved få en god historisk baggrund for undersøg- 
elsen af Grundtvigs stilling til Goethe. 

Forskellen i den danske læseverdens forhold til 
Goethe i slutningen af forrige og noget hen i dette 
hundredår kan oplyses ved en sammenligning imellem 
den måde, hvorpå Balle og Martensen har stillet sig over 
for to af.hans ypperste digterværker. Disse to mænd har 
begge været navnkundige lærere i universitetets theolog- 
iske fakultet, de har begge beklædt Sjællands bispestol 
med ære, og de har, hver i sin tid, stået i et nåje for- 
hold til samfundets mest indflydelsesrige personligheder. 
Balle var noget ældre end Goethe; men der var ikke 
stårre forskel i deres alder, end at den ene som ung viden- 
skabsmand kunde søge en videre uddannelse ved universi- 
tetet i Leipzig, medens den anden som ung student gjorde 
sig bekendt med »Auerbachbs kælder« og andre mærk- 
værdigheder i den stad, der gjaldt for at være Tysklands 
Paris; det vides dog ikke, at de har truffet hinanden. 
Martensen kom først til Tyskland efter Goethes død, men 
færdedes da meget blandt mennesker, der havde stået i 
forhold til ham. Balle blev nødt til at læse »Werther« 
og til at ytre sin mening om den. Martensen var fra sin 
tidlige ungdom bekendt med »Faust« og har åbenbart haft 
stor glæde af at dvæle ved denne digtning. 

Det var i året 1776, at en kjøbenhavnsk boghandler 
bekendtgjorde, at han agtede at udgive en dansk over- 
sættelse af »den unge Werthers lidelser«. Dette vakte 
uro, særligt vel hos Ove Høegh Guldberg, arveprins Frede- 
riks håjtbetroede rådgiver. Arveprinsen skrev til kancelliet 
(9. septbr.) og kancelliet til det theologiske fakultet (12. 
septbr.). Dette bestod af professorerne Holm, .Balle og 
Janson. De søgte at få fat i et eksemplar af Goethes 
.rToman. I de tre første boglader, hvor de forhørte sig om 


den, var den udsolgt; i den fjærde fik de bogen. Efter 
17 


å 


få dages forløb indgav de deres betænkning (16. septbr.))); 
kancelliet gjorde så indberetning til kongen (19. septbr.) 
og beordrede politiet til at standse den videre trykning af 
oversættelsen. Det tér vel antages, at det er Balle, der 
har affattet den skrivelse, som voldte dette siden så hårdt 
bedomte forbud. 

Der er særdeles meget i romanen om Werther, der er 
udpeget som anstødeligt, og dertil hører da også en hel 
del af det, som er det mest ejendommelige i bogen. 

»Hvorfor bryder geniets strom så sjældent frem, hvor- 
for bruser dens bølger så sjældent og ryster eders for- 
bavsede sjæle? På begge bredder bør de sindige men- 
nesker, og deres lysthuse, tulipanbede og køkkenhaver 
vilde gå til grunde derved, og derfor forstår de i tide ved 
dæmninger og kanalledninger at værge sig imod den truende 
fare.« 

»Hvorfor skal I altid ved at tale om en sag straks 
sige: det er dumt, det er klogt, det er godt, det er ondt? 
Hvad betyder da alt det? — Jeg har mere end en gang 
været drukken; mine lidenskaber har ikke været langt fra 
vanvid; men ingen af delene fortryder jeg; ti jeg har 
efter mit ringe forhold lært at forstå, hvorledes man altid 
har måttet kalde alle ualmindelige mennesker, som ud- 
rettede noget storartet, noget umuligt; for drukne og van- 
vittige.« . 
Disse to stykker er iblandt dem, der har forarget 
Balle og hans embedsbrødre, ligesom udtrykket »pedant- 
iske, blodløse love« og den hårde dom over præstekonen, 
der havde fældet nogle gamle nøddetræer, som Werther 
havde haft sin glæde af, og som beboerne i sognet elskede: 
»Det er hende, den ny præsts kone, et magert, sygeligt 
væsen, som har megen grund til ikke at bryde sig om 
verden; ti ingen bryder sig om hende. Hun er en nar- 


1) Den er første gang fuldstændig trykt i KiskSKisKUnIKKS sam- 
linger, andet bind, s. 130—142, 

agtig kvinde, der giver sig af med at være lærd, blander 
sig i undersøgelser om kanon, arbejder meget for den 
moralsk-kritiske reformation af kristendommen og 
trækker på skuldrene over Lavaters sværmerier; hun har 
et aldeles nedbrudt helbred og derfor ingen glæde på Guds 
grønne jord. Sådan en skabning var alene i stand til at 
omhugge mine nøddetræer«.?) 

Det er den spidsborgerlige tankegang, — de stive 
samfundsformer, — den pedantiske lærdom, der trådte 
frem i tidens theologi, det er alle disse ting, Goethe lader 
Werther rase imod, men på en sådan måde, at han bestandig 
går over stregen til den anden side. Han kræver en ube- 
tinget ret for genierne. Lad dem bære sig ad, som om 
de var fulde og gale — man skal finde sig i det. Geni- 
erne kan nu en gang ikke måles med den almindelige 
alen. Men »var der noget, det 18de århundrede havde be- 
kæmpet, så var det geniet efter vore dages begreb. Det 
18de århundrede, der anpriste fliden, slidet, det ærlige 
arbejde, der satte det lovbundne og regelfaste i højsædet, 
men skyede det mysteriøse og latterliggjorde dets udbrud 
i ha-stemte toner, trak spidsborgerlig-fornemt på skuldrene, 
når man nævnte det genialske«.?) 

En theolog som Lavater har dog dje for, at det er 
hjærtelivet, som det kommer an på. Men de toneangiv- 
ende theologiske professorer — J. D. Michaelis, J. S. Semler 
og Kennicott nævnes i bogen — med deres smålige kritik 
af de bibelske bøger og af teksten i dem og med deres 
moralske anvendelse af bibelens indhold, — de ligner den 
brystsyge præstekone, der ikke har nogen glæde af livet 
og hensynsløst ødelægger, hvad der har skaffet slægter af 
mennesker husvalelse og endnu har magten dertil. 

Når vi i vore dage læser en bog som Werther, da 


1) Ved gengivelsen af disse steder er P. Stråms ny oversættelse 
benyttet. Den er udkommen i samlingen »Dansk folkebibliothek«. 
2) Schwanenfliigel: Ingemanns liv og digtning. S. 7. 

vil vi blandt andet spårge, om der ikke i de herskende 
samfundsforhold var noget, som kunde undskylde, at ind- 
sigelsen imod dem kom til at gå for vidt. Vi vil stille 
bogen sammen med Rousseaus opråb: »Lad os vende til- 
bage til naturen!« Men vi vil også mindes de anklager 
imod tiden, der kom til orde hos fromme lutherske kristne 
som Johan Georg Hamann og Matthias Claudius. Endelig 
vil vi måske dvæle ved mindet om den sammenhæng, der 
er imellem lovprisningen over naturen i modsætning til 
kulturen og en begivenhed som bonde-frigårelsen i Danmark. 

Balle var undskyldt, når han ikke kunde se Werther 
i belysning af de historiske forhold således som vi. Men 
vi kan ikke frikende ham for at stille sig selv i deres 
kreds, som Goethe lader Werther rase imod, når han 
kalder læsningen af bogen en »kedsommelig tidsspilde«, 
ja »modbydelig og aldeles unyttig« for alle dem, der kunde 
give sig af med den uden skade for deres religion og 
gode sæder. Og når han har været med at udpege stedet 
om præstekonen som anstødeligt, da røber det en stårre 
samstemning med bibelkritikerne og de moraliserende prædi- 
kanter, end de fortjæner. 

Matthias Claudius havde en ganske anden opfattelse 
af Werther, og selv da han blev ængstelig ved rygterne 
om, at bogen havde givet anledning til selvmord, så at 
der kunde være grund til at råbe »allarm« som ved 
en ildebrand, indklædte han sin skildring af den farlige 
bog i et billede, der vidnede om virkelig forståelse: 
»Det sér nok godt ud, når et håjt tårn står i lys lue; 
men det er dog en stor ulykke. I en beskrivelse kan 
man, for at behage djet, lade det komme i brand lidt 
efter lidt og så styrte sammen med et skrækkeligt brag, 
det ser godt ud og skader ikke. Men når det, som sagt, 
virkelig brænder, eller et andet tårn kunde komme i brand 
ved beskrivelsen, sapperment! da må man med kone og 
bårn bære vand og på ethvert andet tårn sætte en tårn- 

vægter, der piber hver time, og går allarm ved den ring- 
este røg.«”) 

Dersom vore theologer havde begrundet deres advarsel 
imod oversættelsen alene ved henvisning til, at »Werther- 
feberen« i Tyskland tit havde ført til en dødelig udgang, 
da kunde man endda have betænkeligheder ved forsøget 
på at rejse en kinesisk mur imod et åndeligt røre. Men 
nu gjorde de gældende, at dens indhold var uterligt og 
bespotteligt, at det undergravede lydigheden mod love og 
øvrighed. Den »smukke stil« og det »blomstrende fore- 
drag« gjorde bogen desto farligere »for uskyldige og ej 
vel grundede mennesker«, og derfor skulde trykningen af 
oversættelsen standses. 

Hvor Martensen i sit hovedværk »den kristelige etik« 
skal fremstille syndens tre hovedformer, hovmod, sanse- 
lighed" og gerrighed, oplyser han den sidste ved Moliéres 
»den gerrige« og overgangen imellem de to første ved »de 
to uforgængelige skikkelser, der ligesom Prometheus hører 
til dem, der selv trænge sig ind i virkeligheden: Faust 
og Don Juan. Faust begynder i en falsk åndelighed, i 
erkendelsens hovmod, i selvopløftelse over menneskehedens 
grænser, og herfra synker han ned til sanselig forelskelse, 
lyst og lidenskab; Don Juan begynder i sanselig lyst og 
lidenskab, og derfra drives han med indre nødvendighed 
ind i åndeverdenen, hvor han i frækhed udæsker den gen- 
gældende retfærdighed imod sig.«?) Hvilken forskel er der 
ikke imellem Balles sædelære, som vi kender den fra det 
sjætte kapitel i hans »lærebog«: om pligterne, og Marten- 
sens etik? Hvad vilde Balle have sagt, om det var bleven 
spået, at en navnkundig efterfølger af ham på Sjællands 
bispestol skulde indblande Prometheus, Faust og Don Juan 
i »den kristelige etik«? Er nogen enkeltmand skyld i, at 
Martensen gjorde det, så er” det Goethe, der var stærkt 


1) R. Petersens Matthias Claudius. s. 150 f. 
2) Martensens ,den kristelige etik", alm. del, s. 134 og 138. 

optaget både af Prometheus-sagnet og af Faust-sagnet, og 
som særligt har fået sine samtidige og den næste slægt til 
at grunde over den gamle folkedigtning om dr. Faust. 
Martensens syssel med sagnet og digtningerne om 
Faust hører til de mærkeligste ting i hans levnet. Da 
han på sin udenlandsrejse midt i trediverne ved vintertid 
rejste fra Munchen til Wien, standsede han ved landsbyen 
Mølk for at besøge et benediktinerkloster. Han blev vel 
modtaget og indbudt til at opholde sig der nogle dage. 
En af munkene, der tillige var skolebestyrer, var en varm 
beundrer af Schiller og Goethe og fornøjelig at samtale 
med. På sit værelse fandt Martensen en ny bog om Faust 
af den østerrigske digter Lenau. Han tog og læste den. 
Den gjorde et godt indtryk på ham, og han gav sig til at 
sammenligne den med Goethes Faust. Med hensyn til 
talent og poetiske midler kunde Lenau naturligvis ikke 
måle sig med Goethe; men Martensen fandt til sin glæde, 
at han havde opfattet Faust fra et helt andet synspunkt 
end Goethe, nemlig ud af en kristelig livsanskuelse. Da 
Martensen kom til Wien, var det ham en hovedopgave at 
finde Lenau (eller Niembsch von Strehlenau, som han i 
virkeligheden hed). Han gik til »det sølverne kaffehus« 
(den neunerske kafé), og der så han første gang digteren 
med det blege, gulagtige ansigt, de sorte hår og det »ind- 
trængende« sortebrune je stærkt optaget af at spille billard. 
Senere blev de bekendte og nåje omgangsvenner. Lenau 
kaldte deres samtaler »et fornuftbad«, hvori han uger 
igennem sad, 4 til 8 timer daglig. Også for Martensen 
var disse samtaler et bad. Lenau, der var en stor violin- 
spiller, fik sin danske ven til at tage violin-spillet op, som 
han for havde øvet, uden at der dog kom videre ud af 
det. Derimod skrev Martensen en tysk afhandling om 
»ideen i Faust-sagnet med særlig hensyn til Lenaus digt- 
ning«, som han læste for ham, efterhånden som den skred 
frem. Tit traf han ham op på formiddagen, liggende i 

sin seng, og overordentlig tung i sindet; men så blev han 
oplivet ved at høre oplæsningen og råbte: »Mesterligtl 
uforligneligt!« Lenau vilde have, at afhandlingen skulde 
trykkes og fik Cotta til at tage den på sit forlag; senere 
bearbejdede Martensen den på dansk og lod den trykke i 
Hejbergs tidsskrift Perseus. 

Hvad der gjorde, at Goethes Faust trods sin stårre 
betydning som digterværk ikke tilfredsstillede Martensen 
således som Lenaus digtning, er blandt andet fremstillingen 
af Mefistofeles. I den »prolog« til stykket, der er hen- 
lagt til himlen, priser først de tre erkeengle »Herren«, og 
så kommer Mefistofeles frem: 


Da du, o herre, atter blandt os træder 

og venlig spårger til enhver især, 

og jeg ved din bevågenhed mig glæder, 

så sér du også mig i flokken her. 

Tilgiv, jeg kun i jævne ord mig fatter, 

om så de alle håner mig måske; 

min patos fik dig vist nok til at le, 

hvis ej forlængst du afvant var med latter. 
Om sole, verdner kan jeg mine ord ej fåje, 
jeg sér kun, hvordan menneskene dåje. 

Ja, verdens lille gud er stadig væk den samme 
besynderlige prås, han var fra arilds tid. 
Hans skæbne blev måske lidt mere blid, 
hvis ej du havde skænket ham med flid 
det genskin af dit himmellyses flamme, 
»fornuften«, ved hvis brug den stakkels fyr 
kun mere dyrisk blier end noget dyr. 

Han er — hvis eders nåde det tillader — 
som en af de langbenede cikader, 

der går i græsset sine skæve hop 

og der sin gamle vise stemmer op. 

Når så endda han holdt sig der i ro! 

Men hver klat snavs skal han med grundighed beglo. 


Samtalen imellem Herren og Mefistofeles drejer sig så om 
dr. Faust, som Mefistofeles får lov til at råde med, da 

Herren er vis på, at den bedre natur i ham dog til sidst 
skal sejre: 


Let mandens virkekraft kan sygne hen, 
så ubetinget ro han foretrækker; 

han trænger stundom til en følgesvend, 
en djævel, der ham opper, pirrer, ægger. 


Idet himlen lukkes, og erkeenglene spredes ad, siger Me- 
fistofeles: 


Jeg ser den gamle gærne af og til 

og passer på, jeg ikke støder manden. 
Det er dog kønt, slig fornem herre vil 
passiare så humant med selve fanden. 


»Goethes Mefistofeles«, bemærker Martensen, »er en mo- 
derniseret djævel, et negativitetens princip, en personifika- 
tion af det onde, der kun er opfattet som en nægtelse, 
men tillige som medhenhørende i tilværelsen for at skaffe 
modsætning, liv og røre; men hvor forskellig herfra er 
den kristelige anskuelse; den mørkets ånd, som kristen- 
dommen lærer os at forsage, er Guds og menneskens 
fjende, en skabning, der i hovmodig trods går oprår mod 
skaberen.« 

Og hermed hænger det da sammen, at den hele livs- 
anskuelse, hvoraf Goethes digtning er gennemtrængt, er 
pantheistisk eller halvpantheistisk og skeptisk. Der er 
ingen virkelig forskel på Gud og verden og ingen virkelig 
forskel på godt og ondt. 

Men derfor mister Goethe og hans digtning ikke deres 
betydning i- Martensens &jne. Når han hos Lenau traf 
grev Aleksander af Wuiurtemberg, et sødskendebarn til 
kongen af Wiurtemberg, og denne fornemme herre sagde 
til ham: »Kan. De udholde de goethe-schillerske urskove? 
vi kan ikke længer udholde dem; vi behøver andre plant- 
ninger« — så undgik Martensen vel at sige ham imod; 
men han følte sig slet ikke tiltalt af denne nedsættelse af 

de store klassikere, der, hvor meget der end med rette 
eller med urette kan bemærkes, dog er »piller og grund- 
støtter i poesiens tempel«. Og hvad særlig Goethes Faust 
angår, da beholdt den blandt andet sin betydning i Marten- 
sens &6jne som digterens »rent individuelle konfession, en 
udtalelse og fremstilling af digterens indre oplevelser: det 
er den såkaldte sturm- und drangperiode i Tyskland, den 
gæring, den trængen, der bebudede en ny tids frembrud, 
som den gang rørte sig i ungdommelige ånder og gemytter, 
som Goethe selv og de med ham beslægtede, der her har 
fundet et udtryk, deres filosofiske gåder, deres indre kamp 
mellem tro og erkendelse, deres foragt for det videnskabe- 
lige filisteri, deres søgen og higen, deres længsler og usluk- 
kede tørst.« Martensen mener, at der er en sammenhæng 
imellem det, at Goethes Faust oprindelig er et brudstykke 
og aldrig nåede til at blive et fuldstøbt hele, og det, at den 
kun er »et enkelt om end stort individuums bekendelse.« 

Dette er meddelt efter den gamle Martensens skildring 
af sit levnet.”) Men går man tilbage til afhandlingen i 
»Perseus«,?) da finder man langt stærkere udtryk for den 
unge theologs beundring for Goethe og hans hoveddigtning. 
Goethe er i hans &jne »en kæmpeånd«, »en af vor tids 
store profeter, og man tår vel antage, at det hørte med 
til hans store, omfattende mission at blive det for protestant- 
ismen, hvad Dante var for katolisismen; at alle betingelser 
dertil vare til stede i hans talent, tår ingen nægte, der 
kender hans ords kraft, hans store, omfattende blik, den 
sjældne gave, han havde til at opfatte alt i det egentlige 
middelpunkt«. Han har nu vist nok ikke løst sin opgave, 
fordi han helt eller delvist har stillet sig udenfor kristen- 
troens grund. Men med stort held, ja på en »måske 
absolut fuldendt« måde har han skildret Fausts forhold 
til Margrete. Denne skildring »anses med rette for noget 


1) Martensen: ,,Af mit levnet%, I, s. 162—187. 
2) Nr. 1, s. 93, 119 f. og 123. 

af det herligste, poesien har frembragt, og uden tvivl er 
det også dette parti af digtet, der har forskaffet det sin 
store popularitet. Også den håje tragiske alvor har han 
her ganske formået at optage i sig, og dommedagen, som 
hans poesi ikke har formået at holde over Faust, har den 
desto bedre fuldbyrdet over Gretchen«. Han henviser til 
scenen i domkirken, hvor orgelet toner og koret synger: 
»Dies iræ, dies illa«, medens den onde ånd står bag Mar- 
grete og siger: 


Margrete, kan du mindes, hvad udåd i dit hjærte? 

da end du fuld af uskyld Gjælder din bån din moders sjæl, 
herhen for altret trådte, som du i slummer dyssed 

da af den lille slidte bog til lange, lange kval? 

du stammed dine bånner frem, Hvis blod er på din tærskel? 
halvt barnets lege, — Og under dit hjærte, 

halvt Gud i hjærtet! hvad rører sig svulmende der 
Margarete! og ængster dig og sig 

hvad huser du for tanker? med varslende liv? 


Og da så Margrete siger: »Ve! vel kunde jeg slippe de 
tanker, som her og der og allevegne storme imod migl!« 
så bliver den onde ånd ved: 


Vreden griber dig! 
basunen runger! 
Gravene skælve! 

Og dit hjærte 
genopvakt 

fra askens ro 

til flammende kvaler 
farer bævende op! 


Endelig udbryder den ulykkelige kvinde: 


Ak, var jeg herfral ; Her er så trangt! 

Det er, som om orgelet Murenes piller 

kvalte mit åndedrag, træde mig nær! 

som sangen. løste Hvælvingen trykker mig! — 
mit hjærtes fuger. — Luft!)) 


1) P. Hansens oversættelse af. Faust. 

Det kan ikke fejle, at Balle kunde have funden lige 
så megen grund til at advare imod »Faust« som imod 
»Werther«, hvis man ved at kræve hans betænkning havde 
nødt ham til også at læse den anden hoveddigtning af 
Goethe. Martensen skjuler ikke, at han finder noget »apo- 
kryfisk«, noget »ukanonisk«, i Goethes Faust; men han 
beundrer lige fuldt digtningen. — 

Går vi udenfor de tone-angivende theologers kreds for 
at oplyse forholdet, hvori man her i landet stillede sig til 
Goethe i den sidste menneskealder af forrige og noget 
hen i dette hundredår, da kan vi fra hin tid lægge mærke 
til to betydelige mænd, som virkelig kendte Goethe, æsthe- 
tikeren Kn. L. Rahbek og digteren Jens Baggesen, og fra 
vort hundredår agte på filosofen F. C. Sibbern, kunst- 
historikeren N. L. Hoyen og politikeren Orla Lehmann. 
Rahbek havde som ung haft et anfald af Werther-feberen; 
han har 1801—2 udgivet en oversættelse af »Vilhelm Mei- 
sters læreår« og 1811—12 af »Valgslægtskaberne«; men 
han satte ikke Goethe højt som digter. Baggesen nærede 
en afgjort uvilje imod Goethe, som kun Qehlenschlågers 
søster, Sofie Ørsted, forstod at overvinde for en tid. I 
et brev, som han den 25. september 1797 i Worb ved 
Bern skrev til Jacobi, fortæller han, at han har gjort en 
tur til Zurich og. besøgt Pestalozzi, med hvem han græd 
»salige tårer«, og tilfåjer så: »Lavater så jeg ikke denne 
gang; tiden var for kort dertil — og egentlig, for at sige 
sandheden, frygtede jeg, at jeg hos ham skulde træffe 
Goethe, der netop var ankommen til Zirich«.”) 1803 
udgav Baggesen en samling tyske digte i Hamborg, og deri 
var et om Goethe, hvori det hed, at denne »havde skænket 
pøbelen mangen en bog« — hvad der vakte Oehlenschlågers 
forbitrelse. Et digt, der først udkom efter Baggesens død, 
og som hed »den fuldendte Faust«, var efter OQehlen- 

1) Aus Jens Baggesens briefwechsel mit K. L. Reinhold und 
F. H. Jacobi. II, s. 224, 

schlågers opfattelse »et stort smædedigt over Goethe«.") — 
Om de danske digtere, der var samtidige med Baggesen, 
har Grundtvig bemærket, at de »hvilede på deres lavrbær, 
kendte næppe til Schiller og Goethe, end sige til Shake- 
speare, og var i det mindste fri for enten at ligne eller 
efterligne dem«.?) 

Havde Sofie Ørsted en tid kunnet omvende Baggesen 
fra at være Wielands til at være Goethes beundrer, så 
havde hun langt lettere ved at få Sibbern til at prise 
Goethe. Det er ingen hemmelighed, at det er Sibberns 
sværmeri for Sofie Ørsted, der ligger til grund for hans 
skildring af Gabrielis' ulykkelige lidenskab, et dansk side- 
stykke, men vel også modstykke, til Werthers lidelser. 
Sibberns breve til Sofie Ørsted giver gode bidrag til op- 
lysning om hans følelser over for Goethe. I Frankfurt 
føler han sig underlig bevæget, fordi dér »i en svunden 
tid en færdedes som barn, hvem nu hele verden ærer, og 
hvem jeg og De elske«. Men da han ventede at træffe 
denne ene, hvor vekslede da ikke hans følelser? Det var 
for ham, som om han drog hen til sin sjæls elskede, fuld 
af angst og fuld af glæde, fuld af håb og fuld af frygt. 
»En sorg kun beder jeg Gud at skåne mig for: at han 
— hvad skal jeg sige? — at han ikke skulde være den 
mand, som var værd, at man for hans skyld. var i en 
sådan følelsernes bevægelse. Men nejl det er ikke mueligt!«?) 
I de »efterladte breve af Gabrielis«, som er henlagte til 


årene 1813—14, støder man jævnlig på Goethes navn; lige" 


som Sibbern og Sofie Ørsted delte beundringen for den 
store tyske digter, således er dette et foreningspunkt for 
Gabrielis og den kvinde, han elsker med en ulykkelig liden- 
skab, og i sm vånde tyr Gabrielis til læsningen af Goethes 


1) Oehlenschlågers erindringer, I, s. 202. 

2) Mandsminde, s. 533. 

3) Breve fra Sibbern, s. 85 og 63. Smlgn. nord, mndskr., 1877, 
II: Om Sibbern og Henriette Herz. 

»Aus meinem leben«: »Den er for mig en vuggesang i stor 
stil. Gud give mig hans ligelige mod og dygtige kraft i 
lykke og i smerte«.”) I »Gabrielis breve til og fra hjem- 
met«, der er henlagte til 1824, finder man, at Sibhern- 
Gabrielis på sine fodture har »Hermann und Dorothea« 
med sig eller kan tage sin »lille Goethe« frem og læse 
»de to epistler af ham, hvori han skal besvare det spårgs- 
mål af en ven, hvorledes man dog skal redde sig for alt 
det meget, som nu fra læsebibliothekerne stråmmer ind i 
husene og mangen gang forrykker hovederne«.?) 

Da Høyen var i Weimar, en halv snes år efter at 
Sibbern havde besøgt Goethe, skrev han: »Jeg lever i 
samme by som Goethe! I morgen skal jeg tale med ham. 
I kan tro, det er en underlig følelse, som gennemstrommer 
mig. Jeg.er så rolig, så lykkelig, og dog så længselsfuld, 
så spændt.« Da han kom til Goethe, faldt det ham yderst 
svært at tale: »Jeg vilde så gærne nyde, ret indpræge 
mig hans billede.« Efter samtalen gik han hen i en have 
for ene med sig selv mellem de stille træer at gentage 
hele dette for ham så mærkværdige optrin.”) 

Orla Lehmann har fortalt, at først og fremmest 
Goethe udøvede en stor virkning på ham i hans ungdom, 
ikke blot på hans. smag, men også på hans livsanskuelse. 
Han drog næring af »sådanne sandsagn« som: 


Grå, kære ven, er alskens teori; 
"men grønt er livets gyldne træ. 


Og han lagde nåje mærke til en advarsel som denne: 


Med ord kan prægtigt føres strid, 
med ord der kan systemer bygges, 


1) Nævnte bog, s. 17 f. Smilgn. s. 32 og 34. 

?) Nævnte bog, s. 221 og 159. 

3) Ussing: Hoyens levnet, II, s. 2—4. Nord. mndskr., 1873 
I, s. 439 f. 

til ord man troende kan fæste lid, 
og fra et ord kan ej et jota rykkes.”) 

Selv de af Sibberns, Håyens og Lehmanns samtidige, 
der nærede afgjort uvilje mod Goethe, gav "det ikke til 
kende uden samtidig at tilstå, de godt indså hans store 
betydning. Zngemann skrev om sin udenlandsrejse: »Goethe 
vilde jeg ikke besøge: hans personlighed, for så vidt den 
åbenbarer sig i hans skrifter, har jeg aldrig elsket, og med 
den fuldeste erkendelse af hans geni, "har jeg altid båret 
et slags had til den livsanskuelse, jeg har fundet i hans 
værker. «?) 

Det vilde til visse være et særsyn, om en vel begavet 
theologisk studerende nu om dage eller i de nærmest fore- 
gående slægtled kunde være uvidende om Goethes tilvær- 
else og betydning. Men efter hvad der nu er oplyst, går 
det åbenbart ikke an derfra at gåre slutninger til endog 
udmærkede studerendes forhold i slutningen af forrige og 
de allerførste år af dette hundredår. — 

Tænker vi særligt på Grundtvig, da er det højst rime- 
ligt, at ingen af de mennesker, der hår haft indflydelse 
på ham under hans opvækst, kunde falde på at nævne 
Goethe for ham. Hans fader, præsten i Udby ved Vor- 
dingborg, var Balles svoger og lagde stor vægt på hans 
meninger. Hans opdrager i drenge-årene, præsten i Tyre- 
god, Laurids Feld, har næppe haft sans for, hvad man 
kalder skon-literatur, og de bøger, der i læseselskabets 
taske fra Vejle bragtes ud på den jydske hede, var vel 
især tidsskrifter og fejdeskrifter, der vedrørte kristentroen 
og bibelen. Et bevis på, hvor lidet bøger som dem, Goethe 


4) Lehmanns efterladte skrifter I, s. 22. Versene efter P.Han- 
sens oversættelse af Faust. 

2) Tilbageblik på mit liv og min forfattervirksomhed fra 1811— 
37, 8. 39. Oplysninger om C. Hauchs og J. L. Heibergs og flere 
af deres samtidiges forhold til Goethe kan man finde. .i G. Brandes” 
afhandling: ,, Goethe og Danmark" i ,,Mennesker og værker". 

skrev, er bleven udbredte ved læseselskaber, kan man 
finde i, hvad der på Langeland er bleven fortalt om Grundt- 
vigs virksomhed som styrer af øens læseselskab. De bøger, 
han sendte omkring, vakte en lignende forundring som 
især for nogle år siden den såkaldte realistiske literatur. 
Det har rimeligvis ganske særligt været Goethes bøger, 
folk har taget anstød af. Ved at se dem er de gamle 
præster bleven mindede om den hårde dom, der i deres 
ungdom var bleven udslynget over Werther, og som havde 
gjort, at de siden mente, Goethe hørte ikke til det gode 
selskab. — I latinskolen i Århus, hvor Grundtvig var fra 
1798—1800, lærte han ikke tysk.”) Rektoren og kon- 
rektoren, Krarup og Stougård, holdt sig til deres klassikere, 
og det blev Ciceros romerske kløgt og Herodots græske 
klarhed, der vakte Grundtvigs opmærksomhed.”)  Latin- 
skoletiden berøvede ham tilmed den sans, han får havde 
haft, for de store samtidige verdensbegivenheder. Lærerne 
ved universitetet skulde ikke give ham besked om, hvad 
der var på færde nede i Tyskland. De »holdt kun mådelig 
skridt med tiden«; »vore theologer kendte kun meget lidt 
til Kant, og vor filosof holdt sig strængt til Leibnitz og 
Wolff.« Grundtvig kom da også sjælden eller aldrig på 
forelæsningssalen, hvor han snart lærte, hvad der i den 
alder var ham nok: at han kedede sig.”) I Moldenhawers 
kollegier, som han især lærte til sin attestats, fandt han 
sikkert ikke Goethes navn. 

Snarere kunde det tænkes, at han havde hørt den 
tyske digter omtale af andre studenter eller under besøg 
i kjøbenhavnske huse. Af egentlige studentervenner har 
han imidlertid kun haft en — P. N. Skougård —, og han 
manglede poetisk sans. Blandt de kjøbenhavnske huse, 
hvori Grundtvig kom, var hans morbroder, professor Frede- 


1) Smlgn. hans ,,Dansker", I, 110. 
2) Literære testamente, s. 8. 
3) Mandsminde, s. 274. 

rik Bangs, det, hvori man snarest kunde tænke sig, at 
talen kunde være kommen på Goethe. Professoren selv 
har vist nok ikke syslet med den slags læsning. . Men han 
havde til stifsånner brodrene O. H. og J. P. Mynster, 
Henrik Steffens' nære venner. Skulde de ikke have nævnt 
Goethe i Grundtvigs nærværelse? Læser man J. P. Mynsters 
meddelelser igennem, vil man ikke få noget indtryk af, at 
han i sin ungdom har haft sønderligt med Goethes digt- 
ning at gore. Og selv om dette havde været tilfældet, 
var det lidet rimeligt, at han havde påvirket Grundtvig i 
den retning. De to mærkelige breve, de vekslede i 1812, 
vidner om, at de havde stået helt fremmede for hinanden, 
indtil Grundtvig som kapellan søgte Mynster. Og at de 
— trods det, at Frederik Bang kaldte den ene af dem sin 
søn og den anden sin søstersåsn — ikke havde gjort be- 
kendtskab med hinanden, er let forklarligt for den, der 
véd, hvordan Grundtvig færdedes i sin ungdom. 
Grundtvig var allerede som barn overordentlig inde- 
sluttet og egentlig kun vel til pas, når han syslede med 
historiske bøger. Han havde slet ikke lyst til at lege, og 
da han blev voksen, passede han lige så lidt i et muntert 
lag. »I selskab var jeg det dummeste, stummeste og ked- 
sommeligste dyr, og i det samme &jeblik lo hjærtet i mit 
liv; ti jeg var ikke, hvad jeg syntes at være. Glad vendte 
jeg tilbage i min ensomhed, og en næsten utrolig munter- 
hed besjælede mig.« Således skrev han 1808.) Dermed 
stemmer, hvad han anden steds har fortalt, at han »fra 
barnsben var folkesky så godt som nogen« og i sin ung- 
dom »for kluntet og folkesky og åndløs« til i selskab at 
tildrage sig nogens opmærksomhed, hvorfor han godt kunde 
blive antaget for »et kødhoved«.”) Dermed stemmer endelig, 
hvad Henrik Steffens har fortalt om sit sødskendebarn fra 
landsbypræstegården, at han, ved at se ham hos professor 


1) Chr. Molbech og N. F. S. Grundtvig, s. 12 f. 
2) Dannevirke 3, s. 79. Mandsminde, s. 532 og 270. 

Bang, ikke kunde ane, at der var noget betydelig gemt i 
ham, og det af Fr. Hammerich offentliggjorte ordskifte 
mellem den allerede beråmte lærde og den unge student: 
»Hører du mine forelæsninger?« »Jo«. »Men forstår du 
dem da«. »Ja, noget«.") Et ungt menneske med denne 
skyhed kunde godt komme af og til i professor Bangs 
bolig på Frederiks-hospital uden at lære hans stifsånner 
at kende og uden at høre om den tyske digter Goethe, 
— før Steffens .dukkede op i det hus, og får han be- 
gyndte at tale på Ehlers kollegium. 


IL 

Har dr. G. Brandes?) ret i, at der »ikke kan være 
tale om en indflydelse af nogen som helst art fra 
Goethes side« på Grundtvig? 

Dette spørgsmål mener jeg at turde besvare benægt- 
ende, og jeg skal prøve at give grunde for dette svar. 

Der er et digt af Goethe, som hedder: »Grånzen der 
menschheit«, og som han har skrevet omkring ved året 
1780. Henrik Steffens har ventelig prist det i sine fore- 
drag om den store tyske digter, og dette kan have henledt 
både Oehlenschliigers og Grundtvigs opmærksomhed på det. 
Oehlenschlåger oversatte det på følgende måde: 


Menneskehedens grænser. 


Når den ældgamle trofast med barnlig 
hellige fader gysen i barm. 

med rolig hånd 

af rullende skyer Ti med guder 
styrtende lyn må sig måle 

over jorden såer, intet menneske. 
kysser jeg kjortlens Hvis han sig løfter, 
yderste flig og berører 


1) Steffens: ,Hvad jeg oplevede" i dansk overs., X, s. 248, og 
»For literatur og kritik", III, s. 171. 


3) Mennesker og værker", s. 39, 
vd 

stjærnen med issen, 
intet begrunder da 
usikre fodsål, 

og med ham lege 
skyer og vinde. 


Står han med faste 
marvfulde knokler 
på den velgrundede, 
varende jord, 

ej da han rækker 
did, at med egen 
eller med ranken 


Hvad adskiller 

guder fra mennesker? 
At mange bølger 

fra hine flyde. 

Os hæver bølgen, 

os sluger bølgen, 

og vi nedsynke. 


En liden ring 
begrænser livet, 
og mange slægter 
sig troligt lænke 
i tilværelsens 


han sig kan måle. evige kæde.”) 

Grundtvig byggede et hovedstykke af' sin første mere 
bekendte afhandling, den om »religion og liturgi«, over 
Goethes digt. 

Der er ikke mange af dem, som kender lidt til Dan- 
marks nyere kirkehistorie, som ikke véd, at den lolland- 
ske biskop P. O. Boisens plan til forbedring ved den ud- 
vortes gudsdyrkelse fremkaldte indsigelser både fra J. P. 
Mynster, den gang sognepræst i Spjellerup, og fra N.F. S. 
Grundtvig, den gang huslærer på Langeland. Sådanne 
kender også gærne titelen på Grundtvigs afhandling, der 
blev fuldendt den 1. oktober 1806 og trykt i Fallesens 
theologiske tidsskrift.) Men ikke ret mange har læst, hvad 
den 23-årige theologiske kandidat deri skrev, og fået rede 
på, at han prøvede på at fremsætte en sammenhængende 
livsbetragtning for at vinde et sikkert udgangspunkt for 
sin kamp imod de boisenske forslag, — at han ikke blot 


1) Digtet blev trykt i en nytårsgave for 1804, der blev udgivet 
af den kjøbenhavnske boghandler Simon Peter Poulsen (født 1757, 
død 1823), som har været særdeles virksom ved ugeblade, måneds- 
skrifter og nytårsgaver, særligt ,for damer",. Her er det meddelt 
efter Liebenbergs bidrag til den oehlenschlågerske literaturs historie. 

2) S, 146, 1, 10 f. n., antager jeg, at der skal læses ,, afmagt" 
ikke ,almagt", og s. 147, 1. 8 f. n., ,kampe" ikke ,, konger", 

søgte »at føre livet og dets problem«, dets gåde, frem for 
sine læseres beskuelse, men også søgte at løse dette pro- 
blem. Derfor vil det være nyt for de fleste læsere, når 
der her skal meddeles nogle stykker af dette forsøg: 

»Vi leve i en dal, begrænset af et uoverskueligt, bølg- 
ende hav. Drevne af en uforklarlig tvang, ane vi-dunkelt, 
at på hin side havet må være et land med skønnere 
vækster og renere luft — vort oprindelige hjem. Uvilkårlig 
stirre vi did, uvilkårlig stræbe vi i vore åndedrag at op- 
fange luften, der synes at stråomme ud fra hint ubekendte. 
Herved blive de stående, som berusede af dalens druer, 
eller lænkede til denne jord, ej kunne skue dens ophør. 
Herved bleve vi måske alle stående, dersom havets bølger 
ej efterhånden opslugte os; men nu kunne vi ej længere 
være tilfredse med den ubestemte anen. Vi forlange vis- 
hed. Selv tår vi ikke vove os bort, da vi må gå under 
ved forsøget, og dog ej vide, om det er os tilladt at for- 
lade dalen. Men tvende sendebud have vi, poesien og 
Jilosofien, og på dem bygge vi vort håb. Poesien svinger 
sig ud over havet og taber sig mellem skyerne. Kun 
stundum skimte vi den i det fjærne, og, vor stirren uagtet, 
ville vi dog aldrig opdage andet, end at den er omgivet 
af en forbifarende glans, som vi ane at være virkning af 
den skønnere sols stråler, vi sætte i det ubekendte. F//0- 
sofiens vej er en anden. Først gennemsøger den dalen. 
nåje og følger den i alle dens bugter, for, om muligt, der 
at finde stedet, hvorfra hin anelse udstrommede, men 
drives efter spildt måje, af nødvendigheden — til at slutte, 
den dog må være kommet over havet... Med stårste om- 
hyggelighed udruster den sit skib til fart over dybet, men 
kommer næppe et stenkast fra landet, for den stanses af 
de skyhøje, rullende bølger. Enten må den hæve sig over 
dem, og blive poesi, eller ankre, udsat for de stormende 
vinde, eller den, træt af forgæves kamp, må vende tilbage, 
byde "os -betragte dalen som vort hjem, og néjes med at 

give regler for den bekvemmeste gang på den bugtede 
vej, der fører til havet. Enten må vi nu atter ty tilbage 
til hin anelse, filosofien i det håjeste kun gjorde bestemtere, 
eller vi må erkende vor trang til belærelse fra hin side 
havet«.7) 

Denne billedtale udlægger Grundtvig ved at pege på, 
hvordan mennesket, når han har nået til at kunne beskue 
sig selv, finder hos sig »en trang, der går ud over det 
endelige«, og som skiller ham fra dyrene. Denne »anelse«, 
af en håjere bestemmelse end »at fødes, nyde og dø« lader 
sig ikke undertrykke. Vil mennesket forsøge det og gére 
nydelsen til sit håjeste mål, da kommer han i kamp med 
»det, vi kalde samvittighed«, og »stedse må han flygte 
for den overmægtige fjende, hvis angreb blive stærkere 
og hurtigere, ligesom alderen går ham svagere og mere 
uskikket til flugt. Tilsidst indknibes han imellem den og 
døden og kaster sig skælvende i den sidstes kolde arme, 
uden dog der at turde håbe befrielse fra den forfølgende 
dæmon«. Dette er hverdagsmenneskets historie... Men 
hvordan er da hans, som i stolthed ser ned på hverdags- 
mennesket som sin »slumrende broder« og bebrejder ham, 
at »han selv er årsag i sine ængstelige, plagende dråomme«? 
Han slutter sig tæt til anelsen om sin håjere bestemmelse 
og håber ved poesiens og filosofiens hjælp at få den for- 
vandlet til vished. Men poesien er vel i stand til at udmale 
en højere tilværelse med »de mest glansfulde træk, hvori 
mennesket 6jeblikkelig bevæger sig med berusende vellyst« ;. 
men »den kan-ikke skænke noget varigt liv i samme« og 
ikke tillægge tilværelsen »en egen værdi som indsluttende be- 
tingelsen for en håjere væren«, og filosofien kan vel »lede 
mennesket til bevidsthed om tilværelsens strid«, den kan 
begrunde den påstand, at løsningen på menneskelivets gåde 

1) Dette stykke er optaget fuldstændigt i prof. P. E. Millers 


anmeldelse af Grundtvigs afhandling i Kjøbenhavns lærde efterret- 
ninger for 1808, nr. 45. Det har åbenbart tiltalt ham. 

»enten må være umuelig eller føre ud over tilværelsen; 
men selv at løse den, formår den ikke«. Mennesket 
trænger til religion eller til en guddommelig kraft, der 
hæver det over alle jordens omgivelser til det højeste, 
oversanselige, eller knytter samfundet mellem det endelige 
og det evige. Og religion var slægtens oprindelige eje. 

Der er for mig ingen tvivl om, at både det smukke 
billede, hvormed Grundtvig begyndte besvarelsen af spårgs- 
målet: Trænger vi til religion? og udlægningen deraf står 
ii. sammenhæng med Goethes digt »om menneskehedens 
grænser«, hvor der både er dvævet ved poesiens håje 
flugt og ved filosofiens vandring på den faste jord,. og 
hvor det ene som det andet erklæres for utilfredsstillende. 

I den følgende fremstilling mindes man snart om det 
blik over den store sammenhæng i historien, som Steffens 
havde givet i sine indledningsforelæsninger, snart om den 
syssel med Nordens myter, der havde så stor magt over 
Grundtvig, snart om, at han gav sig af med den schel- 
lingske filosofi. Hvad der rører sig hos ham, skal frem, 
og han har svært ved at holde sig strængt til det, der 
ligger nærmest for. Når jeg medtager en del af denne 
udvikling, da er det dels, fordi den viser, hvor langt 
Grundtvig endnu var fra at kunne udtrykke sig enfoldigt 
om den kristne tro, og dels fordi det i Goethes digt be- 
rårte spørgsmål om forholdet imellem poesi, filosofi og 
religion er den røde tråd igennem det hele. 

Både jøder, hellener og nordboer har bevaret mindet 
om en gylden alder, da det himmelske og jordiske faldt 
sammen. Denne gyldne alder betegnes såre passende som 
»uskyldighedsstanden«; ti »rent og ubesmittet måtte det 
jordiske være, for at kunne flyde sammen med det himmel- 
ske«. Samfundet mellem det jordiske og det himmelske, 
det endelige og det evige, »måtte nødvendig ophøre, så 
snart menneskene søgte kundskab og gjorde forskel mellem 
godt og ondt.« »Slangen, der forførte menneskene, var 

tilværelsen selv, der lokkede dem til at opofre sig til dens 
kundskab, som om de derved kunde blive Gud lige i vis- 
dom. Derfor blev slangens straf, at den-stedse skulde 
krybe på jorden; tilværelsen og kundskaben om samme, 
Jilosofien, skulde aldrig kunne hæve sig til det evige, og 
blev således en lågner fra begyndelsen, ved sit skuffende 
løfte til mennesket. Det lovedes, at kvindens sæd skulde 
knuse slangens hoved; men den skulde bide manden i 
hælen. Mennesket skulde komme til erkendelse af tilvær- 
elsens usselhed som hovedåjemed; men den skulde dog 
beholde kraft nok til at hindre hans flugt mod det evige. 
Nu kunde ingen religion i håjere betydning være på 
Jorden, men kun en stræben mod samme, for hvilken også 
de gamle religioner ere udtryk. De vare alle poesi; filosofi 
ansås som deres fjende, og var det virkelig ved sin stil- 
ling: de så i den slangen, som måtte knuses, får hint 
samfund kunde vindes tilbage.« 

De brudstykkeagtige skildringer af heltetiden, som vi 
havde under Homers navn, var beviser på, at hellenerne 
en gang troede, de havde nået målet. Sårgespildigtningen 
fra den senere tid syntes at vise, at de følte sig skuffede 
i deres håb og vilde trøste sig derover. Endelig gik man 
over fra poesien til filosofien som den, der skulde er- 
statte religionen. Filosofien havde en kamp at bestå for 
at vinde frem, og den sejrede først hos romerne. At den 
trængte frem, var en følge af, at man begyndte i ringeagt 
at vende ryggen til det højeste, men hang dog også sam- 
men med en anelse om, at der burde finde en forsoning 
sted imellem poesien og filosofien. 

»Dog, ingen menneskelig ånd kunde forene disse kæmp- 
ende til et harmonisk væsen med tendens til [higen mod] 
det evige, og det, fordi ingen kan fare op til himmelen 
uden den, som nedsteg derfra. Sokrates faldt som martyr; 
ti for svag var den gnist af logos [ordet, Joh. 1, 1], han 
besad, og forsøgene havde de sørgeligste følger. Usædelig- 

hed omvandt menneskene med sine smudsige lænker, medens 
filosofernes høresale genløde af dydens pris og undersøg- 
else om gudernes natur. Kunsten, der fødtes for at fængsle 
de flygtende guder til jorden, blev overdåds og forfænge- 
ligheds tjæner. Leveklogskab hyllede sig i poesiens glim- 
rende klædebon, borgede dens navn og modtog de be- 
dragne dødeliges hylding. Århundreder henrullede i hin- 
andens fjed, og uigennemsigtig blev tågen, der skjulte det 
eviges stråler for jorden.« 

Hvad jøderne angår, da mener Grundtvig, at deres 
religion som poesi har tabt »ved at træde i nationalismens 
tjæneste«, men vundet desto mere »ved sin stadige hen- 
tydning på det fuldkomnere«. Imidlertid tabte de i tidens 
længde »evnen til at skue det høje liv, der spirede i deres 
hellige bøger«, og »det synes, som de ved at hylde de 
kloge romere have lukket &jet for det eviges sidste glimt 
og indsluttet sig i tilværelsen«, 

Det er ikke i syden, vi i romerrigets dage skal finde 
»livfulde spor af poesien som stræben imod religion«. 
Sligt finder vi derimod ved »et indtrængende blik på asa- 
lærens dybere sans«. »Her finde vi, hvad vi i de andre 
nationers gudelære — jødernes kun for en del undtagen — 
forgæves søge, erkendelse af poesiens afmagt til i livet at 
gengive tilværelsen sit tabte samfund med det evige. Heraf 
alene kunne vi forklare os den mærkelige forskel mellem 
grækernes skyggeverden og skandinavernes Valhal. Græk- 
erne troede at kunne ved poesi tilbagevinde religion i 
livet og måtte derfor ansé døden som ende på samfundet 
med det evige. Derfor bevæge sig kun kraftløse skygger 
i det mørke Erebos, hvor ej Sevs, men Ades hersker. Til- 
standen efter døden er kun et mat efterskin af livet og 
tilbagegang til samme ønskets håjeste. Nordboen anså 
livet for en skilsmisse fra det evige, der kun burde be- 
nyttes til at berede sig plads hos Hroptatyr på Valhals 
bænke. Tilstanden efter døden er da ikke livets efterskin, 

men dets potensering. Derfor træde einherierne kraftfulde 
frem, inddrikke guddommelig kraft i Heidruns stærke 
mjød, og fryde sig ved det håje våbengny og valkyriers 
liflige sange. Men endnu ere de ikke forenede med det 
evige, de have ikke tilintetgjort døden, skønt de have over- 
vundet den. Døden er blevet som bien, der mister sin 
brod ved at bruge den; ti fluks opvågne de dræbte helte 
som af lette slummer. Dog, målet må nås, og derfor er 
Valhals kampe kun forbilleder på den store i Ragnaroke, 
da guderne selv skulle falde og give plads for det identisk 
evige. Først da skulde en skønnere og herligere sol be- 
skinne den genfødte jord, og heltene leve i uadskilleligt 
samfund med Alfader i Gimle,« 

»Dog« — hedder det videre — »hvor ugærne vi end 
skilles fra gamle Nordens hellige myter, der i sig selv 
skjule det herlige lys, der berettiger dem til navnet religion- 
ens morgenrøde, må vi vende jet hen på den gyldne 
sol, der alt frembryder i Østen, og hvis stråler også en 
gang skulde opvarme det kolde Norden. Jesus fødes, og 
med ham nedsteg atter religionen til jorden; ti han var 
det levende udtryk for det eviges og endeliges inderligste 
forening ... Herpå hentyder forestillingen om de tvende 
naturer i Kristi person ... Men religionen i højere be- 
tydning kunde ej mere bo på jorden. Med Jesus opfor 
den atter til himlen efter først at have slynget sit hellige 
bånd om det endelige, hvorved det kunde hæve sig til 
det evige. Det er, hvad skriften siger: Jesus forsonede 
menneskene med Gud. Jesu religion er det endeliges for- 
soning med det evige. Men for at fortjæne dette navn 
må den løse tilværelsens gåde, og den går det ved at vise, 
hvad hidtil ingen kunde, at poesiens og filosofiens iden- 
titet. [enhed] kan, knyttet til det evige, være religionens 
repræsentant i det endelige.« 

»Jesus gik ud fra den af alle religioner anerkendte 
sætning, at menneskene havde mistet deres første ypperlig- 

hed og levede i fjendskab med det evige, hvorfra de havde 
løsrevet sig. Han lærte, at denne tilstand var fællés for 
Adams hele slægt, og herved opstår arvesyndens rene be- 
greb. Han lærte, at mennesket ej ved egen kraft kunde 
hæve sig til det forlorne standpunkt. Således var den 
første gåde løst, idet et lys opgik over menneskets stilling. 
Grunden var vist, hvi naturen ligger i en evig strid, hvi 
moralloven ej kan virke med nødvendighed, da den 
ikke væsentlig hører til tilværelsen, men blev kun betinget 
nødvendig ved menneskets fald. Nu sås, hvi menneskene 
havde en uudslettelig anelse af det evige, uden dog at 
kunne slutte sig til det. — En gåde var endnu tilbage: 


Ved stadigt hensyn på det evige og ved lydighed mod 
moralloven, som mennesket ved sit fald underkastede sig, 
kan kan ene genvinde den tabte salighed. Men mennesket 
mangler kraft til at opfylde denne lov. Derfor nedsendte 
Gud sin s6n, at han først ved sin tilblivelse som menneske 
skulde udslukke fjendskabet mellem jorden og himmelen, 
— at han med sit hellige blod skulde aftvætte det ende- 
liges urenhed, skaffe os adgang til Faderen og ved sin fri- 
villige død opfylde loven. Jesus måtte bane vejen gennem 
døden til livet, for at menneskene kunde gå derpå. Han 
måtte ligesom udrive scepteret af Plutos hånd og udtårre 
de stygiske vande, at de ej længere kunne indslutte de døde. 
Her have vi sansen af myten om Kristi nedfart tilhelvede.« 

Nu står mennesket atter i forbindelse med det evige. 
Poesiens verden har fået virkelighed og er bleven knyttet 
til tilværelsen, der, som filosofiens virkekreds, har fået be- 
tydning i udviklingen. Poesiens og filosofiens identitet 
eller enheden imellem dem fremtræder i Jesu læres hoved- 
bud: Elsk Gud over alle ting og din næste som dig selv! 
Dette erklærede Jesus selv ved. at sige: i disse bud ind- 
fattes både loven og profeterne. Disse bud må menneskene 
»stedse have for &jne, og have da ret til, uagtet deres 

fejl, at nedknæle med et fast håb for den nådestol, som 
Herren fremsatte for troen i Kristi blod.« 

Da Jesu lære forkynder sig som poesiens og filo- 
sofiens givne identitet, må den nødvendig være et my- 
sterium (en hemmelighed). Snart har man imidlertid 
trot at kunne gåre den til poesi, således i pavekirkens 
betydningsfuldere periode, og i den nærværende tid. Hvor 
glimrende religionen på denne måde end kan komme til 
at tage sig ud, er sammenblandingen dog lidet ønskelig. 
For poeten har tilværelsen tabt sin vigtighed. Han taber 
sig let i uvirksom beskuelse, og når han tvinges til at 
tage del i tilværelsen, synes han ukendt med morallovens 
skranker. »Såre træffende karakteriserede Goethe menneskets 
betræbelse ved poesi at hæve sig til det evige, da han kvad«: 


Hebt er sich aufwårts nirgens haften dann 
und beribrt die unsichern sohlen; 
mit dem scheitel die sterne, und mit ihm spielen 


wolken und winde.”) 


I de sidst forløbne tider søgte man at gåre Jesu religion 
til filosofi og derved at gore den mere brugbar for livet, 
mere frugtbar for moraliteten. Men på dette forsøg passer 
Goethes vers af samme digt: 


Steht er mit festen reicht er nicht auf 
markigen knochen nur mit der eiche 
auf der wohlgegriindeten oder der rebe 
dauernden erde, sich zu vergleichen.”) 


Vi ringeagte ikke poesien og filosofien, fordi vi sætte 
religionens åbenbarelse som det håjeste og eneste fyldest- 
gårende. Fordi poesien og filosofien forenes i religionen, 
derfor er nadverens mysterium dennes håjdepunkt.« — 
Grundtvigs afhandling »om religion og liturgi« hører 
til -de betydeligste af hans »penneprøver« fra Langeland. 


1) ,Hvis han sig løfter" 0. s. v. i Oehlenschlågers oversættelse. : 
2) Står han med faste" 0. s. v. 

Den er især bleven bekendt derved, at det er hans første 
indsigelse imod rationalismen. Men den fortjæner også at 
mindes som eft vidnesbyrd om, hvordan Grundtvig ved 
Goethes hjælp søgte at klare sig menneskelivets gåde. 

1816 henviste Grundtvig til det samme digt: »Kant 
indså klart, at når fornuften i selvstændighed (som blot 
teoretisk) forsteg sig til det oversanselige, gik det den, 
som Goethe så sandt og skønt synger om mennesket.« 
Og så anførte han verset: »Hebt er sich aufwårts«.") 

To år efter dvælede han atter ved digtet om men- 
neskelivets grænser, da han vilde oplyse, hvordan det 
havde sig med menneskelivets forhold til kunsten. »I 
det åbenbarede eller profetiske ord, åbenbaret, fordi det 
udsiger noget hemmeligt, profetisk, fordi hemmeligheden i 
sin tid skal opdages, i det har vi både hvad kunsten skal 
danne, og fornemmelig danne i; men hvor er un kunsten? 
For at finde den må vi ikke blot sé, men tillige høre 
billed-ordet og høre det synge. Sang, det sige fuglene 
os, er den naturligste af alle kunster, altså kunsten i sin 
natur: udtrykket af den rene sanselighed, skaber-ordets 
vingede lyd, der flagrer mod himlen og kalder smeltende 
på ordet, hvorfra det er adskilt. Hver gang fuglen synger 
os over hovedet, da er det, som om den følte og vilde 
minde os om, at i mennesket er det store møde kommet 
i stand, og at dér skal den hellige genforening. gå for sig. 
Al kunst har da sin grund i en dunkel hørelse af gud- 
doms-røsten, der. frembringer anelsen, som uvilkårlig ud- 
bryder i sang, og denne hørelse, må vi vel indromme, 
var en nødvendig følge af skaberens lydende ord; ja 
spore vi ikke, især hos barnet, endnu denné virkning af 
det højtidelige tordenbrag! har ikke den sanger, hvis 
bryst, måske mellem alles, mest lignede fuglenes, hvem 
naturens dunkle anelse af sin himmelske herkomst mest 


1) Imod den lille anklager, s. 72. 

enkelt og levende åbenbaredes, har ikke Goethe, i den 
sælsomme sang om menneskehedens, d. e. det naturlige 
menneskes, grænser, udtrykkelig kundgjort os, hvilken 
underlig rørende skælven og vemodig opflagrende anelse, 
lyn og torden endnu kan frembringe i et følsomt hjærte, 
der ej gruer for sin skyld!«)) 

Det kan være, at denne udvikling for mange læsere 
ikke vil synes at klare kunstens begreb. Måske vil nogle 
komme til at tænke på, at der er slægtskab mellem den og 
Grundtvigs »lovsang« fra 1851: »Alt hvad som fuglevinger 
fik«.. Men hvad der ikke kan være tvivlsomt, det er, at 
den viser os, at hint digt har gjort om end ikke et uud- 
sletteligt, så dog et ualmindelig stærkt indtryk påGrundt- 
vig, og at Goethe derigennem blandt andet har givet ham 
et indblik i et barnligt menneskes natur. 

For få år siden er der bleven trykt et på to forskel- 
lige måder formet brudstykke af et digt, som Grundtvig 
efter hans såns mening har skrevet 1817, og som kan 
minde om Goethes digt: »Menneskehedens grænser«, for 
så vidt også det dvæler ved de stærke indtryk, menneske- 
hjærtet kan få af naturen. Det fremstiller /ys og mørke 
som to mageløse »bæltespændere«, der stadig kæmper med 
hinanden, uden at nogen kan tænke sig til kampens ende, 


og med det samme stiller jordens vismænd en uudgrunde- 
lig gåde: ? 


Hvad er det, som ængster mig i mørket? 
Hvorfor savner så jeg dagens lys? 
Hvi jeg skælver, når i nattens mørke 
dette lys, som skinner på mit bord, 
ej afløses af et nyt, som lover, 
til det dages, mig et varigt skin, 
7) Dannevirke III, s. 266 f. Man kan for øvrigt sammenligne 
skildringen i Werther af den angst, som tordenvejret hragte over 


et selskab af unge mennesker, og som Lotte søgte at få sig selv 
og dem til at glemme. 

men udslukkes, lader mig alene, 

i mit kammer ene med mig selv? 
Hvi jeg skælver da og kan ej sove, 
hvi jeg lytter i den tavse nat 

efter noget, jeg med grund kan frygte, 
føder ormen til min egen kval? 
Tænker, /ygtemænd! ej, det er klaret, 
når kun åjet sér ved eders glimt 
galgebakkerne og ammestuen ! 
Poppedrenge! er det eders kløgt, 

I af skolen skal vist ikke rose, 

skolen ej af eder rose sig. 

Véd I ej, der er et lys, som brænder 
sine timer på vort skrivebord: 
tavlebordet, hvor med tankegriffel 
snart vi tegne, hvad vi gærne sé, 
snart der tegnes med en hånd af skyen, 
hvad vi studse ved og bæve for: 
hvad vi dobbelt må forundres over, 
da det tegnes med vor egen hånd, 
med vor egen altså 1 en andens! 
Frygteligt er det at tænke på, 
rejse må sig håret på vort hoved, 
når der skrives med vor egen hånd: 
Hastig brænder lyset ned i piben, 
mørkt er kamret da; hvad går du så? 
Er du sikker på, at du kan sove? 


Vismænd, som af gamle tempelkar 
drikke eders egne druesafter, 

prise eders egen gudeflok: 

stok og sten, som faste tempelståtter! 
verdslig visdom! med din egen hånd 
skrevet står på hjærtekammer-væggen: 
Mene Mene Tekel Ufarsin. — 

Selv du har din dødsdom underskrevet. 


Den ene form af dette digt er overskrevet »Natte-tank- 
erne«, og dette peger mulig på en sammenhæng med digtet 
»Natte-tanker« af den beråmte englænder Edward Young 
(1681--1765), hvad der er desto mere rimeligt, da Grundtvig 

1817 til motto foran en afhandling i Dannevirke II »om 
mennesket i verden« tog nogle linjer af hint youngske 
digt, hvori den stærke modsætning er fremhævet, som 
findes i menneskelivet. »En orm! en gud!« — således 
ender det, han anfører — »o, hvilket under for mennesket 
er ikke mennesket!« Over den anden form af digtet står 
overskriften »Nyårs-natten« og derefter navnet »Nikodemus«, 
som kunde tyde på, at Grundtvig har tænkt at lægge fari- 
sæeren det naturlige menneskehjærtes natte-tanker i munden, 
for ventelig derefter at skildre hans møde med Jesus; det 
hele digt skulde, mener Sv. Grundtvig, have været et side- 
stykke til den fuldendte »Påskelilje« og den begyndte »Jule- 
nat«; men det var kun en lille begyndelse, der blev skreven. 
Man kan da sé, at det har stået for Grundtvig som en 
forberedelse til at gå til Jesus, at fordybe sig i menneske- 
gåden, naturligvis fordi det er ét med at gå i sig selv, 
og man kan forstå, hvordan han også har kunnet tage 
nytte af et. digt som Goethes om menneskehedens grænser. 
Vil man så se, hvordan en Nikodemus, der vel forberedt 
er gået til frelseren og har haft det rette udbytte af sam- 
talen med ham, efter Grundtvigs skøn bagefter måtte tale 
om menneskets gåde, da kan man fordybe sig i hans stor- 
slåede digt fra 1847 om menneskelivet: +»Var jeg en 
stjærne, som tindrende gik«. — 

Af Grundtvigs dagbogs-optegnelse fra .24. juni 1807 
véd vi, at han i dette år har syslet med en oversættelse 
af Goethes skrift om Winkelmann. Efterser vi så dette, 
vil vi finde, at Goethe deri har skildret en ejendommelig, 
barnlig natur, »der ikke gruer for sin skyld«, at altså 
Grundtvig ved at sysle med dette skrift har søgt lys over 
det samme, som slog ham i digtet om menneskehedens 
grænser. Winkelmann var, efter Goethes opfattelse, be- 
slægtet med det antike menneske. Et nutidsmenneske må 
nåjes med at bruge en evne ad gangen eller at forene 
brugen af nogle af sine evner. Men det antike menneske 


havde den lykkelige lod, at han kunde bruge alle sine 
evner på en gang. Han levede et helt samlet liv, glad 
over sin tilværelse, glad over den lille plads, hvorpå han 
havde fået sin gerning, og glad over det livskald, der var 
bleven ham til del. Og lige så lidt som han fristedes 
til som vi at grunde over sit det enkelte menneskes for- 
hold til den uendelige verden, lige så lidt foretrak han 
den synlige for den usynlige verden. En rigtig græker 
holdt sig til det nærmeste, det sande, det udvortes virke- 
lige; selv hans indbildningskrafts fostre havde marv og 
ben. Hele hans tankegang drejede sig om mennesket, om 
dets indre og ydre forhold til verden; og så træffende, 
som dette blev opfattet, så ypperligt blev det fremstillet. 
Der var endelig en spændighed i den antike menneske- 
natur, som gjorde, at den, der ejede den, ikke lod sig 
knuse under ulykken, men rejste sig efter det lidte neder- 
lag med usvækket kraft. For så vidt denne antike men- 
neskenatur kunde findes hos et nutids-menneske, fandtes 
den, mente Goethe, hos Winkelmann. Den alene gjorde 
det muligt for ham at holde ud år igennem i kummerlige 
forhold; den trådte frem i sin fylde, da han kom i. en 
fri stilling. Enten han levede i strængt arbejde, i nydelse 
eller i savn, enten glæder eller sorger mødte ham, altid 
var han det samme ele menneske, og altid var han til- 
freds med den skånne jordbund, hvorpå en så forunder- 
ligt afvekslende skæbne hjemsøger os. For at besidde 
denne antike tankegang, som helt igennem er rettet mod 
denne verden og dens goder, må man være en hedning, 
og det var Winkelmann, skriver Goethe. Som en hedning 
stolede han på sig selv, levede i &jeblikket og ærede gud- 
erne som stamfædre eller beundrede dem som kunstværker; 
han gav sig hen i, hvad skæbnens vilje havde bestemt 
over ham, men satte sin kraft ind på at vinde et priseligt 
eftermæle. For at komme til Rom skiftede Winkelmann 


trossamfund. Men pavekirken havde ikke det mindste 

tillokkende for ham, At han sluttede sig til den, var for 
ham kun som at udklæde sig til en maskerade. Trods 
denne forstillelse var Winkelmann efter Goethes mening 
helt igennem en natur, som mente det redeligt med sig 
selv og med andre. Hans medfødte sandhedskærlighed 
udfoldede sig mere og mere, jo mere selvstændig og uaf- 
hængig han følte sig. En sådan natur kan dvæle med 
selvbehag ved sin særegne ejendommelighed. Men når 
han går det, er det på de gamle grækeres vis. Han be- 
skæftiger sig med sig selv uden egentlig at iagttage sig 
selv. Han tænker på sig selv; men han tænker ikke over 
sig selv. I sine breve nævner han alt, hvad der angår 
hans person, fra de håjeste moralske til de almindeligste 
legemlige fornødenheder, ja han. bekender åbent, at han 
hellere vil skrive om personlige småting end om vigtige 
sager. Men med alt dette er han sig selv en gåde og 
falder tit i forundring over sig selv, især over, hvad han 
har været, og hvad han nu er bleven. I hans skrifter 
finder man ikke særlige grundsætninger fremsatte, som 
han vil følge i sit liv; hans naturlige følelse og hans dan- 
nede ånd er hans vejledere i sædelig retning som i skon- 
hedens verden. Der foresvæver ham en slags naturlig 
religion, hvori Gud fremtræder som ophav til det skåonne, 
men ikke som et væsen, der ellers har med menneskene 
at gore. 

Det er på denne måde, Goethe har opfattet Winkel- 
mann, og det har øvet en dragende magt over Grundtvig 
at fordybe sig i billedet af en sådan »antik«, sandheds- 
kærlig, men dog fra nutidsmennesker vidt forskellig natur. 
Man behøver blot at sammenligne Goethes stilling til 
Hamann med hans opfattelse af Winkelmann for at føle 
forskellen. Begge var de sandhedskærlige mennesker, der 
ikke vilde give sig ud for andet, end de virkelig var, — 
naturligvis afset fra den enes papistiske maskerade. Men 
den ene blev uforståelig, fordi han vilde fremlægge alt, 

hvad der levede i ham, på en gang; den anden var en- 
Joldig, barnlig og derfor fattelig, idet han var sig selv. 
Det er ikke underligt, at stærkt gærende mennesker kan 
se hen til denne barnlighed med et længsels-suk: hvem 
der dog således kunde forene sandhed med enfold, og — 
virkelighed med poesi, for dette følger af hint. 

I Grundtvigs verdenshistorie fra 1817 kan man finde 
spor af hans syssel med Goethes skrift om Winkelmann. 
Han nævner således overgangen til pavekirken med det 
tillæg, atYdette frafald i Goethes &jne går ham mere ind- 
tagende, ved at hæve ham til rang med en utro kvinde 
og ankomment vildbrad«; »men historien bringes næppe 
til at se med den fornemme digters 6jne«. 

Af mere betydning er det, at Grundtvig i sin ungdom 
har tilegnet sig Goethes i afhandlingen om Winkelmann 
fremsatte opfattelse af hellenerne, og at han beholdt minder 
deraf livet igennem. Det syn på hellenernes ejendomme- 
lighed, som træder frem i hans krønikerim om »olympens 
guder«, at grækerlivet i sin glans var en olympisk leg, 
den skildring, han i den verdenshistoriske håndbog har 
givet af hellenernes liv i åjeblikket, og den i hans »Brage- 
snak« bestandig tilbagevendende tanke, at det er menneske- 
naturen, der spejler sig i de græske myter, når det der- 
imod er menneskehistorien, der har fundet sit liv-udtryk 
i Nordens myter, — alt dette er beslægtet med og viser 
også tilbage til Goethes opfattelse af det antike. Når det 
i slutningen af det første foredrag i »Bragesnak« hedder: 
>»Skønt man med et halvt &je kan se, at kvinden er den 
eneste synlige skabning, der kan svare til alle skjaldenes 
lovtaler over den skønne, evig unge, moderlige og frugt- 
bare natur, så opdagede jeg det dog først ved at låne et 
fremmed &je«, da kan man gætte på, at Grundtvig sigter 
til Goethe, der har prist »det evig kvindelige« i Margrethes 
skikkelse,”) lige så vel som det græske i Winkelmamns 


1) Smlgn. slutningen af Fausts anden del. 

person som den naturlige barne-enfold. — Jeg nærer 
nogen tvivl, om Grundtvigs opfattelse af hellenerne fuldt 
ud er historisk rigtig, om de ikke langt mere følte deres 
skyld og gruede for dens straf, end han har antaget. 
Men at hans tankegang i denne retning er beslægtet med 
Goethes, kan ikke være tvivlsomt, og det ligger nært at 
tænke på, hvad han kan have fået ud af sin syssel med 
den tyske digters skrift om Winkelmann. 

Der er næppe noget af, hvad Goethe hår skrevet, der 
synes at have fængslet Grundtvig så stærkt under hans 
ophold på Langeland som det digt og den levnetsskildring, 
hvorved jeg nu har dvælet, og som begge giver bidrag til 
at oplyse menneske-naturen. 

Imidlertid har han sikkert også i denne tid af sit liv 
fornåjet sig over Goethes spøg med »guder, helte og Wie- 
land«, hvori den udprægede talsmand for det attende 
hundredårs poesi, den weimarske prinse-opdrager Wieland, 
farer tilbage for Herkules' kæmpeskikkelse og råber: »Nej, 
således havde jeg slet ikke tænkt mig de græske helte, 
men som folk er flest, som mænd af middelstårrelse«.") 

Grundtvig har fulgt Werthers trange skæbne med 
desto stårre deltagelse, som han selv af erfaring vidste, 
hvordan en håbløs forelskelse kunde pine et hjærte. I 
sin afhandling om »videnskabelighed« fra 1807 dvæler han 
ved sporgsmålet om den betydning, det kan have for unge 
videnskabsdyrkere at leve i omgang med kvindekånnet. 
»For geniets videnskabelighed vil« — efter hans mening 
— »kånnet næppe blive farlig; kærlighed kan vel fængsle, 
men. ikke standse ham; ti hans &je kan vel blændes, men 
ikke lukkes.« Han dvæler først ved det tilfælde, da den 
geniale yngling elsker lykkelig, og derpå skriver han: 
»Elsker han ulykkelig, da er han ikke mere sin egen, men 
skæbnens, og han kan ikke vide, om hans muskler ville 

tabe spændekraften i den uhyre kamp mellem alt og intet, 
og han nedsegne, som en visnet blomst, på Werthers grav- 
høj, eller ikke. Men, overlever han sin krisis, og vender, 
lig Lazarus, tilbage fra graven, hvor han stræbte at skjule 
sig for sig selv, da vil han føle dobbelt trang til at stunde 
did, hvorhen der kun iles på det dobbelte væsens vinger, 
men hvis herlighed han anskuede midt i selvkampen, der 
vilde sønderslide ham, halv hævet ved den ene vinge, 
hans eget væsen gav ham.«") 

Grundtvig har endelig allerede den gang beundret 
»Gotz med jærnhånden«, hvorom han skrev i verdens- 
krøniken fra 1812, at det var »et prægtigt mindesmærke«, 
der var rejst for riddertiden, og i hvis bygning Goethe —- 
— »det mest opvakte hoved, Tyskland i mere end to 
århundreder fostrede« spottede »alle de regler, man 
havde udtænkt for dramaet, idet man gik ud fra den hbag- 
vendte mening, at digteren skulde have til 6jemed ej at 
fremstille et tro, livligt billede af tid og idrætter, men at 
sammensætte et gåglespil, som kunde være til 6jenslyst og 
roskab for åndelige lediggængere«. Dette historiske drama 
kunde han endnu i adskillige år beholde sin forkærlighed 
for, medens han ellers blev strængere og strængere mod 
Goethe. 

»Goethe forlod snart sit store kald at oplive krø- 
niken og forfærde dværgeætten med sine kæmpefædre; 
i romanen om Werthers lidelser åbenbarede han sit eget 
inderste og gæringen, der gav desværre hans bane en 
anden retning. Werther er et gemyt med dybe længsler, 
men som med et suk vender sig fra troen og vil have 
sine længsler tilfredsstillede på jorden, eller gå til grunde; 
det sidste må ské, og med dyb smerte må vi følge ham 
til graven. En åndelig frænde af ham er Faust, som, for 
at få sin tørst efter indsigt og lyksalighed slukket, går 

pagt med djævelen; men her blev digteren bange for sine 
egne tanker og vendte sig bort: det samme gåre vi, mindes 
slægtens fald og arvesynd og gyse. Goethe selv vilde gå 
en middelvej, låne det jordiske en håjere glans og så ind- 
bilde sig, at det således blev tilfredsstillende; hans senere 
værker ere, fra kunstens side, mesterstykker; men dyre- 
købt er deres runding, og de synes mere skikkede til at 
inddysse tidsalderen ... I sin Ifigenia efterlignede han til 
skemt det græske dramas skikkelse; i Tasso og Egmont 
viste han, at man kommer galt af sted, når man ej vil 
være klog efter verdens vis, og i. fortællingen om Wilhelm 
Meister, hvor herlig man kan leve, når man forstår at 
bruge verden med smag.«") 

»Man bor kalde Goethe den tyske eller vel tydeligere 
den virkelige Voltaire; ti hvad Voltaire kun havde skin 
af, finde vi hos Goethe: magt til at sætte g/ans på, hvad 
han vil. Denne kunst er imidlertid så vel for sit ud- 
springs, som for sine følgers skyld hel mærkværdig; ti så- 
ledes at forgylde med ånde kan ingen, i hvem ikke.en 
ægte kraft er smeltet, og det vilde i denne henseende uden 
tvivl være træffende sagt, at Goethe forgylder med den 
døende Werthers inddrukne ånde; ti at en -ægte kraft, 
skont ikke ved de reneste luer, smeltede i Werther, er 
unægteligt, og at Goethes glans er kold og død, vilde 
ligeså vanskelig lade sig afbevise, som at han med den 
har i sine værker stræbt at adle megen urenhed.«?) 

G. Brandes, som finder de sidste bemærkninger uhyre 
smagløse, anser ikke påstanden om, at Goethe er »den 
tydske eller tydeligere den virkelige Voltaire« for helt 
»greben ud af luften«. Og dermed kan sammenstilles, 


1) "Verdenskrøn. 1812, s.251 f. I en afhandling i månedsskrift 
for literatur, XX, har Sibbern gengivet, hvad Grundtvig skrev om 
frændskabet mellem Werther og Faust, som han fandt træffende. 

2?) Verdenskrøn. 1817, s. 649 f. 

hvad han i slutningen af sin afhandling om (Goethe og 
Danmark erklærer i sit og adskillige yngres navn: »Os er 
Goethe især så dyrebar, fordi vi ikke anerkende magter 
udenfor eller over naturen, og fordi Goethe er den store, 
den sande, kampen afgårende protest mod supranatural- 
ismen«, — Det er dette Goethes brud med troen på magt- 
erne i det usynlige, der har vakt Grundtvigs dybe uvilje 
og bragt ham til at kalde ham »den tyske eller den virke- 
lige Voltaire«. Det er det samme, som kan have bragt 
Grundtvig til en gang at nævne Goethe som »den værste 
ungdomsforfører«.7) 

Det er en stræng rettergang, der 1817 blev øvet over 
Goethe af Grundtvig. Men endnu to år efter kunde han 
prise Gåtz von Berlechingen. Det var, da han i 1819 i 
Dannevirke udviklede sin betragtning af digterne Baggesen 
og OQehlenschliger og manede den 'sidste til at opløfte jet 
og i sin tilbagevendte ånd på marken og på fjeldet at op- 
rejse den række af historiske bavtastene, hvortil Shak- 
speare udkastede tegningen i sine historier; ti da skrev 
han, at til dem »havde Goethe dannet en model i Gotz 
von Berlechingen«.”) Der kom imidlertid den dag, da også 
Gåtz von Berlechingen mistede i det mindste en stor del " 
af sin herlighed i Grundtvigs &jne. I tredie del af sin 
verdenshistoriske håndbog skrev han: »Goethe har som 
bekendt i sin ungdom stræbt at forevige Gåtz som Tysk- 
lands sidste ridder; men i hans selvgjorte lovtale, så vel 
som i bondelejren, så man godt, han var kun en skygge 
af- ridderskabet, som hans jærnhånd af den rette stål- 
handske, og Frans von Sickingen har då endnu sin poet- 
iske bavtasten tilgode, som tiden vel også snart vil bringe 
ham. «%) 


1) G. Brandes' ,,Mennesker og værker", s. 37 og 78. Schwanen- 
fligels bog om Ingemann, s. 144, efter vmundtg meddelelse", 

Z) Dannevirke, IV, s. 229. 

Jo længere Grundtvig levede, desto mere trådte tysk- 
erne i skygge og englænderne kom frem i stråleglans, Goethe 
blegnede, og Shakspeare kom til at stå lysende for hans 
Ojne. Allerede 1828 var han tilbøjelig til at agte det for 
de store tyske digteres og tænkeres stårste fortjæneste 
at vise, »at det ikke er Frankerigs, men Engellands 
gyldne tid, vi skal stræbe at fortsætte og forklare«.2) 
Grunden til, at Grundtvig så ubetinget foretrak England, 
står imidlertid i sammenhæng med det, der først havde 
draget ham til Goethe. Der havde været noget af virkelig- 
hedens kraft over Goethes tidligere digtning, fordi den 
var udsprungen af hans eget liv, og den samme digtning 
viste, at han havde sans for det storslåede. Men det var 
kun menneskelivet, som det ér og med dets medfødte 
trang til det store, hvorom Grundtvig kunde få noget at 
vide hos Goethe. I England mødte han det virksomme 
menneskeliv. Goethes forklaring af menneskelivet blev 
ham mere og mere naturhistorisk; i England, den person- 
lige friheds land, var der plads for stordåd, og storværket 
i nuet skærper &jet for det verdenshistoriske storværk. I 
Goethes forklaring af menneskelivet gik »digtning og sand- 
hed« mere og mere sammen som i den af ham selv for- 
fattede levnets-beskrivelse.. Men i England sluttede »sand- 
hed og virkelighed« pagt i virksomheden for, hvad der 
kunde have varighed. Derfor blegnede Goethe i Grundt- 
vigs Ojne, og derfor blev han Englands. varme lovtaler. 

Når G. Brandes har skreven, at Goethe for ham og 
hans. meningsfæller blev »det ideale Tyskland«?), da kan 
man dermed sammenligne, hvad Grundtvig skrev 1848: 
»Det vilde føre for vidt, af Tysklands egen historie at vise, 
at tyskheden i sin kraft altid, ligesom Goethe, mest har 
lignet en 7omankhelt eller vandrende ridder på æventyr, 
hvis hele levnetsløb er et så indviklet sammenvæv af drom 


7) Krånikerim, 3. udg., s. 281. 
?) Mennesker og værker", s. 78. 

og virkelighed (dichtung und wahrheit), at den, ligesom 
Goethe, ej selv kan skille dem ad«.7) Det er efter Grundt- 
vigs mening ganske vist ikke noget »idealt«, — noget, der er 
værd at tage til forbillede, — man får at sé ved at fordybe 
sig i Goethes levnet og i hans digtning. Men man kan 
derigennem lære det tyske folks medfødte ejendommelig- 
hed at kende, man kan få at vide, hvordan »tyskheden« 
er, når den fremtræder »i sin kraft«. For Grundtvig ved- 
blev Goethe da at være den højt begavede hoved-ordfører 
for det tyske folk, medens denne ros ikke var af særlig 
stor værdi. Fra et stade iblandt Grundtvigs lærlinger kan 
man ikke anbefale nogen at gå til Goethe for at få svar 
på livets dybeste spørgsmål, men vel for at få rede på 
det tyske folks ejendommelighed, så vel som på den for 
alle de nordevropæiske folk mærkelige overgang imellem 
det attende og nittende hundredår. 


Kirkenyt fra Tyskland. 


(Efter at nedenstående var sendt til trykken, er pastor 
Diedrich imidlertid midt i marts død i Strasborg, godt 70 år 
gammel. " Nedenstående kan da tillige tages som et minde om 
denne trofaste, lærde og hjærtefriske kristne præst.] 


Ti de sundeste blandt de frikirkelige grupper i Tysk- 
land hører /mmanuel-synoden, der dannedes 1862 af elleve 
forhenværende breslauske præster med deres menigheder. 
Grundlæggeren af denne frikirke er en af de ædleste tysk- 
lutherske præster, den gamle pastor Diedrich i Neudorf- 


1) Ugebladet ,,Danskeren" I, s. 60. 

Strassborg i Elsas. Han var præst i den unerede kirke 
i Prøjsen til 1847, da han for sin bibelske oplysnings og 
sin samvittigheds skyld så sig nødt til at skille sig ud fra 
unionskirken. Indtil 1859 hørte han så til den breslauske 
frikirke. Men da pastor Diedrich ikke kunde tie stille til 
Husckes lære om »over-kirkekollegiets« guddommelige ret 
og til sværmeriske udtalelser om tusindårsriget, blev han 
udstødt af den breslauske frikirke. Men som sagt adskil- 
lige andre præster med deres menighedskredse fulgte med. 
Pastor Diedrich hører til de få tyske præster, der sætter 
livet over læren. Han er en temmelig betydelig personlig- 
hed, frisindet i sit kirkelige syn, men kræver også frihed 
for sig selv. Man må ikke undres over, at en sådan 
mand let bliver bedømt skævt ikke blot af sine tidligere 
venner, men også af enkelte embedsbrødre i landskirken.”) 
Dog nyder han almindelig kirkelig højagtelse. Han er ud- 
giver af et lille kirkeligt månedsblad. Da den gamle er- 
farne mand begynder dette (januar 1890) med hvad vi 
kan kalde en frikirkelig nyårsrevu, som sikkert er meget 
karakteriserende, vil vi her meddele denne i et større udtog. 


»Fra den nærværende tid. 


Stundom ønsker vi os en større synode med mange 
præster og menigheder i, og stundom må vi også være 
betænkelige ved sligt. I en sådan sammenslutning til-en 
større hob skal man ikke se noget af det ord opfyldt: 
»én hyrde og én bjord«; -ti herren har haft en langt dybere 
mening med dette ord: om én tro på ham, den ene herre, 
i hans kærlighed. Men man tænker nu engang således: 
hører vi og andre ved siden af os og endnu længere hen 
til én hjord, så kunde vi dog også danne en synode 
længere og længere ud, eller stadigt arbejde derpå i kær- 


1) Jyfr. Fr. Nielsen: Statskirke og frikirke, side 92 flg. 

lighed. Desuden, er det åndelige samkvem med folk af 
forskellig begavelse dog ikke gavnligt til at bevare os fra 
ensidighed? — Men jeg siger, hvilke grænser skal kærlig- 
heden have på en synode (eller sligt), hvor hører de op? 
Og hvad det at tage sig iagt for ensidighed angår, så må 
man gøre det ved at have et altid åbent hjærte overfor 
andre kristne og alle menneskebørn, så vidt man kan det. 
Den større kreds gør hverken mere hjærtelig eller i det 
hele mere dydig. Lægger man mærke dertil, vil man for 
eks. i pavedømmet se, at énsidige folk, d. v. s. sådanne, 
som er forelskede i deres egen tale, tænkning og virksom- 
hed, bliver stadig i større kredse mere forfærdelig én- 
sidige. ... . Der står intet skreven i bibelen om synoder 
eller landskirker o. lign. I hver fald gives der kun ét 
himmerig og derfor også kun én gade, én vej (Ap. Gj. 
9, 2; 19, 9 og 23), én måde at være kristen på, nemlig i 
én tro ved Kristi ord og sakrament, hvilke just virker 
troens fællesskab og én kirke. Men menneskene tage kun 
vanskeligt imod Kristi vidnesbyrd (Joh. 1, 5—11, 3, 11, 
20, 32), og. om de og lader sig bringe i gang, holder de 
dog heller ikke stadigt skridt med hinanden, trods det, at 
der altid er nogle, der som majorer og oberster vil kom- 
mandere gangen efter deres hoved. Således gik det alle- 
rede til hos apostlene efter Kristi forudsigelse, og endskønt 
han kun taler om én kirke, -som han selv vil bygge, så 
ser den ofte forfærdelig anderledes ud. (Joh. 16, 1 flg.) 
Deraf kommer den tale, at kirken dog må være ret usynlig 
i den synlige kristenhed; at man ikke må lade sig forføre 
til uden videre at anse de forskellige synlige store hobe 
for hele den sande kirke; ti derved vil man tilsidst føle 
sig meget mistrøstig. 

Men kan vi evangelisk-lutherske, om just ikke i hele 
verden, så dog i Tyskland slutte os sammen til ét kirke- 
legeme under én forfatning, til en fælles styrelse eller 
regering 0. desl.? — Skulde det dog ikke have mange 


&dr 


fordele? Jeg mener ganske vist, at det under visse om- 
stændigheder kunde være behageligt nok. Men jeg spørger: 
hvorfor ønsker man det? Dog vel ikke for en større 
kærligheds skyld? ikke for her og der at vinde en større 


nydelse af gaver? — Nej, vist ikke, ti det har vi ifor- 
vejen, hvis vi vw/. Men vi vilde holde os fastere til hin- 
anden! Nu, fvorledes fastere? og til hinanden? — Ja, 


vel, til Kristus, til hans rene ord. Men det kan vi alle- 
rede nu, om vi vil. Og dersom vi ikke vil, da kan ingen 
synodal bestemmelse eller højere visitator eller kirkefyrste 
tvinge det igennem. Men skal der udrettes noget ved 
tvang, så at alle bestandig giver rigtigt agt på ordene i 
overensstemmelse med læren, så hører der også dertil, at 
lære af vor augsborgske konfession og symbolerne i det 
hele, at kirken i og for sig efter Kristi indstiftelse intet 
har med tvang at gøre. Enkeltmenighederne, små eller 
store, har prædike- og sjælesørger-embedet, det vil sige at 
prædike Guds ord, forvalte sakramenterne, forkaste falsk 
lære, udelukke åbenbare ubodfærdige og frække syndere 
og modstandere; men uden menneskelig magtbrug, alene 
ved ordets brug. Den menneskelige magt er udelukkende 
kun hos forældrene og øvrigheden, (art. 28) og verdslig 
magt er forordnet af Gud for at straffe de onde og be- 
skytte de fromme — og vel også gennem kristenhedens 
hele legeme, den angå paven, biskopper o. s. v. (Luther: 
til nationens adel). Dernæst har Kristus sat sin kirke ind 
i verden udvortes at se på som en fri forening, der intet 
havde af verdslige rettigheder og goder, uden hvad apost- 
lene og deres fæller havde, og hvad man frivillig skænkede. 
Der øvedes heller ingen tvang, men der kom mange og 
bad om at måtte komme ind og optages. Da der blev 
mange menighedskredse, stod de udvortes fri ved siden 
ad hinanden, og der stod ingen pave eller slig én over 
dem alle. Men trods store forskeligheder i begyndelsen, 
jævnedes det ud med tiden, og de kristne sluttede sig 


45 


også udvortes bestandig mere og mere sammen imod fjen- 
dens fremtrængen, ikke uden mange trængsler og stød, 
øjensynlig til formindskelse (ikke til formerelse) af kærlig- 
heden. Der blev bestandig gjort mere ved overenskomst 
ad lovens ve til ordning og betingelse, også på mange 
fremtvunget noget, og mange gange blev friheden ikke 
hævdet (trods Gal. 5, 1). Da trådte kejser Konstantin selv 
op-som ven iblandt de kristne og påtog sig med øvrigheds 
vælde at opretholde den lovlige ordning, som der allerede 
var og fremdeles måtte opbygges. At det i det hele vilde 
komme således i denne verden, det var forudset og sagt 
(Math. 28, 18); men det ene evangelium skulde forblive 
purt og rent, og i denne hensigt forbandt sig netop biskop- 
per og kejser, senere i vesterleden endnu fremdeles paven 
og kejseren. Dersom menneskene virkelig var bleven ved 
evangeliet og som sådanne havde opført en sådan høj 
kirkebygning i lutter frihed og med glæde, så vilde det 
have været meget skønt, endnu skønnere end det tidligere 
trængte liv. De vilde i kraft af den 4de bøn kunne have 
nydt deres daglige brød med taksigelse som fromme folk 
under fromme og tro overherrer og tro regimente. Men 
folk var nu ikke sådan. Ordet blev undertrykt og for- 
falsket, og det store verdens-kirkeregimente pinte alle folke- 
slag 0o.s.v. Under reformationstiden blev man både i stænder- 
forsamlingerne og på rigsdagene ført til meget gerne at over- 
drage den øvrighed, der stod på folkets side, den udvortes 
myndighed for at værne de formentlige dristige oprørere. 
Det var en Guds førelse, og øvrigheden bekendte sig helt 
ud forpligtet til nu selv at bekende sandheden og at. værne 
bekenderne. Disse betragtedes som de »fromme«, og ras- 
ende papister og dristige sværmere var »de onde«. Dette, 
at altså øvrigheden holder alle menigheder i sit land 
under sin beskærmelse og at menighederne nyder øvrig- 
hedens hjælp og beskyttelse, det kalder mange folk nu 
helt ud for kirken og siger: de såkaldte »frikirker« kan 

slet ikke være kirken. Dette er en indskrænket, verdslig 
opfattelse. Visselig er der en ydre kirke i enhver lands- 
kirke; men hvor meget der er i den af Kristi ord i talen 
og i hjærterne, er der ikke sagt noget om, altså ikke, 
hvormeget der er tilstede af kirken. Til den ydre opbyg- 
gelse er der henlagt noget, i hvilket alle stænder skulle 
sammenvirke for Guds rige; men om der er et inderlig- 
heds liv for sagen, og hvad det er for et liv, det er et 
andet spørgsmål. Der spørges nemlig, om dette folk som 
sådant virkelig opfyldes af Guds ord og om de fromme 
øvrigheder, præster og menighedskredse trofast holder ved 
Kristus som alles hoved. 


.….…. Nu, kort sagt, vor svaghed er engang så, at vi ” 


føler os stærkere og modigere i skarer af tusinder end i 
få. Vi vil også gerne gøre os vigtige »overfor verden«, 
fordi vi selv er så verdslige. Men alt dette er til at gøre 
os til skamme! Vil vi da ikke hellere se hen til det, 
som vi ikke behøver at skamme os ved? — Jeg mener, 
vi kan sige med symbolerne: det er svært og gør os ondt, 
at vi i deres hjærter for deres falske verdslige kirkeideers 
skyld må være skilt fra så mange millioner kristne (efter 
deres kald), med hvilke vi gerne vilde have været ét hjærte 
og én sjæl i Kristo. Men er vi nu ikke dette, så vil vi 
heller ikke i det udvortes krybe sammen med dem. Da 
kan vi også fremdeles sige: vi tager gerne med tak imod 
den trofast bekendende, fromme øvrigheds hjælp til at 
æde vort brød i den størst mulige fred, hvis øvrigheden 
blot ikke i de vantros og åbenbare vranglæreres tjeneste 
vil blande sig i læren, men dele samme bekendelse som 
vi. Men det går ikke mere nutildags — af mange grunde; 
men vi er også 'taknemlige for, hvis den vil beskytte os 
som en forening imod pøbel og mordere, og vi er tilfreds 
med alt, hvad den kan og ikke kan, så længe Gud vil. 
Men i Kristi kirke bruger vi aldrig at forsage, hvor fuld- 
komment eller mangelfuldt endog vort folk tilligemed øvrig- 

heden slutter sig til Guds ord. Kirken går over alle 
folkeslag; den er evig og folkeslagene forandre sig. Men 
de vilde have det bedre og vi med dem i vore dage, om 
de (ifølge Math. 28, 18) vilde være Jesu disiple. 

Men at vi«kun skulde ønske at sammenføjes med de så- 
kaldte »frikirker«, det må vi i høj grad fralægge os. Vi 
var engang trådte over til Breslau, men kunde ikke komme 
overens med dem i læren om kirken og om denne tids 
udgang; hvorfor de viste os ud. Det tog vi også fra vor 
side tålmodigt på. Og at Misourierne jager os fra sig og 
det mest mulige forfølger os, det tager vi på på samme 
måde. De er nu engang.sådan. Vi ville nu som frit 
«+ sammentrådte præster og menigheder holde os med hin- 
anden i det spor, som er synligt gennem symbolerne. 
Hvad der ud over dette måtte forekomme en af os som 
skønt, det beholder han for sig selv som sit; men aldrig 
gør han det til schibolet for vor synode. Men sådan har 
de i Breslau og i Missouri og andetsteds stadig deres sær- 
heder og det som ganske særlige klenodier og helligdomme, 
som 'de vil have prist. Hvordan skal vi nu kunne føjes 
sammen med sådanne? Ja, hører vi dem sige; vi skal 
elske dem; vi skal bede for dem, og hvis vi ikke kan 
lade være med det, så strider vi også. — Men hvad skal 
den sammenløben tjene til? Vil vi have korporationsret 
i landet af staten som én kirke, så indlader staten sig 
ikke anderledes herpå, end at den også overalt får noget 
at sige. Ti sådan har den nu taget det i arv fra unions- 
kirken; og hvad den vil have at sige, idet Jøder og hed- 
ninger stå den bi heri, det kender vi noget til, — og det 
er, at det intet kommer an på læren. Er vi små, i små 
menighedskredse, da kan vi også bære mangen uret i tål- 
modighed og leve under en lille politibeskyttelse. Men er 
vi store legemer, så udebliver heller ikke de store stridig- 
heder og skandaler (hvad alle århundreder udvise), og 

måtte da komme til at ønske korporationsret, den vi nu 
ikke ønsker os, eftersom verden nu syder og er i gæring. 
At vor tid nu er sådan beskaffen, det skal vi ikke 


anse for en herlighed. ... Men jeg mener, at vi fortiden 
må bie efter, hvordan Gud vil have os, små eller store, 
korte eller lange. ... Lad dem, der udtænke sig planer 


for kirken, dog forsøge disse hos sig selv, men ikke hos 
os! Da kan vi uden skade lære af dem. Derfor vil jeg 
ingen alliance eller forbund mer med uerfarne begyndere, 
men nok hjærtens kærlighed og fællesskab om ordet, så 
vidt det er tilstede. . . . Hvis staten anser læren for en 
genstand, med hvilken den kan efterstræbe timelige stats- 
og folkeinteresser, så virker den fordærvelig på kirken og 


dermed på folket og på sig selv. Men de moderne stater … 


går åbenbart og bevidst (ligesom de tidligere gjorde det 
mest ubevidst) ud på at beherske alt og bruge det til 
sine snevre øjebliks interesser, og dermed har de opløst 
det bånd, som forbandt dem med Kristi kirke. Visselig 
har den fordærvede kirke også opløst det, da de selv 
var bleven en stat over så mange nationer som muligt og 
misbrugte staterne til sådanne interesser. Alle har skyld 
her. Det hedder da på ny: »hvor ofte har jeg villet — 
men I har ikke villet«, og verden hælder imod aften. Den 
lange dag er snart forbi. 

Lutheranerne har ikke ivret for at få en færdig form 
for kirken og staten (og begge tilsammen), omendskønt de 
i bekendelsen havde opstillet det fuldkomne ifølge skriften, 
hvad de dog ikke kunde føre igennem i verden. Det har" 
de tilstået og ikke forsøgt noget lignende som pavedøm- 
met var. De vilde i begyndelsen lade pavedømmet stå, 
som Gud havde ladet ville det, hvis det ikke yderligere 
forfalskede læren; og de tog det også op i symbolerne. 
Men menneskene passede ikke dertil, hverken påverne 
eller fyrsterne eller folkene. 


— 

De reformerte vilde bygge deres kirke således, at 
den kunde bestå sikkert ved sine love om tugt, og den 
kom derved til at ligne en politianstalt. 

«Independenterne vilde ingen tvangs overstyrelse have 
og derfor heller ikke mere nogen store kirkelegemer, og 
de mente, at dette skulde være kirkedannelsens fuldend- 
else, højere end hvilket der intet skulde gives. Dog går 
Kristi kirke dybere ind på denne folkeverden og fører også 
højere op, hvad enten folkene tager derimod eller foragter 
det, fordi det naturlige menneske ikke forstår det eller 
misforstår det. 

Vi kan visselig ikke bygge noget stort hus af kirke 


"i verden, hvori kirken kom til at bo som under ét tag 


eller i én stue. Dertil udkrævedes vel foruden andet en 
mægtig. dørvogter, som dog ikke findes. Vi kan heller 
ikke bo i én stue med sådanne, som vil beherske alle 
” andre efter. deres hoved. Så må vi nøjes med, om. vi 
kan synge og bede sammen og glæde os ved, at andre 
ved siden ad os også synger og beder for sig og lader 
derigennem os mærke noget af den samme melodi. Og 
når staten så vil lade os leve i ro og vidne kun åndeligt 
så vidt omkring, som man vil høre os, så må vi være 
taknemlige derfor, ja selv om staten kun hindrer vore 
fjender fra at kvæle os..:. Men folkene kunde have haft 
det bedre, hvis de tidligere med større alvor havde antaget 
evangeliet." Ti det er givet i ordet (Marc. 16), at al skab- 
ningen skulde glædes over evangeliet, og at det er givet 
sådan, det må vi vide med vished og bekende det. Men 
for nærværende tid kan vi sikkert ingen kirke have efter 
herrens ideal. I tidernes løb har det vist sig, at hverken 
pavedømmet eller menighedernes flittig lovordnede organisa- 
tion kan erstatte øvrighedens magt. Men det måtte være 
fromme familier, folk og fyrster, opfyldte af Kristi ånd 
og sindelag, om Kristi rigdom skulde glæde verden i fred. 
Det er forgæves ved den udvortes lov at ville udrette, 
nDanskeren”. IV. 4 

hvad der er tilstede i ånden. Og hvor ånden selv er 
bleven kødelig, der vil loven og dens udøvelse intet due. 
Vore fædre og Luther har derfor ikke lavet mange love, 
men fremhævet ordet og biet på ånden, at han skulde 
danne åndelige mennesker. Vi kan nu ikke fordre mere 
af vore stater end tiden byder og kan ikke give os dem 
i vold med læren. Ligeledes kan vi heller ikke yde dem 
andet, end at vi bevidner sandheden i ordet. Dog må vi 
begge, fordi vi er i verden og må berøre hinanden, læmpe 
os efter hinanden og gøre det, som under nærværende 
omstændigheder er muligt: og det er ikke det fuldkomne 
og rigtige. Men det er heller ikke nogen tid bleven op- 
nået og når man længe mente at kunne frembringe det, 
så var vildfarelsen deri i høj grad skadelig. Den ene gav 
den anden skylden, og de var dog alle skyldige, fordi 
troen. manglede alt for meget og derhos tillige kærligheden 
— og friheden. Så bliver da nåden alene tilbage til os, 
og den viser os hen til den ny verden, når vi her i ydmyg- 
hed og tro har gjort, hvad vi kunde. Så skal vi da ikke 
forsage, men heller ikke rose verden for, at den med 
taknemlighed har elsket Gud igen.« 


Var denne frikirkelige udtalelse af den for tiden yp- 
perste præst i den tyske Immanuelsynode præget af bil- 
lighedsfølelse, jævnhed og mildhed og ædruelighed, så 
træffer man i en. modsat frikirkelig afdeling kun altfor 
ofte hårde og skarpe udtalelser. Det er »den evangelisk- 
lutherske frikirke i Saksen og andetsteds« her sigtes til. 
Den kaldes sædvanlig (således også i ovenstående artikel 
af præsten Diedrich) for Missouri-synoden, fordi den stift- 
edes i Amerika i Missouri 1847 af præsten Walther og 
har sin hovedledelse derfra. I Amerika rummer Mis- 
souri-synoden for tiden 991 præster; dertil kommer så den 
saksiske frikirke med 16 præster og menighedskredse, 

hvoraf de største er i Dresden, Planitz, Chemnitz. I Kjøben- 
havn er der en aflægger af denne kirke. Det er Martins- 
kirken med præsten Grunnet. 

Om denne frikirkes hårde dømmesyge får man bl. a. 
et vidnesbyrd ved at lægge mærke til dens synodeforhand- 
linger sidste sommer.) Spørgsmålet om .»nadverefælles- 
skab« med andre kirkekredse blev drøftet. Det var delt 
i ikke mindre end 12 theses. Den 9. theses lød således: 
»derimod byder Guds ord for sjælenes saligheds skyld at 
holde sig borte fra alle falsktroende kirker, i hvilke enten 
læren om selve den hellige nadvere eller dog en eller 
anden læreartikel i det guddommelige ord offenlig og hård- 
= nakket bliver forfalsket, altså også at lade være med at 
holde nadverefællesskab med dem. Grænserne for nadvere- 
fællesskabet går derfor kun så langt som grænserne for 
den sande synlige kirke.« — I udviklingen af denne theses 
hedder det: »til de falsktroende kirkesamfund høre de så- 
kaldte lutherske tyske landskirker med deres vedblivende 
tålsomhed overfor alle slags falske lærere og lærer, såvel 
af fin som grov art. Den blanding af ret og falsk lære, 
som faktisk består i dem, såvelsom den faktisk udviste 
magtesløshed til at udskille den sidste fra sig, kendetegner 
dem som falske kirker. — Men desværre står det også 

således til med de mange slags andre lutherske frikirker 
i Tyskland, at de vel udvortes bekender sig til de sym- 
bolske bøger i vor lutherske kirke, men dog tager dette 
eller hint stykke ud deri, ikke anser dette eller hint der 
for forbindende, afviger her og der, især i læren om kirken 
og embedet.... Vi vil på ingen måde sige — som vore 
modstandere bebrejde os, som påstod vi, at hos os kan 
slet ingen falsk lære forekomme eller slet intet falsk ord 
blive sagt. Det vilde være forfærdeligt hovmod. ... Vi 
holder med Augustins ord: »Fejle vil jeg kunne, en kættter 


1) Verhandlungen der dreizehnten jahres versammlung, der 
synode der ev.-luth. freikirche in Sachsen u. a. st. 1889. (Zwickau). 

vil jeg ikke være.« Derimod har vore modstandere, også 
i de andre frikirker, trods mangfoldige modbeviser til den 
dag i dag endnu holdt fast ved deres falske lære f. eks. 
om kirken og embedet, forsvaret deres synergistiske og syn- 
kretistiske grundsætninger, så at vi til en tid umuligt kunne 
have nadverefællesskab med dem, Vilde de kun ikke for- 
svare deres vildfarelser, men snarere søge forståelse med 
os på skriftens og bekjendelsens'grundvold, så vil vi gerne 
have megen tålmodighed med dem, selv om de og er nok 
så svage i deres erkendelse«. 

Man mærker tydeligt gennem slige udtalelser den 
uklædelige Farisæisme og får på fornemmelsen, at der er 
ikke synderlig for én at håbe om her at finde foryngel- 
sens kilde for det tyske menighedsliv, der bærer Morten 
Luthers navn. — 

Anderledes friskt og tiltalende lyder derimod følgende 
udtalelse fra de sidste dage af den Kropper præst, pastor 
Johannes Paulsen: »Vi har ofte nok udtalt os om vor 
betragtning af landskirker og frikirker, og dog må vi endnu 
stadigt se, hvordan vi bliver misforståede. - Frikirken er 
efter vor faste overbevisning den eneste rigtige skikkelse 
for kirken, og man må jo ikke have læst evangelierne, 
hvis man overhovedet vil mene, at herren har tænkt sig 
en kirke under øvrigheds bestyrelse. Han forudsætter 
stadigt, at kirken vil befinde sig i strid med de mægtige 
på denne jord. Men på den anden side er der intetsteds 
foreskrevet en forfatning for kirken. Forfatningen hører 
ikke til kirkens trosbekendelse; derfor kan vi heller ikke 
lade nogen bestride os dette, at der i landskirken kan 
leve gode kristne. Men det forstår sig af sig selv, at intet 
menneske har ret til at forhindre nogensomhelst kristen i 
landskirken fra at tragte efter kirkens frihed. Men hvad 
der i den sidste tid foregår i landskirken, udfordrer den 
kristelige samvittigheds vidnesbyrd. Fra det øjeblik af, 
da ministeren overtog sit regimente, har han betragtet det 

som sin opgave at undertrykke vidnesbyrdet imod sig. 
Pastor Becker i Kiel, pastor Jensen i Breklum, pastor Paul- 
sen i Kropp blev straks i begyndelsen indkaldte for retten, 
ministerens dadel blev udtalt over dem, fordi de havde 
skrevet imod ham. Hvem der nu vil betragte ministerens 
videre fremfærd, kan ej være i tvivl om, at den udgår fra 
dogmet om den nærværende kultusministers ufejlbarhed. 
Vi tvivler ikke mer på, at ministeren tror på sin egen 
ufejlbarhed i sit embede og at han anser det for sin sam- 
vittigheds pligt at forfølge enhver gejstlig, der ikke vil an- 
erkende dette dogme. Vi er altså på en prik nået dertil, 
hvor den romerske kirke befandt sig, da Gregor VII gjorde 
pavedømmets krav gældende, og da han med sin magt 
nedslog præsternes modsigelse. Men om det lykkedes at 
sætte dette krav igennem, da var dermed også utvivlsomt 
antikristendommen proklameret. Og derfor anser vi heller 
ikke ministerens krav på ufejlbarlighed for nogen let sag, 
men for en overordentlig betydelig epoke i den kristelige 
kirkes udvikling. Sagen er nu her nået til et punkt. hvor 
det hedder: »Kristus eller kultusministeren, hvem skal 
herske?« Og ser vi ret, så vil også grupperingerne i kirken 
danne sig derefter; det vil hedde: »her er Kristus«, »her 
er kultusministeren«. Vi mener, at vor herres komme — 
det bekender vi åbent — nærmer sig, og derfor betragter 
vi netop denne ministerens optræden som åbenbarelsen af 
et antikristeligt princip, som vi for samvittighedens skyld 
må træde op imod. Når ministeren i Berlin, lover at give 
penge ud af statsmidlerne for at understøtte den kristus- 
fjendske Berliner-presse, og når han inddrager præstekald 
i Hannover, modsætter sig i Slesvig oprettelsen af et kriste- 
ligt gymnasium og bekæmper den presse, der vidner imod 
ham, med alle de magtmidler, som stå ham til rådighed, 
da kan ingen mere tage fejl af denne kamps karakter. 
Vi opleve, hvad vor herre forud har forjættet os; men vi 

véd også, hvorledes denne kamp vil falde ud. Israels Gud 
lader ikke Israel gå under.« — 

På præsten Johannes Paulsens retssag, rejst af kultus- 
minister v. Gossler, påkendt af retten i Flensborg, er der 
endnu ingen endelig afgørelse kommen. Den ventes for 
hver' dag tagen op af Leipziger-retten, for hvilken den er 
indanket. 

Paulsens forskellige frivillige virksomhedsgrene i Kropp, 
såsom præsteskolen, vajsenhuset, diakonanstalten, er i året 
1889 bleven understøttet ved frivillige gaver, mest ind- 
komne i små bidrag fra hans venner, med den sum: 19,651 
reichsmark (d. e. godt 18,000 kr.) foruden en del gaver i 
fødemidler og klæder. 

Hvad det rygte angår, vi sidst meddelte, om udnævn- 
elsen af to unerede mænd til medlemmer af det luther- 
ske konsistorium i Kiel, da har det vist sig, at rygtet 
om den overordnede militærpræst Hoffmanns udnævnelse 
var en prøveballon, udsendt fra det prøjsiske. kultusmini- 
sterium, men atter taget tilbage på grund af den alminde- 
lige uvilje derimod. Men udnævelsen af konsistorialasses- 


sor Miiller til stemmeberettiget medlem af det kielske 


konsistorium har derimod vist sig at være rigtig. Regerings- 
pressen afviste først anken over, at Miiller kom fra det 
unerede brandenburgske konsistorium med den oplysning, 
at det gjorde intet, da han var luthersk af bekendelse. 
Man har da fra de virkelige lutherskes side vist hen til, 
at det i loven af 24. septbr. 1867 for oprettelsen af et 
kongeligt konsistorium i Kiel hedder i & 1: »Hertugdøm- 
merne Holsten og Slesvig skal have et evangelisk luthersk 
konsistorium i Kiel under styrelse af en verdslig formand, 
hvem begge de i Holsten og Slesvig fungerende general- 
superintendenter skal træde sammen med tilligemed så 
mange gejstlige og verdslige råder fra begge distrikter 
som fornødent gøres.« Det er altså klart udtalt i loven, 
at kun medlemmer af provinsialkirken kunne være med- 

lemmer af det kongelige konsistorium. Den frisindede 
tyske presse tager ordet til bedste for de lutherske og 
skriver bl. a.: »I sandhed, i kirken skulde loven dobbelt, 
ja tredobbelt være og blive lov.« — Regeringspressen tier 
nu helt stille overfor beskyldningen for lovbrud. — løvrigt 
vil sagen komme for i synode-udvalget, da der allerede i 
denne anledning er sendt besværinger til ministerpræsi- 
denten, fyrst Bismark, og der fra forskjellige sider er ud- 
sigt til endnu flere. — 

Besværingen lyder således: 

»Deres durchlauchtighed hr. ministerpræsident fyrst 

Bismark i Berlin. 

Undertegnede medlemmer af den slesvig-holstensk 
evang.-luth. landskirke tillader sig ærbødigst at henvende 
sig til Deres durchlauchtighed med følgende besværing: 

Efter loven af 24. september 1867 (lovsamlingen, side 
1699) om oprettelsen af det kongelige konsistorium i Kiel, 
skal kun sådanne personer blive medlemmer af det kgl. 
konsistorium i Kiel, der stammer fra provinsens to general- 
superintendent-distrikter, altså som er medlemmer af den 
slesvig-holstenske landskirke. 

Trods denne udtrykkelige lovbestemmelse har hr. mini- 
steren for de gejstlige anliggender udnævnt konsistorial- 
assessor Miiller fra Brunsvig, hidtil beskæftiget ved det 
kongelige konsistorium i Brandenburg, til medlem af det. 
evang.-luth. konsistorium i Kiel og udstyret ham med ret 
til i lighed med generalsuperintendenterne at afgive sin 
stemme ved det kongelige konsistoriums beslutninger. 

Det er udenfor al tvivl, at denne udnævnelse er rets- 
stridig, fordi den er imod lovens ordlyd. Konsekvensen 
af denne lovstridige ansættelse er, at det kongelige kon- 
sistoriums beslutninger i Kiel for fremtiden retslig kan 
anfægtes og tilbagevises af enhver domstol. 

Det er Deres durcehlauchtighed bekendt, hvorfor den , 
evang.-luth. landskirke i Slesvig og Holsten har fået sit 

privilegium. Det drejede sig dengang om at berolige gemyt- 
terne, for at landet skulde forskånes for indførelsen af 
unionen, sådan som Deres durchlauchtighed jo allernådigst 
behagede udtrykkelig at skrive til superintendent dr. Bromel 
den 9. juni 1866. 

Når nu hans eksellense hr. ministeren for de vogne 
anliggender sætter sig ud over loven og foretager en lov- 
stridig ansættelse ved konsistorium i Kiel, så ligger det 
lige for, at vi må tro: nu skal de tilsagn, der er givet 
landskirken, ikke længer iagttages. 

Det kan ikke undgås, at denne kendsgerning også 
ved de forestående valg vil blive benyttet imod regeringen. 
Slesvig-Holstenerne vogter dog som bekendt omhyggelig 
over deres lands privilegier. Derfor vover vi at rette denne 
underdanigste bøn til Deres durchlauchtighed: 

Deres durchlauchtighed vilde foranledige, at konsisto- 
rium i Kiel ikke bliver besat med medlemmer, der ikke 
besidder de i loven af 24. september 1867 foreskrevne 
egenskaber. Deres durchlauchtigheds underdanigste 

(Underskrifter.)« 

Om denne begæring har fået sin afgørelse, medens 
Bismark endnu stod for styret, eller om denne først skal 
finde sted under Caprivi, derom forlyder endnu intet. Men 
fra Kropp lyder opmandingen til at holde ud i denne sag 
bl. a. i følgende sætning: »Et folk, som ikke holder på 
opretholdelsen af sin ret, er slet ikke værdig til åt skulle 
have nogen ret«. — 

Af nyeste dato er følgende små eksempler på, hvor- 
dan man fra luthersk side søger at gribe kejserforgudelsen 
og militarismen i flugten, når den forvilder sig ind på 
kristeligt område. En hamborgsk præst fortalte på en 
missionsfest folk om, hvordan en- syg kone havde kejser 
Wilhelms billede over sin seng, og når hun spiste, nikkede 
hun op til billedet og sagde: »Nå, Wilhelm, gid det nu 
også må smage dig så godt, som det smager mig.«x Med- 

deleren heraf spørger: »Er det ikke menneskeforgudelse, 
når der hænger et kejserbillede og ikke et krusifiks over 
en syg kones seng?>x — — Man læser i aviserne, at en 
præst kræver som det almindelige præstedømmes pligt, at 
en præst også må gribe til våben i præstekjolen. En 
anden militærisk præst underskriver sig »pastor«, »under- 
officer« og »lasaretmedhjælper« og opfordrer sine kolleger 
til at ansøge kejseren om, at alle gejstlige må tjene med 
våben. Det kirkelige blad, som meddeler dette, tilføjer: 
>»Det er altså den ny folkereligion, og denne religion for 
den ny projekterede rigskirke, det er militarismen. Det 
skulde ikke undre os, om det næste forslag gik ud på at 
indføre skydeøvelser som en del af Gudstjenesten, Metho- 
disterne i Amerika har jo allerede opført noget lignende. 
At man fra gejstlig side har ytret ønsket om at optage 
sangen »heil dir im siegeskranz« i salmebøgerne turde 
være vel bekendt. Nu Gud herren bevare os fra denne 
militæriske religion.« — — 

Den 4. marts døde professor, dr. Franz Delitsch i 
Leipzig. Han var en stormand i Guds rige og vil særlig 
blive mindet for sin kærlighed til Jødemissionen. 

I vinterhalvåret 1388—90 er der ved universitetet i 
Heidelberg 952 studerende, hvoraf kun de 70 studere 
theologi, medens f. eks. 341 studere jura. Ved wnivers- 
itetet i Kiel er der 510 studerende, hvoraf halvdelen 
studerer medisin, 97 theologi. Ved universitet i Miinchen 
er der 3585 studerende, hvoraf kun 149 studere theologi, 
de øvrige er omtrent lige delte mellem jura og medisin. 
Ved universitetet i Berlin er der 5731 studerende, i Bres- 
lau 1307, i Erlangen 948, i Gøttingen 854, i Halle 1657, 
i Leipzig 3453 0. s. v. Der er i det hele i vinter på 21 
tyske universiteter 29,000 studenter, deraf studere de 5680 
theologi (4459 protestantisk og 1221 katolsk), de 6872 jura, 
de 8714 medisin og de 7741 filosofiske disipliner. Medens 
de studerendes tal i Tyskland i årene 1879—87 steg fra 

ca. 19,000 til ca. 29,000, så er det i de sidste tre år 
bleven stående ved det samme. — 

I februar måned iår fristede Hermannsburg og med 
den hele den hannoveranske landskirke et stort tab, idet 
pastor Opke, missionsinspektør i Hermannsburg, døde efter 
14 dages lungebetændelse. Præsten Johannes Paulsen 
skriver om denne sin medarbejder og medkæmper: »Han 
var fra isse til fodsål en mand, det må enhver tilstå. Han 
stod tro i Hermannshurger-missionen på en tid, da en 
sådan bekendelse kun drog miskendelse efter sig. Han 
stod tro i den lutherske kirkes bekendelse og var ikke 
bange for åbent at udtale, at han fuldt ud anerkendte fri- 
kirkens ret. Derfor kom han også på den rette plads, da 
man ansatte ham i Hermannsburg, og hvor har han dog 
arbejdet der under vanskelige forhold. Hvor har han dog 
sørget for, at det blev muligt, at missionen fik sin selv- 
stændige stilling. — En høvding i Israel er falden og dybt 
bøjede spørge vi: »herre, hvorfor således?« Men sådan 
går det nu altid, når herren tilsteder det tunge at gå ud 
over sin kirke. De retfærdige bliver revne bort, før ulykken 
kommer, og derfor tror jeg, at vi går svære tider imøde, 
antikristens tider nærmer sig med kæmpeskridt, ja de er 
allerede ved at begynde. Allerede nu sætter fjenden sig 
i helligdommen og træder herrens perler under fødder. 
Da iler han med, førend han sender sine svære straffe- 
domme ud, at bringe sine prøvede tjenere i sikkerhed, 
derhen, hvor de ikke mere strides om frikirke og lands- 
kirke, hvor menneskene ikke mere fordre den ære, som 
tilkommer Gud, men hvor lammet, som blev slagtet, får 
lovsangene fra evighed og til evighed.« — 

»Den 12. januar døde en af den gamle breslauske fri- 
kirkes ældste, Ludvig Feldner, der tilsidst var super- 
intendent over denne frikirkes rhinske diøcese. I døds- 
anmeldelsen fra »overkirkekollegiet« hedder det: »Han har 
i stor klarhed og tro, i kærlighed. og fasthed tjent denne 

kirke i ord og gerning, med råd og dåd, på vore general- 
synoder, som han mer end én gang ledede, og i vort 
diøses, hvis fader han var.« — 

De ungarske Jøders omvendelse er for øjeblikket af 
den største interesse. Ungarn er nabolandet til Galizien, 
med hvilket det står i det inderligste religiøse og åndelige 
samkvem. Det er det vestligste af de lande, i hvilket 
Israels folk endnu helt og holdent kan gøre sig gældende, 
enestående ved den mægtige udvikling, det har nået og 
ved de mangfoldige strømninger af åndelig art, som der 
går ved siden af hinanden, mødes og flyder over i hin- 
anden. Den ortodokse Jødedom — jo længere man kom- 
mer mod øst, desto mere chasidisk") farvet er den — har 
endnu en stor magt hele riget over. Den sidder inde med 
ikke mindre end 70 højere talmudskoler for jødiske unger- 
svende fra 14—20 år. Den største af disse findes i Pres- 
burg og har i vinter henved 200 elever. — Af ikke ringere 
betydning for Ungarn er reformjødedommen. Den har 
sit hovedsæde i hovedstaden Budapest. I modsætning til 
Galizien og Rumænien, hvor denne strømning for tiden 
også bliver stærkere, har den her en meget bestemtere 
og mere moden karakter, og har allerede opnået en fast 
og anset stilling i samfundet og statslivet, fra hvilken den 
gør sin indflydelse gældende hele landet over. Det er 
fremfor alt ved at gøre dygtig brug af den ungarske 
nationalbegejstring, at dette er lykkedes den. Medens Jød- 
erne tidligere overalt i østen, også i Ungarn, var tysk- 
hedens bevidste talsmænd, så er der ved midten af vort 
hundredår allerførst i Ungarn foregået et fuldstændigt om- 
sving heri. : - 

Såvel overfor den fanatisk stædige Jødeortodoksi som 
overfor den religionsspottende reform-jødedom begynder 
Kristi evangelium mange steder at vise sin sejrende magt. 


1) chasidim d. e. ,de fromme", en jødisk sværmerisk sekt stiftet 
i det 18. hundredår i Polen af Israel Baal Schem. 

Også gennem den ungarske Jødedom går der i vore dage" 


sagte sitrende, åndelige livsrørelser fra Guds himmel. — 
En tysk rejsende fortæller følgende herom fra den aller- 
sidste tid: 

»For nogle år siden udkom der hurtigt efter hinanden 
tre brochurer af en ungarsk rabbiner. De henvendte sig 
med en appel til Israel og pegede hen på Jesus som Mes- 
sias og frelseren. De vakte uhyre opsigt og blev i få 
uger revet bort. Aviserne gav genklang deraf, de kriste- 
lige forventninger steg. … Da med ét blev det helt stille. 
Man hørte hverken om forfatteren eller hans skrifter. 
Jøder og Kristne forglemte ham således, at jeg ikke i 
nogen Pester-boghandel kunde opdrive et eneste eksemplar 
af andet oplag. Man vidste ikke engang noget derom. 
Alt dette drev mig til selv at søge oplysning på rette sted. 
Jeg fandt ham og blev venlig modtaget. 

Hvorledes er manden kommen til kristendom? Det 
var fremfor alt spørgsmålet, som beskæftigede mig. Op- 
vokset og uddannet i Ungarns ortodokse Jødedom har 
hans folks elende og jammer en hel livsalder igennem 
stået ham for øje. Han har set, hvorledes Israel mer og 
mer træder ud af sin lokale, selskabelige, sosiale og ånde- 
lige indesluttethed og afsluttethed, og knytter forholdenes 
og samkvemmets mangfoldige tråde med ikke-jøder, spesielt 
med vor tids ateistiske og materialistiske navnekristendom, 
og derved bliver fremmed for sit eget religiøse og rituelle 
liv, ja rives ved forholdenes magt imod sin vilje løs. Men 
da han selv afgjort stod på -det bibelske lovstade, at kun 
-hvem der holder alle Guds bud kan bestå for hans hellig- 
hed, kom det til at stå som en frygtelig vished for ham, 
at en. stor mængde Jøder uden redning vilde gå fortabt, 
fordi de ikke mere kunde og vilde opfylde dette. Sjæle- 
angsten for disse Israels sønners skyld havde mægtig grebet 
ham og gennemtrængt hans hele ånds- og sjæleliv. 

På samme tid blev det ham klart, at hvis dette for- 
fald skulde gribe videre om sig, måtte på den måde hele 
folket styrte i afgrunden. Israel syntes ham at være i 
begreb med en stor opløsningsproces, som ikke vilde være 
til at stanse, da det vandrede sin vej uden Gud. Skriftens 
ord og historien lærte ham jo, at hans folks eksistens var 
knyttet til den evige lov. Faldt det fra den, måtte det 
gå til grunde, Smerten over hans folk som helhed havde 
med al magt grebet ham. 

Og fra denne dunkle baggrund af nutidens elendighed 
hævede sig for ham i et klart, blændende lys Messias' bil- 
lede, som lyste ham imøde fra det gamle testamente og 
de jødiske skrifter. (Omendskønt han var en elev af Gråtz, 
var han aldrig gået med til at forflygtige den forjættede 
Messias' realitet til en ide, men troede på hans frelsende 
tilsynekomst. Men kunde denne komme til hans frafaldne 
folk? Og hvis han kom, måtte han da ikke åbenbare sig 
som dommer til forbandelse for tusinder i Israel; vilde 
ikke største parten af folket gå glip ad den messianske 
tids velsignelser? Dette hans folks fremtids problem he- 
skjæftigede ham dag og nat, men det blev en uløst gåde 
for ham. 

Dette er forudsætningerne for hans udvikling, som nu 
personligt trådte ham nær og tvang ham til med al kraft 
at søge en løsning, da han er et ærligt, oprigtigt menneske, 
der ikke lader det bero ved talemåder. Han har selv 
børn, højt begavede og åndelig vakte. De vilde flytte 
til rigshovedstaden for der at erhverve sig en større 
dannelse. Men når de forlod det strænge jødiske fædre- 
hus, besøgte skolerne, plejede omgang med ikke-jøder, var 
det umuligt andet end at de ikke længer kunde leve efter 
stræng jødisk skik. Og dog kunde faderen ikke bringe 
det over sin samvittighed af denne grund at holde dem 
borte fra studeringerne og i den 'ensomme landsby at lade 
dem åndelig forkomme. Men så gik de jo åndelig til- 

grunde i dybeste forstand. Når han drog konsekvenserne 
af loven, måtte han fordømme dem, fordi de på så mange 
måder var nødte til at overtræde den jødiske lov. Det 
har kostet ham svære samvittighedskampe og søvnløse, 
sørgmodige nætter. Han levede tiden hen i angst, naget 
af visheden om, at hans børn også hørte til det frafaldne 
Israel. Da kom lyset til ham i hans fortvivelses nat ud 
fra det ny testamente, som en ven tilfældig havde ladet 
blive liggende hos ham. 

Kristus åbenbarede sig gennem det ny testamente for 
ham i hele sin herlighed som Messias og forsoner og løste 
for ham Jødefolkets gådefulde problem. I Jesus fandt han 
dernæst en anden vej til Gud end Moses' og rabbinernes, 
og det én, der var simplere og lettere at gå end den, som 
Israel i århundreder havde søgt at gå. Men her fandt 
han da også en renselseskilde i syndernes forladelse, en 
menneske- og Guds søn, som kan gøre syndige og fra- 
faldne Israels børn til Guds børn. Altså til ham måtte 
for alt de holde sig, som ikke mere helt kunde opfylde 
loven. Til ham har han derfor også vist sine børn hen 
og alle dem, hvem lovens. byrde er bleven for tung. Er 
Kristus de enkeltes redningsmand, da er han det og for 
det hele, Derfor lod rabbineren det kald lyde: vend om, 
frafaldne Israel! til herren! til Messias! 

Dog var det mig påfaldende, at han havde misforstået 
Kristi ord, at han var kommen som en læge til de syge 
og ikke til de sunde, således som kunde han kun vise 
dem til Kristus, der havde lidt skibbrud på deres jøde- 
dom. Det er jo en kold, religionsfilosofisk reflexion, tænkte 
jeg, og intet produkt af personlig oplevet omvendelse og 
gjenfødelse. 

Derfor pinte mig stadig det spørgsmål: hvorledes står 
han personligt til Kristus? Jeg har ikke spurgt ham derom, 
men har kun ladet ham tale og fortælle, fordi således 
træder et menneskes inderste overbevisning desto natur- 

ligere og mere umiddelbart frem for lyset. Fra begynd- 
elsen af havde jeg nok lagt mærke til, at frelseren havde 
lyst ham dybt i hjærtet og sindet med sin forløsende 
herlighed, og at han havde set ham ind i øjet. Så såre 
han kommer til at tale om Kristus, taler han i lovsang. 
Glæden og saligheden stråler ham ud af øjet. Om hans 
guddommelighed er han overbevist, om end på umiddel- 
bar vis og ikke gennem filosofisk, dogmatisk reflexion. 
Men alt dette tilfredsstillede mig dog ikke, da han jo på 
den anden side holder fast ved loven, iagttaget til det 
mindste, og ikke synes at forlade den som frelsesvej, men 
viser kun så at sige de svage til Kristus. 

Da var det mig en glædelig overraskelse, da han en- 
gang i samtalens løb af sig selv udtalte disse ord: »når 
jeg tænker på Kristus og udtaler hans navn, da går der 
en hellig bæven gjennem mig. Denne rene, hellige, gud- 


dommelige — jeg synker i støvet for ham som en fattig, 
elendig synder.« Jeg vidste det jo, selv den mest selv- 
retfærdige — for Kristi billede må han falde sammen. Så 


er herren altså også for ham personlig bleven til frelse; 
med strålende øje priser han ham. 

Men hvorledes kan han med denne tro blive stående 
i Jødedommen, i loven? . Som sagt for sig selv personlig 
holder han fast derved og er ivrig i opfyldelsen af de 
mindste bud. Efter vores opfattelse af jødedommen som 
et mer eller mindre udvortes liv efter loven og af kristen- 
dommen som et himmelsk liv i fri og oprindelig udfold- 
else er det uforeneligt, for ham ikke. Sådan søgte jeg 
idetmindste at opfatte ham, lod ham vandre på sin ud- 
viklingsbane uden at forsøge på at rive ham derfra. Måske 
går han selv sidenhen fremad. Han sagde: Kristus har 
opfyldt loven og stillet sin optræden til efterfølgelse. Lever 
jeg efter hans evangelium, så kan jeg også gøre det i 
Jødedommens former, hvis inderste. kærne jo er bleven 
åbenbaret mig i Kristendommen. Jeg gør det ej til pligt 

for nogen, men for mig selv. Ti jeg vil blive en hel Jøde, 
men kun i Kristus. Fra Jødedommen af forstår jeg Kristen- 
dommen, og fra Kristendommen af atter Jødedommen.« 

Deraf forklares også hans stilling i hele denne tid. 
»Jeg vil blive rabbiner. Min menighed hænger ved mig, 
omendskønt den kender min stilling til Kristus; jeg tør 
ikke forlade den. Jeg kan ikke træde ud af Jødedommen, 
hvad der vilde ske ved en overilet dåb. Jeg må stå i 
folket og hæve min stemme: hør på mig, hvem der vil 
høre herren til. I Israel må herren blive anerkendt. Vejen 
fører til ham ikke gennem mit folks frafald, men gennem 
tro på ham og-hans lov. Når jeg er trådt ud, er den 
levende forbindelse med ham afskåren.« 

Dette er hans indre udvikling og stilling, så godt som 
jeg har kunnet gennemskue den. Nu hans historie: Gud 
forbarme sig; den er indtil nu en tragedie. 

Hans tilbøjelighed for Kristendom og hans omvendelse 
til Kristus er en frugt af indre kampe. Dette holdt han 
ikke hos sig selv, men hans familie fik det at vide. I det 
hele synes hans familieliv at være det lykkeligste og mest 
harmoniske. Han står ikke som Rabinowitsch”) højt over 
det, men kone og børn er hans tankers fortrolige. Hans 
afdøde søn, som han elskede over alt, og som var hans 
stolthed og hans alderdoms støtte, har således drevet ham 
selv til at træde frem for offenligheden med -sin ny glæde- 
lige vished. Han selv er et undseligt menneske og var 
det vel endnu mere tidligere. Så gjorde han det på op- 
muntring af sin søn, der for værste tilfældes skyld stillede 
ham hele sin fortjeneste til rådighed. 

Som "bekendt blev hans første og andet skrift i få 
dage revet bort.  Opsigten, de gjorde, var uhyre... Dog 
tog man læmpeligt på ham. De første jødiske resensioner 
var meget mådeholdne. Fra rabbinere og mange Israeliter 


7) Jvfr. ,Danskeren" 1890, side 278: 

kom der opmuntringsskrivelser. Så længe bevægelsen blev 
i egen lejr, gik alt godt. 

Men såsnart sagen blev optaget i kristelige missions- 
blade, rejste der sig en storm blandt Jøderne; man holdt 
ham for en hjælpershjælper i den engelske mission. Man 
udbredte det rygte, at han var underkøbt for 50,000 flr., 
han skulde slet ikke have skrevet skrifterne selv, havde 
kun lagt navn til, var vanvittig o. s. v. Den eneste hin- 
dring for forfølgelserne var nu, at han endnu ikke var 
døbt, endnu var og blev offisiel rabbiner. Derfor søgte 
den jødiske, religiøse Pester-øvrighed at overtale ham til 
at lade sig døbe, da de ikke kunde bringe ham til at kalde 
tilbage. Ti da var han jo skilt fra Jødedommen. Men 
han blev fast på sit standpunkt. Nu vilde man ved en 
rundskrivelse til alle rabbinere erklære hans embedshand- 
linger for ugyldige og således gøre hans eksistens umulig. 
Men man gjorde det dog ikke, fordi man frygtede, han 
vilde i yderste nødsfald offenliggøre samstemmende breve 
fra jødiske rabbinere i Ungarn. 

Nu arbejdede man på hans menighed for at foran- 
ledige den til at få ham til at takke af. Men den vægrede 
sig. Da begyndte et formeligt ruineringssystem imod ham, 
hans slægt og hans menighedskreds. Man trak statens 
pengeunderstøttelse fra ham.  Menighedsmedlemmerne har 
mistet deres kredit hos de jødiske pengemænd, og er så- 
ledes materielt ganske kommen på knæerne. Han selv 
har som følge heraf siden oktober 1888 ikke modtaget en 
kreuzer i løn og lever i meget trykkede omstændigheder. 
Men endvidere har uforstandige venner forstyrret hans ud- 
vikling. De har foranlediget ham til at skrive og ved 
spørgsmål, hvorved de slet ikke har forstået hans ejen- 
dommelige tankegang, vildledet ham. Man skyndede ham 
til så hurtigt som muligt at lade sig døbe. Men han gik 


ikke ind derpå. 

Han siger nemlig: Jeg tør ikke nu lade mig døbe, 
'ellers vilde jeg save grenen af, på hvilken jeg sidder. Jeg 
tør ikke forlade min menighed, som jeg allerede har ført 
så langt hen imod Kristendommen. Men jeg kan heller 
ikke gå videre og skrive, uagtet alt to ny brochurer ligger 
færdige til trykken; jeg vilde nemlig så vælte alt overende. 
Desuagtet driver det ham fremad; han ser, hvorledes tøven 
skader, men han kan ikke. Dette dilemma har gjort ham 
helt bedrøvet. 

Han viste os ved breve, at mange rabbinere stå som 
han, men vove ikke at træde frem. Med stor tillid taler 
han om de kommende omvæltninger. Men nu er hænderne 
bundne på ham. Han er jo alt en gammel mand, der ikke 
kan sætte alt på spil. Efter hans død skal verden i hvert 
fald få at høre om ham. Gud kan vel skaffe veje og 
midler. Til ham vil vi befale dette ensomme vidne om 
frelsen iblandt Israel. Frederik Nygård. 


Tillæg til stykket om Grundtvig og Goethe. 
Af L. Schrøder. 


Følgende »epigram«, som stammer fra trediverne, burde 
have været benyttet til oplysning om Grundtvigs forkærlig- 
hed for den unge og uvilje mod den ældre Goethe: 


Werther og Meister, 
Når jeg har udlæst Werthers breve, 
forfatteren jeg spårger but: 
hvi lod du ikke Werther leve? 
Du måtte heller Meister skudt. 


Om Varemarkedet. 
Af Chr. Faber. 


Om Vare- og Produktmarkedet er det vanskeligt for 
den sidste Måned i al Almindelighed at udtale sig; jeg 
må henvise til min omstående udførlige Beretning. 

Kaffe. 1 denne Artikel har der været vedvarende 
stor Bevægelse med opadgående Priser; Stigningen i de 
seneste 14 Dage andrager flere Øre pr. Pund; men i de 
sidste Dage er der over hele Linien indtrådt en mat og 
flov Stemning, begrundet på Kabelberetninger, der melder 
bedre Udsigter for den kommende Høst, der næppe fore- 
løbig har stort at betyde for det legitime Marked; ti Lag- 
rene er overalt meget små. For den nærmeste Tid kan 
man derfor næppe påregne nogen synderlig Forandring i 
Artiklens Position. — Sukker vedvarende fast. Råsukker 
88? Rendement, har bevæget sig imellem 122 å 124 sh. 
Lichts Statistik over de synlige Verdensbeholdninger viser 
stadig ca. 900 Mill. Pd. mere end forrige År. . De usyn- 
lige Forråd er vistnok noget mindre iår. I Vestindien 
klager man over tørt og varmt Vejr, hvorfor Rørsukker 
er meget fast. Portorico-Sukkere bliver næppe billige iår. 
— Newyork-Noteringen for Sukker har de seneste Dage 
været noget lavere. — is. Japanesiske Ris er vedvar- 
ende stigende; også Rangoon Ris af dette Års Høst er 
fast med noget højere Priser. 

Frugter. B/ommer er stigende, ligeså Valencia-Ro- 
siner; Priserne for disse to Artikler er nu omtr. 50 pCt. 


højere end i Efteråret. — Italienske Rosiner er også 
stegne endel. — Korender fast og højere. — Mandler 
roligere. — Æbler højere. 


Kryderier gennemgående flov; kun synes den gunstige 


Mening for Kardemomme at holde sig. 
É , ig 

Smørmarkedet. Der er mere IKøbelyst for Smør. — 
Fineste Vare noteres i England 116—119 sh. 

Æg. Markedet .er nedadgående. Priserne nu sunkne 
til d sh. 8 d. å 6 sh. 8 d. i England. 


Kornmarkedet. På næsten alle Børser sporedes der 
omtrent midt i Måneden mere Liv i Kornmarkedet. I de 
sidste Dage er der igen indtrådt en Flovhed, særlig i 
Berlin, hvorimod Newyork og Liverpool Terminsbørser ved- 
varende noterer småt opgående Priser for Hvede & Hvede- 
mel. Lokalt har Priserne for Sædehavre hidindtil været 
opskruede og extreme — men Ihændehaverne er nu blevne 
mere moderate i deres Fordringer. Det store Majsforbrug 
har vel trykket Havrepriserne. — Majs er vedblivende 
meget billig. 

Foderstoffer herhjemme rolig. Hverken Kulde eller 
mildere Vejr har kunnet støtte Markedet. Udlandet er 
højere end vore hjemlige Noteringer; ti Lagrene i Køben- 
havn er meget rigelige, man vil gerne realisere, og Provins- 
serne er tilbageholdne med Indkøb. Om Beholdningerne 
her er så små, som man formener i Hovedstaden, turde 
være et Spørgsmål. Overalt ligger der megen Majs, der 
trykker Klid- og Kagemarkedet, hvorved Afsætningen for 
disse Artiklers Vedkommende mindskes. 

Frømarkedet. A/sike meget fast, også rødt Kløver- 
frø bedrer sig, hvorimod hvidt Frø er roligere. — Raj- 
græs kommer stigende fra England, andre Kvaliteter ufor- 
andrede. 

Kul. Begrundet på Strikerne i England er Kul i få 
Dage stegen 50 pCt. på Produktionsmarkedet. i 

Soda. Af samme Årsag er der livlig Haussé (opad- 
gående Priser) i denne Artikel. — Verden har længe vidst, 
at Kapitalen er en Magt, de sidste Dage har videre lært 
os, at »Arbejderne også er en Magt«. Hvad. Kapitalen 
i mange År ikke har formået: at tvinge Priserne højere 

på ovenstående to Artikler, der i lange Tider har holdt 
sig i usædvanlig og for lave Noteringer, det har Arbejd- 
erne formået på to Dage. — Fremtidig bliver Forretnings- 
folk nødt til at regne med denne nye, mægtige og stærke 
Faktor, og det fejler ikke, at Verden i de nærmeste Tider 
vil komme til at opleve flere Overraskelser af samme 
Slags, som de her. berørte. 


Vexelrenten er i London yderligere nedsat til 4 pCt. 
— Herhjemme uforandret. 


Fonds- og Aktiebørsen flov; Berlinerkonferencen trykker; 
man venter, der fremtidig bliver lagt større Byrder på Aktie- 
selskaberne og så: »hvorledes vil det da gå med det årlige 
Udbytte?« 


Russiske Finanser. Rusland bliver ved med at kon- 
vertere. 


Landmandsbaukens Hypothekafdeling overtager efter- 
hånden flere og flere Landejendomme for Prioriteter: 
1887. 18 Ejendomme til Værdi 1,600,000 Kr. 
1888. 23 — -… —. 1,792,000 —- 
1889. 32 — -… —. 1,950,000 — 


Berliner- Konferencen. Under 16. Marts skriver »le 
Temps'« (et Pariserblads) Berlinerkorrespondent, som man 
formoder for Tiden er Jules Simon, Bladets - Medarbejder 
og de franske Konferencedelegeredes Formand:  » Kejser 
Wilhelm IL's Reskripter var en betydelig Handling og af- 
mærkede øjensynlig en ny Fåse — men de var heller ikke 
mere end en Handling og en Fase, en Handling i det Skue- 
spil, som hedder Prøjssens Historie, en Fase af den prøjs- 
siske Ånds nødvendige Udviklingsgang. Fra et prøjssisk 
Synspunkt er der. intet overordentligt eller nyt ved Kejs- 
erens Reskripter; man kan forfølge deres Rod helt tilbage 
til-Frederik II, til der grosse Kurfurst, ja helt ind i Lens 
tidens Prøjsen. . Ikke engang frå et mere udstrakt tysk Syns 

punkt er Dekreterne forbavsende og overraskende. Tysk- 
land er dannet og bleven til i Fagforeningernes og Asso- 
ciationernes Lignelse — fornøjet med sine Regenter, blot 
de gjorde Livet lidt nemt for det og hjalp det til en bekvem 
Tilværelse. Derfor er Tyskland mere oplagt til Lydighed 
end til Initiativ og trænger, politisk som økonomisk, mere 
til Beskyttelse end til Frihed. Den prøjssiske og den tyske 
Ånds to Hovedgrunddele er da det feudale Sindelag og 
Trangen til Sammenslutning. Disse to Elementer er bleven 
sammensmeltede ved Prøjssens Sejre og Hæder, dets Kraft 
og Viljestyrke og ved de Tjenester, Prøjssen som ledende 
Magt har vist Riget. Det militære Prøjssen har omskabt 
Tyskland i sit Billede, Prøjssens feudale Ånd har påtrykt 
Tyskernes Korporationstendens sit Stempel. Resultatet af 
denne Proces er blevet det moderne Tyskland, dette Pyra- 
mide-Rige, på hvis Spids Kejseren står, vågende over alle 
og forudseende alt. Ud fra denne Opfattelse bliver det 
forståeligt, at alle Tysklands Lovgivere og politiske Teore- 
tikere stadig stræber efter at gøre Staten så stærk som 
mulig, at udstyre den med et Maximum af Attrihuter og 
et Maximum af Midler. Luk en af Holtzendorffs Bøger op 
— den vil vise sig uudtømmelig, når Statens Opgaver 
kommer på Tale. Det er Staten, som skal udføre alt — 
derfor er Statens Bevarelse det højeste Formål. Holtzen- 
dorft gør på delte Område ikke andet end gentager og fort- 
sætter Hegel. Socialøkonomer, Filosofer og Jurister tænker 
ens om "denne Ting. De er alle Manchesterskolens og 
franske Fysiokraters polare Modstandere: Det var i Tysk- 
land, Nationaløkonomien blev opfunden. På dette Punkt 
ligger Kejserdekreternes: eneste. Originalitet. Her bryder 
Wilhelm II. absolut med prøjssiske Traditioner. Hans 
Planer er internationale... Det er Umagen værdt at dvæle 
lidt. ved dette. Alle de Love, som hidtil har omdannet 
Fysklands Gewerbeordning af 1869 — Lovene af 8. Decbr. 
1884 og af 23,- April 1886 om Fagforeninger, Loven af 1. 


E 


Tja 


Juni 1884 om Hjælpekasser, Lovene om Årbejderforsikring, 
om Børnearbejde, om Søndagsarbejde — hele denne store 
Lovgivning er af ren indendørs Art, angår kun Tyskland, 
har til Formål at skabe rent nationaløkonomiske For- 
bedringer. Reskripterne indbyder derimod alle Stater til 
i Fællig at skabe en international Arbejderlovgivning. 
Alligevel er også her Drivkraften den nationale Egoisme. 

Man ser det af, hvad Miquel skrev i 1882: »Jeg hører, 
skrev han, altfor ofte i industrielle Kredse: Hvorledes, 
De vil altså ved en Regulation af det tyske Arbejde sætte 
os ud af Stand til at optage Konkurrencen med England ?« 
Og det Solingenske Handelskammer skriver i sin Årsberet- 
ning for 1885: »De belgiske Fabrikanter har arbejdet på 
meget gode Vilkår. Man arbejder i deres Fabriker Nat 
og Dag uden Ophold; Arbejderne spiser, mens de arbejder, 
og Børns og Kvinders Arbejde er ubegrænset.  Arbejd- 
ernes Stilling er uden Tvivl yderst elendig, men Belgiens 
Industri bliver derved i Stand til at vinde et langt For- 
spring for Tysklands.« Da Tysklands Økonomer, Fabri- 
kanter og teoretiske Politikere var blevne enige om Nytten 
af en international Arbejdsordning, skyndte Juristerne sig 
at proklamere en sådan Ordnings Lovmæssighed og Rime- 
lighed. Sechiffle havde allerede skrevet: »Søndagsarbejde 
forbydes sikrest gennem international Overenskomst.« Nu 
erklærede Dr. Ludvig Gessner, at visse af Arbejderklassens 
berettigede Krav, blandt disse fremfor alle Normalarbejds- 
dagen, kun kunde tilfredsstilles ved international Overens- 
komst, da de enkelte Landes industrielle Konkurrence- 
dygtighed ellers vilde lide under Reformernes Indførelse. 
Men på al denne Skolevisdom har Kejseren ikke tænkt. Da 
han offentliggjorde de to Reskripter, handlede han efter sin 
Families Traditioner, i det prøjssiske Dynastis Ånd. —- Man 
siger, at politiske Bevæggrunde har forstærket og uddybet 
de økonomiske. 

Lige siden 1878 havde Forbundsrådet været af den 
Mening,atSocialismen ikke alene burde bekæmpes ved Tvangs- 
forholdsregler. Kejser Wilhelm I.s Trontale af 1881 gjorde 
denneAnskuelse til sin. Man bør ikke blot begrænse sig til 
at undertrykke den Gæring og Uro, Socialismen fremkalder, 
sagde Kejseren, man hør også søge at forbedre Arbejdernes 
Lod. Og der opstod en Række Love, byggede om denne 
Kejserlige Grundsætning. Men endnu var Forholdsreglerne 

af indre, national Art, Nu har Wilhelm II. maaske ment, 
at der overfor Socialismens umådelige og truende Frem- 
skridt tiltrængtes en international Statsliga, der kunde 
hæmme Socialismen ved præventive Love. Hvis Kejseren 
har tænkt således, er det så en Fejltagelse af ham, eller ej? 

Man har imod de kejserlige Planer beråbt sig på de 
økonomiske Forholds Forskjellighed. Man kunde med 
samme Ret anføre Landenes afvigende politiske Tilstande. 
Det tyske Socialdemokrati ligner ikke den franske Social- 
isme, og denne ikke igjen den russiske Nihilisme. Endelig 
er der saa liden Lighed imellem de forskjellige Regerings- 
former. Hvad det tyske Kejserrige kan gøre, kan Repu- 
bliken Frankrig ikke. Den kan det ikke, fordi den intet 
Kejserdømme er, og fordi den ikke er Tyskland. I Frankrig 
står alt i Strid med det tyske Begreb om Staten og dens 
Opgaver. Foreløbig har imidlertid vore Delegerede Ordet. 
Det er deres Sag at tale — Konferencens at dømme derom. 
Men hvad Konferencen end vedtager og "bestemmer — det 
interessante ved den ligger ikke i, hvad den muligen 
opnår, men i den nye Fremgangsmåde den indfører. Og 
det aller. interessanteste er, at Tyskland, det militære, 
nationale, Hohenzollernes Tyskland, -indvarsler denne nye 
retslige Metode. Det er værd at lægge Mærke til denne 
Ting. I den tyske Regering, der er så arkaisk. bygget og 
dog så moderne, så stiv og så bøjelig; samlet og centrali- 
seret til Overmål, krigersk og human, kejserlig og patria- 
kalsk, i denne Regering mødes og: blandes Fortid og 
Fremtid på ejendommelig Vis.« — 

Imedens Konferencen arbejder, er det i Byen Kåpnich, 
ca. 2. Mil fra Berlin, kommen til et Sammenstød imellem 
Arbejdere og Gendarmer, hvor flere ere blevne sårede, 
baade Civile og Militære. - Foranstaltninger er trufne ' til 
Ordenens Opretholdelse. 


Odense, den 23. Marts 1890. 


Bidrag til den kristelige olding 
Hans Casper Brandts 
levnedsløb. 


DE afdøde Vartov præst Carl Joakim Brandt har i 
dansk kirketidende 1889 meddelt en række bidrag til sin 
farfaders, den svendborgske købmand Hans Casper Brandts 
historie og dermed til den danske kirkehistorie i den første 
menneskealder af det nittende hundredår. Ludvig Schrøder 
har i »Danskeren«s februar-hefte (s. 260) kortelig omtalt 
denne gamle uforfærdede troens stridsmand fra de dage, 
da Gudsordet var dyrt her i landet. 

Nedenstående bidrag er fundne i Jakob Kristiån Lind- 
bergs efterladte papirer, og da det væsenlig er breve, 
skrevne til et par af de mest fortrolige af den gamle 
mands kristne venner, giver de os et fortroligt indblik, 
som har sin store interesse. 

Det første er et brev fra den dengang 78-årige køb- 
mand H. C. Brandt til den dengang 28-årige gårdmand 
Peter Larsen Skræppenborg. 


Svendborg, den 3. Maj 1831. 


»Min kære Peter i Skræppenborg. 

Det var mig meget om at gøre at hilse på Dig i Høje 
i søndags. - Jeg tog og del i din sang, læsning og tale. 
Jeg tilstår, at alt, hvad du frembragte, var idel sandhed, 
hvorved du haver biblen på din side, og dertil Guds ånds 
vidnesbyrd i dit hjærte. : 

Jeg tror og ganske vist, at du med dine ligesindede 
brødre haver et helligt indvortes kald til at vidne for 
verdens børn, som ligger i det onde. Dertil er jeg med 
alle Jesu Kristi fortrolige omgangsvenner også kaldet, dog 
hver i sin kreds efter omstændighederne og den opfor- 
drende nåde i hjærtet. Af sådan bekendelse følger også, 
at man må lide verdens had og spot. Dette erfarede Du 

også i Høje, Du havde samme nåde, som hændedes Paulus 
til forskjellige tider og steder. Havde der været løse stene 
ved hånden og de havde fået forlov dertil oven fra, så 
havde de vel ikke sparet at stene dig, som det gik Paulus 
i Efesus. Men herrens hånd var over dig. Vel var der 
mange fjender tilstede, men også mange venner, som råbte 
til herren, at han vilde stå dig bi i din afmagt, denne du 
vel kunde føle ved så stort et optrin. Om du kommer 
oftere til det sted i samme anledning, så kan vores al- 
mægtige herre og frelsere nok gøre, at det kan gå bedre af. 

I sådan almindelig forsamling, hvor alle slags folk 
trænger sig ind, kan. der ej være den orden, som der 
skulde; ti unge fruentimmer og mandfolk stå iblandt hin- 
anden. Dette burde ikke have sted, ved dette så jeg 
nogen uorden at foregå. Kød og blod samt djævelen 
søger at føre sin gerning frem, når lejlighed gives. Dette 
kunde vel forebygges, når manden eller konen i for- 
samlingshuset tog sig noget af det ved at holde hvert køn 
til sin side i stuen, og bedre, når der var Zde stuer ved 
hinanden, at ethvert køn kunde være for sig selv. Jeg 
véd, at.du vil have dette i tanke til en god forandring. 
Man bør at anse sådanne forsamlingssteder ligesom det 
var i en kirke, derfor så meget muligt er at påse, at alt 
går ordenlig til, hvorved forargelse kunde afværges. 

At Du kære broder haver hengivet og opofret herren 
vor Gud og frelsere dit ganske hjærte, sjæl og legeme til 
at udbrede hans ære og medforløstes evige saligheds be- 
fordring, dette tror jeg ganske vist, ti jeg erfarede, at Du 
anspændte både Din sjæls og legems kræfter til at udføre 
alt så tydelig som muligt var, at enhver, som havde ind- 
vortes hørelse, kunde og skulde forstå Dig. Du må da 
tro, min kære broder, at Dit arbejde var ikke forgæves. 
Om ikke hos alle straks, ' dog vil der blive en og anden, 
der ej kan blive krogen løs, men tid efter anden vil det 
vågne hos dem, hvad de har hørt. 

Jeg vil ej alene ønske, men og bede for Dig og alle 
Dine medbrødre, at herren vil give Eder den fornødne 
nåde og visdom i ét og alt at handle efter hans sind. 
Efter mine og flere Guds børns tanker holdes de forsam- 
linger alt for længe, alt burde ej vare længere end som 
14 time i det højeste. Du kan vel også ved sådan lang 
anspænding føle, åt Du bliver træt og afmægtig, ja og tom 
i hjærtet. Dette kender jeg af egen erfarenhed. Man 
mener det godt med sine medmennesker og kan efter 
vores mening ikke sige dem det så tydelig, at man jo 
gerne vil sige dem det tydeligere. Derfor bliver man så 
længe ved, som kræfterne og tiden næppe vil tillade. 
Imidlertid så udretter man vist mere med kortere som 
længere taler, ti det første glemmes ved det sidste. — 

Du vilde tilgive mig, kære broder, at jeg [: som den 
uværdigste og største synder for mine egne som og for 
herrens øjne :] understår mig at gøre forslag til forandring 
i Eders forsamlinger, men vi er alle formanede til at prøve, 
hvilket der er den gode Guds behagelige vilje. Følge vi 
denne, så have vi selv nytte og velsignelse deraf, de også, 
som høre os. 3 

Nu herren vores Gud og frelsere lade sin salvede den 
gode helligånd falde på Dig og Dine kære brødre, som 
drive herrens gerning, at I alle som umyndige børn måtte 
annamme nåde af nåde til at vandre for ham, med ham 
dag og nat at stå i fortrolig omgang ligesom børn at gå 
ind og ud i faders hus, da kan vi med kammersvenden 
under alle omstændigheder drage vor vej glad. 

Fra din hengivne ringe broder 
Hans Casper Brandt.« 


Det næste i rækken er en lille énfoldig- afhandling, 
dateret Svendborg, 6. marts 1832: 

>»Man bør give agt på tidernes tegn. 

Disse ord forekommer ofte hos dem, som med stille 
opmærksomhed fornemlig giver agt på dem selv, derefter 
og på andre, dette især når noget sælsomt foregår i re- 
ligionen og når denne bestrides. 

Når 2de potentater føre krig imod hinanden, hvor 
gerne vil man da ikke vide, hvem som sejrer. Ikke mindre 
er de, som elske sandheden i og med religionen, begærlige 
at vide, hvorledes striden føres, og hvad udfald den vil 
ende med. Hvem som af hjærtet tror til salighed i det 
ene og aleneste Jesu Kristi navn og deraf tager daglig 
kraft til at elske og lyde hans bud, den véd og vist, at 
vor gode herre ved sine tjenere som redskaber i hans 
hånd vil og skal beholde marken, hvor alle kristendom- 
mens fjender for et af Jesu ord: det er jeg: må falde 
tilbage. 

Mærkeligt er for nærværende tid det tegn med magister 
Lindberg og hans mange modstandere. Af flere med mig 
anses Lindberg som en Guds mand og i Eliæ kraft, ja 
som den anden Luther, der efter Efes. 6, 11te og 13de 
vers er iført Guds fulde rustning ligesom herren vor Gud 
lod sig se med draget sværd for Josva i 5. cap. 13. vers. 
Hans modstandere anser man at gå ham i møde med 
blotte næver uden sværd og bue. Lindberg har forlov så 
ofte som han vil at råbe og påkalde sin herre Zebaoth 
som hans feltherre, ja vel som det skete med Moses og 
som herren haver lovet alle sine troende, at førend de 
råber, da vil han svare. Hvad haver hans fjender der- 
imod? De tør og kan ej heller råbe til herren om hjælp, 
visselig haver de ej adgang til nådestolen, fordi de strider 
imod herren selv, og derfor tør de ikke heller opløfte det 
mindste suk om hans hjælp i deres strid; ti de er som 
rasende ligesom Saulus til sin tid forfulgte de første 
kristne. Denne forfølgelse tog Jesus' sig an som det var 
ham selv, det var jo og hans lemmer, som han forfulgte: 

»jeg i dem, og de i mig«: derfor véd og alle sande tro- 
ende Jesu elskere, at de i hans magt og kraft skal be- 
holde sejren, ja mer som overvinde. Vi synger derfor: 
"»der strider for os en vældig herre, alting må for hannem 
bugne.« Hvad denne herres navn er, må enhver vide, 
som er døbt og lader sig kalde en kristen. 

I samme Guds fulde rustning som den gode tro her- 
rens tjenere Lindberg haver ladet sig iføre, er og enhver 
sand kristen iført. (Omendskønt de ikke alle er kaldte til 
at føre offenlig strid, så er de.dog alle enige om at stå 
som én mand for herrens ansigt og udbede kraft og styrke 
for den eller dem, som er på kæmpepladsen, »ti den ret- 
færdiges bøn formår meget, når den er alvorlig«. De, 
som ej kende den sande kristendom, måtte vel her spørge: 
hvem er vel retfærdig? Hertil svares: den, som haver 
annammet synds forladelse, er derved ej alene retfærdig, 
men hellig og salig af nåde, og derfor kan ligesom kammer- 
svenden drage sin vej glad igennem denne verden, og det 
i og under alle sure og søde omstændigheder, som kan 
forekomme. Den munterhed og glæde kan ingen tage 
fra os. — S 

Når frelseren Jesus Kristus har lovet, »hvad to af 
Eder blive enige om at bede i mit navn, det vil han give«, 
skulde han da mindre bønhøre, når tusinde og atter tusinde 
beder om den kristne kirkes udbredelse? Især i vort 
lykkelige og fredelige Dannemark. Den gode Lindberg må 
sikkert tro, at han både offenlig så. vel som hemmelig 
haver mange forbedere, der råber til herren for ham dag 
og nat. »En mægtig skare af Guds hellige. engle lejre sig 
om ham,« »herre, oplad drengens øjne.« Så læser vi i 
1. kong. bog 6, 16, 17. vers. — 


Svendborg, 6. marts 1832. 
H. C. Brandt.« 

Derefter følger det første brev til magister Jakob Kr. 
Lindberg, dengang 36 år gammel, fra H. C. Brandt i hans 
80de år. 

Svendborg, 16. febr. 1833. 
»Hr. magister Lindberg i Kjøbenhavn. 

Af person er De mig ikke bekendt, De ikke heller 
mig;]) alligevel har jeg taget del i alle Deres udkomne 
skrifter, disse har ofte glædet mig: dybt i sjælen. Den 
ganske verden ligger i det onde, dette ser og hører man 
daglig. Ja i os selv og af os selv finder vi heller ikke 
noget godt, men vi har derimod en forbarmere Jesus 
Kristus, der vil og kan fuldkommen- læge os, når vi i en 
barnlig tro og hengivenhed vender os til ham. Ved ham 
og i ham kan og tør jeg i ydmyg følelse bekende, at mig 
er barmhjærtighed vederfaren, og det første gang i mit 
2bde år i året 1773, da jeg efter flere års hemmelig på- 
mindelse den 6. aug. overgav mig til herren med liv og 
sjæl, Denne forandring eller ny fødsel skete under en 
prædiken af den salige pastor Lange i Børnehuskirken. 
Siden den tid -haver herren vor Gud og frelsere holdt 
mig af nåde ved sig, så "jeg ved, på hvem jeg tror. 
Derfor haver jeg og alle dem særdeles kær, som elske 
Guds rene, uforfalskede Guds ord, der og tillige i Jesu 
døds og opstandelses kraft søger at leve herren vor Gud 
til velbehag, nemlig i den kraft han selv meddeler os, år 
uden ham kan vi intet gøre. 

I statstidenden no. 37 ser jeg, at De har begyndt at 
udgive en kirketidende, hvorudi en del vakre bekendte 
mænd er Deres medhjælpere. Dette glæder mig meget så 
vel som flere her i byen. Endskøndt disse (som jeg kender) 
er kuns meget få; imidlertid ønsker jeg gerne 2 eksem- 
plarer af samme, ventelig sender De nogen til Milo i Odense. 
Når dette sker, bedes De at sende mig dem dertil, og der- 


1) Dette er selvfølgelig en skrivefejl for: jeg ikke heller Dem. 

hos et par ord, om jeg skal betale samme til Milo eller 
andensteds. — 

Vores sognepræst Ibsen med 2de lærde mænd i Odense 
har og i f. å. udgivet en, kirketidende,”) som også vil ved- 
vare for dette år. Men derudi findes kun få stykker, der 
kan give trøst, styrke og glæde for en syndere, der kender 
sin dybe fordærvelse, som derfor behøver en Gud og 
frelsere, der både vil og kan fuldkommen læge det store 
syndesår, hvor på vi alle er vidner, som daglig og stund- 
lig nyde denne lægedom. Han give os fremdeles sin nåde, 
at vi i denne lægedoms kraft må vandre ham til velbehag 
og derved være et lys midt iblandt den vanartige slægt, om 
vi og derfor skulde lide nogen forfølgelse, der og ej kan 
undgås; ti det er og bliver en fast og afgjort sag, at alle 
de, som vil leve gudeligen ; Kristo Jesu, skal lide for- 
følgelse. Men hertil er og tillagt os en glæde og fryd, så 
vi kan altid overvinde, ja mer som overvinde, og beholde 
marken, lammet som er slagtet, er værdig at tage magten,. 
pris og ære i alle evigheders evigheder. — 

Til slutning vil jeg ønske og bede, at herren vil stå 
hos Dem, som med Paulus, og velsigne Dem med Deres 
medhjælpere og medstridere, at Deres arbejde må stedse 
som hidindtil”) være velsignet og at vi som det læge folk 
må og være Deres krone på hin store dag, amen, amen,. — 

Deres elskende ven 
Hans Casper Brandt. 


E.-s. Efter at dette var skrevet blev mig tilsendt 
nr. 1 af formeldte kirketidende, de øvrige nr. kan vel gå 


1) Her sigtes til ,,kristelig kirketidende", udgivet 1832—35 af 
præsten C. Westengaard og adjunkt, dr. Kalkar. 

2) Den gamles fynske natur nægter sig ikke i hans skrift. Han 
glemmer flere gange det bløde d i slutningen af stavelsen, skriver 
således -hiindtil istedetfor hidintil. 

samme vej, da der foruden post ugentlig er lejlighed fra 
Odense. — D: S: 


Kort efter dette første brev sendte den gamle kristen- 
mand følgende bidrag i bunden stil til udgiveren af nordisk 
kirketidende. Uagtet det både reelt og formelt ikke egnede 
sig til optagelse — blev heller ikke optaget — meddele vi 
det her, fordi det vidner om den stærke hellige ild, der 
brændte endnu i manden på de fire snese år. 


»O, Gud ske tak, at vi ej savner 
de mænd, som udi gabet stå, 
som med højrøsten kirken gavner 
og apostolisk ret fremgå, 

som Jesus med apostlerne 
bekrige kættres nedrighed. 


Såsom man læser,”) skal der være 
fuld sytten mænd i kongens stad, 
der stræber dåben at vanære, 

vor dåbes pagt med fjendtligt had, 
vil tage fra de kærneord! 

Er dette ej et grusomt mord? 


Under et skin de listig taler 
som djævelen i paradis, 

de kirkefreden os afmaler 
og er i deres tanker vis, 
når de selvvisdom bruge vil, 
så bruger- Gud et andet spil. 


Det glæder os, som sandhed ære, 
vi lever deri tryggelig, 


7) I nord. kirket.", nr. 6, 1833, skrev P. A. Fenger en Artikel 
i anledning af andragendet ,,om forandringer i ritual og alterbog" 
fra 17 kjøbenhavnske præster med stiftsprovst Clausen i spidsen. 
Dette andragende var foranlediget af stiftsprovsten, fordi han var 
bleven anklaget for ved en dåbshandling at udelade forsagelseu og 
et led af trosbekendelsen; hvad ,,den myndige mand" vilde have 
lov til. — 

vi Jesu ord vil gærne lære, 
deri vi lever gladelig 

som fisken i sit element 

er herrens ord os ret bekendt. 


Det vil vi gerne høre, læse, 

når det kun bringes som det bør 

i ånd og kraft, lad dem kun hvæse, 
som sandheds ord bortvise tør, 

de skal så engang få at se, 

det bliver dem til skænsels vé. 


Dog skulde man ej stadig tænke, 
at iblandt sytten præstemænd 

ej findes nogle, som det krænke, 
at deres navn med dem er blænd', 
som vil nedbryde kirkens grund, 
derfor de stormer til hvert stund. 


Det jeg som lægmand tør nedskrive 
og trodse kirkens fiender, 

vor dåbes pagt vil de nedrive, 
derfor jeg står med herrens hær, 
med denne vover jeg en dyst 

og det med hjærtens himmelsk lyst. 


I denne er mig styrke givet 

og træder frem i herrens kraft, 

i denne findes jeg oplivet, 

og det ved nådens fulde saft. 

Jeg slår da ned alt, hvor jeg kan, 
hvor satan kastet har sin brand. 


De sytten mænd i deres tanker 
tro ej, de er vildfarende, 

de fremmed ild til altret sanker, 
hvilken ej hører til det sted. 
Der udi er de som blind mand, 
har ej den åndelig forstand. 


Men Gud ske tak vor konge ærer 
og ønsker sandhed at gå frem; 

hans lov med Guds lov harmonerer, 
hvor glædeligt da i hvert bhjæm 
at elske Gud og kongen med, 
0, det er sand lyksalighed. — 
Svendborg, 16. marts 18333. 
H. C. Brandt. 


Disse mine forestående tanker ønsker jeg at måtte blive 
indførte i Deres kirketidende, YB. om det så synes Dem? 
I dette fald vil De have den ulejlighed at rette komma, 
punktum med videre, hvor det skulde fejle, ti jeg er ikke 
lærd som det kaldes, men af nåde kender jeg vejen til 
Guds rige. Dog haver jeg ej fuldkommen grebet det, 
men griber daglig derefter; ti jeg finder hos mig, at jeg 
kuns er en lærling, der daglig og stundlig behøver under- 
visning. — 

Siden min skrivelse til Dem har jeg for 2 dage siden 
fået fra Milo i Odense 2de hæfter af Deres kirketidende. 
Om jeg ej får andre ordre fra Dem, hvor jeg skal betale 
for samme, så skal jeg betale til Milo. 

Venskabeligst 
Hans Casper Brandt. 
S. T. hr, magister Lindberg i Kjøbenhavn.« 


Uagtet "den gamles modige digt ikke blev optaget i 
»nordisk kirketidende«, holdt han sig ikke fra atter at 
sende et bidrag til dennes udgiver; men denne gang i 
ubunden stil. Det lød: 


»] anledning efter begæring i Deres udgivne kirketid- 
ende, hvor De ønsker at få efterretning om de religiøse 
forsamlinger, der holdes hist og her i landet, uden for 
kirketjenesten, da, efterdi jeg nogle få gange har været i 


sådanne forsamlinger, så vil jeg her meddele Dem, hvad 
jeg derom ved. 


Er DIDBENEEEIEn 

De religiøse forsamlinger haver især i en tid af 12 
år vedvaret og hidindtil været vedligeholdt. De begyndte 
først i omegnen af Kjærteminde af en husmand og tømmer- 
mand ved navn Christen Madsen i Drigstrup. Denne mand 
kom til eftertanke ved alvorlig at tænke på sin død, dom- 
men og evigheden. Dette gjorde ham højst urolig, men 
han søgte og fandt sig forsikret om sine synders nådige 
forladelse, hvorved han og efter Lutheri og vor lærdoms 
bekendelse fandt liv og salighed. Da han fandt dette aller- 
største gode og hans hjærte blev opfyldt dermed, så kunde 
han ej tie med samme, men af den Guds kærlighed, som 
blev udøst i hans hjærte, lod andre det vide, hvor lykke- 
lig han var. De tilhørende fandt, at alt hvad han sagde, 
var den rene bibelske børnelærdom. Ved hans fortælling 
og tale blev tid efter tid mange hjærter rørt og overbevist, 
at de i deres synder hidindtil have gået på den brede 
vej, som fører til fordømmelsen. Den ene glød tændte nu 
den anden an, så der til dato findes her i landet en stor 
del af opvakte, omvendte og benådede folk, som af hjærtet 
frygter og elsker Gud, hvoraf følger den bedste lydighed. 

Denne forandring gjorde ikke en liden opsigt, hvorfor 
der og medfulgte temmelig stor forfølgelse, der bestod i 
foragt, had, løgn og alle slags bagtalelse, ja endogså måtte 
ovenmeldte Chr. Madsen finde sig deri, at han en temmelig 
lang tid måtte holde ud i arrest i Odense, fordi han talede 
til sine medmennesker om deres evige vel. I alt dette 
var og blev det derved, som apostlen Peder haver sagt: 
»hvo kan skade Eder, når I efterfølger det gode.« 

I den forfatning og i sådant kristeligt sind findes flere 
hundrede her i Fyn, der er begærlige efter at høre det 
gode Guds ord, det glade budskab, at Jesus Kristus er 
kommet til verden at gøre syndere salige, og dette for 
alle, som i sandhed vender sig til ham, som er verdens 
frelsere. —- 

Ingen af de forsamlinger bliver holdet, at der jo af 

flere bliver bedet, at de, som holder eller forestår dem. 
vilde komme til det eller det.sted for at opbygge sig med 
hverandre. Tallet af dem, som på indbydelse kommer 
hist og her er ungefær 16 personer, og dog kan de ej 
komme på alle de steder, hvor det bliver begæret. 

I forsamlingerne bliver først sunget en salme enten i 
den forrige købstædsalmebog eller og af Brorsens, derpå 
bliver bedet om velsignelse af det ord, som skal læses 
eller tales. En prædiken læses af Lutheri huspostil eller 
en anden i samme ånd. Derefter tales undertiden nogle 
ord derom, som går ud på at bede de tilstedeværende at 
lade sig omvende fra mørket til lyset, fra satans magt til 
Gud! Denne opfordring haver båret mange gode frugter, 
endogså af dem, der er komne i forsamlingerne af nys- 
gjerrighed eller og for at raliere og spotte med Guds ord. 
Sådanne er ved dette ords forkyndelse blevet grebet i 
deres inderste, at de med skamfuldhed og bøjelse har i 
forsamlingerne bekendt, i hvad hensigt de er komne dertil. 
Enden på forsamlingen er at sjunge en salme, derefter at 
gå hver til sit bjæm. 

Endelig er dette endnu at melde, at manden, i hvis 
gård eller hus der agtes at holde forsamling, tilbyder slet 
ingen at komme dertil uden dem, som han tror om, at 
de elske Gud og hans ord. Dog kommer der mange — 


som meldt — for at raliere og spotte. Dette sker dog 
nu sjelden. — 
Svendborg, 27, april 1833. H. C. Brandt.« 


De næste minder i rækken er disse to breve til Peter 
Larsen: 
»Svendborg, 25. januar 1834. 
Min kære broder Peter Larsen 
i Skræppenborg. 
For nogen. tid siden modtog jeg et brev fra Dig, hvor- 
for jeg takker. At Du derudi kalder mig' din broder er 

mig ret kært. Vor gode herre sagde til sine disiple: I 
er alle brødre. Ja, det kan ikke anderledes være, da vi 
have én Gud, én frelsere og én ledsagere, altså ere vi 
søskende, og det virkelig mere som naturlige søskende; 
ti vi ere lemmer på ét legeme og da medlemmer, ligesom 
vores øjne, øre, hænder og fødder etc. Det ene hjælper 
og understøtter det andet. Således må det og virkelig 
være mellem os, når vi står i omgang med vor kære vel 
usynlige, men dog nærværende herre. Det er mig ikke 
så vel, når en broder eller søster viser en slags undseelse 
for mig, ti dersom de vidste, hvad jeg haver været og 
hvad jeg endnu i og for mig selv er, da måtte de væmmes 
ved at søge min omgang; ti ofte væmmes jeg ved mig 
selv og udråber til herren: »se, hvilket menneske« ; og var 
ej samme ord til min frelse opskreven, så måtte jeg ganske 
forgå. Men så jammerlig som jeg finder mig i bund og 
"grund, så bliver han dog nådig, og finder, at han øjeblik- 
lig "tilgiver mig alt og alt. .Visselig haver vi i den kære 
- bibelbog så mange trøstefulde ord; havde vi ej disse, hvor 
skulde vi da gå hen for at hjælpes. Ham vor gode nær- 
værende herre være lov og tak for sin store barmhjærtig- 
hed, som daglig og stundlig drager os til sig. Ak, at vi 
dog vare så enfoldige som de små børn i vuggen; disse 
lader dem rense og pleje af moderen og endelig bliver 
det lagt til hendes bryst, hvor det har det vel i ét og alt. 
Jeg er nu over det 80de år. Jeg kan vel ej vente at 
blive her længe. Det er derfor min daglige øvelse at 
komme mere og mere i omgang med min kære herre, 
som haver købt mig med sit blod; af hans nåde må jeg 
med taknemmelighed erfare, at omendskøndt det udvortes 
menneske aftager, så tiltager dog det indvortes mere og 
mere, så at hans kraft fuldkommes i min skrøbelighed. 
Jeg ved, på hvem jeg tror, véd og tillige, at min egen 
magt er intet værd. Derfor skænker han mig og den 
nåde at fly hen til ham med alt, hvad der vil forstyrre 

min fred. Ol! min kære broder og alle kære søskende, 
lader os dog opmuntre hverandre, hvor der kan gives 
lejlighed til at efterhænge ved herren, ligesom et barn, 
der bestandig vil være med og hos sin moder. Vor gode 
herre og frelsere haver vist sin store behagelighed i sådan 
vedhængen. Min kære broder, Du vil undskylde mig, at 
jeg så barnlig taler med Dig. Jeg véd nu ikke andet, og 
da denne børnlige omgang med vor kære herre bliver mig 
mere og mere til velsignelse, endogså mens jeg skriver 
dette, så vil jeg gerne recommendere vor kære herre til 
mine kære velsignede søskende. Det hedder jo: »sig det 
til alle, hvor venlig han er, bed dem at have din frelsere 
kær, intet kan sødere være«; »smager og ser, hvor sød 
og venlig herren han er«. Disse ere retter fra hans eget 
bord, hvoraf man nu og da af nåde nyder; børn i huset 
nyder altid noget forud for tjenerne. Ere vi børn, så ere 
vi og arvinger, ja Christi medarvinger. Dette er en stor 
hemmelighed og ubegribeligt for os arme syndere at blive 
værdige til så stor en nåde. O, at vi dog kunde være og 
blive redskaber i herrens hånd til at henvise vore med- 
mennesker til det Guds lam, som har håret den ganske 
verdens synder; ti for disse haver han betalt. Det kommer 
nu alene an derpå, om nogen vil modtage den forløsning? 
0, at mange, mange måtte blive delagtige derudi, så skulde 
man ej for lykke sørge, men stedse spørge: hvo er som 
Du  — Guds fred og velsignelse være over Dig og Dine 


samt alle, som hænger sig nat og dag ved vor kære herre 
og frelsere. Amen. 


H. C. Brandt.« 


Svendborg, 2. maj 1834. 
»Min kære broder Peter Larsen. 
At vokse i Jesu Kristi kundskab er-jo det som bør 
findes hos os, som af nåde, nåde, nåde haver fået opladte 
øjne. Til denne vækst henhører så som at kende Guds 

forunderlige veje, som han fører enhver af os både ind- 
vortes og udvortes. 

Tid efter anden bliver det mig klarere angående Eder, 
kære brødre, som på indbydelse rejser hist og her for at 
forkynde det søde og salige evangelium, det for syndere 
så glade budskab, I ere for mig som missionærer. Ja, 
dette virkelig i det kristne hedenskab. Det er åbenbart 
nok, at de allerfleste mennesker leve som hedninger, ja 
vel værre? Ti jeg haver dog aldrig læst, at hedninger 
påkalder den lede djævel, dette vi hører daglig af unge 
og gamle, store og små, rige og fattige, sa det er højst 
nødvendig, at herren udsender arbejdere i sin vingård, og 
være redskaber i hans hånd til at straffe, overbevise og 
formane folket til omvendelse, tro og lydighed. Ti de 
fleste præster ere til vore tider, det som herren taler ved 
profeten Esaias 56 cap.: stumme hunde, der ikke kunde 
eller vilde gø imod -de skrækkeligste synder, der går i 
svang. Men fordi de fleste præster selv lever i herskende 
synder og ugudelighed, så tør de ej åbenbare sige, hvad 
de burde sige til deres tilhørere. Paulus hos de Phillip. 
3. cap. kalder og sådanne lærere hunde, som ere onde 
arbejdere. — Ak, hvor beklageligt er det dog for os, 
daglig at se og høre sådant.levnet. Sandt er det, at vi 
alle er groet på samme rod og må tilstå, at om vi end 
blive befriet fra åbenbare synder, (hvilket er alene Guds 
nåde), så må vi -dog ofte føle det fordærvelige onde. Men 
» det har vi forud, at Guds saliggørende nåde tugter, over- 
beviser os, at vi kan og skal forsage det ugudelige væsen 
og de verdslige -syndige lyster. O!. at vi dog var sanddru 
og årvagen, som vi burde at være. Vor gode nærværende 
. herre vilde af sin nåde skænke os den gave, at give -agt 
på alle "vores indfald og tanker. Ol! da haver vi daglig 
og stundlig, ja øjebliklig at gentage tolderens bøn: Gud 
vær mig arme synder. nådig. Men vi ved da også på den 

anden side af nådens erfaring, at han er meget rund til 
at forlade. — 

Jeg for min del kommer kun sjelden i forsamling, 
dog var jeg sidste søndag, fjerde efter påske, i Skovsboe 
hos Knud Nielsen, hvor ungkarl Hans Jørgen bestyrede 
sangen, bønnen, læsningen og derefter formanede os til- 
stedeværende at benytte os af den givne nådestid, da ingen 
af os véd, hvor når vor tid er ude, da der i samme øje- 
blik, er også dommen [afsagt over os i alle evigheders 
evigheder. Hvad Hans Jørgen talte mere var mig særdeles 
vigtig og rigtig, og jeg fandt, at han i alle måder viste 
den ene rene vej til himlen. 

Det glæder mig ofte at tænke på Dig, min kære 
broder, og alle dem, som herovenfra ere kaldede til så 
vigtigt et embede. Omendskønt det ikke kan undgåes, at 
I kende Eders egen afmagt og uduelighed til at føre sådan 
et kald, så skal dog sådan afmagtsfølelse tjene til en sand 
ydmyghed og tilbedelse for Jesu vor gode herres fødder. 
O, vel os for sådan en herre, hvormed vi til alle tider og 
stunder, hvor vi går og står, ligger eller sidder, kan tale 
fortrolig med. Han ved jo alt, hvad vi mangler for legem 
og sjæl, ja overmåde bedre, som vi selv véd det. Men dog 
vil han altid have os hos sig. Vi finder det vel også, 
min kære broder, at vi vil og gerne være hos ham? Hvor 
i al verden skulde vi finde det bedre som hos ham? Vores 
fordærvelige begærlighed fattes det og det i verden. Men 
finder vi os i hans. salige samfund og følelse af hans. 
kraftige himmelske nærværelse, da fattes os slet intet, men 
har det overflødigt, så at vores bæger går over. O, lader 
os dog i al kærligheds ydmyghed påminde hverandre af! 
holde os nær til ham, at han efter sit løfte kunde holde. 
sig nær: til os. Disiplene, der gik til Emaus, havde ham 
så nær hos sig, at- deres hjærter blev stukken i brand. 
Ol at vi dog ofte måtte føle den himmelild, herved bliver 
ivi mere og mere bekendt med ham, ja indgroet i ham; 


89 


og når vi da bliver i ham og han i os, da kan vi først 
bære de frugter, som ere ham behagelige, også (endskønt 
i svaghed og ufuldkommenhed) være ham lige i sind og 
skyldig at omgåes som han var, da han vandrede her på 
jorden. Dette er hans højstelskende disipel Johannes ord, 
og dette til os alle, alle, som bekender sig til at være og 
blive et Guds barn. 

Dette er det allerhøjeste navn, som kan nævnes, hvor- 
imod alle verdens største og vægtigste fyrsters navne ere 
som intet. Deres ære og titler ere kuns skyggeværk, som 
snart forgår. Men at kaldes og at være Guds sønner og 
døtre ere navne, der her allerede er noget uudsigeligt 
stort. Ol! at vi dog alle kunde tro dette rettelig, da skulde 
vi se Guds herlighed. — Jeg for min del er kuns en af 
de lidet troende; men det trøster og lindrer mig i min 
svaghed, at jeg véd, han kender mig. Han véd, hvor jeg 
bor, han lover og ofte gentager for mig det løfte, at han 
ikke vil forlade eller forsømme mig. Derfor holder jeg 
mig »ved hans nåde« så nær til ham som et sygt barn 
til sin moder. Dette er min stymper- og krykkegang, som 
jeg bekender for ham og mine brødre. I hvorvel denne 
gang falder i det lave og nedrige, så er jeg dog tilfreds 
og befinder mig så vel derved, at denne vej går lige frem 
til himmelen. 

Nu vor gode Gud og frelsere, være Dit hjærte nær, 
som også hos alle dem, der have det samme kald som 
Du at forkynde fred på bjærgene. Lad det stedse være 
Eder i erindring, at I ere ikke mindre som vor herres 
Jesu Kristi sendebud, at hvo som hører Eder, hører ham 
selv. Går ud i al verden og prædiker evangelium for alle 
kreature og lærer dem at holde alt det, jeg haver sagt. 
Disse Jesu befalings ord ere over 1800 år gamle; men de 
gælder dog lige så fuldt den dag i dag er og behøves ikke 
alene i de hedenske lande, men også i det såkaldte kristne 
land, hvori vi nu bor. Derfor er det højst nødvendig, at 

også her bliver udsendt missionærer, der ved Guds nådes 
kraft kan lokke og drage syndere til omvendelse, tro og 
lydighed. En del års erfarenhed har lært, at det ord, som 
forkyndes i åndens salvelse og kraft, kommer ikke tomt 
tilbage, men udretter det, som herrens vilje er. — Jesu 
herre lad dit rige vidt udbredes på vor jord —— — —. 
Hans Casper Brandt. 


Det næste lille aktstykke er et nyt bidrag til »nordisk 
kirketidende«, der vidner om det stærke mod til at kæmpe 
for herrens sag og den store uforfærdethed ved at nævne 
tingen ved sit rette navn, der endnu fandtes hos den 82- 
årige kristelige olding. 


»Svendborg, 28. april 1835. 
Hr. magister Lindberg. 
I Jesu Kristi samfund, min kære "broder. 
Her i byen og omegnen findes mange djævle-fornægtere 
i denne tid. Jeg haver derfor opsat indlagte, beder, at 
det ej måtte nægtes mig at optages i Deres kirketidende 
i næste maj måned. 
Da der ikke nævnes personer ved navn, så tror jeg 
ej heller andet end som det må trykkes. 
Gud i Jesu navn velsigne Dem og alle Deres. 
H. C. Brandt.« 


»I en rum tid haver der været ført megen klage over, 
at nogle præster ej har villet følge den lovbefalede ritual 
ved børnedåben, ja endog offenlig rost sig deraf; hvorved 
de giver tilkende, at de med flid og trods overtræder 
kongens lov. Hvad navn kan og bør man give sådanne? 
Mon de ikke bør kaldes rebellere? . Til sin tid får de og 
deres retfærdige dom. 

Efter disse er fremstået en anden sekt både gejstlige 
og formænd og de såkaldte lægfolk, der nægter djævlens 

tilværelse. For kort siden traf jeg på en af de første, 
som og bærer præstekjole og krave. Ham har jeg tilforn 
fundet, fandt ham også ved mellemtale, at han var en af 
de ovenmeldte djævle-fornægtere. Jeg modstod ham så 
hårdt med åndens sværd, som det kunde have været 
djævelen selv, jeg havde for mig, så han måtte fly fra 
mig. Jak. 4, 7. 

Jesu ord og gerninger ere mig ikke ubekendte, derfor 
kan og vil jeg her anføre nogle steder, hvad Jesus selv og 
hans apostler have talt og gjort i den anledning: 


Jesus blev ført i ørken for at fristes af djævelen. Matt. 4, 1. 

En djævel blev uddreven af den dumme”). Matt. 9, 33. 

Jesus truede djævelen og han for ud af drengen. Matt. 
17. 18. 

Et menneske havde en uren djævels ånd, som Jesus uddrev. 
Luc. 4. 33. 

Jesus byder djævelen at fare i svinene. Luc. 8, 27—31. 

Djævlene ere disiplene underdanige. Luc. 10, 17. 

Djævlen tager Guds ord bort af menneskenes hjærter. Luc. 
8, 12. 

Man skal ikke give djævelen rum. Efes. 4, 27. 

Djævlen går omkring som en brølende løve. 1. Pet. 5, 8. 

Djævelsk visdom... Jak. 3, 5. 

Står djævlen imod, så skal han fly fra Eder. Jak. 4, 7. 

Djævelens børn. Joh. 8, 44; 1. Joh. 3, 10. 

Et djævelsk barn. Apostgj. 13, 10. 

Djævlelærdomme. 1. Tim. 4, 1. 

Jesu fjender nægtede ikke, men bekendte, at der var mange 
djævle til; men én især, som de kaldte Beelzebul. 
Luc. 11, 15; Joh. 7, 20; 8, 42—52. 

Djævlen bliver overvunden ved troens skjold. Efes. 6, 16. 


Om jeg vilde gøre mere eftersøgning, så kunde jeg 
anvise mange flere steder i evangelisterne etz., at mange 


1) populært udtryk for døvstum. 

urene ånder ere uddrevne, der og vare djævleånder. I 
Joh. åbenb. læser man mange steder om djævelen. Om 
ham hedder det i det 20. cap. 10. v., at han blev kastet 
i svovlsøen tilligemed dyret og den falske profet, »ja alle 
falske profeter og lærere, der ikke her lader sig alvorlig 
omvende«, skal pines dag og nat i al evighed. 

I anledning af foranførte steder, hvor Jesus selv med 
hans apostler taler så tydelig om djævelens tilværelse, så 
spørger jeg dristig: hvem tør, vil og kan gøre Jesus selv, 
hans profeter, hans apostler, kirkefædrene med Lutherus, 
samt alle endnu levende retskafne præster til løgnere? 
Alle forvendte præster og andre, der bringer slig lærdom 
frem imod biblens sandheder enten offenlig eller i private 
huse ved at tilsidesætte eller fornægte det faste bibelske 
ord, til sådanne kan jeg og enhver dristig sige dem under 
øjne: I ere af en fader djævelen og vil gøre Eders faders 
begæring. ; 

Hans Casper Brandt.» 


Jakob Kristian Lindberg har ikke godt kunnet tage 
stykket op som det var; men han har heller ikke kunnet 
nænne hélt at nægte den gamle mands djærve tanker op- 
tagelse i kirketidende. Men hvad gjorde magister Lind- 
berg så? — Han omsmeltede åbenbart gamle Brandts 
stykke i sin egen poetiske smeltedigel; og der kom så et 
satirisk digt ud deraf i baggesensk stil med gamle Brandts 
grundtanker i. Det kom — søm ønsket var — i »nordisk 


kirketidende« i maj måned (side 348 flg.), og det lyder 
som følger: 


»De højtoplyste om djævlen og hans forsagelse. 


Forsage djævlen! nej 

det kan vi ejl 

For det var både spot og skam, 
rent at forsvære ham! 


93 


Vor fader er han dog i grunden, 

når man ser ret til bunden,”) 

og han er jo en mægtig ånd, 

stor, fri og hader af hvert bånd, 

og skulde man ham da ej respektere 
og som sin fader efter ånden honorere, 
da så man ej på egen nytte, eget gavn! 
Og var det ej et kæmpeskridt af ham, 
der ej ham øjorde nogen skam, 

at ej blot selv han vilde nyde 

af kundskabstræets frugt 

den søde smag, den fine lugt, 

men uegennyttig og tilbyde 

os del deri! 

Og tåber vi 

om ej vi vilde være lykkelige, 

os skabe selv et himmerige 

og glemme sorg og møje, kval 

for bare lyst i jordens dal! 

Forsage djævlen! nej 

det vil vi ej! 

Og hvorfor skulde vi? 

Det er jo dog nu rent forbi 

med mørkets trylleri, 

de kristne før os hylled' i! 

De lade nu fornuften råde, 

dem selv til både, 

selv deres provst er nu en oplyst mand, 
der ej sig overtale kan 

til djævlen at forsage, 

for obskuranter at behage! 

Ti dyden, ser du, må vi ære hos enhver, 
hos djævelen især! 

Og han er dydig, moderat, 

og ret en skikkelig krabat; 

han fordrer intet offer, ingen. ære, 

men kun at hver for egen nytte tro skal være! 
Og den moral er ikke greben hen i luften, 
det lærer jo fornuften. 


1) Joh. 8, 44. 

Hver er dog selv sin egen næste 

og ham bør vi jo tjene på det bedste! — 
Forsage djævlen! nej 

det må vi ej! 

Det hørte kun i kristendommen hjæmme, 
der skældte man ham for »den slemme«, 
men det var idel mørke, overtro, 

der ej hos os må bo! 

Beskeden er han som en filosof bør være, 
— fast alle dyder man af ham kan lære! — 
Derfor man bør ej nævne just hans navn, 
ti det gør intet gavn. 

Som filosof han kan undvære 

al sådan ære! 

Vi sige bedst, at han er ikke til, 

så lettest har vi vundet spil, 

og kunde der og findes somme, 

der var så dumme, 

at ej de troede, 

at han var til, 

som i dem hoede, 

det han dem vist tilgive vil! 

Ærgjerrig er han ej, det kan man deraf vide, 
bekendes, æres han forlanger ej; 

derfor vi og den Kristus ej kan lide, 

som altid vil bekendes, æres, troes; nej 
han fordrer kun, at på os selv vi tro, 

og på fornuften, som i os skal bo! 

Fast bedre derfor var 2 

hans navn ej altid lå på tunge, 

men man i hjærtet bar 

hans ånd, hans kloge bud, 

i stilhed spredte lyset ud 

blandt gamle, unge; 

ti lyset er vel tændt, det kan jo ingen nægte, 
som galskab ikke vil forfægte, 

men dog han fjender har 

i pøbelen især, 

blandt Lutheraner her 

og katoliker der, 

som alt fra vuggen har 

til ham, hans væsen, gjerning, nag! 

Se, det er en forbandet sag! 

Det stammer alt fra dåben ned! 

De kan nu ikke glemme, 

de der forsvor »den slemme«, 

skønt han blev vist slet ikke vred, 

når blot de vilde hjærtet dele, 

og ikke give Krist det hele! 

De måtte gerne gå i kirke, 

og høre præ'ke ånder stærke, 

de måtte gerne biblen læse 

med briller sat på lærde næse, 

ja trykke huspostiller, bønne-bøger 

og alt hvad pietister søger, 

alt det gik an 

i vort oplyste land, 

men ét må bort 

og det må gøres kort: 

ved dåben ej vi længer ham forsage, 
den ny oplysning kan det ej fordrage! 
Og nu er tiden nær, 

os provsten hjælper her! 

Med ham vi højtoplyste slutte pagt, 

og fjenden vise tavs foragt, 

vi kyse .dem med navnet obskuranter 
og hilse dem som pavens tro gesandter, 
da pøbelen gabe, gyse vil, 

og vi har vundet spil! 

Ja provsten kun os hånden række, 

da under fod vi fjenden lægge; 

Han er jo deres provst, ham bør de lyde, 
og hvad han vil, han også tør dem byde! 
Han gerne rydder ud det sidste spor 
af overtroens ord! 

Ja vil han stå os mandig bi, 

så sejre vi. 

Når folk kun djævlen længer ej forsager, 
da med sin kunst han snarlig dem indtager, 
da vinder lyset stolten sejr! 

Og frihedsflammen blusser højt i vejr! 
Da skal fornuften ene råde, 

til Danmarks både! 


96 


For folket skabes da et paradis, 
for kongen selv et nyt Paris! 


Jac. Chr. Lindberg. 


Der forlyder intet om, hvad Hans Casper Brandt sagde 
til denne anvendelse, som magister Lindberg havde gjort 
af hans indsendte artikel. Men den gamles venskab til 
den djærve kirkens stridsmand, Lindberg, varede ved til 
hans sidste dage. Og han glemte ikke at udtale »de bedste, 
lyksaligste ønsker« over Lindberg og hans hus. 

Frederik Nygård. 


Et par foreløbige bemærkninger 
i anledning af Wellhausens og A.C. Larsens 
kritik af de fem Mosebøger. 


Der er en indbildning, at man kan gå fordomsfrit til 
skriftens læsning, således som i sin tid professor Clausen 
vilde gå til det nye testamente med »forsætlig overspring- 
else af hele den mellemliggende kristne tid«, hvad Grundt- 
vig kaldte: »at komme til skriften på et kosteskaft igjennem 
luften«. Enten kommer man igjennem menigheden a: med 
en fordom for denne, eller udenom menigheden a: med 


en fordom imod den. Er der en menighed, så lever den . 


af et levende og blivende gudsord, igjennem hvilket Gud 
fremdeles åbenbarer sig for den, og så går menigheden 
til den gamle så vel som til den nye pagts bog med den 
grundforudsætning, at begge giver os en gudsordets historie; 
men om gudsordet er muligt, og er kommet fræm som 

en virkelighed, det får den ikke at vide af skrifterne, det 
véd den i forvejen. 

Wellhausen og A. C. Larsen og de, som giver dem 
ret, gå til bibelen med den fordom, at videnskaben kan 
og skal afgjøre, om et gudsord er muligt og er blevet 
virkeligt, thi derom véd de på forhånd intet a: de be- 
gynde med en fordom imod menigheden og det levende 
og blivende gudsord, som den lever af, og denne fordom 
kalde de fordomsfrihed. i 

Menighedens fordom hedder tro, kritikens vantro. 

Wellhausen siger om menigheden, at den »ikke er 
stiftet af Kristus«; for ham er et folk en Guds skabning, 
hvorimod kirken er »en kunstig dannelse« ; havde kristen- 
dommen begyndt sin gerning i et politisk talt frit folk, 
som kunde føre et frit folkeliv, var der ingen kirke blevet; 
kirke er i grunden en sygelig sammenslutning, som kommer 
af, at man ikke kan komme til at leve et rigtig menneske- 
ligt liv (jvfr. Wellhausen: Israels og Judas historie, side 
115—116). 

Al kritik er selvfølgelig ikke vantro, og muligt er det, 
at også den vantro kritik kan skaffe et og andet fræm, 
som menigheden kan have brug for; men den kritik, som 
her er tale om, røber tydelig nok sit udspring, og af det 


træ skal menigheden ikke vente sig gode frugter. 
Frederik Jungersen. 


Om den danske Folkehøjskole. 


For at kunne besvare en Forespørgsel fra en østerrigsk 
Godsejer har jeg indhentet Betænkninger fra nogle af vore større 
Landbrugsskoler om Folkehøjskolens Betydning for Landbrugs- 

skolen. Fra Dalum Landboskole modtog jeg da nedenstaaende 
Stykke af C. Appel, med en Tilskrift fra alle Skolens Lærere 
om, at de vedkjendte sig den deri fremsatte Betragtningsmaade. 
Det forekommer mig at kunne have Ærinde til en videre Kreds 
af nordiske Læsere og meddeles derfor her.  L. Schrøder. 


1864 blev et skjæbnesvangert Aar for det danske Folk. 
To Stormagter havde kastet sig over det, overmandet dets 
lille tapre Hær og oversvømmet dets Enemærker med sine 
Hærmasser. Det maatte tømme Nederlagets og Ydmygel- 
sens bitre Kalk og slutte en Fred, der kastede det lem- 
læstet for Sejrherrernes Fødder. — Der oprandt nu for 
Alvor en Smærtens Stund for det ældgamle danske Rige. 
Udadtil var dets Kraft brudt, og indadtil blev det snart 
Skuepladsen for en Forfatningskamp, der afvekslende blus- 
sede og ulmede, men som endnu den Dag i Dag kaster 
mørke Slagskygger ud over Folk og Land. — Og dog blev 
denne Smærtens og Ydmygelsens Stund tillige i væsentlige 
Henseender en lykkelig Stund, et stort Vendepunkt. Be- 
sindelsens Alvor vaagnede i Smærten, og Inderlighedens 
Kræfter rørte sig i Folkesjælens Dyb.  Blikket vendtes 
indad og fremad, og Folkets brede Lag følte Trang til at 
lejre sig om og øse af Foryngelsens Kilder, som der alle- 
rede i lange Tider var bleven peget paa og slaaet til Lyd 
for iblandt os, men som man nu først i større Maal fik 
Øjnene rettede imod. Timen var slaaet for et Inderlig- 
gjørelsens Arbejde i stor Stil, at det jævne Folkesind kunde 
åabnes og beredes til en frugtbar Jordbund for et Folke- 
liv, rigere og klarere end nogensinde før. Der klang en 
mere malmfuld Tone gjennem de kaldende Røster, som 
nu ogsaa naaede bedre frem og gav Gjenlyd i Dybet af 
Folkesindet. 

Vistnok var der allerede i 1844 begyndt et Oplysnings- 
arbejde. af en særegen Art, :da Folkehøjskolen i- Rødding 

i Sønderjylland blev stiftet og begyndte sin Virksomhed. 
Denne Skole var af en hidtil ukjendt Slags. Uden at stile 
paa nogen særlig Fagdannelse med Adkomst til bestemte 
borgerlige Stillinger og Herligheder; uden at sætte sig et 
egentlig videnskabeligt Maal, vilde den kalde til sig op- 
vakte Ungersvende fra alle Samfundslag, ikke mindst det 
brede, jævne Folkelag, for gjennem en vækkende og op- 
lysende Undervisning at føre dem ind i det ædle Menneske- 
liv i Almindelighed og det særegne danske Folkeliv i Sær- 
deleshed, at de med klaret Blik, oplivet Sind og muntert 
Mod kunde vende tilbage til den Gjerning og Livsstilling, 
de maaske allerede havde valgt eller vilde vælge og dygtig- 
gjøre sig til. — Det var en Menneskeskole og Folkeskole 
for Livet, der saaledes var fremstaaet. — Undervisnings- 
formen var hovedsagentlig det fri, mundtlige Foredrag, 
Undervisningsæmnerne væsentlig historiske og poetiske. 
Modersmaalets Dyrkning var som Pulsslaget gjennem Skolens 
Liv, og Sangen brugtes flittigt som et virkningsfuldt Op- 
livelsesmiddel. 

Foruden Skolen i Rødding fremstod der paa Øerne 
endnu et Par Skoler inden 1864, væsentlig af samme Art, 
ligesom der ogsaa var vakt et stærkt Røre for en friere 
og mere naturlig Børneundervisning og enkelte Friskoler 
allerede oprettede. Men dette Opvækkelses- og Oplysnings- 
arbejde tog dog først rigtig Fart efter hint. omtalte tunge, 
skjæbnesvangre Aar. Strømmens Leje uddybedes, og Be- 
vægelsens Mægtighed var kjendelig vokset i alle Retninger. 
Folkehøjskolernes Antal øgedes i hurtig Stigen, og det 
danske Folk vandt i disse Skoler en central Sphære for 
en dybere almenmenneskelig og folkelig Vækkelse og Op- 
lysning, for en levende Sysselsættelse med Livets Grund- 
opgaver og for frugtbare Impulser til en indgaaende aande- 
lig og psykologisk Udvikling. Og navnlig maa det atter 
betones, at det var hele Folkets Ungdom, der kaldtes ad 
fra disse Skoler, og at det var den jævne Landbefolkning, 

der som Folkets store Flertal fortrinsvis sendte sin Ung- 


dom til dem. Tusinder af Ungersvende og Piger — thi 
der indrettedes ogsaa snart lignende Skolehold for Piger 
— har allerede nu i mange Aar søgt og nyttet den danske 
Folkehøjskole. Virkningerne er ogsaa iøjnefaldende nok for 
hvem der vil se. En almindelig Aandsløftelse kan spores 
gjennem hele Folkelivet, Opmærksomheden og Deltagelsen 
for Drøftelsen af alle højere Livsanliggender er vaagnet, 
Læsningen af Skrifter og Blade stærkt tiltagne, Foredrags- 
foreninger, Skytte- og Gymnastikforeninger er dannede i 
stort Antal, og Øvelses- og Forsamlingshuse byggede i 
Hundredvis. 

Kan det end maaske ikke siges, at hele detie Røre 
er umiddelbart affødt af Højskolelivet og Højskolebevæg- 
elsen, der er dog et uomtvisteligt Åarsags- og Virknings- 
forhold mellem Folkehøjskolens Virksomhed og de omtalte 
Kjendsgjerninger. Dette er nu forklarligt nok. Thi der 
var Liv og Aand i hele Bevægelsen, der af den Grund 
absolut maatte blive frugtbar for Nutidslivet i det hele, 
maatte faa kjendelig aktuel Betydning. 

Vel blev der og bliver der endnu fra Modstandernes, 
især vel fra den højere og finere Dannelses Side talt over- 
legent og haanligt om Højskolens Formløshed og taagede 
Almindelighed, dens Mangel paa solid Undervisning, fast 
Plan og klart Maal 0. s. v. 0. s. v., den skal kun kunne 
nære Sværmeri og Indbildskhed, idealisere en lille bitte 
Brøkdannelse, fremkalde Overfladiskhed og Rumlerier i 
alle Retninger. Skjærsilden for Folkehøjskolen har tilvisse 
været gloende nok, og Enden er jo ikke endda. Men Skolen 
er kommen renset og styrket igjennem hidindtil. 

Folkehøjskolen har selvfølgelig haft det som enhver 
anden opvakt Personlighed, hvis Liv i Opvækkelsestiden 
har et ejendommeligt Præg og Indhold. Der er Gjæring 
i Sindet; de vakte Livskræfter rører sig dybt men dunkelt, 
nye Syner glimter og blænder, og der aabner sig straalende 

og vinkende Udsigter; men hele dette Livsrøre mangler 
endnu en ethisk fæstnet Kjærne og omhbølges uroligt i 
Stemninger og Tilstande. Gammelkloge nøgterne Karak- 
terer kan altsaa i deres Selvgodhed finde nok at anke 
over og pege Fingre ad, saameget mere, som der i enhver 
mægtig Bevægelse findes uheldige Individer dragne med 
ind i Røret, og disse bliver naturligvis sande Lækkerbidsk- 
ener for lystne Kritikere. Men Opvækkelsestiden med dens 
Særegenheder og mulige Særheder er nu en Gang i et 
kraftigt Aandsliv baade uundgaaelig og uundværlig og har 
blivende Følger for hele Livsudviklingen. 

Folkehøjskolen har da ogsaa heldigt overstaaet Børne- 
sygdommene og viser sig nu overalt under bestemtere 
Former og med klarere Ordning. 

Lærlingernes vaagnede Trang til bestemte Kundskaber 
og Færdigheder imødekommes med Glæde, som det jo altid 
var Skolens Tanke at møde Lærlingerne der,. hvor de i 
Sandhed var at faa i Tale. Og ligesom Højskolen selv 
har vundet og daglig vinder en mere udpræget praktisk 
Karakter tillige, saaledes er det aabenbart ogsaa paa dens 
Grund og med denne som Forudsætning, at baade Haand- 
værker- og Landbrugsskoler har rejst sig her til Lands. 
Dels er de fremkomne i umiddelbar Forbindelse med Folke- 
højskolen, og dels er de fremtraadte som helt selvstændige 
Læreanstalter, i hvilke dog baade Lærere og Lærlinger i 
Almindelighed gjærne anerkjende et fostersønligt Forhold 
til den folkelige Højskole, vil gjærne vedblivende bygge 
paa dens Grund og aande i dens Livsluft. Landbrugs- 
skolen vil, hvor den ret er i Kraft, sikkert overalt villig 
istemme den Ros, som nogle af vore første Mænd paa 
Landbrugets Omraade allerede har lagt paa Eleverne fra 
Folkehøjskolerne: at de iblandt disse i Reglen fandt de 
mest modtagelige, de paalideligste og fremmeligste Lærlinger. 

Der kunde nu rejses det Spørgsmaal, om ikke den 
almindelige Folkehøjskoles Tid turde være omme, da de 

faglige Skoler nu kunde og burde træde i dennes Sted. 
Dette Spørgsmaal maa imidlertid besvares med et afgjort Nej. 

Den historiske — eller lad os kun sige den historisk- 
poetiske Folkehøjskole paa Modersmaalet, baade i sin mere 
oprindelige og i sin udvidede Skikkelse, maa vedblive at 
være Folkevækkelsens og Folkeoplysningens egentlige Arne- 
sted. Fra den maa de menneskelige og folkelige Livs- og 
Samfundsformaal i klaret Skikkelse lyse ud og bæres ud 
over hele Folkemarken. Den maa altsaa bevare sin midt- 
punktlige Stilling og Betydning og være den virksomme 
Forudsætning for, baade at de faglige Skoler kan forsynes 
med. aandeligt og materielt vel forberedte Lærlinger, der 
har et. aabent Øre og en god elementær Fordannelse, og 
for, at de samme Skoler kan formæle deres særegne Kald 
med det store fælles Folkearbejde. Ja, selv den viden- 
skabelige og højere tekniske Uddannelse maatte have Ad- 
gang og Indbydelse til at træde i levende Forbindelse med 
Folkets almindelige Højskole, at Uddannelsen paa ethvert 
Omraade kunde paavirkes af Folkelivet, og dette igjen 
efter Evne nyde godt af al sund og dygtig Lærdom og 


Udvikling, ogsaa dér, hvor den findes paa sine Højde- 


punkter. C. Appel. 


Carl Bloch. 


DE er maaske neppe nogen dansk Maler, hvis Navn 
har været kjendt og yndet i saa vide Kredse indenfor vort 
Fædreland som Carl Blochs. Der kan vel derfor være An- 
ledning til nu efter hans. Død at fremhæve Betydningen 
af hans Kunst for de mange, som kun har en dunkel Føl- 
else af, hvori hans Fortjeneste bestaar. 

Bloch danner Mellemleddet mellem den ældre og den 
nyere Kunstretning hos os. Den ældre Slægt lagde nær- 
mest Vægt paa Formen som Udtryk for den iboende Aand 
og paa den Fortælling, der kan lægges ind i Komposi- 
tionen, mens den nyere »realistiske« Retning fortrinsvis 
vil gribe Stemningen og bruger dertil med Forkærlighed Lys- 
virkning og Farvespil og ynder det, der gjør et stærkt Ind- 
tryk, undertiden endog paa Trods mod det, der har Skjøn- 
hedens Forret. Bloch begyndte med at skildre det danske 
Folkeliv omtrent i sine Forgjængeres Spor; men da han 
1865 mødte med det store Billede »Prometeus Befrielse« 
(kjøbt af Kong Georg af Grækenland), da var det en ny 
Retning i Kunsten, der holdt sit Indtog. Det var Øjeblik- 
kets Stemning, han saa stærkt og livfuldt havde grebet, 
og Billedet vakte i Kjøbenhavn en Opsigt, som man neppe 
har set Mage til. De ældre Kunstnere havde dog meget 
at indvende. Tegningen var daarlig, af bestemt Form var 
der ikke meget, og der var mere af et Tableau og mindre 
af ædruelig Fortælling, end man var vant til her til Lands. 
Ja egentlig var det heller ikke noget fremragende Mester- 
værk, det vil i Tidens Længde ikke kunne hævde sig som 
saadant; men noget nyt var der i det, noget, som aabnede 
nye Udsigter; Eftertiden har stadfæstet det. 

En dygtig Tegner blev Bloch aldrig, og han blev heller 
ikke, hvad sikkert mange havde ventet, Hovedmanden for 
den nye Retning. Han stod lige saa meget tilbage for de 
unge i Farvesands som for de gamle i Tegning; hans 
Farver er meget ofte uharmoniske, og han har altfor stor 
Forkjærlighed for de kolde Toner. Alligevel bliver han 
dog staaende som en betydelig Kunstner midt imellem de 
to. Retninger. En Kunstner fældes aldrig af sine Fejl, 
men kun som Følge af manglende Dyder; og hvori har 
nu Bloch sin Styrke? Først har han en fin og ægte Føl- 
else for Stemningen, saaledes som den behersker Øjeblikket, 
og dernæst en udpræget Sands for den Lysvirkning, som 

bringer Skikkelserne til at træde frit frem i Rummet (for 
Ex. Kristiern II. i Fængslet, der findes i vort National- 
galleri). Foreningen af disse to Egenskaber har maaske 
bragt sit smukkeste Resultat i de Billeder, hvormed han 
efter Brygger Jakobsens Bestilling udsmykkede Bedestolen 
i Frederiksborg Slotskirke. Han var en alvorlig Natur, 
og-det kjendtes i hans Kunst; derfor blev han ogsaa. ofte 
brugt til Udførelsen af Alterbilleder. Den religiøse Følelse 
er umiskjendelig i disse Arbejder; men som kirkelig Kunst 
i strengere Forstand synes mig dog ikke ret, de kan gjøre 
Fyldest. Hans personlige Forhold til Kristentroen kjender 
jeg ikke, og det er ikke derom her er Tale; men i sin 
Fremstilling af Frelseren stræbte han at fyldelstgjøre Real- 
ismens Fordringer, og paa den Vej er det neppe muligt 
at naa højere end til Rationalismens Kristus. Det er ham, 
der føler med og lider med de lidende og maner til Om- 
vendelse; men Menneskesønnen, i hvem Fuldkommenhedens 
Ideal sejrrigt aabenbarer sig i hele sin Fylde, er det ikke, 
og saaledes maa han dog fremstilles, hvor den kirkelige 
Kunst skal kunne siges at have løst sin Opgave. De 
gamle Italienere naaede i den Retning vidt frem med deres 
bekjendte typiske Kristusskikkelse; men Realismen frem- 
stiller ikke Idealer. 

Carl Bloch er født 1834 og blev altsaa ikke nogen 
gammel Mand; men han arbejdede meget flittigt og har 
udført mange og store Arbejder. Det største er vel »Hans 
Tavsen« i Universitetets Festsal. I sine senere Aar frem- 
bragte han en Række ypperlige Raderinger. 


S. Constantin Hansen. 


105 


Kongolandets Opdagelseshistorie. 


En Oversigt. 
Af S. N. Mouritsen. 


KE Vandomraade udgjør et omtr. 70,000 [ ]-Mil 
stort Bækken i Hjærtet af Afrika og er omgivet af Højde- 
drag, der mod Syd og Øst er 3000—6000 Fod høje, men 
mod Nord kun naar 2000—3000 Fod i Vejret; mod Vest 
nærmer Bjærgmasserne fra Nord og Syd sig hverandre 
saa meget, at der kun bliver en smal Fure tilovers, hvor- 
igjennem den umådelige tropiske Regn finder Vej ud til 
Havet. Bækkenet er som en kolossal vandfyldt Svamp, 
hvoraf Vandet aldrig rinder helt bort, da Kongo er den 
eneste Afløbsrende. Solvarmen kalder en rig Planteverden 
til Live paa den fugtige Jordbund, og tætte Skove og Krat 
mindsker Fordampningen. Følgen deraf er, at Kongo, der 
i.Længde kun er den femte af Jordens Floder, i Vand- 
rigdom alene staar tilbage for Amazonfloden. 

Denne vældige Flods Udløb opdagedes for over 400 
Aar siden, men for 15 Aar siden kjendte man endnu kun 
37 Mil af dens nederste Løb, og hele dens store, vandrige 
og solvarme Omraade med dets rige Plante- og Dyreverden 
og talrige Befolkning var aldeles ukjendt. Nu er det før 
saa tomme Kort over denne Del af Afrika snart fuldt af 
Navne paa Floder og Søer, Stammer, Byer og Stationer. 
Hensigten med denne Afhandling er at give en sammen- 
trængt Oversigt over de Opdagelsesrejser, hvis Resultater 
paa en saa iøjnefaldende Maade viser sig paa Kortet. 

Allerede i den ældste historiske Tid var Abessinien, 
Ægypten og hele Nordkysten af Afrika befolket af blandede 
Stammer, dels Urindvaanere og dels Indvandrere, og store 
Omvæltninger havde alt den Gang fundet Sted. Omtrent 


halvniende Aarhundrede før Kristi Fødsel anlagdes den 
»Danskeren", IV. 

føniciske Koloni Karthago i Nærheden af det nuværende 
Tunis, og derfra dreves der en livlig Handel med Folkene 
i Afrikas Indre. - Karavanerne trængte igjennem Sahara 
lige til Niger; paa Fastlandets Nordvestkyst anlagdes Kolo- 
nier, og Madeira og de canariske Øer opdagedes. Imod 
Øst var Verdensdelen dog bedst kjendt. Fra Ægypten af 
besejledes en Del af Østkysten, og i det Indre opdagedes 
Tsana Sø, den blaa Nils Kilde; man hørte desuden Tale 
om »Maanebjærgene« og de store Søer, hvorfra den hvide 
Nil. kom, men kunde ikke bestemme Beliggenheden med 
nogen Nøjagtighed. Maaske har arabiske Kjøbmænd alle- 
rede den Gang holdt Slavejagter i Afrikas Indre og saa- 
ledes faaet Kundskab om de store Søer. 

I Middelalderen stod Evropa kun i ringe Forbindelse 
med Afrika, og medens det skandinaviske Norden opdag. 
edes, glemtes de gamles Viden om de sortes Land næsten 
ganske. Paa det geografiske Omraade blev Araberne de 
gamles Arvtagere. I det syvende Aarhundrede erobrede 
de Nordafrika, som de skænkede Kamelen og gjorde der- 
ved det vestlige Sahara, der er saa fattigt paa Qaser, til- 
gængeligt. Arabiske Missionærer og Kjøbmænd trængte 
frem til Landene omkring Niger og Tsadsøen, mærkeligt 
er det derfor, at deres store Geograf Edrisi har saa for- 
virrede Forestillinger om disse Egne, at han endogsaa lader 
Niger flyde .fra Øst mod Vest og udmunde i Atlanterhavet 
omtrent der, hvor Senegal har sin Munding; Mellemafrika 
ansaas for ubeboeligt paa Grund af Heden og var følgelig 
ukjendt af Geograferne. Kjøbmændenes Kundskaber om 
de virkelige. Forhold har sikkert været meget større, end 
de geografiske Skrifter fra den Tid synes…at udvise; for- 
modentlig har de ikke anset det for klog Politik åt ud- 
basune.deres Viden. 

Ved Korstogene blev den muhamedanske Verdens Viden 
tilgængelig for de evropæiske Folk, Interessen for Oldtiden 
vaagnede paa ny, og de gamle Geografers Skrifter kom 

da atter for Dagen. En ny Tid gryede. Kompasset op- 
dagedes, og Sømandskunsten. udvikledes, saa Søfarerne fik 
Mod til at bryde ny Baner. Medens Italiens største Op- 
dagelsesrejsende Marco Polo gjennemstrejfede Asien, gjorde 
to genuesiske Expeditioner de første Forsøg paa at om- 
sejle Afrikas Sydspids for ad denne Vej at naa Indien; 
men de kom aldrig tilbage. 55 Aar senere gjorde en 
catalonisk Expedition et nyt Forsøg med samme Resultat. 
Først 1415 toges der for Alvor fat paa Opdagelsesrejserne 
langs Afrikas Vestkyst; det er den portugisiske Prins Henrik 
Søfarer, der har vundet sig historisk Udødelighed ved at 
være Sjælen i disse Foretagender. Ved hans Død (1460) 
var man naaet frem til Guineakysten. — I de følgende 
21 Aar kølnedes Iveren en hel Del, men saa fik Portugal 
en ny Konge Johan den anden, som optog Henrik Sø- 
farers Gjerning med stor Iver. Han fik Paven til at stad- 
fæste Portugals Ejendomsret til de opdagede Lande, og 
for at Tegnene paa denne Ret kunde være varigere end 
de. tidligere Trækors, opstilledes herefter Stenstøtter med 
portugisisk og latinsk Indskrift paa fremragende Punkter 
ved de besøgte Kyster. Disse Støtter anvendtes første 
Gang af Diego Cam, da han opdagede Kongos Munding 
(1484), og dermed begynder Kongolandets Opdagelseshistorie. 


Diego Cams Expedition havde egentlig ikke Afrika til 
Maal, men var udsendt for at finde Vej til Indien og var 
derfor meget rigt udstyret. Den mærkeligste af Deltagerne 
var ubestrideligt den tyske Kjøbmand Martin Behaim, 
der fulgte med som Astronom og gav Kongo Navnet Rio 
Poderoso eller den mægtige Flod. Han har: til den nyeste 
Tid haft et stort Navn som Geograf, men er nok bleven 
overvurderet ikke saa lidt. 

Da Portugiserne -steg i Land ved Flodens Munding, 


hørte de Tale om en mægtig Hersker, som boede nogle 
gt 

Dagsrejser inde i Landet, og som kaldte sig »Kongos Herre«. 
I et Værk fra Slutningen af det 16. Aarhundrede fortælles, 
at »Kongeriget« Kongo har en 130 Mil lang Kyst og stræk- 
ker sig lige saa langt ind i Landet, og dets Hersker har 
følgelig været en mægtig Monark. Men en Beretning fra 
1760 véd rigtignok at fortælle, at Folk, »der giver sig ud 
for at være vel underrettede og maaske kommer Sand- 
heden nær, opregner en Mængde Folkeslag, Regenter og 
Fyrster, som hersker over hele den Landstrækning, der 
kaldes Kongo«, saa den tidligere Beretning har nok over- 
drevet ikke saa lidt. Efter Stanley strakte det egentlige 
IKongo sig omtrent 40 Mil ind i Landet og grænsede mod 
Nord til Floden Kongo, imod Syd til Kwanza, og selv 
indenfor disse Grænser fandtes der flere uafhængige Di- 
strikter. Hovedstaden hed Ambezé, men. blev siden kaldt 
San Salvador, da Kongen lod sig kristne. 

Det var i Slutningen af Marts 1491, at en talrig Ex- 
pedition portugisiske Missionærer, Arbejdere og Kolonister 
landede ved Kongo og strax traf Anstalter for at fortsætte 
Rejsen til Ambezé under Ruy de Sousas.-Ledelse. Under 
Vejs mødte de en Deputation fra Kongen, og da de fik 
Hovedstaden i Sigte, mødtes de af en anden endnu mere 
glimrende Sendefærd. Under Sang "og buldrende Musik 
førtes de gjennem Byen til Modtagelsespladsen, hvor de 
fandt Majestæten siddende paa en høj Elfenbenstrone, saa 
han kunde ses af hele Folkeskaren, som var stimlet sammen 
for at se de fremmede. 

Kongen bar en Hestehale paa venstre Skulder til Tegn 
påa sin kongelige Værdighed, og Hovedet var dækket af 
en Hue, flettet af -Palmebast. De Gaver af evropæiske 
Varer, der udbredtes for hans Øjne, gjorde et saadant Ind- 
tryk påa ham, at han »gik over« til Kristendommen. og 
lod sig døbe den 3. Maj; samme Dag lagdes Grundstenen 
til en Kirke, som opførtes paa Kongens Befaling. Siden 

opførtes flere Kirker, og 1534 havde en Biskop Sæde i 
San Salvador. 

Omtrent 1560 faldt de vilde Ajakkaer ind i Landet, 
afbrændte San Salvador og hærjede paa den skrækkeligste 
Maade, og de var saa Landets Herrer til 1570, da de blev 
fordrevne ved Portugisernes Hjælp. Den forjagne Konge 
kom atter tilbage, og Kirkerne opbyggedes, men S. Salva- 
dors Glanstid var forbi; Kjøbmændene slog sig nu til Ro 
i S. Paolo de Loanda og lod Missionærerne være ene om 
at rejse til Hovedstaden. 

Aar 1570 skal der være udstedt et Dokument, i Følge 
hvilket Kongen af Kongo afstod hele Kystlandet til den 
portugisiske Krone som Løn for de af den ydede Tjenester; 
men dette Papir har, selv om det endnu er til, kun histo- 
risk Værd, da Portugiserne 60 Aar senere blev forjagne 
af Landet. I disse Aar arbejdede de selvfølgelig svært 
paa at civilisere Landet, og hvilket Værd dette Arbejde 
har haft, kan man omtrent slutte af følgende: der opret- 
tedes en indenlandsk Lensadel efter evropæisk, Mønster og 
med højtklingende Titler som: »Hertugen« af Bomba, »Mar- 
quisen« af Pembe, »Greven« af Sonho o.s. v. Ophøjelsen 
i Adelstanden foregik paa en mere simpel end behagelig 
Maade, derved at det portugisiske Rigsvaaben indbrændtes 
paa Kandidatens Krop. Sidste Gang denne »Ceremoni« 
udførtes var 1792. Ja, Kongoriget naaede saa vidt i 
»Civilisation«, at det endog fik sin egen Ridderorden, 
hvoraf der fandtes i alt Fald én tilbage saa silde som 
1857 (»Tre År i Kongo«, Indledningen af E. W. Dahlgren). 
— Hvordan det stod til med Kristendommen, fremgaar 
tydeligt nok deraf, at Missionærerne døbte Tusender, men 
indviede næsten ingen eller i hvert Fald paafaldende faa 
Ægteskaber; de »kristne« vilde ikke slippe Flerkoneriet. 

Det var hverken Missionsiver, skjønt en saadan virke- 
lig var til Stede, eller Menneskekjærlighed, der var Sjælen 
i Portugisernes Interesse for Kongo og fik dem til at ofre 

saa meget paa dette Land, efter at Søvejen til det rige 
Indien var opdaget. Nej det, som gjorde Kongos og i det 
hele Afrikas Vestkyst saa værdifuld, at de fandt den deres 
Opmærksomhed værd, var — Slavehandelen, som fortsattes 
lige til 1868. Medens Udførselen af Slaver til Amerika 
voxede i Omfang, gik Kongens Magt, Portugisernes Indflyd- 
else og Missionærernes Virksomhed stadig mere tilbage; 
Riget opløstes, og Hovedstaden forfaldt, saa at den nu i 
over en Menneskealder kun ved sine Ruiner har adskilt 
sig fra en almindelig Negerlandsby. Ethvert Spor af Civil- 
isation er forsvundet. 

I over tre Aarhundreder efter Kongomundingens Op- 
dagelse er der næsten ikke Spor af Fremskridt at øjne i 
denne Del af Afrikas Geografi. Missionærerne har enten 
været meget lidt anlagte for geografiske Undersøgelser eller 
ogsaa ment, at det var noget, som ikke kom dem ved, og 
Slavehandlerne havde ingen Interesse af at gjøre andre 
lige saa kloge, som de selv var, hvis de vidste noget om 
Landets Indre. Afrikas Kort havde derfor i det meste af 
denne Tid det mest fantastiske Udsende. I Fastlandets 
Indre mellem 5 og 15 Graders s. Br. saa man en stor Sø, 
Zairé eller Zambre, der var flere Floders, deriblandt Kongos 
og Nilens fælles Kildesø, og tæt norden for Ækvator antog 
man, at der var en anden Sø, hvorfra Niger løb mod Nord 
og siden bøjede. mod Vest. Først 1749 slettedes disse 
Fantasier af Kortet. 

I Aarene 1795—97 færdedes den skotske Læge Mungo 
Park i Vestafrika mellem Gambias Munding og Nigerens 
øvre Løb -og gjorde paa denne Rejse den vigtige Opdag- 
else, at sidstnævnte Flod ikke, som før antaget, strømmede 
mod Vest men tvertimod i østlig Retning. Flodens Udløb 
var endnu ukjendt, og det var derfor muligt at henlægge 
det til Kongos Munding; Floden skulde da løbe i en stor 
Bue gjennem Fastlandets Indre forbi Guineabugten. Denne 
Gjætning var ikke Park's Værk, men han blev en ivrig 

Tilhænger af den og ofrede sit Liv for at godtgjøre dens 
Rigtighed. Tanken døde ikke med ham. Aar 1815 ud- 
sendte den engelske Regering to Expeditioner for at komme 
til Klarhed angaaende dette Spørgsmaal. Den ene Expedi- 
tion skulde fra Senegal af trænge ind til Nigers øvre Løb, 
men naaede ikke saa langt. Den anden sejlede til Kongos 
Munding og skulde under Kaptejn J. K. Tuckeys Ledelse 
trænge op ad denne Flod. Han var overordentlig paa- 
lidelig og beskrev med Nøjagtighed de Egne, han berejste, 
saa vort Kjendskab til den nedre Kongoflod udvidedes i 
høj Grad ved denne Rejse... Men det var en meget ulykke- 
lig Expedition... Af dens 54 evropæiske Deltagere døde 21 
af Sygdom, og da man var naaet frem til Issangila, var 
der ikke andet at tænke paa end at vende om; blandt 
dem, der bukkede under, var ogsaa Tuckey. Kun 37 Mil 
af Flodens nederste Løb var bleven undersøgt, og saa 
mange Menneskeliv var gaaet tabt; det var afskrækkende. 
I over 50 Aar udrettedes der saa godt som intet til Kongo- 
gaadens Løsning ud over, at Nigers nedre Løb undersøgtes 
af Clapperton og Lander 1827—30, og dens Munding 
opdagedes af Lander, saa at den af Park forfægtede Gjæt- 
ning herefter var umulig. 


Med 1850 begynder en ny Periode i Afrikaforskningen, 
dens Glanstid eller Heltetid, der endnu ikke har naaet sin 
Afslutning, skønt Kongostatens Oprettelse vilde være en 
"passende Indgang til et nyt Tidsrum, Afrikas Nydannelses- 
tid. Det er Richardson, Overweg og Barth, der indleder 
den ny Tid med Rejsen til Sudan, men i -hele 20 Aar 
(1853—73) er Hovedinteressen for Afrika knyttet til Living- 
stones store Rejser, som kun vil blive omtalte her for saa 
vidt de staar i Forbindelse med Kongogaadens Løsning. 

Det blev i Forbindelse med den Aartusender gamle 
Nilgaade, at den meget yngre Kongogaade skulde løses. 


112 


Aar 1858 opdagede Burton og Speke den 90 Mil lange 
Tanganikasø og Speke alene den endnu større Ukerevesø. 
Bagefter blev de to rejsende uenige om deres Opdagelsers 
Betydning. Speke erklærede Ukereve for Nilens Hoved- 
kildesø og gjorde en ny Rejse sammen med Grant (1860— 
63) for at. bevise sin Paastands Rigtighed. Dette lykkedes 
i Virkeligheden ogsaa, men dog ikke saaledes at alle 
maatte bøje sig derfor, og blandt dem, der ikke vilde bøje 
sig, var Burton. Han paastod, at Ukereve kun var en 
Gruppe Smaasøer, og at Tanganika var Nilens Hoved- 
kildesø. I dette sidste fik han Medhold- af Livingstone, 
som dog siden blev klog paa Fejltagelsen og søgte Nilens 
Kilder paa andet Hold. 

I Aaret 1866 drog David Livingstone afsted paa sin 
sidste Rejse, der blev af saa stor Betydning for Kongo- 
gaadens Løsning ved de store Opdagelser, han gjorde, og 
ved Sammentræffet med Stanley. I 1868 tvang Over- 
svømmelser og andre Hindringer Livingstone til at opgive 
en Rejse til Tanganika, og i Stedet for vendte han sig 
mod Syd og opdagede Bangveolosøen og dens største Til- 
løb Tsambezi samt Afløbet Luapula, der falder ud i Moero- 
søen, som han allerede havde opdaget 1867. Han mente 
nu at have opdaget Nilens egentlige Kildeflod, men vår 
dog ikke helt blind for den Mulighed, at den kunde høre 
til Kongos Omraade. Den 14. Marts 1869 kom Livingstone 
til Ujiji (ved Tanganikas Østkyst) efter en lang og besvær- 
lig Rejse, under hvilken han havde været saa syg, at det 
var et Under, at han ikke bukkede under. I Ujiji ventede 
han at finde Breve og Forraad, men de første var der 
ingen af, og det andet var for største Parten bortstjaalet 
af Araberne og de Slaver, som havde bragt det hid. Han 
skrev nu ikke mindre end 42 Breve hjem, men ingen af 
dem naaede Bestemmelsesstedet, fordi Brevbærernes Herrer 
havde en ond Samvittighed. I Juli 1869 rejste han vester 
paa ind i Manyemalandet for at naa frem til Moerosøens 

Afløb Lualaba og om muligt faa afgjort, om den hørte til 
Nilens eller Kongos Vandsystem. Under Sygdom, Savn 
og Modgang af enhver Art kæmpede han sig frem til Ny- 
angve. Overalt lagde man ham Hindringer i Vejen, fordi 
man frygtede, at han skulde opdage Handelsvejene, og var 
forbitret over hans aabne Udtalelser mod Slaveriet, men 
han overvandt alle Hindringer. Alene Sygdom kunde 
somme Tider opholde ham. »Hvem vilde udsætte sig for 
at blive puttet i en Menneskeæders' Gryde og gaa over i 
en sort Mands Kjød og Blod for noget mindre end den 
gamle vældige Nil?« spørger han, men ikke desto mindre 
skulde han have forsøgt Farten ned ad Kongo, hvis det 
havde været ham muligt at skaffe sig Baade. Men ingen 
vilde hjælpe ham eller saa meget som sælge ham en Baad. 
Nyangves Befolkning var af den ringeste Slags; de ind- 
fødte var Menneskeædere og Araberne nogle Slyngler, som 
endogsaa en Dag uden ringeste Anledning anrettede et 
stort Blodbad paa Markedsfolkene. Fyldt med den dyb- 
este Afsky forlod Livingstone Nyangve i Juli 1871, syg 
paa Legeme og Sjæl og fortvivlet over, at hans egen Fattig- 
dom og Befolkningens Lumpenhed tvang ham til at opgive 
Lualabas Undersøgelse. Den 23. Oktober var han atter 
i Ujiji. 

Han var da »afmagret til et Skelet«, men haabede 
snart at komme til Kræfter igjen, thi der var stor Over- 
flødighed af Fødevarer i Byen, og hos Sheriffen havde 
han et Forraad af 4500 Alen Kaliko og 700 Pund Perler, 
saa han havde nok at kjøbe for. Dog her mødte ham en 
ny svær Skuffelse. Sheriffen havde solgt hele Forraadet 
for egen Regning og vilde ikke tilbagelevere saa meget 
som en Alen Tøj eller et Pund Perler. Livingstone var 
nu aldeles blottet for alt. »Nu følte jeg mig ulykkelig,« 
skriver han.  »I min Ulykke var det irriterende at se She- 
riffens Slaver gaa forbi fra Markedet med alle de gode 


" Sager, de håvde kjøbt for mine Varer. Min'Ejendom var 

bleven solgt til hans Venner for Spotpris.« — En af Arab- 
erne var dog'saa menneskelig i Stilhed at række ham en 
hjælpsom Haand, og »da min Sindsstemning havde naaet 
sin laveste Ebbe, var ogsaa den barmhjærtige Samaritan 
nær, thi en Morgen kom min Tjener Susi, saa hurtig han 
kunde, og raabte: »En Engelskmand! jeg ser ham!« og 
ilede saa atter bort for at møde denne. Det amerikanske 
Flag i Spidsen for Karavanen røbede den fremmede Na- 
tionalitet. Baller af Gods, Badekar af Sink, store Kjedler, 
Kogekar, Tælt o.s. v. bragte mig til at tænke: »Det maa 
være en rig Rejsende, som ikke er saa hjælpeløs som jeg.« 
Det var H. M. Stanley, New-York Heralds Rejsekorrespon- 
dent, sendt af James Gordon Bennett med en Bekostning 
af 72,000 Kr. for at skaffe sikker Underretning om mig, 
i Fald jeg levede, og skaffe mine Ben hjem, hvis jeg var 
død. De Nyheder, han bragte mig, som i fulde to Aar 
havde savnet Nyheder fra Evropa, bragte hele min Person 
til at bæve.« Han fik nyt Liv. Madlysten vendte tilbage, 
og i Løbet af en Uge begyndte han at føle sig stærk. 
Livingstone og Stanley gjorde i Fælleskab en Udflugt 
til Tanganikas Nordende og overbeviste sig om, at Søen 
ikke der havde noget Afløb. I Slutningen af Aaret 1871 
fulgtes de ad til Tabora, hvor de skiltes den 14. Marts 
1872 efter over fire Maaneders Samvær. Medens den til- 
bageblivende. Livingstone arbejdede paa sin Dagbog og" 
øvede sig i Taalmodighed, ilede Stanley i hurtige Dags- 
vandringer til Kysten for at sende sin Ven den Hjælp, 
han behøvede. Rejsen til Zanzibar varede kun 53 Dage, 
skjønt den ofte tager fire Maaneder for andre mindre 
ihærdige. I Zanzibar lykkedes det Stanley i Løbet . af 
14 Dage at hverve og afsende det Mandskab, Livingstone 
saa meget ønskede. Disse Folk, ialt 57 Personer, viste 
sig siden at være af aldeles udmærket Beskaffenhed; blandt 
dem var Jakob Wainwright, en frigiven og kristnet Neger, 
der kunde baade læse og skrive, og hvem vi skylder den 

første Underretning om Livingstones sidste Vandring og 
Død (25. Avgust 1872 — 1. Maj 1873). 

Stanley har givet sin Begejstring for Livingstone Luft 
i meget stærke Udtryk som: »Min Beundring for Living- 
stone er voxet Dag for Dag; han er en sand, ædel kristen 
— en aaben, ædelhjærtet Mand, en virkelig Helt.« »Han 
er ingen Engel, men han nærmer sig disse Væsener saa 
meget, som Menneskenaturen tillader.« Men dette og al 
den Ros og Hæder, der er vist Livingstone, stilles fuld- 
stændig i Skygge af den sidste Kjærlighedsgjærning, hans 
Folk øvede mod ham, da de ikke lod hans Legeme tilbage 
ved Bangveolosøens Bred, men balsamerede det og førte 
det med sig paa den lange møjsomme Vandring til Kysten. 
Den Kjærlighed, disse Afrikanere nærede til deres afdøde 
Herre, taler gjennem denne enestaaende Handling højere 
end Ord om hans ædle Karakter og giver ham Plads blandt 
Menneskehedens største. 

I Tabora traf Ligbærerne en Expedition, som var ud- 
sendt for at finde Livingstone og stille sig til hans Tjen- 
este. Nu var den overflødig, hvilket for saa vidt var 
heldigt nok, som den var i en saadan Opløsningstilstand, 
at den havde nok i at hjælpe sig selv. En Del af den 
fulgte nu med Liget tilbage til Zanzibar, men Løjtnant V. 
Lovett Cameron rejste til Ujiji for at hente Livingstones 
efterladte Papirer samt for at fortsætte Undersøgelserne i 
disse Egne og om muligt følge Lualabafloden tværs gjennem 
Afrika. Den 3. Maj 1874 opdagede han den Sænkning, hvor- 
igjennem Lukuga nu fører Tanganikas Vand ud i Lualaba 
(Kongo). Derfra rejste han til Nyangve for at prøve, om 
han skulde have bedre Lykke der end Livingstone, men 
"da det viste sig umuligt at faa Baade og Ledsagere til en 
Rejse ned ad Floden, maatte han opgive sin Plan. Han 
var vis paa, at Lualaba var »en af Kongos Hovedstrømme«, 
og antog, at den norden for Nyangve strømmede lige mod 

Vest; det var derfor i høj Grad irriterende at se sig tvungen 
til at opgive at føre Beviset for denne Antagelses Rigtighed. 

Ved Nyangve satte Cameron over Lualaba og rejste 
til Kilemba for derfra at besøge Sankuru, som han hørte 
omtale som en stor Sø, der skulde findes længere vest 
paa. Ogsaa denne Plan maatte opgives, da Negerhøvding- 
erne bestemt erklærede, at ingen fremmed med Bøsse fik 
Lov til at rejse ind i Landet. Efter et 9 Maaneders Ophold 
brød han endelig op og fulgte med en Slavekaravane gjen- 
nem Ussambi, Ulunda, Lovale, Kibokoe og Kimbandi til 
Bihé (13? s. Br. og 16/2? østl. Længde fra Greenwich), 
hvor Slavehandleren havde hjemme. Paa denne Vandring 
var han Øjenvidne til de Skjændselsgjerninger, som Slave- 
jægerne i Afrika har gjort sig saa berygtede ved. Det 
var en Usling af værste Slags, han var kommen i Følge 
med, en fej Røver, der plyndrede og brændte, hvor han 
mente sig sikker paa Overmagten, men sneg sig skjælvende 
af Angst gjennem Skovene, hvor han mødte alvorlig Mod- 
stand. (Cameron selv bedroges og plyndredes paa mange 
Maader af den Bande, under hvis Beskyttelse han rejste. 
Den 7. November 1875 ankom han farlig syg af Skjørbug 
til Benguela efter en 400 Mil lang Vandring, der er af 
stor geografisk Betydning, da han paa en lang Strækning 
fulgte Vandskjellet mellem Kongo og Zambesi og stadig 
foretog Højdemaalinger og Stedbestemmelser. Han har 
desuden givet os megen Besked om Lande og Folk, som 
han kom i Berøring med. ; 

Camerons Rejse er en smuk Afslutning paa første 
Halvdel af Afrikaforskningens Heltetid, Livingstones Tid, 
og der staar nu tilbage at omtale anden Halvdel, Stanleys 
Tid, men da denne Tid endnu ikke har faaet sin Afslut- 
ning, kan dens Historie ikke skrives færdig, og vi vil der- 
for slutte denne Oversigt med 1886. 

Henry Morton Stanley, af Fødsel Englænder men 
amerikansk Borger, havde allerede før 1871 samlet en Del 
Erfaring som Rejsende, men var, indtil han fandt Living- 
stone, kun en rejsende Korrespondent. Først under det 
lange Samvær med denne store Rejsende indvies han til 
Opdagelsesrejsende. Livingstone blev hans aandelige Fader, 
hvis efterladte store Arv kan følte sig kaldet til at løfte. 
Hvor vigtigt Mødet mellem disse to Mænd har været, ses 
bedst af det Indtryk, Budskabet om Livingstones Død gjorde 
paa Stanley; derom. skriver denne: »Livingstone var alt- 
saa falden! Han var død! Død paa Bredderne af Søen 
Bemba (Bangveolo), netop ved Indgangen til de mørke Egne, 
han ønskede at undersøge. Det Værk, han lovede mig at 
udføre, var netop begyndt, da Døden ramte ham! — Da 
det første rystende Indtryk var ovre, havde .denne sørge- 
lige Efterretning den Virkning paa mig, at jeg bestemfe 
mig til at fuldende hans Arbejde og, hvis Gud saa vilde, 
blive den næste Martyr, der ofrede Livet for Geografien. 
.…. Den højtidelige Dag kom, da min store Vens Legeme 
lagdes i Graven. Jeg var en af dem, der bar Ligklædet 
i Westminster Abbedi. Jeg saa Kisten nedsænkes i Graven, 
hørte den første Skuffe Jord kastes paa den, og gik bort, 
sørgende over David Livingstones Skæbne. — Da gav jeg 
mig til at arbejde paa min Bog »Coommasie og Magdala«, 
thi jeg følte en febrilsk Længsel efter at begynde" det, 
hvorfor jeg nu havde lovet at ofre mig selv. Inden tre 
Uger havde jeg endt dette literære Arbejde, og jeg var fri.« 

Den 15. "August 1874 forlod Stanley England for at 
rejse til Zanzibar og udruste en Expedition, som skulde 
fuldende det af Speke,. Burton og Livingstone begyndte 
Arbejde; Gordon Bennett-og Ejerne af Londonerbladet 
»Daily Telegraph« betalte. Den 17. November brød han 
op fra Bogamoyo med en Karavane paa 356 Personer. 
Af. hvide Ledsagere- havde han blot tre Englændere: Skriv- 
eren Frederik Barker og to Fiskersønner, Brødrene Ed-. 

vard og Frank Pocock. Den 27. Januar 1875 naaede 
Karavanen Ukereves sydlige Bred og slog Lejr i Kagehyi. 
Den var da svundet meget betydeligt ind, idet mange var 
blevne kjede af Rejsens Besværligheder og havde ved Flugt 
frigjort sig for Opfyldelsen af deres Forpligtelser; mange 
var ogsaa bukkede under enten for Sygdomme eller i 
Kampene med de indfødte. Af alle Ulykkerne virkede 
Edvard Pococks Død den 17. Januar mest nedtrykkende. 
— Paa denne Del af Rejsen opdagede Stanley Nilens syd- 
ligste Kildeflod, den 90 Mil lange Schimijn, der falder i 
Ukereve. 

Den 8. Marts overlod Stanley Befalingen over Lejren 
til Frank Pocock og Frederik Barker og gik med 11 Mand 
om Bord i den medbragte Baad »Lady Alice« for at om- 
sejle Ukereve. Denne æventyrlige og farefulde Rejse varede 
57 Dage, og dens Resultat blev en Bekræftelse af Spekes 
Paastand, at Ukereve var Nilens Kildesø. I denne Tid 
var Frederik Barker død, og Stanley havde altsaa alene 
Frank Pocock tilbage af sine hvide Ledsagere. Hele Ex- 
peditionen blev nu ført til Uganda, et »Kejserdømme« ved 
Ukereves nordvestlige Hjørne, hvor den i længere Tid 
maatte vente. paa en Eskorte, som Kejser Méesa havde 
lovet Stanley. Endelig langt om længe kunde Rejsen atter 
fortsættes under 2000 Wagandakrigeres Beskyttelse. Maalet 
var nu Nilens anden Kildesø Albert Nyanza, men saa langt 
naaede man ikke. Wagandaerne blev bange for de ind- 
fødte og tvang. Stanley til at vende om med uforrettet 
Sag: Dog: blev Rejsen langt fra resultatløs; en ukjendt 
Sø. Muta.Nzige og et 15000 Fod højt Bjærg Gambaragara, 
beboet af en lyshudet -Befolkning, blev opdaget. 

Derefter førte Stanley Expeditionen til Tanganika, som 
han naaede den 727. Maj 1876 og omsejlede i Løbet af 51 
Dage. : Resultatet af- hans Undersøgelser blev, at Søen var 
uden Afløb, men dens Vand var i Stigen, og steg det, blot 
tre Fod, vilde .det bane sig Vej mod Vest gjennem Lukuga 

til Lualaba. Dette maa siden være sket, thi senere Rejs- 
ende har fortalt, at Søen nu har Afløb gjennem Lukuga. 

Den 27. Oktober 1876 havde Stanley ført Expeditionen 
gjennem Manyemalandet til Nyangve og stod nu ved den 
hemmelighedsfulde Lualabas Bred. Hvad der laa foran 
ham, kunde ingen give nogen "som helst Oplysning om. 
Livingstone og Cameron havde set sig tvungne til at vende 
om paa dette Punkt; ikke en Gang de arabiske Slave- 
jægere havde vovet sig længere frem, men for Stanleys 
lhærdighed veg alle Hindringer. I Forbund med Araber- 
høvdingen Tippu-Tib forlod han Nyangve den 5. Novbr. 
og trængte ind i de vældige Urskove mod Nord. De 
kæmpemæssige Træer Kroner var saa tæt sammenfiltrede, 
at der herskede et evigt Tusmørke under dem. 5 Ålen 
høj Kratskov og talrige Slyngplanter hindrede Gangen, Dug 
dryppede ned fra Løvet og opblødte Jorden, som optramp- 
edes til en sej, klæbrig og 'slibrig Søle, og Luften var saa 
trykkende, at den mindste Anstrengelse drev Sveden ud 
af alle Porer. Men værst af alt var det, at den talrige 
Befolkning var i høj Grad fjendtlig mod de fremmede. 
Det var i Sandhed en dumdristig Rejse. 

Tippu-Tib havde snart faaet nok af det og vilde vende 
om... »Jeg har aldrig før været i denne Skov«, sagde han, 
»og vidste ikke af, at der gaves saadanne Steder i Verden, 
men Luften dræber mine Folk, og det er ikke til at holde 
ud. ... Dette Land er ikke skabt til at rejse i. Det passer 
bare for afskyelige Hedninger, Abekatte og vilde Dyr. Jeg 
kan ikke være med længer.« 

Den 28. December 1876 vendte Tippu-Tib om med 
sine Folk, og Stanley maatte fortsætte Rejsen, alene led- 
saget af sine egne Folk, ialt 146 Mænd og Kvinder. Det 
var lykkedes ham at kjøbe. Baade af de indfødte efter 
først at have tilføjet dem et grundigt Nederlag, saa de 
havde faaet Respekt. for ham. I disse Baade førte han 
nu hele Expeditionen .ned- ad Floden. : Den 4. Jan. 1877 

opdagedes det første af 7 Vandfald, som findes omtrent 
under Ækvator og kaldes Stanleyfaldene. Først efter tre 
Ugers strængt Arbejde og Kampe med de rasende indfødte 
naaede de forbi Vandfaldene. Det var var en frygtelig 
Tid. De indfødte i disse Egne er Menneskeædere, og 
overalt lød deres uhyggelige Raab: »Kjød! Kjød! Nu skal 
vi faa meget Kjødl« — Stanley og hans Ledsagere lignede 
ellers alt andet end Kjød. 

Fra Stanleyfaldene var Floden sejlbar paa en Stræk- 
ning paa over 200 Mil, og Rejsen var for saa vidt let, 
men de indfødte indtog som oftest en meget fjendtlig Hold- 
ning, saa Farer var der alligevel nok af. Da Stanley saa 
Floden bøje mod Nordvest norden for Ækvator, derefter 
gaa lige mod Vest og sluttelig mod Sydvest, vidste han, 
at det var Kongo, han besejlede. Til Minde om Opdag- 
eren, hans afdøde Ven og »Fader«, kaldte han den Living- 


stone. Omtrent 75 Mil fra Atlanterhavets Kyst opdagede j 


han »Livingstonefaldene«, 32 Vandfald paa en kun 40 Mil 
lang Flodstrækning. Efter at have passeret 28 af Faldene- 
førte han Expeditionen over Land til Mboma, som han 
naaede den 9. Avgust 1877. Han og hans 115 Ledsagere 
lignede da mest af alt vandrende Skeletter. Frank Pocock 
var druknet i et Vandfald. »Jeg har maattet slaas 45. 
Gange,« sagde han, »men det er Katarakterne i Kongo- 
floden, der har gjort: mit Haar graat.« — Sine trofaste 
Lidelsesfæller førte han med Dampskib sønden om Afrika 
til Zanzibar, og først derefter vendte han tilbage til Evropa 
for at hvile ud og samle ny Kræfter. 

Om denne Rejses geografiske Betydning har August 
Petermann sagt: »Stanley har sammenbundet de Forsk- 
ninger, som er udførte i Syd af Livingstone, Cameron, 
Ladislaus Magyar, Pogge, Monteiro, Gamitto, Rodriguez: 
Graca og de to Pombeiroser, med dem, der er udførte i 
Nord af Du Chaillu, Marche, Savorgnan de Brazza, Barth, 


Nachtigall, Schweinfurth, Browne og de ældste arabiske: - 

Rejsende. Hans djærve Tog berører alle de yderste Punkter, 
som de største Afrikarejsende har udforsket. Med et Slag 
har han sammenbundet til et fast Væv alle disse adskilte 
Træk og spredte Traade, som foregaaende Tiders Forsk- 
ning og tusindaarige Anstrængelser har draget frem. Paa 
denne Maade har Stanley gjort mere end hele den viden- 
skabelige Udforskning af Afrikas Indre i de nærmest fore- 
gaaende 30 Aar; han har gjort mere end alle evropæiske 
Rejsende, som i omtrent 80 Aar har søgt samme Maal, 
mere end de i over tusende Aar overalt i Afrikas Indre 
fremtrængende Arabere; han har gjort mere end den graa 
og klassiske Oldtid; og endelig har han givet os Oplys- 
ning om mere, end hvad Millioner indfødte ved om deres 
eget Land. Der findes ikke noget lignende i hele Jordens 
Opdagelseshistorie. « 


Medens Stanley færdedes i Afrikas Indre, havde Bel- 
giens Konge Leopold II. sat sig i Spidsen for et Fore- 
tagende af største Betydning for Afrika. Afrikaforskningen, 
der fra 1855 til 1877 havde kostet 57 Evropæere Livet, 
skulde ind i en anden Gænge. I Stedet for de mange 
isolerede Expeditioner, hver med sit Program, vilde man 
have et organiseret Arbejde i Gang. De forskjellige Ex- 
peditioner skulde have et fælles Program, og Hovedvægten 
skulde lægges paa Oprettelsen af Stationer, hvorfra Opdag- 
elses- og Civilisationsarbejdet kunde drives med større Haab 
om Fremgang. 

Den 12. Septbr. 1876 samledes en Del fremragende 
Afrikaforskere og andre interesserede Personer paa det 
kongelige Slot i Bryssel, og Frugten af denne Sammen- 
komst blev Dannelsen af »det internationale afrikanske 
Selskab«, hvis Maal er: en. videnskabelig Undersøgelse af 
Afrikas ukjendte Indre, dettes Aabning for Omverdenen 
og Slavehandelens Udryddelse. Dette Selskabs Foretag- 

ender i Østafrika havde kun ringe Fremgang, og da det 
kun i ringe Grad vedrører Kongolandet, skal de ikke om- 
tales her, men flere af dets Velyndere dannede et nyt 
selvstændigt Selskab, »det internationale IKongoselskab« 
(»Comité d'études du Haut Congo« hed det oprindelig), 
med det Formaal at udbytte Stanleys Opdagelse af »Kongo- 
vejen til Afrikas Hjærte«. Stanley blev Selskabets i Afrika 
virkende Chef. Den 14. August 1879 ankom han til Kon- 
gos Munding med 68 Zanzibarmænd for at begynde en ny, 
storartet og i sit Slags enestaaende Virksomhed. Ved Ba- 
nana fandt han fem smaa Dampere og tre Robaade samt 
11 Evropæere, som stod til hans Tjeneste. Syv Dage 
senere sejlede han med sin lille Flaade op ad Kongo til 
det nederste Vandfald og anlagde en Station ved Vivi. 
Derfra maatte det tunge Materiel ialt 109,000 Pund føres 
over Land til det 11 Mil fjærne Isangila, hvor den næste 
Station skulde anlægges. Først den 21. Februar 1881 var 
denne Station færdig, og hvor store Vanskeligheder der 
havde været at overvinde, kan man danne sig. nogen 
Mening om, naar man hører, at Arbejdet havde varet et 
helt Aar og kostet 6 Evropæere og 22 indfødte Livet; 13 
Evropæere havde af Helbredshensyn set sig nødte til at 
rejse bjem. Stanley havde i den Tid rejst 484 Mil under 
de stadige Vandringer frem og tilbage. Den tredje Station 
skulde anlægges 18 Mil højere oppe ad Floden, men 
Rejsen dertil gik let, da Floden var sejlbar paa denne 
Strækning. Den 1. Maj 1881 var denne Station, Manyanga, 
færdig, og sidst paa Aaret naaede Stanley den store Ud- 
videlse af Floden oven for Faldene, som kaldes Stanley- 
Pool, hvor Stationen Leopoldville anlagdes, og en Forbind- 
elseslinje mellem Kysten og Kongos øvre sejlbare Løb var 
saaledes oprettet i Begyndelsen af 1882. 

Mellem Vivi og Isangila havde Stanley mødt den franske 
rejsende Savorgnan de Brazza; ved Ankomsten til Stanley- 
Pool fik han snart at vide, at de Brazza havde erhvervet 

Landet paa Flodens højre Bred for Frankrig, og Leopold- 
ville maatte derfor anlægges paa den anden Side. For 
at Frugterne af det gjorte Arbejde ikke skulde tilfalde 
Frankrig, maatte Stanley nu paaskynde Foretagendet af 
alle Kræfter. En ny Station, Msuata, anlagdes lidt neden 
for Kwas Udløb i Kongo, og Landet paa Kongos venstre 
Bred toges dermed i Besiddelse for Kongoselskabet. I 
Maj 1882 sejlede Stanley op ad Kwa og opdagede Leopold- 
søen, men derefter tvang Helbredshensyn ham til at rejse 
til Evropa. 

De Brazza havde imidlertid ikke været uvirksom. Fra 
Kongo rejste han til Gabun og Ogove, og i Februar 1881 
naaede han Stationen Franceville, som han tidligere havde 
anlagt ved Ogoves øvre Løb. Her arbejdede han nu paa 
at oprette og sikre en Forbindelseslinje mellem Ogove og 
Alima, som falder ud i Kongo omtrent 40 Mil oven for 
Stanley-Pool; men da den Forstærkning, der var lovet 
ham, udeblev, rejste han til Evropa omtrent samtidig med 
Stanley for at paaskynde Værket. I Frankrig modtoges 
han med den største Opmærksomhed; den af ham afslut- 
tede Traktat med Negerkongen Makoko, hvorved store 
Landstrækninger .paa Kongos højre Bred erhvervedes for 
Frankrig, stadfæstedes af de franske Kamre og der be- 
vilgedes 1,275,000 Francs til ny Foretagender i Afrika. 
Maalet for den store franske Expedition, som nu udrust- 
edes, var at erhverve Landet omkring Kuilufloden og dens 
Biflod Niadi, som de Brazza mente var den letteste Vej 
til øvre Kongo. Men inden denne store Expedition var 
bleven færdig til at afgaa fra Evropa, havde Stanley fore- 
kommet de franske Planer. Han ankom til Vivi-den 20. 
December 1882, og den 12. Januar afsendte han derfra 
en Expedition under den engelske Kaptejn Grant Elliotts 
Befaling til Kuilu-Niadiomraadet for at hindre de Brazza 
i at trænge frem ad denne Vej. Dette lykkedes ogsaa 

fuldstændig og af disse Egne dannedes siden en egen Pro- 
vins med en fra Kongostatens adskilt Forvaltning. 

Ved Kongo eftersaa Stanley de anlagte Stationer, som 
han ikke fandt i den ønskeligste Orden, lod to ny Dampere 
slæbe op til Stanley-Pool og sejlede med tre Dampere op 
ad Kongo til Ækvator, hvor en ny Station Ækvatorville 
anlagdes. I Avgust 1883 gjorde han en ny Rejse op ad 
Floden lige til Stanleyfaldene, hvor den yderste Station, 
Stanley-Falls, anlagdes paa en Ø i Floden. Kommen til- 
bage til Leopoldville sendte Stanley en ny Expedition op 
ad Floden under Kaptejn Hanssens Befaling og vendte 
derefter tilbage til Evropa. Gjennem Traktater med en 
Mangfoldighed af Negerhøvdinger havde han skaffet Kongo- 
selskabet Højhedsret over 50,000 []-Mil afrikansk Jord og 
dannet en hel ny Stat, »den fri Kongostat«. (Grunden 
var dermed lagt til et stort og betydningsfuldt civilisatorisk 
Arbejde. I Begyndelsen af 1885 anerkjendtes den ny Stat 
af alle de Magter, som deltoge i Konferencen i Berlin, 


men dette naaedes ikke uden Ofre. Til Frankrig afstodes 


Kuilu-Niadiomraadet med dets 17 Stationer og lange Kyst 
samt Kongos højre Bred fra Manyanga til Likonas Munding, 
og dette Land skulde have Forkjøbsret, hvis Kongoselskabet 
skulde se sig nødt til at sælge sine Besiddelser.) Portugal 
fik Besiddelsesret til Kongos venstre Bred fra Mundingen 
til Nokki. At de forskjellige Interesser tilsidst kunde for- 
enes, beroede alene paa, at alle Nationer fik fri Handel 
påa de Omraader, som her er Tale om; særlig forbødes 
al Indførselstold. Leopold II. blev den ny Stats Over- 
hoved, og den 1. Juli 1885 proklameredes Kongostatens 
Forfatning i Vivi. 

Efter Stanley overtog Francis de Winton Chefskabet 
over Kongostaten, men i Februar 1886 afløstes han af 
M. C. Janssen, tidligere belgisk Generalkonsul i Quebeck. 


1) Frankrig har i 1887 faaet sit Omraade udvidet til Ubangi- 
floden mod at afstaa Forkjøbsret til Belgien. 

Disse to dygtige Mænd fik bragt Orden i de forvirrede 
Forhold, der. var en uundgaaelig Følge af det Hastværk, 
hvormed Stanley havde været nødt til at gaa til Værks. 
En Mængde Stationer nedlagdes igjen og andre flyttedes 
til heldigere Pladser. Ved nedre Kongo er ikke en eneste 
af de oprindelige af Stanley anlagte Stationer tilbage. Ved 
øvre Kongo truedes Stanley-Falls længe af Tippu-Tib, men 
Befalingsmanden, Svenskeren Løjtnant Arvid Wester, for- 
stod at bevare Freden ved en klog og maadeholden Op- 
træden. Hans Eftermand Deane var ikke saa heldig. Han 
indlod sig i Strid med Araberne angaaende en mishandlet 
Slavinde, og Følgen blev, at Stationen blev. erobret og 
brændt i September 1886. I 1887 lykkedes det dog Stan- 
ley, da han drog af Sted for at undsætte Emin Pascha, 
at vinde Stationen tilbage ad fredelig Vej, og for at sikre 
sig Tippu-Tibs Venskab udnævnte han ham til Stationens 
Chef, hvorved altsaa denne mægtige Araber kom i Kongo- 
statens Tjeneste; han er næppe den behageligste eller mest 
tro Tjener. 


I 1877—87 har en Mængde Expeditioner ydet Bidrag 
til Kongolandets Geografi. Englænderen Joseph Thomson 
undersøgte Lukuga og godtgjorde endelig, at den var Tan- 
ganikas Afløb, men det var først i Marts 1879, at Søens 
Vand havde banet sig Vej derigjennem. Tyskeren Dr. W. 
Junker har berørt den mod Vest flydende Uelle flere Steder 
og opdaget flere af dens Bifloder. Den engelske Missionær 
George Greenfell opdagede og besejlede i 1885 en stor 
Del af Kongos mægtige Biflod Gbangi, der uden Tvivl er 
den samme som Uelle; han har desuden undersøgt en hel 
Række andre Tilløb til Kongo. I 1885 og 86 opdagede 
Tyskerne /7. Wissmann og L. Wolf, at Floderne Kwa, 
Kasai, Sankuru og Lomami er kjædede sammen til en 
eneste Vandvej, som er sejlbar saa langt mod Øst, at man 

i 10 å 12 Dagsvandringer kan naa Nyangve. Hvor vigtig 
denne Vandvej kan blive for Samfærdslen i Mellemafrika 
fremgaar tydelig af Kortet; man undgaar at følge Kongos 
vældige Bue mod Nord, idet man fra Stanley-Pool kan 
rejse lige mod Øst til ganske kort fra Mellemafrikas vig- 
tigste Handelsplads. 

Mange andre Rejsende kunde nævnes, men vi skal 
indskrænke os her til. Vi er naaede frem til det Tidsrum 
(1887—90), da Stanley atter træder frem paa den store 
Skueplads og sætter hele Verden i den mest spændte For- 
ventning. Han og Emin Pascha er komne hjem, og en 
Stordaad er udført, ved Siden af hvilken alt andet blegner, 
men for at lære den at kjende, bør man søge til selve 


Kilden, den Rejseskildring, som man kan vente med det 
første. 


Fra Bogmarkedet. 


P. Å. Schleisner: Til belysning af dagshistorien efter 
Frederik den syvendes død. 300 sider. (Reitzels forlag). 
4 kroner. 

Forfatteren er den bekendte, nu 71-årige københavnske 
læge, etatsråd, dr. med. Schleisner, der i Frederik d. 7des 
tid var medicinal-inspektår for hertugdåmmet Slesvig, men 
i 1864 afsattes af Tyskerne og nu er medlem af sundheds- 
kollegiet og forstander for Københavns vaksinationsanstalt. 
I nærværende skrift er han gået uden for sit fag og viser 
sig her ikke som nogen heldig skribent og navnlig ikke 
som god dagbogs-forfatter. Skriftet kan kaldes læseligt til 
lidt ind i året 1865 (side 52), hvor det endnu kun handler 

om vore hjemlige forhold. Men derfra begynder det at 
blive et pulterkammer, hvor alt muligt fra indland og ud- 
land er kastet mellem hinanden, idet optegnelserne også 
drejer sig om hygiejne, Samuel Baker i Afrika, ligheden 
mellem jøder og zigeunere, brugen af alkohol i Frankrig, 
oprindelsen til Englands befolkning, danske og engelske 
oversættere af Iliaden og Odysseen, Tysklands filosofer, 
den fransk-tyske krig, det pavelige ufejlbarheds-dogme, 
kvindernes valgret, amerikanske reklamer, sædeligheds- 
tilstanden i Berlin, socialistbevægelsen, hexeprosessen i 
Køge 1608—9 og mangfoldige andre æmner. Alt dette er 
kun korte, overfladiske og ubearbejdede optegnelser, og 
det samme gælder, hvor der tales om indenlandske for- 
hold, såsom om Sønderjyderne, om den danske rigsdags 
synkende anseelse, om de egennyttige bondevenner, om 
de opstyltede Grundtvigianere o. s. v. 0. s. v. Dertil kom- 
mer, at jo længer man kommer ind i bogen, des mere 
bliver det næsten udelukkende blot korte uddrag af national- 
liberale og andre højresindede blades artikler. Bogens 
sidste syv sider er »strøtanker«, hvoriblandt findes føl- 
gende: ». . . med hensyn til, hvad der passerer i nutiden, er 
det meget vanskeligt at komme på det rene med den rette 
sammenhæng«. H. Nutzhorn. 


Kortfattet Lærebog i Dyrerigets Naturhistorie for 
Middelskolen af H. L. Sørensen, Overlærer og Konrektor 
ved Kristiania Kathedralskole. 174 Sider. (Cammermeyers 
Forlag). 

De fleste Naturhistorielærere åbner vel for Tiden fulde 
af Forventning enhver nyudkommen Lærebog i deres Fag 
— de Lærere måske undtagne, der selv har udgivet så- 
danne Bøger, for jeg antager, de er i det mindste tildels 
fornøjede med, hvad der foreligger —, men vi andre, vi 
spejder stadig efter det ny, fortræffelige Arbejde, der skal 

kunne føje sig ind under og støtte en nutidssvarende natur- 
historisk Undervisning, Og med Agtelse for de mange, 
dygtige og velmente Arbejder i deres Slags, som hidtil 
haves til Rådighed ved Børneundervisningen, må vi vel 
endnu siges at spejde forgæves. 

Det Arbejde, her er Tale om, er en gammel bekjendt, 
fjerde Oplag, dog næppe så godt kjendt hos os som i 
Norge. I Teksten står den ikke tilbage for sine bedste 
danske samtidige. For at lette Anvendelsen blandt danske 
og rimeligvis også for at lette den senere Brug af danske 
Værker for Bogens norske Læsere findes der en lille For- 
tegnelse over de mest afvigende, norske Dyrenavne med 
vedføjet dansk Oversættelse. — Den fremmede Stavemåde 
vil virke forstyrrende på yngre Børns orthografiske Begreb, 
men iøvrigt vil vistnok de fremmedartede Betegnelser og 
Ordvendinger kun bidrage til at vække Børnenes interes- 
serede Opmærksomhed, som den korrekte Skolebogsstil 
sædvanlig vugger i Søvn. Angående Illustrationerne (229) 
bydes der på noget rigtig godt, 3 udmærkede dobbelt- 
sidede Billeder af Specht (som man bør tage ud og f. Eks. 
opklæbe, at de ikke skal brækkes i Midten) og 2 enkelt- 
sidede, alle ekstragodt Papir og Tryk. Efterlignelsesværdigt 
er det også, at Dyrenes naturlige Størrelse er vedføjet alle 
Afbildningerne; det interesserer de fleste Skoledrenge lev- 
ende at udmåle dette og derved nøjagtiggjøre deres Fore- 
stilling om Dyrene. E. Begtrup. 


Det norske folk, et fysiologisk forsøg af Olaf Holm. 
(Cammermeyer, Kristiania. 1889). 

Man læser denne næsten 200 sider store bog med 
vaagen interesse. Det ene geniale pennestrøg efter det 
andet giver nemlig et i mange måder træffende billede af 
. det norske folk, Det er folkets hjærteslag, dets fantasis 
farver og linjer, dets intellektuelle udstyr og dets sosiale 

optræden, som skildres gennem en række åndfuldt sammen- 
kædede bidrag, hentede fra digtningens, naturens og hver- 
dagslivets verdener. Men forfatteren fornægter heller ikke 
det norsk-norske i sin egen natur. Til moro for en dansk 
læser tager han en ægte norsk førsteprioritet ikke blot i 
Thor og hans jotunfjeldske naturbasis, men også i de fleste 
andre guder og gudinder, ja selv Balders høje skikkelse 
er steget op af det »norske folkehjærtes uhyre dybde«. 
Latterlig er det ligefrem, når han (side 13) gør Nils Juel 
til Nordmand, fordi Nils Juels moder på sin flugt fra Jyl- 
land i krigens dage tilfældig fødte ham i Kristiania. 

Olaf Holm har ypperligt blik i mange stykker både 
for sit folks styrke og sit folks svaghed. Vi vil tage et 
af hans mange morsomme eksempler på det sidste og 
blandt svaghederne igen den altfor stærke individualisa- 
tions selvrådighed. >»>Ved den store middag i Roskilde 
for en del år tilbage for lærere fra de 3 nordiske riger, 
optrådte danskerne og svenskerne gennemgaaende i sorte 
klæder, mange og navnlig alle lederne i sorte snipkjoler, 
nordmændene i kjoler, trøjer, frakker, kufter, som det til- 
med så ud, som om de havde gjort selv allesammen. På 
turen til og fra feststedet kom danskerne og svenskerne 
samlet ”eller i større klynger. Nordmændene, en her og 
en der, en med kone og en med kæreste, en med søster 
og en med, Gud véd hvad, en i sko og en i støvler, en 
med skreppe og en med bomme, en med løp og en med dal. 
Man trænger til at få lidt luft over slige folk! Vi taler 
naturligvis ikke her om den økonomiske side af sagen, 
men blot om den mangel på almindelig sans for det pas- 
sende, som åbenbarer sig heri. 

Sidder man i et almindeligt studenterauditorium og 
kaster et blik ud over de ansigter, man her har for sig, 
vil man se en påfaldende mængde unge mennesker med 
ubørstede klæder, smudsige støvler, forfærdelig blækkede 

fingre og upudset hår, og man vil se, hvorledes individual- 
ismen overalt stikker frem. 

Kommer nu hertil, at det ofte kan hænde, at profes- 
soren begynder sit foredrag med at snyde sin næse — 


med ægte norsk lang tækkelighed — vil man se, at man 
kan studere nationaliteten her lige så godt som oppe mellem 
vore fjelde.« Frederik Nygård. 


Apostlen Peters Stilling i Apostelkredsen. (Af Sam- 
lingen: Smaaskrifter, udgivne af Prof. Fr. Nielsen.) (Karl 
Schønbergs Forlag). 

Da Profeten Elias tog Afsked med sin Tjener og Lær- 
ling Elisa, sagde han: bed, hvad jeg skal gjøre for dig, 
før jeg tages fra dig, og såa bad Elisa: at to Dele af din 
Aand maa være over mig. Det var den aandelige Første- 
fødselsret og dermed Høvdingskabet blandt Profeterne han 
bad om, og Elias sagde: du har bedt om en stor Ting; 
men dersom du ser mig, naar jeg tages fra dig, skal det 
ske. Elisa saa ham bortrykkes i Stormen og fare op til 
Himlen, og han fik ogsaa den dobbelte Arvelod og Høvding- 
skabet; det kjendtes straks, da han vendte tilbage over 
.Jordan og Profeterne fra Jeriko bøjede sig for ham. Saa- 
ledes maa ogsaa alle Kristne bøje sig for Apostlene som 
den udkaarede Høvdingskare, hvem det blev givet at være 
Øjenvidner til Herrens Himmelfart og som Menighedens 
Førstefødte at arve Aanden i dobbelt Maal; denne Stilling 
siges det ogsaa tydeligt nok i Evangelierne, at Herren 
havde lovet dem. Derimod, naar de drømte om, hvem 
der skulde have Forrangen blandt de tolv, saa afviste 
Herren altid ethvert saadant Krav. Man har altsaa Ret i 
at bygge paa apostolisk Grund; men naar Papisterne vil 
hævde Peters Overhøjhed over de andre Apostle og der- 
paa bygge Pavedømmet, saa farer de vild. 

Det er denne papistiske Lærdom om Peters Over- 
høvdingskab, som Dr. Salmon i Dublin imødegaar i det 
lille Skrift, hvorpaa Opmærksomheden her skal henledes. 
Han støtter sig dels til det ny Testamente og dels til Kirke- 
fædrene, idet han med Rette gjør gjældende, at hvis Peter 
har været udpeget af Herren som den øverste og som det 
første Led i en Paverække, saa maa det være bleven 
anerkjendt af Apostlene selv, og Bevidstheden derom kan 
ikke være bleven udryddet af Menigheden straks efter 
Apostlenes Dage. Det er af Betydning for Kristne at se 
dette Spørgsmaal klart belyst; thi Pavedømmet, som netop 
giver sig ud. for at byde de ængstelige en grundmuret 
Sikkerhed, staar og falder med Læren om Peters Over- 
højhed. Vil man undersøge den Sikkerhed, Papisterne 
byder, saa undersøge man denne Lære og overveje, om 
det ikke turde være fuldt saa sikkert at bygge paa Ordet, 
der har fulgt med Daab og Nadver indtil den Dag idag, 
og Aanden, som uddeler sine Gaver til Enhver især, efter 
som han vil. S. Constantin Hansen. 


Om Varemarkedet. 
Af Chr. Faber. 

Varemarkedet har i den forløbne Måned været meget 
roligt og Omsætningen har i det væsentlige indskrænket 
sig til det daglige Behov; i Produktmarkedet har der der- 
imod hersket større og meget interessante Bevægelser. — 
Pengemarkedet rigeligt, på tyske Bankpladser er der end- 
også diskonteret til 3 å 31 pCt. — Kaffe uforandret. 
Baissepartiet arbejder ihærdigt for lavere Priser; men 

Haussen kæmper på den anden: Side krampagtig for at 
holde Noteringerne oppe; dog længere end til hen i For- 
aaret mener man ikke den kan holde Stillingen, da vil 
sandsynligvis Baissen komme ovenpå, og Forbrugerne få 
deres Kaffe noget billigere end i Øjeblikket. — Sukker 
ligeledes uforandret. Priserne holder sig stadig omkring 
ved 12 sh. for 88” Rendement. Udsigterne fra Vestindien 
lyder gunstigere, og Lichts seneste Beretning fra Magde- 
borg giver ikke meget Håb for højere Sukkernoteringer, 
De synlige Verdensforråd er nu stegne til 14 Milliard Pd, 
mere end forrige År, hvorimod Konsumen — der ingen 
Tillid har haft til Artiklen iår — er meget svagere for- 
synet.  Portorico- og Demerara-Sukkere holdes endnu 
meget højt. — Ris fast og japanesiske Varer atter højere. 

Frugter. Af amerik. Æbler meget lille Forråd, hvor- 
for Priserne i den seneste Måned yderligere er avanceret. 
— Korender livligt efterspurgt til stigende Priser. — 
Blommer og Valenzia-Rosiner højere, Smyrna- og små 
Muskatel-Rosiner uforandet. — Mandler rolig. 

Kryderier gennemgående flov, undtagen Nelliker, der 
er stigende. 

Smørmarkedet meget fast. Priserne forr. Uge væsent- 
lig højere. 

Æg. Pakningsanstalterne her i Landet kappes i Øje- 
blikket om at få-Æg til Nedsyltning, hvorfor Priserne her- 
hjemme er meget højere end i England. 

Kornmarkedet. I New York har der dannet sig en 
Korn-Ring, der på det derværende Marked har drevet Pris- 
erne på Majs og Hvede betydeligt i Vejret. Bevægelsen 
blev i Begyndelsen her i Europa modtaget med Kulde og 
Mistillid; men senere, da det viste sig, at de opskruede 
Priser holdt sig, er Noteringerne herhjemme også komne 
noget højere, dog langtfra i Forhold til de i New York 
gældende Priser. Der er næppe Udsigt til, at den ameri- 
kanske Kornring holder sig; ti Ruslands Høst viser sig nu 

større end oprindelig antaget, og Afskibningerne fra dette 
Land har i de seneste 3 Uger været væsentlig større end 
de foregående Åringer. De synlige Forråd af Mais var: 

12. April 1890 20,500,000 Bushel, 

» »… 1889  16,000,000 » 

» »… 1888 9,000,000 » 
Overfor en sådan Statistik er det ikke rimeligt, at Ameri- 
kanernes seneste Kornspekulationer vil krones med Held. 
— Rug og Havre har de seneste Dage været fastere både 
pr. strax og pr. Levering. 

Foderstoffer. K/id pr. strax er højere, pr. Levering 
tør ingen købe til de nugældende Priser. —  Solsikke- 
kager pr. Levering snarere højere. — Raps-, Lin- og 
Hampefrøkager nedadgående. 

Frømarkedet. A/sike vedvarende knap og højere. — 
Hvidt Frø flovere. — Af Rajgræs svinder Beholdningerne 
sammen, og Priserne er atter højere. 

Soda vedvarende meget fast, og Prisen ca. 20 pCt. 
højere end i Januar. 

Vexelrenten i London atter lavere, og er nu kun 3 pCt. 

Aktieselskabet »De danske Sukkerfabriker« har nylig 
havt Generalforsamling, hvor Udbyttet for sidste Forret- 
ningsår blev bestemt til 2 pCt. Tantiéme til Funktionær- 
erne 120 Kr.! Formanden meddelte, at der var opstået 
3 nye Fabriker, at man havde mistet endel Kunder; men 
når bare Aktionærerne vilde være tålmodige, skulde det 
nok altsammen med Tiden blive godt igen. 

Englands Finansforvaltning fra forrige År har atter 
givet klækkeligt Overskud. Sverrig har havt et lignende 
Resultat at opvise. Det ene Land har Frihandel, det andet 
har Beskyttelse. — Hvad kan der læres heraf? 

Herhjemme har vi hverken Frihandel eller Beskyttelse; 
men vi kan heller ikke prale af noget Overskud i vort 
Finansvæsen fra forrige År. 

Berlinerkonferencen har ikke formået at bringe Ro 
iblandt Arbejderne —- tværtimod! Strejkerne har siden 
Kejserkonferencen været mere almindelige end nogensinde 
før; Arbejderne har lært: at Jordens mægtigste erkender 
Arbejderkravenes Berettigelse, og at Jordens mægtigste 
holder Arbejderne nede. 

Årbejderne. Man tør vel nok gå ud fra, at Arbejd- 
erne i Øjeblikket har Overtaget — den ene Strejke efter 
den anden gennemføres med Held for Arbejderpartiet; men 
Spørgsmålet bliver dog, hvor langt man kan drive sine 
Fordringer, og om der ikke let kan komme et for Arbejd- 
erne højst uheldigt Efterspil. — Man kan ikke tænke eller 
tale om Arbejderspørgsmålet, uden man samtidig må tage 
Maskinen med i sin Beregning. Mange er de Virksom- 
heder, hvor man ligeså godt kan anvende Maskinen som 
Arbejdere, og det fejler ikke, at Løsenet for Fremtiden 
bliver det: »Såmange Maskiner og så få Arbejdere som 
mulig«; men samtidig vil Arbejdere afskaffes i Massevis; 
i Kampen for Livsexistensen vil den ene Arbejder trykke 
Lønnen ned for den anden, og opstår en sådan Kamp, vil 
hverken Kejserdekreter eller Konferencer kunne hjælpe 
noget. 

Byen Roms Finansvæsen er -i en så sørgelig Forfatning, 
at en Betalingsstandsning her næppe vil kunne undgås. 

I Sydfrankrig og Algier er der i de seneste Dage 
falden megen Sne. 

Emin Pascha og Stanley. Det viser sig nu, at Stan- 
leys sidste Afrikarejse ikke har været for at befri Emin 
Pascha, men mere for at varetage engelske Købmandsinter- 
esser, vinde Emin for Englands Koloniplaner i Afrika, op- 
fiske endel Elfenben, og for at forhindre Tysklands Frem- 
trængen i det mørke Fastland. Denne Stanleys Mission 
mislykkedes fuldstændig over for Emin Pascha, og først 
da fremkom Stanley med Forslag om at »redde Emin«, 
der kun nødtvungen og meget mod sin Vilje drog med 

Stanley til Kysten. Nu er Emin Pascha gået i tysk — 
Stanley i engelsk-afrikansk Tjeneste — og hvad der vil 
komme herudaf, vil Tiden ene kunne give Svar på; men 
det vil næppe styrke det gode Forhold, der nu synes at 
være imellem England og Tyskland. 


Kejseren af Rusland har givet Dronning Nathalia af 
Serbien Lov til at opdrage sin Søn. 


En Impressario rejser for Øjeblikket omkring i Amerika 
med en Fonograf, der producerer Madame Pattis Sange, 
hvorover Fruen er meget vred. Hun har nu anlagt Sag 
mod denne dristige og driftige Entreprenør. 


Fra Athen. De af den engelske arkæologiske Skole 
foretagne Udgravninger af Peloponnes har givet et meget 
interessant Udbytte; man har nemlig fundet et græsk The- 
ater, en Sarkofag indeholdende flere Smykker. 


Odense, den 21. April 1890. 


Det amerikanske Blad ,,Dannevirke" 
bringer i sit Nummer for 2. April den Hilsen fra r. L. Grundtvig 
til »Dansk Folkesamfunds« Medlemmer derovre: 

»Lad os ikke tabe Modet! Det er en Kjendsgjerning, som 
ingen kan rokke med et Pennestrøg, en aabenbar Kjendsgjerning, 
at den danske Kirke (i Amerika] i sin Helhed hverken kan 
eller vil gjøre et særligt Arbejde for Bevarelsen af det danske 
Folk. Men Arbejdet skal gjøres! Og det er atter en Kjends- 
æjerning, at skal der gjøres et alvorligt Arbejde, som kræver 
manges Medvirkning, saa maa de, der vil det samme, raadslaa 
og handle i Fællesskab. Endelig maa vi staa i stadig og nær 
Forbindelse med alle dem i vort Fædreland, der deler vort 
Fremtidshaab. Derfor er vort Samfund nødvendigt. 

Men lad os nu passe nøje paa os selv, at vi slet ingen 
Anledning giver til al den Løgn og Bagtalelse, hvormed man, 
baade her og i Danmark, søger at komme os til Livs! Lad os 
intet Sted skille os ud fra andre Danske! Lad vore Møder 
være tilgængelige for alle! Lad os intet Sted forsøge paa at 


136 


tage nogen Opgave fra den enkelte Menighed! Vil Menigheden 
som Helhed tage sig af Børneskolen: Saa meget des bedre! 

Lad os glæde os ved alt det Arbejde, der udenfor vort 
Samfund bliver gjort for den Sag, vi elsker! Særlig har jeg 
Lyst til at sige: Lad os glæde os ved det trofaste Arbejde, 
der paa et Sted som Elk Horn bliver gjort for Danskhedens Sag! 
Hovedmanden der hører jo desværre til dem, der bekæmper vort 
Samfund! Han skal ikke desmindre have alle danske Hjærters 
Tak for sin Gjerning! Men vi har jo Lov til inderlig at ønske, 
at alle, der deler vort Fremtidshaab, en Gang maa slutte sig 
til vort Samfund, saa det kan vinde i Styrke og faa større Midler 
i Hænde. Først og sidst: Lad os under ingen Omstændigheder 
noget Sted opretholde en Kreds, som med Sandhed kan siges 
at gaa Menigheden i Vejen! 

Men lad det saa regne med letfærdige Domme og usand- 
færdige Beskyldninger! Gud ske Lov! rundt omkring i Danmark, 
hvor man før kun tænkte lidt paa os her ovre, bæres nu hver 
Søndag det danske Folks og den danske Kirkes Sag frem for 
Ham, der har al Magten i Himlen og paa Jorden. Sikkerlig, 
det skal nok blive kjendeligt iblandt os! 

Gaa da frit 
Enhver til sit 
Og stole paa Guds Naade! 
Da faar vi Lyst og Lykke til 
At gjøre Gavn, som Gud det vil, 
Paa allerbedste Maade." — 

I det jeg meddeler denne Hilsen, vil jeg gjøre opmærksom 
paa, hvordan man paa en Gang kan gjøre sit til, at Dansk 
Folkesamfund i Amerika »faar større Midler i Hænde«, og til- 
lige som Medlem af dets Afdeling herhjemme faa dets Blad 
»Kors og Stjærne«. Ved at tilstille Præsten Jakob Holm i 
Vadum ved Aalborg 20 Kroner kan man blive livsvarigt 
Medlem af Dansk Folkesamfunds Afdeling i Danmark, og de 
20 Kroner bliver da givne til Dansk Folkesamfund i Amerika, 
som paatager sig Forpligtelsen til at betale det aarlige Medlems- 
bidrag for en. De Penge, som paa denne Maade indkommer, 
vil Samfundet i Amerika kunne bruge som en Slags Driftskapital, 
f. Eks. til Udgivelsen af Sangbøger, eller til andre Foretagender, 
hvorved det udlagte kan antages at komme ind igjen. 

L. Schrøder. 

Årbejder-Spårgsmaalet i England. 


Af L. Schrøder. 


1. Arbejder-Spørgsmaalets Opkomst. 

Der er en néje Sammenhæng imellem Stor-Industrien 
og Arbejder-Spørgsmaalet. Hvor Maskinerne kommer ret 
i Brug, og store Skarer af Arbejdere, Mænd og Kvinder, 
Voksne, Halvvoksne og Born, bliver sat til at betjæne dem, 
dér vil disse Arbejdere blive udsatte for Farer af forskjel- 
lig Art, og der vil let indtræde Nøds-Stande, som Samfunds- 
Magten tidlig eller sent maa tage sig af. Det brittiske Rige 
er Stor-Industriens Hjemstavn. Dér dukkede Arbejder- 
Sporgsmaalet tidligst op. Dér tog man ogsaa tidligst fat 
paa dets Løsning. Fastlands-Folkene har lært meget af 
Englænderne, og de har endnu adskilligt tilbage at lære 
af Ørigets fribaarne Folkefærd, naar de skal undgaa de 
Ulykker, som Stor-Industrien og Masse-Produktionen kan 
bringe over de smaa og svage og derved i Længden over 
hele Samfunds-Legemet. Det er fuldt værd at følge den 
sociale Lovgivnings Historie i England. 

I det attende Aarhundrede stod Dronning Elisabeths 
Lærlingelov af 1562 endnu ved Magt i det brittiske Rige. 
I Følge den maatte ingen som Mester eller Svend arbejde 
i noget Haandværk, uden han først havde uddannet sig 
dertil ved at være Lærling i 7 Aar. Hver Mester, som 
havde tre Lærlinger, skulde holde en Svend, og for hver 
tredie Lærling over tre, endnu en Svend.”) Ingen maatte 


7) Saaledes i Leckys ,. Englands Historie i det attende Aar- 
hundrede"; svensk Oversættelse, VI, S. 245. Ludvig Bramsens >Eng- 
lands og Tysklands Lovgivning for Arbejdere i Industri og Haand- 
værk«, som er det Værk, jeg især følger i Spørgsmaalene om den 
engelske Lovgivning, og som jeg anbefaler paa det bedste, har S.76 
" følgende Linjer: ,,Enhver Mester kunde antage Lærlinge; men den, 
som havde 3 Lærlinge, maatte holde en Udlært eller Svend og for 

»Danskeren", IV. 10 

antage en Svend for kortere Tid end et Aar, og der 
krævedes Opsigelse tre Maaneder forud, om nogen af Part- 
erne vilde hæve Forholdet. Arbejdstiden var om Som- 
meren 12 Timer og om Vinteren fra Sol-Opgang til Skum- 
ringen. Fredsdommere og By-Øvrigheder fastsatte hvert 
Aar Arbejdslånnen saa vel for Lærlinger som for Svende; 
de skulde beskytte Lærlingerne og udjævne Stridigheder 
mellem Mestrene og deres Arbejdere. 

Denne Lov passede ikke til de Værksteder, hvor der 
tilvirkedes Bomuldst&j, efter at Spindemaskinen var op- 
funden, og især efter at det var kommen i Brug at drive 
Spindlerne ved Valser, der sattes i Gang ved Vandkraft 
(Arkwrights Patent af 1769).7) 

De store Bomulds-Tekstil-Fabriker, som nu efterhaanden 
rejste sig,”) krævede en stor Drifts-Kapital. I enkelte Til- 
fælde kunde vel en af de gamle Mestere komme i Spidsen 
for en Fabrik. Men som oftest blev det Kapitalister, som 
ikke var særligt kyndige i Faget, der anlagde Fabrikerne. 
Kravet paa de syv Aars Læretid passede ikke over for 
Lederen af en Bomuldståjs-Fabrik. Men det gik ikke 
bedre med de andre Bestemmelser i Dronning Elisabeths 
Lov. De mange »udlærte« Hjælpere behøvedes ikke; Barne- 
fingre kunde ypperligt betjæne Arkwrights Maskiner. Fabrik- 
anten kunde ikke godt antage sine Arbejdere for et Aar 
ad Gangen; naar der var stor Efterspårgsel efter hans 
Varer, behøvede han mange Hænder i Fabriken; naar han 
tilvirkede mere, end han straks kunde afsætte, indskrænkede 
han sin Arbejdsstyrke. De bestemte Arbejdstimer passede 
heller ikke; der blev bestandig gjort ny Opfindelser; en 
Maskine. blev hurtig forældet, og derfor gjaldt det om i 
kort Tid at indvinde, hvad den havde kostet; men saa 


hver Lærling over 3 endnu en Svend". Her synes ,tredie" at være 
udfalden imellem ,,hver" og , Lærling". 


7) Lecky, anf. Skr,, $. 219. 
?) 1785 opfandt Cartwright den mekaniske Væverstol. 

maatte den om Vinteren sættes i Gang længe får Dag og 
holdes gaaende ved kunstigt Lys, naar Natten faldt paa; 
ja det kunde tit være håjst ønskeligt, om den kunde gaa 
baade Nat og Dag. - Hvad endelig Arbejdslonnen angik, 
saa maatte den, begyndte man at sige, ligesom Prisen for 
en anden Vare, afhænge af Forholdet mellem Tilbud og 
Efterspårgsel; var der knap Tid paa Arbejdere, da bød 
Fabrikanterne hverandre over for at faa dem, de havde 
Brug for; men var der Folk nok, som gik ledige og søgte 
om Arbejde, saa kunde Fabrikanterne faa den Hjælp, de 
behøvede, til billig Pris; det vilde være i højeste Grad 
urimeligt, at lade en Fredsdommer eller en Borgmester 
fastsætte Arbejdslånnen — for et Aar ad Gangen. 

Det kan let paavises, at Dronning Elisabeths Lov ikke 
længer passede; men den var ikke ophævet. At handle 
lige imod den krympede man sig ved. Saa gik man uden 
om den. Den gjaldt kun »i Byer og i Flækker med Torve- 
Rettighed«. Altsaa kunde man uden at komme i Strid 
med Loven anlægge en Bomulds-Fabrik udenfor Byerne 
og udenfor »Flækkerne med Torve-Rettighed«. I Nord- 
England er der en Mængde Vandløb, der kan bruges som 
Drivkraft, og ved dem opførtes da Fabrikerne. »Kampen 
med Stor-Industrien var haabløs; thi da Laugene gjorde 
de gamle Lovbestemmelser og Laugsreglerne retsligt gjæld- 
ende, overflyttede Fabrikanterne deres Virksomhed. til 
Steder, for hvilke hine Love og disse Regler ikke havde 
Gyldighed — Birmingham og Manchester skylde disse Pro- 
cesser deres Opkomst og Velstand, der snart lod de gamle 
Byer langt bag sig«. Saaledes skriver Ludvig Bramsen.”) 
Dette maa ikke forstaas, som om Birmingham og Man- 
chester først den Gang blev til. Birmingham skal allerede 
være nævnt i Vilhelm Normans »Doomsday«- Bog, hvor- 
efter han skyldsatte det erobrede Land. Den blev brændt 


1) Anf. Skr., S. 78. 
10% 


140 


under Borgerkrigene i det 17. Aarhundrede, men rejste 
sig igjen og fik gode Indtægter ved Forfærdigelsen af de 
Metal-Prydelser, der blev Mode i Karl Il.s Tid. Manchester 
nævnes ogsaa i Doomsday-Bogen, om end særligt for Slot- 
tets Skyld, hvis Besiddere (af Slægten Montagu) 1626 blev 
Grever og 1719 Hertuger; men allerede 1301 fik den Kjob- 
stad-Rettigheder; 1719 havde den 8000, 1759: 20,000 Ind- 
byggere. Naar det er sine mange Forstæder, Manchester 
skylder, at den 1881 havde noget nær 700,000 Indbyggere, 
saa har disse vel oprindelig været selvstændige Anlæg, der 
først efterhaanden er groede sammen med den gamle By, 
og det er da rimeligt nok, at Kjærnen i mere end et af 
disse Anlæg har været en Bomuldsfabrik ved et Vandløb 
»paa Landet«, hvor man ikke kunde gjåre Dronning Elisa- 
beths Lov gjældende. 

Naar en Fabrikant søgte bort fra Byerne og fra Flæk- 
kerne med Torve-Rettighed, undgik han Forlegenheden med 
Loven, men kom samtidig ind i en ny Forlegenhed. Ved 
Vandløbene ude paa Landet i Nord-England boede der 
ikke mange Mennesker, og der var selvfølgelig heller ikke 
mange Bårn, som kunde antages til Arbejde paa de store 
Værksteder. Fabrikanten maatte da se sig for, om der 
ikke skulde være Born at faa fra andre Egne af England. 

Medens Nord-England er mere bjærgfuldt, er Syd- 
England et Sletteland, hvor Agerbruget fra gammel Tid 
har været den vigtigste Næringsvej. Her havde man i 
anden Halvdel af det attende Aarhundrede gjennemført 
lignende store Forbedringer ved Jordens Dyrkning som i 
vort Fædreland. Navnlig var Jord-Fællesskabet bleven 
afskaffet, og med det samme havde man udskiftet de store 
Ålmindinger eller Fælleder; der får havde ligget udyrkede 
hen. Paa disse havde mange Smaakaarsfolk haft deres 
Hytter og græsset nogle Husdyr, uden at det blev paatalt. 
»Der var en Mængde løse Folk, som uden nogen lovlig 
Ret havde slaaet sig ned paa disse store, øde liggende 

Strækninger, og en stor Befolkning af Sigéjnere, Land- 
strygere, Krybskytter, Smuglere og Tiggere fandt i dem 
en vigtig Faktor for deres Eksistens«, skriver Lecky.”) Efter 
Udskiftningen maatte de omliggende Landsbyer overtage 
Forsørgelsen af alle disse fattige. Mange Gaardmænd gik 
paa samme Tid over fra Ejernes til Lejehusmændenes 
Klasse. Der indtraf daarlige Høstaar. England kunde 
ikke længere frembringe Fødekornet til dets Indbyggere; 
det gik over fra at være et kornudførende til at være et 
kornindførende Land. Den Bi-Indtægt, mangen en ager- 
dyrkende Familie havde haft ved Spinderokken eller Væven, 
ophørte, da Fabrikerne kom i Gang. For at nære sig ved 
sin Mark alene maatte Gaardmanden kunne gjennemføre 
Forbedringer af den, og det magtede han ikke. Mange 
Landboere, som får havde været ret velstaaende, sank ned 
iblandt de trængendes Klasse. Kornpriserne var håje og 
vekslede stærkt. En Kvarter Hvede, der er lidt mere end 
to danske Tønder, kostede sidst paa Sommeren 1795 over 
114 Kroner; i 1796 kostede Hveden en Gang næsten lige 
saa meget, en anden Gang næppe det halve; sidst i Aar- 
hundredet kostede en Kvarter Hvede atter over 84 Kr.”) 
Det øgede Armoden, at Arbejderne ikke frit kunde flytte 
fra et Sted til et andet. Fattigskatten var ved Aar 1700 
en Million Pund, 1783 to Millioner; i de følgende 17 Aar 
steg den til fire Millioner Pd. Sterling.”) Naar man tager 
i Betragtning, hvordan Byrden ved de Trængendes Under- 
hold saaledes tog til, og at dette især var Tilfældet i det 
agerbrugende Syd-England, saa kan man forstaa, at de 
derværende Bestyrere af Fattigvæsenet kunde lytte efter, 
naar der kom Forespårgsler fra Fabrikanterne i Nord- 
England, om de ikke kunde sende dem nogle Born til at 
arbejde i Bomulds-Spinderierne og Bomulds-Væverierne. 


1) Anf. Skr., S. 205. 
?) Lecky, anf. Skr., S. 214. 
3) Smstds. 

Det var især »Kirkesognsbårn« — Born, der var under 
Fattigforsørgelse — fra Syd-England, som blev anbragte i 
de ny Fabriker, og det var dem, det kom til at gaa haardest 
ud over, da England blev Hjemsted - for Stor-Industrien. 
De blev gjærne stuvede sammen i store kaserneagtige Byg- 
ninger. Tit arbejdede de i to Hold, det ene om Dagen, 
det andet om Natten; Sengene blev — hedder det i 
Beretninger fra den Tid — aldrig kolde. De fik daarlig 
Kost og daarlig Pleje. Farlige Feber-Sygdomme opstod 
imellem dem og udbredte sig til den omboende Befolk- 
ning. 1796 blev der nedsat en Sundheds-Kommission i 
Manchester for at træffe Forholdsregler imod Sygdomme, 
der stammede fra Fabrikerne. Opholdet paa disse var 
imidlertid ikke mindre farligt for Børnenes sædelige Liv 
end for deres Helbred. Drenge og Piger arbejdede sam- 
men, og der blev ikke taget tilbørligt Hensyn til at holde 
dem skilte og under Opsigt udenfor Arbejdstiden. 

Og disse fordærvelige Forhold var vidt udbredte. Dette 
vil maaske falde mest i Øjnene, naar man tænker paa, 
hvad Betydning Bomuldsvare-Fabrikationen havde for Eng- 
land under Krigen med Frankrig. 

Naar man færdes i London, faar man et stærkt Ind- 
tryk af, at der er to Navne, som har en bedre Klang i 
Englændernes Ører end alle andre, det er Wellingtons og 
Nelsons; det ene Mindesmærke prægtigere end det andet 
er rejst for disse to Førere i. Kampen mod Napoleon. 
Men, skriver Lecky, '»England kunde godt sætte Watts og 
Arkwrights Billedståtter ved Siden af Wellingtons og” Nel- 
sons; thi uden de Rigdomme, disse skabte, havde det 
aldrig kunnet bære de Udgifter, som i hvert af de sidste 
ti Krigsaar i Gjennemsnit beløb sig til over 84 Millioner 
[Pund Sterling] og i Aaret 1814 sprang op til 106 Millioner; 
ikke heller havde det uden Bankerot kunnet bære en Stats- 
gjæld, som Aar 1816 var stegen til 885 Millioner.«  Eng- 
land kan for en stor Del, om ikke hovedsagelig, takke 


143 


Bomuldsfabrikerne og den af Watt opfundne Dampmaskine, 
der blev taget i Brug af dem, for den sejrrige Slutning 
paa den store franske Krig. Fra 1793 til 1815 havde de 
udførte Bomuldsvarer en Værdi af 250 Millioner Pund 
Sterling.7) 

Men i disse Fabriker, som England skylder saa meget, 
hvis Ophavsmænd det gjærne kunde takke for Redningen 
af den største Fare, det har været udsat for, ligesom det 
har takket Feltherren Wellington og Søkrigeren Nelson, 
— i disse Fabriker handledes der ilde med en umaadelig 
Mængde fattige Born. I Tusindvis maatte de slide i dem; 
thi talrige og store maatte Fabrikerne være for at kunne 
lægge et saa stort Lod i Vægtskaalen for Englands Red- 
ning. Ved Tanken om disse talrige Børns Nød maatte 
den ældre Robert Peel, der selv var Fabrikant, udbryde: 
»Saaledes er hint store Udslag af brittisk Opfindelsesaand, 
hvorved Maskinerne i vore Fabriker har naaet en såadan 
Fuldendthed, blevet til den bitreste Forbandelse for Na- 
tionen i Steden for til Velsignelse«.?) 

Det var imidlertid ikke alene Bårnene, der led Nød. 
Det gik ud over mange voksne Mennesker, at det brittiske 
Rige saa hurtigt var bleven Hjemsted for en mægtig Indu- 
stri,. Det gik ud over de Landmænd, for hvem Husfliden 
havde været en vigtig Bi-Indtægt. Men det sved endnu 
haardere til de talrige Haandværkere, som ikke kunde 
bestaa i Væddekampen med Fabrikerne, og hvoraf kun en 
lille Del blev antagen til Medhjælpere ved disse, netop 
fordi Hovedstyrken var Born og andre »ikke udlærte År- 
bejdere«. Den blege Hunger var daglig Gjæst hos mange 
Haandværkerfamilier i Byerne, medens Vandhjulene klap- 
rede og satte Tene og Væve i Gang, der kunde levere 
lige saa fint Arbejde som Spinderskerne og Haandvæverne 
og levere det paa en forsvindende kort Tid. 


1) Lecky, anf. Skr., S. 229, 
2?) Bramsen, S. 78. 


144 


Nøden blev snart saa stor, at der maatte hjælpes; 
men den var for stor, til at der kunde hjælpes grundigt 
paa en Tid, da den franske Revolution og straks efter 
Napoleons opvoksende Enevælde optog alles Opmærksom- 
hed. »Flere Gange lod Parlamentet anstille Undersøgelser 
om Åarsagerne til de høje Priser paa Fødevarerne og til 
den voksende Armod blandt en bestandig stårre Del af 
Befolkningen, og mange Forslag til at afhjælpe Nødstanden 
blev fremlagte. Et af disse, der meget minder om vor 
Tids store tyske Statsmands Planer, var et gigantisk Stats- 
assurancesystem, hvortil hele Befolkningen i forskjelligt For- 
hold skulde forpligtes til at bidrage«.") Dette kom der ikke 
noget ud af. Derimod begyndte i hine trange Aar om- 
kring 1800 begge de Bevægelser, som kan forfølges igjen- 
nem de skiftende Tider indtil vore Dage, og som det brit- 
tiske Rige især kan takke for, at Kaarene er bleven 
væsentlig bedre for den stårre Del af dem, der lever af 
det strænge legemlige Arbejde. Det var kun smaa og 
svage Begyndelser, som den Gang blev gjort; men de inde- 
holdt Spirerne til, hvad der siden paa en saare heldig 
Maade har udviklet sig. Den ene Bevægelse tilsigtede Be- 
skyttelsen af de umyndige og de svage. Den anden 
sigtede til at støtte de myndige Arbejdere i deres For- 
søg paa Selvhjælp. Disse Bevægelsers historiske Udvik- 
ling skal nu skildres hver for sig. 


2, Beskyttelsen af Born, unge Mennesker og Kvinder. 
Robert Peel den ældre, der, som det alt er bemærket, 
følte det som en Forbandelse for det brittiske Folk, at 
Bårnene maatte trælle i Bomuldsfabrikerne, rejste Spårgs- 
maalet i Parlamentet om, hvordan de umyndige kunde 
værnes imod helt at blive ødelagte. Han stillede Forslag 


7) Lecky, anf. Skrift, S. 216. 

til en »Lov om Bevaring af Sundhed og Sædelighed for 
Lærlinger og andre, som beskjæftiges i Bomulds- og andre 
Fabriker«, og han fik ogsaa 1802 en saadan vedtaget. I 
den blev det forbudt at lade Børnene arbejde om Natten, 
det er mellem Kl. 9 Aften og Kl. 6 Morgen; om Dagen 
maatte de håjst arbejde i 12 Timer, og indenfor denne 
Tid skulde de ogsaa i de første 4 Aar af deres Læretid 
undervises i Læsning, Skrivning og Regning »eller i et af 
disse Fag«; der skulde være særegne Rum til denne Under- 
visning; om Søndagen skulde de undervises i Religion. 
Loven indeholdt desuden Bestemmelser om Opholds-Rum- 
menes Rengjåring og Udluftning, om Bårnenes Beklædning, 
om Adskillelsen af Kjøonnene, om at håjst to Born maatte 
sove i samme Seng, og om Kirkebesøg. Fredsdommeren 
skulde udnævne to upartiske Personer, der skulde vaage 
over Lovens Overholdelse og paatale Overtrædelser. Det 
var en Mangel ved Loven, at den kun gjaldt for Bomulds- 
og Uld-Fabriker. Men den havde en endnu stårre Skrøbelig- 
hed, som gjorde, at den snart helt mistede sin Betydning. 
Den angik nemlig kun »Lirkesognsbårnene«, de fattige 
Born, som af Fattigbestyrelserne var bleven anbragte paa 
Fabrikerne.”) Og disse Bårn kunde Fabrikerne snart 
undvære. 

Watts Dampmaskine kom mere og mere i Brug i Bom- 
ulds-Fabrikerne, ”og dette førte til, at de blev flyttede fra 
Vandløbene ude paa Landet ind i Byerne, hvor Afsætnings- 
Forholdene var bedre. Dronning Elisabeths Lov blev vist 
nok først ophævet 1814. Men da Fabrik-Virksomheden 
først udenfor Byerne havde udviklet sig til noget stort, 
har man fundet Betænkelighed ved at lægge den Hin- 
dringer i Vejen, naar den ved at overføres til Byerne 
kunde fremme disses Opkomst. »Den stille Magt« op- 
hævéde den gamle Lov, inden Parlamentet fældte Dommen 

over den. I Byerne var der Born nok og fattige Forældre 
nok, som trængte til at tjæne ved deres Børns Arbejde. 
Saadanne Bérn, der udenfor Arbejdstiden havde Tilhold, 
hvert i sit Hjem, kom da nu til at afløse Kirkesogns- 
børnene ved Maskinerne, og for dem var Loven af 1802 
intet Værn. 

Dette blev snart klart; men da Tvekampen mellem 
Napoleon og det brittiske Ørige især ved Fastlands-Spær- 
ringen blev dreven paa Spidsen, var der ikke Tid til at 
drøfte Love om de smaa Fabrikbårn, og mange Mennesker 
har vel slaaet sig til Ro med, at Forældrene maatte vide 
at værge om dem. 

Den samme Mand, som havde faaet Loven om Kirke- 
sognsbornene frem, blev ogsaa de andre Fabrikbårns Tals- 
mand. Det var 1815, at Robert Peel d. æ. gjorde op- 
mærksom paa, hvor utilstrækkelig Loven af 1802 havde 
vist sig at være. Han opnaaede at faa en Kommission 
nedsat til at undersøge Forholdene. Denne gjorde med 
Styrke gjældende, at Forældrenes Ønske om at drage den 
storst mulige Fordel af deres Bårns Arbejde virkede mere 
end deres Kjærlighed til dem.) 1819 kom der da en 
Lov i Stand angaaende Børns Arbejde paa Bomulds- 
Jabrikerne (Uld-Industrien blev ikke medtaget som i 1802). 
Den fastslog for a//e Born, der var beskjæftigede paa disse 
Fabriker, at de ikke maatte arbejde om "Natten og kun i 
12 Dagtimer, og saa kom der det nye frem i Loven, at 
Børnene skulde være 9 Aar, inden de kom med til dette 
Arbejde. 

Som den, der efter Robert Peel d. æ. med Varme har 
taget sig af Fabrikarbejdernes Sag maa nævnes Robert 
Oven (f. 1771, da. 1858). Han var Sån af en Haandværker 
i Nord-Wales og havde lært Handelen i Manufakturvare- 
Butiker, men kom 1790 til at lede et Bomuldsspinderi i 

Lancashire med 500 Arbejdere. Snart efter blev han Del- 
tager i og Leder af et Tvist-Kompagni i Manchester, og 
dette fik han 1800 til at overtage et stort Bomuldspinderi 
i New Lanark, som havde tilhørt hans Hustrus Fader. 
Nu begyndte han for Alvor at tage sig af de ham under- 
givne Arbejdere. Han lod intet Barn under 10 Aar faa 
Arbejde; han indrettede Skoler for Fabrikbårnene; han 
begyndte at opføre sunde Arbejderboliger og at skaffe Ar- 
bejderne gode Varer til billig Pris ved at købe store Par- 
tier ind til dem paa en Gang; han forkortede Arbejdstiden 
og forhåjede Léonnen for dem, og han opmuntrede dem til 
at sætte deres Overskud paa Rente. Fabriken gik godt, 
og den til samme knyttede Arbejder-Befolkning paa 2— 
3000 Mennesker levede under jævnt gode Kaar. 1813 for- 
andredes Aktieselskabet til et Interessentskab, der vilde 
lade sig nåje med 5 "/o Rente, og herved fik Owen friere 
Hænder til at virke for Arbejderne. Men nu kunde han 
ikke nåjes med selv at gjére sit bedste. Han havde faaet 
store Tanker om sit Kald til at reformere. Der skulde 
opdrages en ny og bedre Slægt af Mennesker, mente han. 
Men idet han vilde forklare, hvordan dette kunde ske, 
kom han til at udvikle en aldeles kommunistisk Tanke- 
gang. Han brød med Kristentroen og kom som Atheist i 
Kamp med det anglikanske Præsteskab. Han drog til 
Amerika for der at prøve at virkeliggjére sine Tanker. 
Forsøget mislykkedes. Saa vilde han prøve i London at 
oprette en Bank, der skulde virke med Arbejdstimer i 
Steden for med Penge; derved satte han Resten af sin 
Formue overstyr. Endelig blev han Spiritist. Hans fantast- 
iske Planer og sære Meninger hæmmede hans Virksomhed 
for en forbedret Fabrik-Lovgivning. Derimod skal det 
nærmest være fra ham, at Stødet er udgaaet til den For- 
brugsforening, som 1844 begyndte i Rochdale. Naar der 
nu i England kan paaregnes 800,000 Medlemmer af de 
bestaaende. Forbrugsforeninger, og naar disse tilsammen 


148 


ejer 200 Millioner Kroner, saa kan der dog siges at være 
kommen noget ud af Owens Iver for at hjælpe Arbejd- 
erne.”) Men det var en Mand af en ganske anden Slags, 
der blev Hovedmanden for at skaffe England en god Fabrik- 
lovgivning. 

Denne Mand var Anthony Ashley Cooper (fd. 28. April 
1801, død 1. Oktober 1885), der kaldtes Lord Ashley, 
indtil han 1851 ved sin Faders Død arvede Værdigheden 
som den syvende Jarl af Shaftesbury. Han har nylig paa 
dansk faaet to Levnetstegnere for en,”) saa at der ikke er 
nogen Grund for mig til at gaa sønderligt uden for, hvad 
der vedkommer mit Æmne. Det var en gammel Tjæneste- 
pige, Maria Millis (d. 1808), der havde lært ham at bede, 
og det var Synet af et uhyggeligt Optrin ved en fattig 
Mands Jordefærd (1816), der havde givet ham Drift til at 
tage sig af de Nødlidende. 1826 var han bleven Medlem 
af Underhuset, og Aaret efter, da Wellington («Jærnhertugen«) 
ved Cannings Død blev Førsteminister, havde han faaet en 
underordnet Plads blandt Ministrene. Denne mistede han 
vel, da Grey 1829 afløste Wellington. Men nåje knyttet 
som han var til Torierne og med store Evner som politisk 
Taler vilde Lord Ashley let senere kunne have opnaaet 
indbringende og ærefulde Minister-Stillinger, især da han 
ved at ægte Emely Cowper, hvis Moder som Enke giftede 


7) Meyers Konv. Leks. og H. O. i Håjskolebladet, 1890, S. 26. 

”) 4. L. C. Grove-Rasmussen i hans »>Kristelige Levnedsløb«, 
tredie Række (Milo 1889) og Axel Kjølhede i de af Prof., Dr. Frede- 
rik Nielsen udgivne »Smaaskrifter til Oplysning for Kristne« (IV, 5; 
Schønberg, 1890). Foruden til disse Skrifter henviser jeg til Gustav 
Cohns Afhandling i ,,Deutsche Rundschau", LVII. og LVIII (1888 
og 1889) og til en Artikel, jeg i sin Tid har skrevet i Håjskole- 
bladet, 1885, Nr. 59, 61 og 62. Cohns Afhandling er ved Siden af 
Bramsens Bog Hovedkilden for det følgende. Men Grove-Rasmus- 
sens og Kjølhedes Levnetsbeskrivelser kan jeg anbefale dem, der 
vil vide mere om Lord Shaftesbury end, hvad han gjort for Ar- 
bejderlovgivningen. 


149 


sig med Lord Palmerston, kom i nåje Forhold til denne 
fremragende engelske Statsmand. Men denne glimrende 
Løbebane gav han Afkald paa for at leve sit Liv som 
Arbejdernes Ven, — og, hvad der vel skal mærkes, han 
kæmpede stadig med trange Kaar, medens han tog sig af 
de mange Slags Nødlidende. De første, der fik Grund til 
at se en Velgjårer i ham, var de Sindssyge, og fra 1828 
til sin Død var han ulånnet Formand i en Kommission, 
der skulde have Tilsyn med, at de blev behandlede men- 
neskeligt. Fra 1832 blev han Arbejdernes Talsmand i 
Parlamentet. Forskjellige Mænd (Oastler, Wood, Walker 
og Bull) havde især fra 1830, da Juli-Revolutionen satte 
saa mange Friheds-Rørelser i Gang, og da den store Be- 
vægelse begyndte i England for en Reform af Valgloven 
til Underhuset, rejst Kravet paa en Ti-Timers-Arbejdsdag. 
1831 var det bleven sat igjennem, at Nat-Arbejde i Bom- 
ulds-Fabrikerne forbødes for alle dem, der ikke havde 
fyldt 21 Aar, og 12 Timer skulde være den længste Ar- 
bejdstid ikke blot for Bérn, men ogsaa for unge Personer 
under 18 Aar; Lørdags-Arbejdet maatte endda kun strække 
sig over 9 Timer. 7/omas Sadler var Ti-Timers-Lovens 
Talsmand i Underhuset, og det syntes, Tiden var kommen 
til at opnaa Fremskridt, da Torierne gjærne vilde gjen- 
vinde noget af den Folkegunst, de tabte ved deres Mod- 
stand mod den Valgreform, der tit nævnes efter Lord 
Russell. Sadler kom imidlertid ikke ind i Underhuset ved 
Valgene efter Reformens Sejr, og da var det, man bad 
Lord Ashley at paatage sig at være deres Ordfører, som 
ønskede en lovlig Begrænsning af Arbejdstiden gjennem- 
ført paa alle Fabriker. Hans Kamp for, at de Sindssyge 
skulde behandles menneskeligt, har ventelig henledt Ar- 
bejdernes Opmærksomhed paa ham. 

Sadler havde som Formand for en af Underhuset ned- 
sat Kommite forberedt Sagen for sin Eftermand. I den 
henved 700 Sider store Betænkning, Kommitteen havde 

afgivet, fandtes talrige Lægeforklaringer om de Sygdomme 
og den unaturlige Vækst, som det mere end 13—14 Timer 
lange daglige Fabrikarbejde medførte for barnlige Legemer. 
De unge Fabrikpigers sædelige Forvildelser og de tidlig 
ældede Mænds følelsesløse Udslidthed var skildret paa en 
saadan Maade, at det vakte Bestyrtelse baade i England 
og i det øvrige Evropa.”) Lord Ashley satte sig ogsaa 
ved selv at undersøge Fabrik-Forhold ind i den Sag, han 
skulde føre, og med hvilken Varme han tog sig af den, 
kom for en Dag, da han i en offentlig Forsamling i London 
sagde, at han havde læst om dem, som havde ofret Born 
til Molok; men de var barmhjærtige i Sammenligning med 
Englænderne i det nittende Aarhundrede; hine dræbte paa 
en Gang deres Afkom og afskar det fra et Liv i Lidelse 
og Last; men Englænderne sugede Marven ud af Born- 
enes Sjæl og Legeme og stødte dem ud i Verden som 
Skind og Ben, uskikkede til legemlig Anstrængelse, til 
aandelig Virksomhed og til at naa det evige Liv. — Da 
Ashley havde fremlagt sit Forslag, udtalte Underhuset 
først bestemt, at det under ingen Omstændigheder vilde 
gribe ind i voksne Personers Selvbestemmelsesret over, 
hvor mange Timer de vilde arbejde. Dernæst blev en 
ny Kommission nedsat, og sluttelig blev der vedtaget et 
Mæglings-Forslag.  Fabrikloven af. 1833 gjorde skarpt 
Skjel imellem »Bérn« (Personer fra 9 til 13 Aar) og »unge 
Mennesker« (Personer fra 13—18 Aar). Den forbød i de 
fleste. Tekstil-Fabriker Natarbejde, det vil sige Arbejde 
imellem Kl. 8% Aften og Kl. 54 Morgen, for alle under 
18 Aar. Den daglige Arbejdstid for Bårn maatte ikke være 
over 9, for unge Mennesker ikke over 12 Timer. Lørdag 
Eftermiddag afkortedes Arbejdet yderligere. Bårnene skulde 
undervises i to Timer hver Dag. Der ansattes 4 Fabrik- 
Inspektører til at paase Overholdelsen af Loven, som helt 

ud skulde være traadt i Kraft fra 1. Marts 1836. Da det 
var forbudt at lade Bérnene opholde sig i Fabrikerne ud 
over de 9 Timer, medens »de unge Personer« maatte være 
der i 15 Timer, saa blev mange af hine afskedigede (fra 
(1835 til 1838 sank Tallet paa Born i Tekstil-Fabrikerne 
fra 56000 til 29000), medens man ved at lægge disses 
Hviletimer forskjelligt og ved at lade dem arbejde snart 
et og snart et andet Sted i Fabriken, sørgede for, at Ma- 
skineriet kunde holdes i Gang 15 Timer daglig, uden at 
nogen af de unge kom til at arbejde ud over den tilladte 
Tid; herved hindredes det, at de voksne Arbejdere op- 
naaede den Lettelse, de havde ventet.”) 

Naar Whiggernes Kamp for Udvidelsen af Valgretten 
til Parlamentet havde stemt Torierne gunstigt for sociale 
Reformer i Begyndelsen af Trediverne, saa var det Cobdens 
Antikornlovliga, der øvede samme Virkning påa dem i 
Begyndelsen af Fyrrerne. Som Landejendomsbesiddere 
vilde de nødig give Afkald paa Toldbeskyttelsen for Kornet; 
men for ikke at faa Udseende af at ville Smaafolk til Livs 
vilde de nok gjåre noget for Arbejderbefolkningen. Denne 
Stemning benyttede Lord Ashley. Han satte 1840 en Lov 
igjennem, efter hvilken ingen maatte antages til Lærling 
hos Kaminfejerne, får han var 18 Aar, og ingen stige op 
i en Kamin, får han var 21 Aar. Samtidig henvendte han 
Opmærksomheden paa, hvor ondt Born og unge Mennesker 
havde det i Minerne, og fik en Kommission nedsat, der 
skulde undersøge, hvordan Tilstanden var i de Industrier, 
der ikke var indbefattede i de tidligere Fabriklove. Denne 
saakaldte »children employment commission« oplyste: at 
endog 4 Aars Bårn blev anvendte i Bjærgværksdriften, og 
de mindste i de underste Minegange, — at Pigebérn og 
voksne Kvinder brugtes til at trække Kulkarrer, — at 
Drenge og Piger halvnøgne arbejdede sammen, — at År- 

bejdstiden hyppigt var 16 Timer, — at Ulykkestilfælde var 
hyppige og Usædelighed og Uvidenhed gængse. Disse og 
mange andre gruopvækkende Oplysninger fremkaldte Loven 
af 1842, der forbød alt Arbejde under Jorden af Kvinder 
og af Born under 10 Aar og indsatte Inspektører for Bjærg- 
værker og -Kulgruber. — Kommissionen oplyste 1843, at 
det var temmelig almindeligt, at Forældre satte Born i 
Alderen mellem 4 og 9 Aar til at arbejde i Industrier, der 
ikke var berørte af de for den tekstile Industri givne 
Love, for saa, naar de blev ni Aar gamle, at lade dem 
gaa over i et Spinderi eller Væveri; det var til Potte- 
magerier, Tobaksfabriker, Kniplingsfabriker, Strompevæve- 
rier, at Forældre og Fattigforstandere solgte de smaa Born; 
men der gik 20 Aar hen, inden der blev givet Love for 
disse Fabriker. Ogsaa Landarbejderne havde en Talsmand 
i Lord Ashley. Den 30. November 1843 var han til Stede 
ved en Fest, som en Landboforening holdt i den Egn, hvor 
hans Faders Gods laa, og da lagde han de store Land- 
brugere paa Sinde, at de skulde prøve, om ikke Daglon- 
nen var for ringe, og, dersom dette var Tilfældet, forhåje 
den. Da han den 15. Marts 1844 talte i Underhuset for 
en 10 Timers Arbejdsdag for »unge Personer«, sagde han, 
at han ingenlunde vilde rose Land-Aristokratiet paa de 
Industridrivendes Bekostning. Han bad, om der dog maatte 
blive givet Arbejderne nogen Lettelse, »en Tid til at leve 
og en Tid til at dø, en Tid til de Nydelser, som forsøder 
Livet, og en Tid til de Pligter, som forskjonner det«. 
Loven af 1844 svarede ikke til hans Ønsker; dog blev 
Bornenes daglige Arbejdstid afkortet til 64 Timer, og 
voksne Kvinder skulde efter Dags nyde samme Beskyt- 
telse som de unge Personer. — Den 29. Januar 1846 ind- 
bragte Lord Ashley atter Ti-Timers-Loven, idet han at 
Hensyn til Hjemmene manede Underhuset til at gaa videre 
ad' den betraadte Vej og sluttelig mindede om, hvordan 
Kejser Napoleon havde spurgt Madam de Staél: »Hvad 

skal jeg gjåre for Frankrigs Vel?« og faaet det Svar: 
»Sire, giv os en Generation af Mødre!'« — To Dage efter 
nedlagde den håjsindede Mand sit Mandat som Underhus- 
medlem, fordi hans Vælgere ikke var enige med ham om 
Ønskeligheden af Korntoldens Afskaffelse. Men nu blev 
Loven alligevel ført igjennem, 1. Juni 1847. I Følge denne 
fastsattes den daglige Arbejdstid for alle Kvinder og for 
alle unge Personer i Tekstil-Industrien til 10 Timer daglig 
eller 58 Timer ugentlig; hertil kom saa 1850 et Tillæg, 
i Følge hvilket de 10 Timers Arbejdstid vist nok for- 
andredes til 104, men til Gjengjæld skulde ligge mellem 
Kl. 6 og Kl. 6 (eller mellem 7 og 7) med 14 Times Op- 
hold navnlig til Maaltider; om Lørdagen skulde Arbejdet 
standse senest Kl. 2. Det var jo Bårn, unge Mennesker 
og Kvinder i Tekstilfabrikerne (og i Minerne), som der 
nu var sørget for... Men det kom ogsaa de voksne 
Mænd til gode, da deres Arbejde for den væsentligste 
Del maatte holde op, nåar de ikke havde de andre til at 
hjælpe til ved Maskinerne, og det nu var umuligt at holde 
»de beskyttede Personer« i Fabrikerne udover 12 Timer 
(Maaltiderne iberegnede). Hvor meget denne Lovgivning 
har haft at betyde, kan skjonnes af følgende Oplysning: 
»Af 845000 i Tekstil-Industriens 12 Hovedgrene i 1870 
beskjæftigede Personer var de 632000 beskyttede Personer, 
nemlig Born 85000, unge mandlige Personer mellem 13 
og 18 Aar 73,500 og Kvinder over Barnealderen (13 Aar) 
473,500, hvoraf de beskyttede Personers numeriske Over- 
vægt og deraf. følgende afgjorende Indflydelse paa Arbejdet 
tilstrækkeligt tydeligt fremgaar«.") 

Har Lord Ashley den væsentligste Fortjæneste af denne" 
Lovgivning, saa har flere andre ydet ham en god Ståtte. 
Nationaløkonomen John Ramsay Mac Culloch (f. 1789, 
d. 1864) skrev 28. Marts 1833 til ham, at man fra den 

politiske Økonomis Standpunkt vist nok vilde gjére Ind- 
sigelse imod al Indblanding i de voksne Arbejderes Selv- 
bestemmelsesret, men at det var taabeligt at paastaa, at 
Born var skikkede til paa egen Haand at slutte en Arbejds- 
Kontrakt./ Den beråmte Historiker Macaulay ståttede Ti- 
timersloven ved den 22. Maj 1846 i Parlamentet at gjore 
gjældende, at det ikke var noget nyt at indskrænke voksne 
Menneskers Arbejdstid; at vedtage en Ti-Timers Lov var 
ikke mere urimeligt end at vedtage, at der kun maatte 
arbejdes om Hverdagene. Der var efter hans Mening 
heller ikke Grund til at antage, at Englænderne efter at 
have vedtaget en saadan Lov vilde udrette mindre end 
for; havde de siden Reformationen taget Søndagen til 
Arbejdsdag, var de næppe bleven rigere, men snarere fat- 
tigere. Naar man endelig truede med det konkurrerende 
Udlands lange Arbejdstid, vilde han svare: Skulde Eng- 
land blive nødt til at opgive sin Forrang, da vilde det 
ikke være over for dem, der udtåmte deres Kræfter ved 
alt for lang. Arbejdstid, men over for dem, som overgik 
dets Folk ved Legems- og Aands-Kræfter.?) 

Digteren Robert Southey (født 1774, død 1843) skrev 
til Lord Ashley: »Saa længe de fattige Klassers Tilstand i 
fysisk, moralsk og religiøs Retning ikke bliver forbedret, 
vil der true os en større Fare fra deres Side, end der 
truer de vestindiske Plantere fra deres Slaver«. Charles 
Dickens gav sig til at studere Forholdene mellem Fabrik- 
"Befolkningen i Manchester for at kunne yde sit Bidrag til 
at vække Opmærksomhed for Sagen. Da Disraeli i Be- 
gyndelsen af Fyrrerne havde sluttet sig til en Kreds af 
unge Torier (»det unge England«), som, »religiøst paa- 
virkede« i Oksford og Cambridge, »dråmte om at gjen- 
føde Englands og Frankrigs gamle Adelsaand«, saa søgte 
han at vende deres Tanker hen til Arbejder-Spårgsmaalet 

som det, hvis Løsning de skulde virke for, og i Romanen 
»Sibyl eller de 2 Nationer« (1845) skildrede han blandt 
andet de ulykkelige Forhold i Kulminerne paa en Maade, 
som vidner om, at han havde studeret Kommissions-Be- 
retningerne grundigt.”) Lord Ashley forsåmte heller ikke 
selv at paavirke Folkestemningen ved Tidsskrift-Artikler. 
I Decbr. 1840 skrev han i en saadan, at Socialismen og 
Kartismen vidnede om en udbrudt farlig Sygdom; Parla- 
mentet skulde beskytte de svage, og der skulde bygges 
Kirker og skaffes Præster, som forstod at tale til Ar- 
bejderne. ; 

Naar der baade i denne Tidsskrift-Artikel og i Sou- 
theys Brev er hentydet til Farer for det engelske Rige, 
da kan der være Anledning til at minde om, at Grundt- 
vig, da han 1838 holdt sine historiske Foredrag paa Borchs 
Kollegium, varslede om forestaaende Stats-Omvæltninger i 
det brittiske Rige, som havde deres Kilde i »det Penge- 
Herskab, der havde gjort sig til Sjælen baade i Parla- 
mentet, Lovgivningen og hele det offentlige Liv«, og som 
vel havde sit krasseste Udtryk i »den oprørende Kornlov, 
der sultede de fattige, for at de rige Herremænd kunde 
faa stårre Forpagtningsafgift«. — Det var Englands Lykke, 
at Korntolden var hævet, og at Arbejderforholdene var 
ordnede i de stårste Fabriker og i Bjærgværkerne, inden 
Omvæltningsaaret 1848 kom. Havde Cobden og Ashley 
ikke får dette Aar naaet Maalene. for deres ihærdige År- 
bejde, da vilde Kartisternes Forsøg paa at vække Opstand 
i London maaske endda ikke have faaet det ynkelige Ud- 
fald, som Orla Lehmann oplevede under sin Sendelse til 
den engelske Regjering, og som han paa en ejendommelig 
livlig Maade har beskrevet.?”) 

I en Artikel af en tysk Statsøkonom, Dr. Adler, om 
»den internationale Arbejder-Beskyttelse«, som blev frem- 


1) G. Brandes: Benjamin Disraeli, S. 19å og 221 f. 

kaldt ved Kejser Vilhelm Il.s Indbydelse af 4. Febr. 1890 
til Konferencen i Berlin, belyses den politiske Betydning 
af en fælles Optræden af Regjeringerne til Arbejdernes Be- 
skyttelse ved Henvisning til, at den engelske Fabriklov- 
givning dels har ført til en fuldstændig Tilintetgjørelse 
af. den revolutionær-socialistiske Kartismus«, dels har 
sat Frugt i »en storartet social-reformatorisk Arbejder- 
Bevægelse«. — Den samme Forfatter fremhæver, at Eng- 
land kan takke sine Fabriklove for, at Millioner af dets 
Smaafolk nu lever i tilfredsstillende økonomiske Kaar, 
medens Belgien, som intet har gjort for sin Arbejderstand, 
har kjøbt sin betydelige Industri ved »en navnløs, ube- 
skrivelig Elendighed for Arbejderklassen« og ved »dens 
Udelukkelse fra alle Kulturens Velsignelser«. Dr. Adler 
venter, at den internationale Arbejder-Beskyttelse, som Kejser 
Vilhelm II. har brudt Vejen for, vil bevare de gode Kaar 
for de engelske Arbejdere og hjælpe Fastlandets Arbejdere 
til lige saa gode Kaar; derfor betegner den tyske Kejsers 
Brev af 4. Februar i hans Øjne »som med Flammeskrift 
Begyndelsen af en ny Æra for Evropas økonomiske og 
sociale Politik,«)) — 

Det var i Tredserne, at Fabrik-Lovgivningen atter for 
Alvor blev en Opgave for Englands Regjering og Parla- 
ment. Naar der ikke blev gjort sønderlig i denne Retning 
i Aarene mellem 1851 og 1864, da kan dette have haft 
flere Grunde. Fra 1851 -havde Ashley som Jarl af Shaftes- 
bury taget Sæde i Overhuset, hvor det var langt vanske- 
ligere at virke for Arbejderne end i Underhuset. Det brit- 
tiske Rige var stærkt optaget af Begivenhederne i Udlandet, 
Krim-Krigen (1853—56), den kinesiske Krig (1856—60), 
den nordamerikanske Borgerkrig (1861—65). En stor Penge- 
krise brød ud 1857. Palmerston var Førsteminister fra 
1855 til 58 og fra 1859 til sin Død 1865, og han havde 

ikke Drift til at gjére store Ændringer i Lovgivningen, 
Hvad Shaftesbury kunde sætte igjennem hos ham, var 
især, at Biskop-Embederne blev bedre besatte end for. — 
Da Fabriklovgivningen igjen kom under alvorlig Forhand- 
ling, var det ligesom først i Trediverne samtidigt med, at 
Spårgsmaalet blev sat paa Dagsordenen om Udvidelse af 
Valgretten til Underhuset. I 1864 og 1867 inddroges de 
Fabriker, som hidtil ikke havde været berørt af Lovene, 
og i det sidste Aar tillige Værkstederne (altsaa Haand- 
værket) under de af Staten givne Regler; 1,400,000 Men- 
nesker blev ved disse Love »beskyttede«. 1874 blev der 
gjort den Ændring, at Tiaarsalderen blev den laveste 
Grænse for Born, der skulde beskjæftiges i Fabriker, og 
Grænsen mellem Barn og ung Person sattes til 14 Aars 
Alderen; idet der blev henlagt 2 fulde Timer til Maaltider 
og til Hvile for »de unge Personer«, blev der for deres 
Vedkommende gjort fuldt Alvor af 10 Timers AÅrbejds- 
dagen. Da alle Fabrik- og Værksteds-Lovene blev samlede 
i den store Lov af 1878, blev der i den taget meget nåje 
Hensyn til de forskjellige Forhold, hvorunder hvert Slags 
Fabriker arbejdede, saa at der ikke blev gjort stårre Ind- 
skrænkninger i deres Virkemaade, end det var strængt nød- 
vendigt for Arbejdernes Vel. Der blev ogsaa givet udførlige 
Bestemmelser om de Sikkerheds-Foranstaltninger og de 
hygiejniske Forholdsregler, som skulde gjennemføres i Fa- 
briker og Værksteder, og for det Korps af Fabrik-Inspek- 
tører, som skulde sørge for, at Loven i alle Maader blev 
overholdt. 

Men Mand, der som Underhusmedlem havde været 
den væsentlige Drivekraft i hele den baade over for Fa- 
brikanter og over for Arbejdere hensynsfulde engelske 
Fabrik-Lovgivning, havde ikke sluppet Sagen, efter at han 
havde taget Sæde i Overhuset, og der var næppe noget 
Lovgivningsarbejde eller nogen Forening, som virkede til 
bedste for de smaa i Samfundet, uden at han paa en 

fremtrædende Maade tog Del i det lige til sin Død som 
84-aarig Gubbe. I en Tale ved et Ynglinge-Forenings-Møde 
sagde han en Gang: >Kristendommen er ikke Meninger 
eller Spekulationer; den er væsentlig af praktisk Natur; 
og praktisk Kristendom er den bedste Læge for en af 
Spekulation fordærvet Kristendom«.") Men lige saa alvor- 
ligt han tog det med sin »praktiske Kristendom«, lige saa 
forstandigt vidste han at omgaas Mennesker. »Jeg har,« 
sagde han en Gang, »deltaget i mange offentlige Fester, 
og jeg har Erfaring om, hvilken Enighed de fremkalder, 
hvor mange Fordomme de har fjærnet, og hvor megen 
Strid og Fjendskab der er bleven bilagt ved et Middags- 
selskab. Og jeg kjender en meget gammel Skik, som 
syntes gaaet af Brug, men som jeg er glad ved at se gjen- 
oplivet, den at drikke et Glas med ens Medmenneske. 
Det er en Skik, indført for at fremme Venskabelighed og 
indbyrdes Velvilje; den er klogt opfunden. Jeg véd mangen 
Strid mellem Mænd, der ikke havde talt sammen i mange 
Aar, som blev bilagt derved, at de ved et Bord drak et 
Glas sammen, bilagt saaledes, at de blev Venner for Livet. 
Derfor vil jeg ikke opgive Selskabslivet, men indskrænker 
mig til at nyde det, som alle Adspredelser, med Maade- 
hold.«?) — 

Vore danske Love af 23. Maj 1873 om Børns og unge 
Menneskers Arbejde i Fabriker og i fabrikmæssigt .drevne 
Værksteder og af 12. April 1889 om Foranstaltninger til 
Forebyggelse af Ulykkestilfælde ved Brug af Maskiner m. m. 
er udarbejdede efter Forbillederne, der var givne' i de 
engelske Love, og den tyske Lovgivning om disse Ting er 
fremkommen paa samme Maade. 

7) Kjølhede: Lord Shaftesbury, S. 43. 

”) Grove-Rasmussen: Kristelige Levnetsløb, 3. Række, S. 211. 

3.  Hjælpekasser. 

Det var Menneskevenner i Parlamentet som Fabrik- 
ejeren Robert Peel d. æ. og Adelsmanden Lord Ashley 
(Shaftesbury), som havde størst Fortjæneste af den nu 
skildrede Fabrik-Lovgivning, medens der ganske vist ogsaa 
var mange af Arbejderne selv, som bidrog til at fremme 
den, navnlig ved at samle deres Ønsker i Kravet paa Ti- 
Timers-Arbejdsdagen. 

Der er en anden Bevægelse, der gaar endnu længere 
tilbage end Virksomheden for at beskytte de svage Ar- 
bejdere, og som først og fremmest er haaren frem af År- 
bejderne selv, medens der ogsaa her kan nævnes filantrop- 
iske Politikere, som har støttet dem. »Hjælpekasserne« 
danner maaske en ligefrem historisk Fortsættelse af de 
middelalderlige »Gilder«. Dette slutter man af det fri- 
mureragtige Præg, som nogle af dem har, f. Eks. den 
i de senere Aar til Danmark forplantede Forening »Odd 
Fellows«. Men den voksende Nød i Slutningen af det 
attende Aarhundrede fremkaldte stadig flere Foreninger af 
Personer, der vilde støtte hverandre under Sygdom, i Alder- 
dom og ved Dødsfald. 

Blandt de Parlamentsmedlemmer, som foreslog, at 
Staten skulde søge at fremme denne Selvhjælps-Bevægelse, 
var den beråmte Talsmand for Negrenes Frigjårelse, Wilber- 
Jorce. 1793 udkom den første Lov om »the friendly 
societies«. Der var ikke Tale om at yde noget ligefremt 
Penge- Tilskud til Hjælpekasserne, og det har den engelske 
Lovgivning da heller ikke senere indladt sig paa. Der 
var endnu mindre Tale om at tvinge nogen til at oprette 
Sygekasser eller om at tvinge nogen Forening til at lade 
sig indskrive. Derimod fandt man, at Staten kunde yde 
sin Hjælp til, at de frivillige Foreninger fik en betrygget 
Tilværelse og ikke paatog sig stårre Forpligtelser, end de 
kunde opfylde. Fredsdommerne skulde paa Forlangende 

gjennemse Vedtægterne og stadfæste dem, naar de ikke fandt 
noget i dem, der stred mod Loven, og denne indeholdt da 
en Del Bestemmelser om, hvordan Foreningerne skulde styres, 
hvordan Kassereren skulde stille Sikkerhed, hvordan Stridig- 
heder mellem de enkelte Medlemmer og Foreningen skulde 
afgjores. Der tilstodes saadanne Foreninger Stempelfrihed 
for Kautionsbeviserne. De skulde have Fortrinsret til i Til- 
fælde af en af deres Embedsmænds Fallit at faa deres Til- 
godehavende forlods ud af Boet. Ethvert Medlem af en ind- - 
registreret Forening fik den Ret, at han ikke kunde udvises 
af etSogn, hvori han ikke havde Hjemstedsret, medmindre han 
bevisligt faldt dette til Byrde eller havde søgt om Fattig- 
hjælp. I Aaret 1794 var der allerede 2000 indregistrerede 
Foreninger med omtrent 200,000 Medlemmer. 1815 var 
der omtrent 9000 Hjælpekasser med 925,000 Medlemmer. 
” Men saa kom der ulykkelige Tider, og under den store 
Krise 1816 og 17 gik mange af Hjælpekasserne til Grunde. 
For at denne Ulykke dog ikke skulde ramme dem alle, 
bestemtes der i den engelske Sparekasselov af 1817, at 
indskrevne Hjælpekasser altid kunde indsætte deres Penge 
i indskrevne Sparekasser, og at disse skulde sikres 4% 
pCt. i Rente af Statsgjældskontoret. To Aar efter fik 
Hjælpekasserne Lov til at anbringe Summer paa 50 Pund 
hos Statsgjældskontoret, saa at det kun var for mindre 
Beløb, de behøvede Sparekassernes Mellemkomst. 1829 
sattes den Rente, som Staten betalte, til 34 pCt., i 1875 
til 33%, pGt.; men den var stadig lidt højere end-den al- 
mindelige Rente. 1819 var det bleven paabudt, at ikke 
blot Vedtægterne, men ogsaa Præmietariferne skulde fore- 
lægges Fredsdommerne, der skulde lade de sidste gjennemse 
af regnekyndige Personer. 1829 henlagdes Undersøgelsen 
af Vedtægterne for Hjælpekasserne i hele England til en 
Advokat i London, og 1834 fik denne Advokat tillige det 
Hverv at indregistrere de ny Foreninger, hvis Vedtægter 
og Tarifer han kunde godkjende, og der blev indrommet 

Portofrihed for Foreningens Brevveksling med deres fælles 
Raadgiver. Mr. Tidd Pratt, som røgtede denne Bestilling 
fra 1829 til 1870, har store Fortjænester af Hjælpekas- 
serne. Da de alle indsendte deres Regnskaber til ham, 
kunde han lade de Erfaringer, der blev gjort et Sted, 
komme til Nytte andre Steder, og navnlig kunde han drage 
Omsorg for, at det indsamlede Materiale blev benyttet til 
Udarbejdelsen af sikre Tarifer. Han har ogsaa været med- 
virkende ved Affattelsen af Loven af 1846, der inddelte 
Hjælpekasserne i 5 Grupper: 1) Begravelseskasser, 2) Syge- 
Alderdoms-, Enke- og Invalide-Kasser, 3) Forsikringsfore- 
ninger mod Skade ved Ild eller Vand, (Brand, Oversvom- 
melse, Søskade), 4) Forbrugsforeninger, og 5) Foreninger i 
ethvert andet Øjemed, som en Statssekretær, paa General- 
prokurørens Anbefaling, godkjender; disse sidste Foren- 
inger maatte kun have en begrænset Forsikringssum. Efter 
Tidd Pratts Død blev der nedsat en Kommission til Under- 
søgelse af Hjælpekasserne, som arbejdede til 1874, og paa 
Grundlag af det af den tilvejebragte Stof er da Loven af 
1875 bygget. Efter denne skal den øverste »Registrar«, 
der har to engelske, en skotsk og en irsk Medhjælper, 
foreskrive den Form, hvori Indberetningerne fra alle For- 
eninger skal gives; hvert Aar skal der indsendes Regnskab 
og mindst hvert femte Aar Status-Opgjårelser. 

I alt er der for nærværende Tid omtrent 14000 Hjælpe- 
kasser med 7 Millioner Medlemmer og en Formue af omtr. 
14 Millioner Pund. Et mørkt Punkt er der i Hjælpekas- 
sernes Historie: Forsikringen af smaa Borns Liv synes at 
have fremkaldt et stort Tal Barnemord.”) Dette arbejder 
man påa at faa forhindret. 

Hvor stor Betydning de, af Staten forholdsvis saa lidet 
ståttede, Selvhjælp-Foreninger har, kan vel bedst ses ved 
en Sammenligning med Forholdene i andre Lande. 


7) Bramsen, S. 231—68. 

I Belgien er der 1 Sygekassemedl. ibl. hver 137 Mennesker. 
- Italien — 1 — — 128 — 
- Frankrig — 1 — — 36 — 
- Danmark — 1 — — 13. — 
- England næsten 1 — — 3 —") 


4.  Fag-Foreninger. 

Til »Hjælpekasserne« hører nu de fleste Fag-Foren- 
inger« (Trade-unions); men da de har andre Formaal end 
at støtte sine Medlemmer eller deres Efterladte under Syg- 
dom, Invaliditet, Alderdom eller ved indtraadt Dødsfald, 
maa deres Historie behandles særskilt. Oplysningerne 
derom vil falde mærkelige for de Læsere, som kun kjender 
danske Forhold. 

En Lov fra Aaret 1800 havde skærpet Forbudet imod 
Foreninger, der havde til Formaal at gjennemføre bedre 
Lønnings-Vilkaar for Arbejderne. 1824 og 1825 udkom 
der et Par Love, i Følge hvilke Fagforeningerne vel havde 
Ret til at bestaa, og Aftaler om fælles Lønnings-Krav var 
tilladte, men en egentlig retslig Stilling dog ikke tilstodes 
dem; de kunde ikke kræve Øvrighedens Beskyttelse for 
deres Ejendom, og de enkelte Medlemmer kunde ikke gjåre 
Krav påa Foreningerne retsligt gjældende. 

Saaledes stod det hen til 1860, og det var i det hele 
ikke nogen gunstig Mening, der herskede, hverken om Fag- 
Foreningerne eller om de af dem iværksatte »Striker«. 
Og nogle Aar efter rejste der sig en stærk Forbitrelse imod 
dem paa Grund af Forbrydelser, som Fagforeningsmed- 
lemmer begik imod Kammerater, der havde svigtet trufne 
Aftaler. 

Navnlig i Byen Sheffield var det gaaet voldsomt til. 
Man havde sat Ild paa Huse og kastet Sprængstoffer. eller 
smaa Helvedes-Maskiner ind i deres Boliger, som man 


7) De danske Sygekasser, 1887. S. 18. 

vilde til Livs; adskillige Knivsmede var blevne myrdede. 
Ogsaa i Manchester havde der fundet grove Lovbrud Sted. 

Der blev da 1867 nedsat en Kommission til at under- 
søge Spérgsmaalet om Fagforeningerne i det hele og Be- 
givenhederne i Sheffield i Særdeleshed. Man ventede, at 
denne Kommission vilde have gjort Indstillinger om, at 
Fagforeningerne skulde undertrykkes eller dog væsent- 
lig hæmmes i deres Virksomhed. Men det gik ganske 
anderledes. 

Det viste sig vist nok, at navnlig Savslibernes Sekretær 
i Sheffield, William Broadhead, havde været Ophavsmand 
til grove Lovbrud; det blev bevist, at han baade havde 
befalet Forbrydelser og betalt dem, som udførte dem. Men 
der oplystes tillige, at Udskejelserne var Undtagelser. År- 
bejdsforholdene i Sheffield var overordentlig uheldige. Den 
Jærn-Industri, som havde hjemme der, dreves næsten ingen 
andre Steder, saa at en Arbejder, der kun var dygtig 
deri, var saa godt som stavnsbunden paa Livstid. Det 
var en for Helbreden saare farlig Industri; de fleste døde 
i en Alder af 40 Aar. Uvidenhed, Raahed og Udsvæv- 
elser rugede over disse Mennesker. Hvor forfærdelige de 
Forbrydelser end var, som havde fundet Sted, maatte man 
ved roligt Overlæg snarere komme til at undre sig over, 
at de ikke var endnu grueligere eller hyppigere. Det 
store Flertal af Fagforeningerne, ogsaa i Sheffield, viste 
sig at være fri for Forbrydelser. Det Sporgsmaal be- 
gyndte at komme frem, om Samfundet i det hele ikke 
havde sin store Del af Skylden i de Forbrydelser, der var 
begaaede af Fagforeninger. Man begyndte ogsaa at drøfte, 
om det virkelig kunde være rigtigt, at de håjeste Domstole 
i Henhold til Loven af 1825 afviste Sager imellem det 
enkelte Medlem og Fagforeningen, hvortil han hørte; et 
Tilfælde af denne Slags havde fundet Sted 1867. Stuart 
Mill gjorde gjældende, at det slet ikke gik an uden videre 
at bryde Staven over enhver Strike; hvor vidt den var 

berettiget eller ej, kunde kun skjonnes ved en Betragtning 
af alle de Omstændigheder, hvorunder den var sat i Gang. 
Det afgjérende blev dog, at den nedsatte Kommission paa- 
viste, at F"agforeningerne i det hele og store øvede en 
heldbringende Virksomhed. 

1871.udkom der saa en Lov, hvorefter Fagforeninger 
(trade-unions) fik Ret til at blive indregistrerede. Da et 
Udtryk i den stødte en Del af Foreningerne, blev det rettet 
ved et Tillæg i 1876, og nu gik det rask med, at Fag- 
foreningerne blev indregistrerede; 1887 var dette Tilfældet 
næsten med dem alle.”) 

Hvor stort et Antal Medlemmer der findes i de 
engelske Fag-Foreninger, har L. Bramsen ikke kunnet 
angive. Men ved en af de sidste af deres aarlige Kon- 
gresser var 817,000 Medlemmer repræsenterede, og de 
hørte til 70 Fag. Det er ikke noget stort Tal. Men det 
er netop Sagen, at Foreningerne ikke optager alle dem, 
der vil melde sig. For at blive optaget, maa en Arbejder 
dels godtgjére, at han har været i Stand til at opnaa den 
Daglån, som den paagjældende Forening har fastsat som 
den laveste, hvortil dens Medlemmer. tår tage Arbejde, 
dels skaffe tvende Medlemmers Attest for sin Duelighed. 
En dansk Rejsende spurgte et Medlem af en Fagforening, 
om det dog ikke var for svære Vilkaar, de stillede for 
Optagelsen. »Hvad er De?« spurgte saa Englænderen. 
»Jeg studerer.« »Men naar nu en ikke duer til at studere, 
slipper han da gjennem Eksamen?« »Det burde han i det 
mindste ikke.« »Saadan gaar det ogsaa hos os. Den, 
som ikke kan præstere, hvad han skal, maa tage fat påa 
noget andet.«?”) Ved at stille Kravet om Dulighed til den, 
som vil optages i Fagforeningerne, gjør disse alle Svende- 
prøver overflødige. 


7) Bramsen, S. 23—31. Mc. Carthys ,Englands Historie i vore 
Dage", i svensk Oversættelse, II, S. 112 fø. 
?) Håjskolebladet, 1890, I, S: 25 f. 

Ved et Møde af Haandværksmestere, der blev afholdt 
i Berlin i September 1888, blev der vedtaget en Resolution, 
som gik ud paa, at Mesterprøver paa ny skulde indføres, 
og at kun den, der havde hbestaaet Mesterprøven, maatte 
holde Lærlinger.”) Efter hvad jeg har erfaret, gaar de fleste 
kjøbenhavnske Haandværksmesteres Ønske i samme Ret- 
ning. Det er aabenbart en stor Ros for trade-unions, at 
de kan gjåre baade Svende- og Mester-Prøver overflødige. 

En anden Ting, man priser de engelske Fagforeninger 
for, er den, at de i Regelen hindrer Arbejds-Standsninger. 
Det er sjældent, at man ved Arbejdsstridigheders Afgjér- 
else tyr til Domstolene, og naar Spårgsmaalet er om at 
fastsætte Arbejdsbetingelserne, da benytter man næsten 
altid Arbejdernes og Arbejdsgivernes frivillige Arbejds- 
og- Enighedskamre, og her er det Fagforeningerne, der 
opstiller Listen over de Arbejdere, der skal vælges. - Årbejds- 
giverne kan være sikre paa, at hvad Fagforeningernes 
Tillidsmænd forpligter sig til,. vil alle deres Medlemmer 
nåje rette sig efter.) Og der er indenfor Fagforeningerne 
saa godt Kjendskab til alle de Forhold, hvorunder Fabrik- 
erne virker, Penge-Markedets Tilstand, Priserne paa Raa- 
og Hjælpestoffer, Skibsfragternes Stårrelse, Mulighederne 
til Afsætning af de færdige Produkter o. s. v., at der ikke 
let vil blive Tale om at opstille urimelige Krav. Som 
Vidnesbyrd om: den Indsigt, Lederne af engelske Fag- 
foreninger kan være i Besiddelse af, kan det anføres, at 
en af Englands Udsendinger til Berliner-Konferencen i Marts 
1890, Thomas Burnett (født 1837), først er bleven bekjendt 
som Sekretær for Maskinbyggernes. Fagforening. 

Fagforeningen støtter sine Medlemmer under Sygdom, 
under mødende Ulykkestilfælde, og naar Alderdommen 
kommer. Den yder Begravelseshjælp. Den søger at hindre 
en altfor stor Tilgang af Lærlinger, hvorved Lonnen vilde 


7) Bramsen, S. 61. 
?) Smstds., S. 65. 

synke for de »udlærte Arbejdere«. Og saa løser den en 
Opgave, som det er overordentligt svært at have med at 
gjøre, hvor det ikke er en Kreds af dulige og paalidelige 
Mennesker, der er traadt sammen; den støtter dem, der 
uden egen Skyld er bleven arbejdsløse. Fagforeningen 
har sine »Grene« rundt omkring, og disse indgiver ved 
hver Maaneds Slutning Indberetninger over arbejdsløse 
Medlemmer og over ledige Pladser paa Arbejdsstederne. 
I Henhold til disse Indberetninger foretages der Omflyt- 
ninger af arbejdsløse Medlemmer fra den Egn, hvor der 
er Overflødighed af dem, til den, hvor der er Mangel. 
Er Forholdene meget ugunstige, uden Udsigt til Bedring, 
da forsynes Arbejderne med Penge, saa at de kan udvandre.)) 

Sværgen og Drikkeri taales ikke paa Fagforening- 


17) Smstds., S. 64. Paa samme Maade som Bismarcks Forsøg 
paa at gjennemføre en tvungen Ulykkesforsikring drog de tvungne 
Sygekasser efter sig, kan det synes rimeligt, at den tyske Arbejder- 
Lovgivning, om den ikke bøjer over i et andet Spor, maa føre til 
en statsordnet Forsikring imod Arbejdsløshed. I en Artikel i det 
letterstedtske Tidsskrift er der nylig (1890, I, S. 99) mindet om en 
Udtalelse af Bismarck den 9. Maj 1884: ,,Jeg erkjender ubetinget 
Retten til Arbejde og skal staa ved det, saa længe jeg bliver i 
min nuværende Emhbedsstilling." Han mente sig fuldt ud at staa 
paa den pråjssiske Landslovs Grund. I dens & 2 (,Saadanne, der 
blot savner Midler og Lejlighed til at fortjæne. Underholdet til sig 
og sine, skal anvises saadanne Arbejder, som passer til deres Kræfter 
og Færdigheder") var Retten til Arbejde aabent proklameret. ,Ér 
det ikke grundet i alle vore sædelige Forhold," sagde Fyrsten, ,at 
en Mand, som træder frem for sine Medborgere og siger: Jeg er 
rask og vil arbejde, men kan ikke faa noget Arbejde,” — ogsaa er 
berettiget til at sige: ,,Giv mig Arbejde!", — og at Staten er for- - 
pligtet til at give ham Arbejde?" Men denne Opgave vil det blive 
svært at løse paa en tilfredsstillende Maade for en Stat, naar denne 
ikke vil vige tilbage fra Udsigten til at ende som eneste Arbøjds- 
giver. — I Dr. Adlers Artikel i Deutsche Rundschau" for April 
1890 (S. 44) er den Forventning bleven udtrykt, at der til de tyske 
Forsikringer mod Nød under Sygdom eller paa Grund af Ulykkes- 
tilfælde maa slutte sig en tilstrækkelig Forsørgelse af de arbejdsløse. 

ernes Møder. Men der maa heller ikke tales om Religion 
eller om Politik, hverken paa de mindre Møder eller paa 
den aarlige Kongres. Hvad Politiken angaar, er der én 
Undtagelse. Der er et politisk Spørgsmaal, som faar Lov 
til at komme frem, det er om Dagpenge til Parlaments- 
medlemmerne. Sekretæren i Fagforeningernes »parlamentar- 
iske Kommitte«, Broadhurst, der lånnes med 200 Pund 
om Aaret, er Medlem af Underhuset og kan der tale Arbejd- 
ernes Sag. Men det er et naturligt Ønske hos Arbejderne, 
at et stårre Tal af dem kan komme ind i Parlamentet. 
Dette er ikke godt muligt, saa længe der ikke gives Diæter 
til Parlaments-Medlemmerne. Af denne Grund har Fag- 
foreningerne optaget Spårgsmaalet om Parlaments-Diæter 
paa deres Program.) Men ellers er det kun Reformer i 
Arbejder-Forholdene, som de drøfter paa deres Kongresser. 

Et Spørgsmaal, der har beskjæftiget Fagforeningerne 
meget, er det om Arbejdsherrernes Ansvarlighed over 
for Arbejdere, der kommer til Skade under Virksomheden 
i deres Tjæneste. De har deres store Del i den Ansvar- 
lighedslov, som Gladstone fik gjennemført 1880; de har 
»brugt mange Tusinde Pund Sterling i Agitationen for 
Lovens Tilvejebringelse«. Men de ønsker mere, end der 
nu er naaet. Arbejdsgiveren er endnu »uansvarlig for 
Ulykkestilfælde, foranledigede af Arbejdskammerater ved 
deres Handlinger og Undladelser«. De finder det i højeste 
Grad ubilligt, at en Arbejders Familie skal lide, fordi en 
Ulykke er tilstødt Familiens Forsørger paa Grund af, hvad 
hans Sidemand har foretaget sig, naar han selv ingensom- 
helst Stemme har haft ved Valget af denne Arbejdskammerat. 
De engelske Arbejdere nærer intet Ønske om, at Loven 
skulde sikre dem Erstatning i noget Tilfælde, hvor de 
kommer til Ulykke ved deres egen Skyld eller ved en ren 
Hændelse eller ved »håjere Magt«; men de vil have An- 


7) Bramsen, S. 308. 

svaret gjort gjældende til det yderste, hvor det efter deres 
Formening hår ligge, og det er Fabrikherren, som enten 
personligt eller ved sine Fuldmægtige vælger dem ud, der 
skal arbejde ved Siden. af hinanden, og af.hvilke den ene 
kan forulykke ved den andens Uagtsomhed; derfor bår 
Fabrikherren fuldt ud bære Ansvaret, om en Ulykke sker 
paa denne Maade.?) 

For at give et Eksempel paa en Fagforenings Penge- 
Omsætning, skal det oplyses, at Maskinarbejdernes For- 
ening, der ved Udgangen af 1886 talte 52019 Medlemmer, 
havde haft en Aarsindtægt af 173,937 Pd. Sterling, hvoraf 
166,638 var Aarsbidrag (34 Pd. for hvert Medlem) og en 
Aarsudgift af omtr. 200,000 Pd. Sterl., hvoraf 180,864 blev 
betalt Medlemmer eller deres Efterladte. 33,952 Pd. gaves 
til 1,480 gamle, 30,462 Pd. til syge, 1,450 Pd. til for- 
ulykkede Medlemmer. 8881 Pd. udbetaltes til Begravelses- 
hjælp, og 86,460 Pd. ydedes til arbejdsløse Medlemmer.?) 


5. Uløste Opgaver. 

Hvor håjt den engelske Fabriks- og Værksteds-Lov- 
givning end staar, saa kan det ikke fejle, at der vil vise 
sig Huller i den, som Fremtiden maa udfylde. Hvad 
Hjælpe-Kasserne angaar, da er der hentydet til, at man 
endnu ikke har fundet et tilfredsstillende Svar paa Spårgs- 
maalet om, hvordan man skal værne om Plejebårns Liv. 
Fagforeningerne har mere end et uopfyldt Krav, for hvis 
Skyld de ønsker sig stærkere repræsenterede i den lov- 
givende Forsamling. Men der er langt stårre Opgaver, 
som ligger uløste. : 

Det er i det foregaaende fortalt, at Lord Ashley baade 
ved et Møde af Landbrugere og i Parlamentet har berørt 
Landarbejdernes Stilling: som den, der vel kunde for- 


7”) Smstds., S. 157, 175 f., 186 f. og 306 f. 
2 Smstds., S 67. 


169 


tjene en néje Undersøgelse. 1872 begyndte der en Be- 
vægelse imellem Landarbejderne i det sydlige Warwick- 
shire — den Egn af England, hvor Shakspeare er 
født. Her boede en Daglejer, Joseph Arch, der havde 
prædiket i Metodistmøder, og som ved sine gode Evner, 
sin Hæderlighed og sin Veltalenhed havde vundet stor 
Indflydelse. Under et stort Kastanjetræ talte han til en 
Forsamling af 1000 Jordbrugsarbejdere om Ønskeligheden 
af, at de dannede en Forening i Lighed med Fagforening- 
erne i Byerne. Forslaget blev modtaget med Bifald. Der 
blev straks dannet en Forening. Der blev holdt ny Møder 
og dannet flere Foreninger. Arch blev Lederen af den 
hele Bevægelse.) Det er klart, at en Fagforening af Dag- 
lejere paa Landet ikke kan ordnes paa samme Maade som 
de Fagforeninger af udlærte Fabrikarbejdere, der i det 
foregaaende er skildrede, og det samme gjælder de ny 
Kjobstad-Fagforeninger, hvis Dannelse er begyndt af Ar- 
bejdere ved Gasværker, Dokarbejdere, Sporvogns- og 
Omnibus-Kudske, Postbude, Jærnbanebetjænte og mange 
andre, ogsaa kvindelige, Arbejdere, der ikke har gjennem- 
gaaet en særlig Læretid. Bevægelsen af disse By-Arbejdere 
stammer fra de allersidste Aar. Men der skal allerede 
være 300 af disse ny Fagforeninger med 250,000 eller 
flere Medlemmer.?) 

Naar man har fulgtUdviklingen af de engelske Arbejder- 
forhold paa de Omraader, hvor de fleste Spårgsmaal er 
løste paa en tilfredsstillende Maade, da kan man have et 
godt Haab om, at ogsaa de Opgaver, Bevægelsen imellem 
Landarbejderne og de almindelige Byarbejdere stiller, maa 
blive løste til Held for det brittiske Rige, og dette Haab 
kan jeg ikke udtrykke bedre, end ved et Ønske om, at 
den Mand, der en Gang skal give os lige saa paalidelig 


1) Mac Carthy: Englands Historie i vore Dage, II, 'S. 191—94. 
?) G. F. Steffen i Gåteborgs Handels- och Sjøfartstidn.: Marts 
1890. 

og god Besked om Udfaldet paa det nys begyndte ny 
Arbejderrøre i England, som Direktør Ludvig Bramsen 
har givet om Løsningen af de Sporgsmaal, Industrien stil- 
lede, ligesom Bramsen maa kunne slutte sin Fremstilling 
med at prise England lykkeligt, fordi det ikke har været 
nødvendigt at stifte en saadan Lovgivning for dets Arbejder- 
befolkning som den tyske med sine fremtvungne Arbejder- 
Sygekasser og med sin tvungne Ulykkes-Forsikring, og 
»især, fordi det ejer en Arbejderbefolkning, der energisk 
vilde modsætte sig det, hvis nogen vovede at byde det 
en saadan Lovgivning.«") 


Tanker til overvejelse om menighedsliv 
og kirkeliv. 

Under ovenstående titel har licentiat i teologien, sogne- 
præst Henry Ussing for nylig udgivet en bog (117 sider 
stor) på Bethesdas forlag. Det er en i flere henseender 
mærkelig bog. Det mærkeligste ved den er åbenbart dette, 
at den i det væsenlige er et varmtfølt og nidkært vidnes- 
byrd imod det nærværende kristelige menigheds- og kirke- 
livs forfald her i landet. Det er som en prædiken, på 
sine steder i høj stil og ofte støttet af de gammeltestament- 
lige profeters varselsord om kirkens forfald og genoprejs- 


7) Bramsen, S. 318. Man kan hermed sammenligne en Artikel 
i Times i Anledning af Berliner-Kongressen i Marts 1890: ,;Naar 
nogle af vore Repræsentanter lærer Forskjellen at kjende mellem 
den engelske og den tyske Arbejders Stilling, vil de maaske, naar 
de vender tilbage, kunne fortælle deres Landsmænd, at de har 
mere Grund til Tilfredshed med deres Stilling, end de aner". 

ning til herlighed. Bogen ender ligefrem med et: »amenr, 
ja gør det, herre Jesus! Israel bier på dig«. Men ved 
siden ad den vækkende” nidkærhed møder os tillige en 
jævn og rolig fremstilling i bogen. Med ikke ringe kirke- 
historisk dygtighed giver forfatteren en historisk over- 
sigt over menighedslivets og kirkelivets udvikling tiderne 
igennem, og får derved såvel som ved sine tilføjede be- 
tragtninger god lykke til at hidkalde »tanker til overvej- 
else«. Uagtet præsten H. Ussing beklæder en stilling i 
den danske folkekirke, som ellers kunde synes at give 
ham adkomst -til udvortes hædersposter i kirken, så har 
han dog det rette mod til at sende sine tanker ud i verden, 
ikke afkølede og afstumpede, men med ild i. Men netop 
derfor kan der måske være udsigt til, at man fra de 
kredse, han nærmest har skrevet for, vil møde hans alvors 
tanker med tavshed. Dermed er ikke sagt, at de intet 
"vil udrette. Fordi man ikke tør røre ved ilden af angst 
for at brænde sig selv, derfor kan man jo nok få gavn 
af den varme, som stråler ud fra ilden. Og kristne men- 
nesker med en lille smule åndelig sans for de helliges 
samfund og fællesskab de må nødvendigvis blive mer eller 
mindre tiltalte af den varme, hvormed forfatteren søger 
at klare menighedslivets krav. 

Det er nemlig en af grundtankerne i præsten H, Ussings 
bog, at menighedslivet i vore dage lider under dette, at 
den kristnes eget liv er blevet altfor meget isoleret. 
»Kristendommens mål er jo ikke alene syæles frelse, så 
de midt i verden kunne leve et liv i Gud, indtil de en- 
gang »salig bortdø af denne verden«, men oprettelsen af 
et Guds rige, af en menighed, der har det allerstørste 
kald paa jorden.« Men fordi dette sidste mål nu er glemt, 
så »må vi bede herren om mægtigt at vække ånden i sit 
hellige folk, at de må få øjnene op for, hvad der hidtil 
er forsømt, og hjærterne udvidede til med kraft at omfatte 


Guds folks store livssag. Det er, for at bruge et udtryk 
1322 

fra menneskelivet omkring os, en folkelig vækkelse i det 
ny Israel, vi trænger til, så at de kristne ikke blot person- 
lig vækkes til et sandt trosliv, men lære at føle sig som 
lemmer paa det ene store legeme, at leve ikke blot for 
deres egen sjæls frelse, men for Guds rige og virkelig alle 
som én »komme og gøre arbejdet på herrens hus«.« 

Vi vil lægge mærke til, at denne tanke om nu særligt 
at få vakt menighedsbevidstheden iblandt danske kristne, 
som synes ny for forfatteren, er temmelig gammel iblandt 
en anden del af danske kristne, dem, der særlig kender 
Grundtvig som deres lærefader. Derfor kan det også ske, 
at præsten H. Ussing, som har sit nærmeste kirkelige stade 
i den københavnske indre mission, nu nærmest slår til 
lyd for det kristelige samfundsliv, medens adskillige af de 
grundtvigske ordførere, navnlig blandt de yngre, for øjeblikket 
og det med rette ligesom må lægge hovedvægten i vidnes- 
byrdet på den enkeltes personlige sandhedsforhold til tros- 
livet, uden at de dermed glemmer den aldeles nødvendige 
livsforbindelse med hele den hellige menighed. Men derfor 
er præsten H. Ussings tanke til overvejelse i hint stykke 
ikke overflødig, tilmed da han tillige med fynd hævder, 
hvad han kalder de kristnes a/mindelige værnepligt, »den, 
hvorved det først bliver til alvor med den store grund- 
tanke: at leve for Guds rige«. En opmuntring til at tage 
vare på denne pligt er lige så meget på sin plads overfor 
Grundtvigs kristelige disiple som overfor. andre danske 
kristne. »Der må nemlig gøres alvor af de kristnes al- 
mindelige præstedømme, som ej blot består i, at alle tro- 
ende have lige ret for Gud, men også, at de alle — hver 
for sig — have deres særlige pligt og gerning i menig- 
heden. Dette betyder ikke ensformighed. Således er det 
heller ikke meningen, at alle troende skulde prædike 
evangelium, men alle skulle de tjene i menigheden« .. 
De troende lægfolk må ikke betragte præsterne som de 
ene virkende, men huske, at præsten, »den lærende ældste«, 

kun er et enkelt lem på menigheden, af hvem man ikke 
kan kræve alt. I virkeligheden er præstens gerning i vor 
kirke, således som den i det hele og store opfattes, en 
åndelig umulighed. ... Den ene mand skal på embeds 
vegne besidde a//e nådegaver til udøvelse både af ordets 
forkyndelse, børnenes undervisning, sjælesorg, sygepleje, 
fattigpleje 0. s. fr. Intet under, at det går trangt med 
arbejdet i herrens tempel! Hvis vi præster ikke også vare 
demoraliserede ved, at der stilles umulige fordringer, måtte 
vi alle segne under byrden. Derfor have vi ret til at 
kræve lægfolks hjælp, ikke som om de gjorde os en 
personlig tjeneste og dermed noget ud over, hvad de vare 
skyldige, men- slet og ret som opfyldelse af deres kristen- 
pligt.« — 

Det er betegende for pastor Ussing, at han i denne 
bog lader sin historiske oversigt over menighedslivet stanse 
ved begyndelsen af vort hundredår, da rationalismen blev 
trængt tilbage og »livet under forskellige former atter brød 
sig vej«. Han stopper af med den bemærkning: »en be- 
lysning af de kirkelige bevægelser og retninger kan dog 
her undværes. Det er tilstrækkeligt at sige i almindelig- 
hed, at de alle ere udslag af det kirkens liv, der naturlig- 
vis aldrig kan dø, og at de hver fra sine forudsætninger 
søge at bære den kirkelige udvikling frem til større kraft 
og fylde.« — Hermed vil forfatteren sige, at han, når talen 
er om menighedslivets genoprejsning, ikke i særlig grad 
agter at tage parti indenfor de troende kristnes forskellige 
retninger. Og han skal have fuldt ud lov "hertil. Der 
forekommer mig endogså at være noget velgørende i et 
så frit stade. Og man må kun ønske præsten. Henry Us- 
sing lykke til ud fra dette sit fri stade at virke frigørende 
til bedste for det danske menighedsliv i de kredse, hvor 
han fornemlig færdes. — Men vi, som i en række af år 
både i sognemenigheder og fri menighedskredse indenfor 
den danske folkekirke både har været med til forsøg på 

at vække den levende menighedstanke hos danske kristne 
og tillige rundt omkring i landet har været øjevidner til, 
hvorledes disse forsøg ikke ganske er mislykkedes, idet 
kristne mennesker ikke mindst af gamle troende slægter 
her i landet har begyndt at samle sig sammen i det fæl- 
leds åndelige liv, som herrens sakramenter kalder til live 
og holder i live, vi kan kun ønske at sige den varm- 
hjærtede og rummelige sognepræst i Vejlby ved Århus, at 
vi gerne under forudsætning af den åndelige friheds be- 
varelse også for os vil følge den udvej, som han peger på 
som den eneste for tiden, den, »efter Luthers anvisning at 
stifte et samfund, hvor menigheden søges samlet på det 
apostoliske grundlag: »den bevidste bekendelse, ved hvil- 
ken mennesket frit stiller sig ind under herrens krav i 
ordet« (side 78). 

Den mindst udviklede del af »tanker til overvejelse« 
er dem om kirkelivet. Forfatteren dvæler særligt ved det 
skæbnesvangre, at staten ved tidens ugunst er bleven kirke- 
livets retslige subjekt. Han erkender med taknemlighed, 
at den danske stats kirkestyrelse i det hele lader livet ud- 
vikle sig, som det vil; men mener, at det nu bestående 
forhold til staten dog allerede har sine store misligheder. 
Han skriver (side 106): »Jeg skal ikke dvæle videre ved 
den nationale demoralisation, det altid er for et folk uden 
protest at stå under et fremmed regimente, selv om det 
behandles med mildhed. - Også den rette hellige folke- 
bevidsthed bliver daglig sløvet ved et sådant forhold. Men 
fremdeles viser erfaringen, at selv om staten ikke blander 
sig i den fri udvikling af de nyere former for menigheds- 
livet, er den dog ikke tilsinds at opgive sin magt over de 
gamle institutioner, der i- århundreder have hørt. under 
dens kirke-departement. Således hævder staten med be- 
stemthed sin ret i tilsynet med sakramenternes forvaltning 
og ordets forkyndelse. Med hensyn til dåben anser staten 
sig for berettiget til at forlange børn døbte, hvis forældre 


175 


ikke engang høre til folkekirken. Med hensyn til altrets 
sakramente kan staten ved sine domstole værne uværdige 
nadvergæster mod at blive bortviste fra herrens bord. Med 
hensyn til ægteskabet anser staten sig for berettiget til at 
forlange, at præsterne imod herrens klare ord skulle vie 
fraskilte. Hvad angår ordets forkyndelse, da er jo hele 
magten lagt i statens hånd både ved udnævnelsen af præst- 
erne, ved rådigheden over universitetet og præsteuddan- 
nelsen samt ved magten til at sætte til biskopper, hvem 
den vil. Er alt dette uden betænkelighed?>« — Præsten 
Ussing advarer på den ene side imod en altfor stor efter- 
givenhed overfor statens krav til menigheden. »Det kan, 
uden at kirken ret véd, hvorledes det sker, komme til at 
gå den som moderen, der fra slæden kastede barn efter 
barn ud til de forfølgende ulve — og dog blev ædt selv 
tilsidst.« — Men på den anden side advarer han imod en 
udtrædelse af folkekirken. »Det er godt nok for at frelse 
sit eget liv, og der kan naturligvis komme forhold, hvor 
dette bliver pligt.« Pastor Henry Ussing er en trofast 
ven af den danske folkekirke; og det er vistnok ikke helt 
grebet ud af luften — selv om det er noget vel stærkt 
udtrykt — når han beder os ikke at glemme, at vi ved 
at træde ud af folkekirken »derved overlevere den gamle 
kirkegrund til verdensmagten og give antikristen den mægt- 
igste fordel at kunne sætte sig på herrens plads i den 
historisk retmæssige kirkeudvikling.« 

At det skulde være meningen af OR & 76, 
at rigsdagen med kongens samtykke skulde give kirken 
en hel kirkeforfatning, det kan han jkke tro. At staten 
må have ret til at give love angående alle de områder, 
der gribe ind både j statens og kirkens liv (skole, ægte- 
skab 0. s. fr.) det er en selvfølge, sålænge vi har en folke- 
kirke, der står i et bestemt offisielt forhold. til staten, — 

Men iøvrigt er det forfatterens håb, at kirken må få 
sin frihed, så at den under fuld anerkendelse af statens 

tilsynsret, forsåvidt statsinteresser spiller ind med i for- 
holdet mellem kirke og stat, giver sig selv sine love og 
selv træffer afgørelse angående sin stilling.  Skulde dette 
håb glippe, da kommer det efter forf.s mening deraf, at 
tidernes ende er nær, og at de antikristelige kræfter er 
for stærke i statslivet til, at staten skulde opgive en uret- 
mæssig magt. Men pastor Henry Ussing tror dog, at der 
endnu er menneskelig retsindighed nok i staten til, at 
kirkens krav kunne blive anerkendte. 

Også vi er af den samme tro, forsåvidt man ved 
staten vil forstå det danske folk. Men da skal det også 
nok klare sig for alle troende kristne i Danmark, at den 
eneste udvej for menighedslivet til at kunne i længden 
røre sig selvstændigt og frit inden for den danske folke- 
kirke, det er gennem en lovhjæmling af den frihed, Grundt- 
vig kaldte præstefriheden. De tanker til overvejelse, som 
præsten Ussing i sin lille bog, som vi anbefaler på det 
bedste, har fremsat så uforbeholdent, så fuld af overbevis- 
ning og billighedsfølelse, de vil også, når de fastholdes i 
deres udvikling, konsekvent føre til den grundtvigske præste- 
friheds gennemførelse. Frederik Nygård. 


Om Natur- og Folkepoesi i Almindelighed. 
En Forelæsning fra Maj 1860 


af 
Chr. K. F. Molbech. 


&" 


DE af mine Tilhørere, som have fulgt mig paa den 
lange — maaske møjsommelige — Vandring gjennem den 
danske Literatur fra dens Oprindelse, hen igjennem Middel- 

alderen, ville muligen erindre, at jeg nu og da har søgt 
at oplive Dem under Eensformigheden ved Løftet om noget 
bedre. Jeg erindrer at have sammenlignet den danske 
Literatur i den Periode, vi have tilbagelagt, med en Vej 
gjennem Heden, hvor enkelte, kraftige Stammer her og 
der vidnede om en forsvunden, frodigere Væxt, men hvor 
Øiet i det Hele trættedes, ligesom Tanken, især for den 
fremmede Vandrer, der ikke har indfødt Kjærlighed. til 
Jordbunden. Jeg husker, at jeg da har lovet Dem et 
Hvilested paa Grændsen af Middelalderen og den nyere 
Tid — en frodig, skyggefuld Lund, med evigunge Træer, 
med Sangfugles. Kviddren og friske Kilders Rislen — jeg 
mener de danske Folkeviser fra Middelalderen. Billedet 
er ikke tvunget eller langtfra hentet. Endnu i de sidste 

imer lød Middelalderens barbariske Latin og golde Skole- 
lærdom for vort Øre, Munkenes snøvlende Messer blan- 
dede sig med Mumlen af indespærret Psalmesang, Aand 
og Hjerte følte sig trykket, som i en snever Skolestue 
eller en skummel K/osterkirke. Da træde vi ind paa 
Folkesangens Enemærker, og som ved et Trylleslag er 
Alting forandret. Her hersker Poesiens evige Ungdom, 
Luften er let, Fuglene synge, Træerne grønnes og Blomst- 
erne dufte. Skikkelser fra svundne Dage vise sig for 
os, som om de levede, Hjerterne banke af Kjærlighed og 
Had, Ridderne drage ud til Kamp og Dystløb, Damerne 
staae paa Høienloftsbro og vinke Farvel og Velkommen. 
Tiden speiler sit Ansigt i disse Sange, Folkets Stolthed 
og Fryd, dets Skjændsel og Nød lyder derigjennem, og 
mangen Gang holder Folkeaanden Dom over Konger og 
Fyrster i denne Lund, under Digtningens skjærmende Løv- 
tag. Men i den dæmrende Baggrund bevæge sig Over- 
troens forunderlige Skikkelser, som Skygger imellem Træ- 
erne — Ællepigen dandser let over Mosen, Havfuen løfter 
sit Hoved op over Bølgerne, — der grændser Folkevis- 
ernes romantiske Lund til den hedenske Oldtid. 

Har dette Billede, hentet fra Naturen, sin Sandhed, 
og jeg haaber det, saa er der ingen Tid mere passende 
til en Beskjæftigelse med Folkepoesien, end Foraarstiden, 
hvor de ydre Phænomener i Naturen ligesom ere noget 
beslægtede med Sangenes Aand og Charakter. I Mangel 
heraf maa De tage Indbildningen til Hjælp; thi jeg ønsker 
netop nu, til Oplysning om Folkepoesiens Charakter i det 
hele, at minde Dem om Foraaret og dets ungdommelige 
Liv. Jeg tager ikke i Betænkning at blive ligesom i den 
Jrie Natur i dette Foredrag — Sangen er fri og kan 
hente sine Billeder, hvor den vil — vi komme tidsnok 
ind igjen i Skoler og Bibliotheker, blandt lærde, støvede 
Værker — lad os give os hen til den Ungdoms Aand og 
Foraarsfriskhed, der fra Gjenstanden for disse Betragt- 
ninger — fra Folkedigtningen — strømmer os imøde. Jeg 
kunde ønske — som en Professor, jeg engang hospiterede 
hos i Paris — at holde disse Foredrag i en Have, under 
skyggefulde Lindetræer — men da vort Universitet ikke 
er forsynet med slige Sommerauditorier — maa jeg stræbe 
i Behandlingen selv at bringe noget af den Sommerfrisk- 
hed ind, hvortil Gjenstanden opfordrer. 

Altsaa. Jeg kan vel forudsætte, at der ikke er nogen 
af Dem, mine Tilhørere, som "ikke har følt det Forfrisk- 
ende, Bevægende, ja Opløftende i at vandre en Foraars- 
dag gjennem Skov og Eng, langsmed Strand og Sø, 
medens Fuglene sang, Blomsterne duftede. Der er en sød 
Mangfoldighed og dog en dyb Enhed-i alle disse Na- 
turens Frembringelser, der er en Poesi, som finder Gjen- 
klang i Menneskets Sjæl. Jorden frembringer, ligesom 
legende, af sig selv, alle disse Blomster og Urter, disse 
Bølger trille af' sig selv imod Stranden, disse Fugle synge 
af en Naturdrift. Af Forkrænkelighed og Forgænge- 
lighed ere de fødte, Blomster og Blade og Fugle, til For- 
krænkelighed og Forgængelighed ere de indviede; — men 
i Foraaret og Sommeren hæve de sig derover, straale, 

dufte og synge — og alt dette er Udtrykket for et 
indre, uforgængeligt Skjønhedsliv. Den enkelte Fugl, den 
enkelte Blomst forgaaer, men Sangen og Duften fornyes 
og lever et uforgængeligt Liv i og ved Fornyelsen. Igjen- 
nem dette Liv, denne Uforgængelighed taler en højere 
Aand, Naturens Aand, Gud. Alt dette, jeg her har 
nævnt eller endnu kunde nævne, alle disse Yttringer af 
Naturens Skjønhedsliv, ere Jordens Poesie; Foraaret er 
den poetiske Barndomstid, hvor alt bryder frem, knoppes 
og grønnes ligesom i en lykkelig, sorgløs Leg, hvor Blom- 
stringen ikke har andet Maal, end det at blomstre, 
Sangen intet andet Øiemed, end det at synge. Men igjen- 
nem hele denne Mangfoldighed er der dog een Aand, som 
taler — det er Naturens Aand, Gud — der »ikke har 
ladet sig selv uden Vidnesbyrd«, som det hedder i Skriften. 
Det er altid ham, der taler, om end med forskjellige 
Røster; Skovene, Blomsterne og Bølgerne ere hans Ord 
og Sange, der lægges paa Jordens Læber. 

Saavidt om Naturens Foraar — vi komme ru til 
Poesiens. Thi, som Vandringen i det Frie paa en Foraars- 
dag, saaledes er en Vandring gjennem Folkepoesien — 
ikke den nordiske eller danske allene, men a//e Nationers. 
Ogsaa her ere vi omgivne af Foraarsluft, ogsaa her gjen- 
finde vi det Umiddelbare, Konstløse, ikke paa Virkning 
beregnede, Sorgens veemodige Nattergaleslag, Glædens 
jublende Lærkesang. Følelsen giver sig Luft ifølge en 
indvortes Waturdrift, og i de Billeder og Ord, der ligge 
nærmest og ere de simpleste. Vi gjenfinde det samme 
rige Skjønhedsliv, afvexlende, mangfoldigt, og dog i Mang- 
foldigheden en dybere Eenhed, som vidner om, at Sjælens 
Liv i Følelsen er eens overalt og hos Alle. Og som 
man i Naturens ydre Skjønhedsverden seer, med et dybere 
Blik, noget Blivende, Evigt, en stedsevarende Seier over 
Forkrænkeligheden, saaledes kan man vel (med Geijer) 
sige, at Poesien, i dens tidligste, naiveste Skikkelse, er 

et »Beviis for Udødeligheden«. Menneskets Liv er en 
stedsevarende /<amp-med en Omverden, der trænger haardt 
paa ham fra Vuggen til Graven — Poesien er hans aande- 
lige Frigjørelse fra denne Kamp, en vaagen Drøm om en 
senere, lykkeligere Tilværelse, en anticiperet Udødelighed. 

I Modsætning til alt det Forgængelige, til Lidelse 
og Død, saavel i Menneskelivet, som i Naturen, griber og 
udtaler Poesien altsaa det Uforgængelige. 1 Sorgen over 
en Afdød bliver Poesien sig. f. Ex. Kjærligheden bevidst, 
der overlever Døden; i Glæden over en Foraarsdag 
bliver den sig en Skjønhedsvirkning bevidst, hvis Afspeiling 
i Sjælen ikke forgaaer med den flygtige Aarstid 0. s. v. 

Poesiens Element er. derfor det Høiere, Fælles i 
Menneskenaturen (Geijer). Dette uddannes ved Samfunds- 
livet. Hos et civiliseret Cultur-Folk er derfor Poesien 
en fri IXunst, og jo. mere" aandelig udviklet Folket er, 
desto mere udviklet er ogsaa Poesien som Kunst. Cul- 
turen udvikler altsaa Poesien, gjør den til en Kunst, men 
Jrembringer den ikke. Gartneren kan udvikle og forædle 
en Blomst, men han kan ikke frembringe den. Blomsten, 
med sin Farve og Duft er substantielt tilstede i Frøkornet; 
og saaledes er Poesien eller det Poétiske tilstede i Skab- 
ningen, har en umiddelbar Tilværelse som Substants, er 
som "saadan fordeelt i Masserne og lever — længe før 
den udvikles til Kunst — et Nazurliv i Folkenes Indre, 
hvis første Udtryk er Smiil og Taarer. Naar Drengen, 
der endnu ikke veed, hvad Skjønhed og Frihed er som 
Begreber, førstegang i Foraaret, paa en Solskinsdag, slip- 
pes ud 1 det Frie, saa udstøder han et jublende Skrig 
— det er hans Hymne til Vaaren. Bliver han ældre, 
saa forvandler Skriget sig maaske til en Sang paa hans 
Læber; men Poesien var dog allerede tilstede i Barnets 
Sjæl, da han jublede, uden selv at vide, hvorfor. Ogsaa 
Folkene have deres Barndom, hveri de juble og klage 
som Børn, hvor Poesien lever et umiddelbart Liv som 

Substants i Massen. Den enkelte Sanger skiller sig ikke 
fra Mængden, og naaer Sangenes Lyd til os, saa er det 
som et Chor af Lærker, hvem kan skille den ene fra 
den anden? Men denne Rigdom, der er saa stor, ikke 
blot fordi den ikke kan tælles, men fordi den i sin hele 
Naturfylde er. tilstede i hver enkelt Frembringelse, 
gaaer efterhaanden over til at blive Enkeltes personlige 
Eiendom, og formindskes paa en vis Maade, paa samme 
Tid som den udvikles... Tænk Dem et vildt Folkeslag, i 
et Guldland. Hver Mand og Qvinde bærer plumpe, selv- 
smedede Ringe om Hals og Arme; da naaer Culturen 
dem, der opstaaer kunstfærdige Smede, herlige Smykker 
hamres — men Guldringene blive sjeldnere blandt Mængden, 
thi ved Kunsten bliver det Enkeltes Eiendom. Og saa- 
ledes kan man med nogen Ret sige: jo flere Poeter, desto 
mindre Poesie i Folket nemlig. Jo mere Poesien 
stiger til Kunst — og som saadan holder den Skridt med 
Folkets Udvikling — desto mere forsvinder den som 
Substants, som Folkepoesi. 

Interessant er en Bemærkning af Gerijer i denne An- 
ledning. Vi finde meest /evende Naturpoesie hos de Folke- 
slag, der ved udvortes Skjebner ere standsede i deres Ud- 
vikling og aandelige Væxt, og ligesom holdt tilbage paa 
Barndommens Trin. »De af Europas Folkeslag, som tale 
underkuede Sprog, eller beherskes af Nationer, som have 
et andet Tungemaal — de digte i Almindelighed mere og 
eie meer Folkepoesi. Saaledes er Forholdet med Finner, 
Letter, skotske Høilændere osv. Deraf følger dog ikke 
nødvendigt, at disse Nationer ere meer poetiske. Phæno- 
menet kan blot komme af en undertrykt Nationalitets 
højere Temperatur. Det er en Poesi, som ei 'faaer Luft, 
idet et underkuet Sprog er udelukket fra Dannelse.« Eller 
med andre Ord, det er en Poesi, der ikke udvikles til 
Kunst, der vedbliver at leve i Folket som Substants, fordi 
dette selv holdes tilbage i sin Udvikling, i den barnlige 

Umiddelbarhed, hvor Sangen er Alles Eiendom, fordi den 
er en Naturlyd. 

Spørge vi om Natur- og Folkepoesiens Forhold til 
Kunstpoesien, saa bliver Svaret, at den første — at sige, 
naar Udviklingen er ”egelmæssig — indeholder Spirerne 
til den sidste. Herved faaer et Lands Folkepoesi, for- 
uden dens almindelige poetiske Værdi, em særegen Betyd- 
ning i Nationalliteraturens Historie, baade som en tidlig, 
umiddelbar og reen Aabenbaring af' Folkeaanden, og 
som Oprindelsen og Forklaringen til mange af den 
»nationale Kunstpoesis Ejendommeligheder. Folkepoesien 
er det Kildevæld, der strømmer klart, umiddelbart fra 
Folkets Hjerte; Kunstpoesien er den samme Kildes Vande, 
udsondret i enkelte Ledninger og drevet ved Kunst i rhyt 
misk-klingende Fontainer. Jeg kommer senere tilbage 
til denne Sammenhæng, ved at omtale Betydningen af 
den danske Folkepoesi i Middelalderen for Danmarks nyere 
Digtekunst. Begge have de samme nationale Potentser 
tilfælles, og Folkepoesien indeholdes i den udviklede Kunst- 
poesi, »som Barndommen lever i Erindringen hos Yng- 
lingen og Manden« — som Barnets Ansigtstræk, udviklede 
og befæstede, gjenfindes i den Voxnes Miner — stundom 
forædlede, men ogsaa stundom forvanskede, berøvede det. 
rene, uskyldige Præg.. Thi hvad der vindes i Tankeudtryk- 
kets Dybde, tabes let i "Uskyldighedens Glæde. Øjet er 
det samme, men ikke altid Blikket, Munden den samme, 
men ikke altid Smilet. 

Folkepoesien er altsaa ingenlunde ringere end Kunst- 
poesien. Tværtimod indeholder den endogsaa Fortrin, af 
almindelig Beskaffenhed, som mangler den senere. »Na- 
turen virker paa ethvert Udviklingstrin med hele Sum- 
men af sine Kræfter«; og derfor er »enhver naturlig Ud- 
vikling ikke en Udvikling fra det Slettere til det Bedre, 
men fra det Ubestemte til Bestemthed, fra det Alminde- 
lige til det Individuelle.&x — »Barnet lover tværtimod 

altid meer, end Ynglingen og Manden holder« — og Folke- 
poesien, »Ssom eier Barndommens Uskyldighed, eier ogsaa 
denne Alders wudviklede, symbolske Bigdom og Magt.« 
— »I Homer ligger paa denne Maade hele den senere 
græske Poesi; og Alt hvad der er Originalt i den moderne 
Europæiske Poesi ligger i Æomanzen eller den tidligere 
Middelalders lyrisk-episke Folkepoesi«. -— 


Af en Brevveksling om Folkehåjskolesagen. 
Meddelt af L. Schrøder. 


FiderBladel »Der Schulfreund; eine Monatsschrift 
des. »graden Michel«« har Folkethingsmand Fredrik Bajer 
for længere Tid siden skrevet'en Artikel: »Die dånischen 
Volkshochschulen«. Denne har givet Anledning til, at en 
østerrigsk Godsejer den 23. Januar 1890 skrev til ham 
for at faa en Plan for Undervisningen paa en Skole af 
denne Art. Hr. Bajer henviste ham da til mig, og da han 
den 29. Januar havde fulgt dette Vink, men han tillige 
havde meddelt, at det var en Landboskole, han havde 
tænkt at oprette, fandt jeg, det var det rigtigste at hen- 
vende mig til nogle af vore stærkest besøgte Skoler af 
denne Art (Lyngby, Tune, Ladelundgaard og Dalum) for 
dels at kunne give ham Oplysning om, hvordan disses 
Forstandere stillede sig over for Folkehåjskolen, dels ved 
Siden af Planen for Undervisningen her paa Skolen (saa 
vel den for Pigeskolen om Sommeren som den udvidede 
Skole om Vinteren) at kunne meddele ham Uddrag af 
Planer for et Par Landboskoler. Det trak noget ud med 
at faa de begjærede Oplysninger; derfor trak det ogsaa i 


køer skere rer Re 


184: 


Langdrag for mig med at besvare Østerrigerens Brev. En 
af Landboskoleforstanderne fik endog ikke Lejlighed til at 
give mig de lovede Oplysninger, for den Betænkningstid 
var forløben, som jeg havde udbedt mig af Østerrigeren. 
Saa skrev jeg da i April et længere Brev, som blev til- 
sendt ham i tysk Oversættelse, da han ikke forstod Dansk. 
I dette har jeg indledet Udtoget af Skoleplanerne med 
følgende almindelige Bemærkninger: 

Det kan ikke andet end være mig kjært, hver Gang 
jeg faar Beviser paa, at man udenfor de nordiske Riger 
begynder at lægge Mærke til Folkeh&jskolen, hvis Historie 
i Danmark snart er 50 Aar gammel, medens den i Norge 
og i Sverig har været kjendt mindst i Halvdelen af denne 
Tid og endelig i de senere Aar har skudt friske Skud 
dels mellem de danske Nybyggere i Nord-Amerikas for- 
enede Stater dels i Finland, som ved sin Kultur gjennem 
lange Tider har staaet i nært Forhold til Sverig. Derfor 
har jeg ogsaa med Glæde læst Deres Breve til Hr. Folke- 
thingsmand Fr. Bajer og til mig. Men samtidig dermed 
har det vakt Betænkelighed hos mig, at De vel ønsker at 
tage Folkehåjskolen til Forbillede, men det dog nærmest 
er en Landbrugsskole, De vil oprette. Jeg skal tillade 
mig at fremsætte nogle Bemærkninger baade om Folke- 
håjskolerne og om Landbrugsskolerne, som de har ud- 
viklet sig i Danmark. 

Navnet Håjskole er valgt for at udtrykke, at Oplys- 
ningsanstalterne af denne Slags lige som Universiteterne 
henvender sig til den voksne Ungdom. Ophavsmanden til 
Folkehåjskolen, den som Digter og Historieskriver, Præst 
og Folketaler lige bekjendte Biskop Y. F. S. Grundtvig, 
holdt paa, at den voksne Alder fra omkring det attende 
Aar var den mest afgjårende i et Menneskes Liv. Det 
var i den Alder, at Valget skulde træffes med Hensyn til 
den Livsanskuelse, han vilde følge, og det var bedst, om 
det ogsaa kunde opsættes til den Alder at vælge den ud- 

vortes Gjerning, han vilde vie sine Kræfter. Det var først 
i Ynglinge-Alderen, at Trangen for Alvor vaagnede til at 
faa Synskredsen udvidet, men tillige til at se med sine 
egne Øjne. Hvad man nemmede i sin Ungdom, glemte 
man ikke paa sine gamle Dage; det blev som en Del af 
en selv. 

Naar Navnet Håjskole viser hen til en Lighed med 
Universitetet, hvor den Studerende jo ogsaa tit træffer det 
afgjorende Valg og med det samme bliver sig selv bevidst 
i sin Ejendommelighed, saa udtrykker F'0/ke-Håjskole, hvad 
der skiller denne nye Skole fra den videnskabelige Håj- 
skole. Folkehåjskolen henvender sig til hele Folkets Ung- 
dom, til Kjøbstadborgernes lige saa vel som til Landbo- 
ernes Born, til de fattige lige saa vel som til de rige Yng- 
linger, den har Kursus for unge Kvinder lige saa fuldt 
som for unge Mænd. 

Deraf, at Folkehåjskolen søger at hjælpe de unge til 
at faa Klarhed over sig selv og finde deres rette Plads i 
Livet, og at den henvender sig til alle de unge uden Hen- 
syn til Stand, borgerlig Stilling eller Næringsvej, følger nu 
med Nødvendighed, at den ikke er nogen Fagskole, men 
virker a/men-dannende, og at den først og fremmest maa 
lægge an paa at vække sine Lærlingers Sans for de Op- 
gaver, der er stillet dem som Mennesker. Dens Hoved- 
lærere maa kunne holde Foredrag, som fængsler Tilhør- 
ernes Opmærksomhed og øver en oplivende Indflydelse paa 
dem, samtidig med at de virker oplysende. Der maa være 
en alvorlig Grundtone i disse Foredrag, og om de fleste 
af dem end nærmest har et Aistorisk Indhold, saa vil 
Talerens Forhold til den kristne Tro og til hans Folks 
gamle Forestillinger om, hvad der er stort og ædelt, godt 
kunne virke igjennem dem, saa at Skolens Lærlinger 
kommer under Indflydelse baade af Religion og af Sæde- 
lære, uden at disse findes nævnte som Fag paa Time- 
tabellen. 

I en' Tidsålder som den nærværende, da Samfundet 
trues med voldsomme Omvæltninger paa Grund af den 
Kløft, der skiller »Overklassen«. fra »Underklassen«, har 
Folkehåjskolen den Opgave at slaa Bro over Kløften ved 
at samle unge Mennesker fra begge Sider af den og samle 
dem om en Oplysning paa Modersmaalet, der har Ærinde 
til dem alle, fordi de alle er Mennesker, skabte i Guds 
Billede, og fordi de alle tilhører et Folk, som har Krav 
paa deres selvfornægtende Tjæneste. 

Da Grundtvig først i Trediverne fremsatte sine Tanker 
om Folkehéjskolen, da kaldte han den en »Skole for 
Livet«, og han havde da særlig Øjet fæstet paa den Trang, 
der var til borgerlig Oplysning, om der skulde komme 
Velsignelse for hans Folk af de den Gang oprettede raad- 
givende Provinsialstænder. Dersom han havde oplevet den 
farlige Udvikling af »det sociale Spårgsmaal«, vilde han 
sikkert have fremhævet, hvordan Fællesskab om en aand- 
fuld, hjærtelig og vidt favnende Oplysning paa Moders- 
maalet frembringer den bedste Lighed imellem Mennesker 
og mægtigt bidrager til at overvinde Ulæmperne ved den 
i det udvortes Samfund uundgaaelige Ulighed. 

Disse Antydninger maa være tilstrækkelige til at give 
Dem en Forestilling om, hvad jeg anser for det inderste 
i Folkehåjskolens Gjerning. Skal jeg fremhæve en Yder- 
side, da vil jeg mindre lægge Vægt derpaa, at den ind- 
øver adskillige Færdigheder og meddeler en Del Kund- 
skaber, som dens Lærlinger vil faa Brug for under deres 
senere Virksomhed, end paa det, at Folkehåjskolens Lær- 
linger ofte har vist sig som særlig viljestærke Mennesker, 
der baade har haft Øje for, hvad Tiden manede -dem til 
at tage fat paa, og har holdt ud under Kampen med de 
Vanskeligheder, som de gjærne kar at kæmpe med, som 
"skal bryde Vejen for andre. 

” Men der behøves et Besøg i Danmark og en Under- 
søgelse ikke blot af Folkehåjskolernes Indretning og Virke- 

maade, men ogsaa af deres tidligere Lærlingers Hjemliv 
og udvortes Arbejde, for at prøve Rigtigheden af og for 
at naa en, klar Opfattelse af, hvad jeg her har antydet. — 

Naar jeg nu skal gaa over til, hvad jeg vilde bemærke 
om de Landbrugsskoler, som findes i forskjellige Egne 
af Danmark, da maa jeg fremhæve, at de mest blomst- 
rende, de af vordende Landbrugere mest søgte, Skoler af 
denne Årt staar i nåje Forhold til Folkehåjskolerne. To 
af de ældste søger at forene Folkehåjskolen og Landbrugs- 
skolen under samme Tag; to af de yngre fastholder det 
datterlige Forhold til Folkeh&jskolen, paa samme Tid som 
de regner det for heldigst, at Landbrugsskolen staar selv- 
stændig som en udpræget Fagskole. Men alle fire er de, 
saa vidt jeg har forstaaet, enige om, at de Ynglinger, der 
har modtaget den vækkende Indflydelse, som en god Folke- 
højskole kan øve, og paa en saadan har lært at følge 
Undervisningen igjennem frie Foredrag, aldeles ubetinget 
er dem, der er bedst skikkede til at modtage Undervisning 
i Landbrugsfagene. 

Ogsaa den kongelige danske Landbohåjskole i Kjøben- 
havn har i tidligere Folkeh&jskole-Lærlinger haft nogle af 
sine dygtigste Studerende, hvad der kan ses, naar man 
vil undersøge de Mænds Fordannelse, der som Landbrugs- 
konsulenter eller som Assistenter ved landøkonomiske 
Forsøgsstationer har arbejdet for Udviklingen af et ratio- 
nelt- Agerbrug i Danmark. 

Men her er det nærmest de mindre Landbrugsskoler, 
som maa komme i Betragtning, da det er en saadan, om 
hvis Oprettelse jeg er bleven raadspurgt. (Og om de 
mindre Landbrugsskoler i Danmark mener jeg da»at kunne 
gjore gjældende, at de mest besøgte bruger en med Folke- 
håjskolernes beslægtet Undervisningsmaade, men tillige, at 
de kun derfor kan gjåre det med godt Udbytte, fordi de 
har en ved Folkehåjskolerne beredt Grund at bygge 

Disse Bemærkninger om Folkehåéjskoler og Landbrugs- 
skoler har jeg ment at burde forudskikke de Oplysninger, 
De har ønsket om Planer for saadanne Skoler. 


Den 4. Maj svarede Godsejeren mig blandt andet, at 
han vilde søge at vinde pædagogiske Kræfter i Østerrig, 
som kunde henlede hans Regjerings Opmærksomhed paa 
Betydningen af vore Skoler. Han beklagede, at man ikke 
for længe siden havde gjort nærmere Bekjendtskab med 
dem, og åt Stats-Indtægterne paa Grund af de store Ud-" 
gifter til Hærvæsenet vanskeligt kunde yde en saadan Ståtte 
til Sagens Fremme, som det var ønskeligt. Desto mere 
var det overladt til Privatmanden at gjåre. Det var frem- 
deles hans Agt at forsøge Indretningen af en Skole efter 
vore Folkehåjskolers Forbillede. Maaske vilde han derved 
bedst kunne vække Interesse for Sagen. 


Om hjemløse Bérns Opdragelse. 


Sporgsmaalet om hjemløse Børns Opdragelse er et af 
dem, som Dansk Skoleforening har søgt at vække Op- 
mærksomhed for. Dens anden Aarsberetning indeholdt 
nogle Sætninger derom, som blev forelagte til Forhandling 
af mig paa Foreningens tredie Aarsmøde i Kolding. Der 
førtes en meget livlig Forhandling om Sagen, hvis Udbytte 
blev — som det hedder i den nys udgivne tredie Aars- 
beretning: 

Ingen Uenighed om, at Plejehjemmet er det bedste; 
men der er for faa af den Slags Hjem. 

Enighed om, at der er stor Trang til Båérneljyem, da 
der endnu er mange Born paa Fattiggaardene og mange 
daarlige Hjem. 

Enighed om, at det var godt, om de hjemløse kunde 
fritages for at lægge Vejen gjennem Fattigvæsenet. 

Sognepræst Kaae i Kværndrup har nylig i fyenske 
Blade gjennem en længere Udvikling hævdet følgende Sæt- 
ninger: 

1) For almindelige Bérn er Anbringelse i gode Pleje- 
hjem det bedste. 

2) Naar der ikke haves et tilstrækkeligt Antal af 
gode Plejehjem, bår de øvrige Børn og især de ældre, an- 
bringes i Bårnehjem, der imidlertid helst maa holdes i 
det smaa som udvidede Plejehjem. 

3) Kun særlig vanskelige eller uregjerlige Bårn bør 
anbringes paa store Anstalter, hvis der ikke findes Bårne- 
hjem, der ogsaa kunne magte den Opgave at opdrage disse. 

Den anden Sætning passer godt nok sammen med, 
hvad jeg gjorde gjældende i Kolding, at smaa Børnehjem 
maatte foretrækkes for stårre, og vel ogsaa med den, at 
enlige Kvinder med Evner til at opdrage Bårn maa fore- 
trækkes som Ledere af Børnehjemmene. 

Naar Sognepræst Kaae fremsætter det Forslag, at der 
skal dannes »en Forening af Præster, Lærere og Læger 
med det Formaal at tilbyde især de mindre Kommuner 
at overtage Anbringelsen og Tilsynet med de til offentlig 
Forsørgelse hjemfaldne Born, saaledes at de anbringes i 
gode Plejehjem«, da kan jeg i det hele stemme med 
Tanken, men mener, at det væsentlig burde være en Kvinde- 
Forening. 

Dansk Skoleforening nedsatte i Kolding et Udvalg til 
Bornehjems-Sagens Fremme, og dens Bestyrelse har an- 
draget hos Regjering og Rigsdag, om der maatte foretages 
en Undersøgelse af de bestaaende Bornehjem, der kunde 
tjæne som Grundlag for en Overvejelse af, hvad der kunde 

gjores for yderligere at ståtte denne håjst vigtige Sag. 
Dette Andragende har haft Held med sig, idet Forstander 
L. Budde og Lærer Kar! Kristensen i Ordrup har faaet 
Underståttelse fra Kultusministeriet til at foretage en saa- 
dan Undersøgelse. L. Schrøder. 


Kritiken af det gamle Testamente. 


Prof. teol. Fr. Buhl har i Anledning af de Opfor- 
dringer, der i den senere Tid er bleven rettede til ham, 
dels i »Dansk Kirketidende«, dels i »H&jskolebladet«, dels 
endelig i »Danskeren«, begyndt en Artikel i Pintsedags- 
Nummeret af Dansk Kirketidende. Hans Tid tillader ham 
ikke at efterkomme de stillede Opfordringer om at udgive 
en Bog om det gamle Testamente i sin Helhed. Derimod 
arbejder han paa en Fortolkning af' Jesaja, ved hvilken 
han i Virkeligheden bedst tror at kunne give et Bidrag 
til Kjendskab til det gamle Testamentes Indhold. Han 
henleder desuden Opmærksomheden paa Kittels Geschichte 
der Hebråer, Gotha 1888. Dette Værk er vel ikke fuld- 
endt; men det udkomne 1. Halvbind fører dog Historien 
ned til Josvas Død og behandler alle Spårgsmaalene om 
de fem Mosebøger, saa at man allerede nu kan finde Op- 
lysning deri, om hvad der i Øjeblikket særlig er sat under 
Forhandling. L. Schrøder. 

Fra Bogmarkedet. 


Ved H. Nutzhorn. 


Det norske missionsselskab, dets oprindelse og hi- 
storiske udvikling, dets arbejdsmarker og dets arbejdere, 
af N. Landmark. Kristiania 1889—90. Hefte 1—6. 

Som »Dansk missionsselskab« har sin første oprind- 
else af en lille stedlig missionsforening, som præsten Rønne 
stiftede i Lyngby 1821, således er noget lignende tilfældet 
med det norske missionsselskab. Oprettelsen af sådanne 
gudelige foreninger — også bibelselskaber og traktat- 
selskaber — lå i tiden; bevægelsen var udgået fra Eng- 
land i århundredets begyndelse og forplantede sig over 
Tyskland til Danmark. Kort efter nåede den til Norge, 
hvor man i Stavanger 1826 stiftede det første lille missions- 
selskab; men i Norge kom der fart i sagen; thi kort efter 
opstod der rundt om i landet lignende missionsselskaber, 
og i 1840 var tallet henved 30. De var væsentlig båret 
frem af den Haugianske lægmandsbevægelse, og kun en- 
kelte steder var det statskirkens gejstlige, der tog sagen 
i sin hånd, således i Trondhjem og i Kristiania. Et for- 
søg, der gjordes i 1841 på at få alle de små missions- 
selskaber slåede sammen til ét stort, mislykkedes, fordi 
hovedstadens præster og de, som sluttede sig om disse, 
så lidt fornemt ned på missionsbevægelsen i provinserne, 
hvor væsentlig lægmænd gik i spidsen. 

Da trådte en ung theologisk kandidat med udmærk- 
else frem med et lille kvikt' missionsskrift. Det var 
Schreuders »Nogle ord til Norges kirke«; tillige meldte 
han sig som missionær. En akademisk dannet missionær 
tiltalte langt bedre de kristelig vakte i hovedstaden, og 
nu kom der gang i forhandlingen om sammenslutning. 
Siden 1846 har der kun bestået det ene norske missions- 

selskab, som omfatter hele landet og har en fast — måske 
vel fast — organisation. Det har sin egen missionsskole 
og desuden et skib til brug ved udsendelse af missionærer 
og til anden tjæneste for missionen. Omtr. 2300 kvinde- 
foreninger støtter sagen; den første stiftedes af præste- 
konen Gustava Kielland. 

1873 kom der dog et brud. Schreuder kunde ikke 
indordne sig under missionsselskabet og trådte ud; men 
en flok yngre dygtige mænd var uddannede til at fort- 
. sætte gerningen. Selv var han fra den tid støttet af en 
særskilt kommitté; han døde 65 år gammel; hans første 
hustru var faster til den danske missionær Løventhal. 

Schreuder har været hovedmanden for den norske 
mission blandt hedninger og har været banebryder på de 
to steder, hvor nu norske missionærer virker, nemlig 
blandt Zulu-Kafferne i Syd-Afrika og blandt beboerne af 
den store ø Madagaskar, øst for Afrika. Schreuder var 
en ejendommelig kraftig natur med åbenbart medfødte 
anlæg til en virksomhed blandt hedenske folk, og han 
har med flid, og” man kan næsten sige planmæssigt, ud- 
viklet disse anlæg fra sine tidlige år, netop med tanken 
om at blive hedningemissionær. Men blandt Zulu-Kafferne 
har politiske og andre forhold været i håj grad ugunstige 
for missionen. Langt bedre synes den at lykkes på Ma- 
dagaskar. 

Om alle disse forhold, både hjemme i Norge og ude 
i hedningelande, giver Landmarks ovennævnte bog god og 
udførlig besked. Noget af det bedste i bogen synes mig 
at være de to udførlige folkeskildringer af de hedenske 
Zulu-Kaffer og af beboerne på Madagaskar. Forfatteren 
har selv. opholdt sig begge steder (nu er han toldbetjent 
hjemme i Norge), og hans fortællinger om disse hedningers 
levevis, sæder, skikke, tænkemåde og lignende er så an- 
skuelig, som kun 6jenvidner kan give det. 

Det sjette hefte når til side 256, og bogen fortsættes, 
Billederne og kortene til bogen kommer først senere. Det 
havde været heldigere, om de havde fulgt med strax, 
navnlig kortene. 


Om Varemarkedet. 
Af Chr. Faber. 


Med Undtagelse af Frugter, der i den seneste Måned 
har været livlig stigende, har såvel Vare- som Produkt- 
markedet været meget roligt, og Omsætningen kun drejet 
sig om det daglige Behov. — Ka/ffe flov. Terminsmarkedet 
lavere — legitime Varer holdes uforandrede; men Noter- 
ingerne kan næsten kaldes nominelle, da såvel Køber som 
Sælger holder sig tilbage.  Udsigterne for den kommende 
Høst lyder gunstigere. Verdens-Beholdningerne af Kaffe 
er små, så meget lave Priser kan der foreløbig vist aldeles 
ej være Tale om. — Sukker uforandret. De synlige 
Verdensforråd er sunkne endel, men står endnu på ca. 
700 Millioner Pd. mere end forrige År. Amerika er flov 
og synes foreløbig at være rigelig forsynet. Udsigterne 
for den kommende Sukkerroehøst tegner glimrende, hvor- 
for Noteringerne pr. September er endel lavere. — Ris 
meget fast og højere. 

Frugter. Såvel Æbler, Blommer, Rosiner som og 
Korender og Mandler ere højere og synes Tendensen at 
være for endnu yderligere Stigning. 

Kryderier gennemgående rolig. Cassia noget fastere. 

Soda har i den seneste Tid været noget roligere; men 
Råstoffet er stigende, så Priserne vil sandsynligvis snarest 
atter avancere. 

Petroleum har i de seneste Dage været livlig og 
stigende. 


Kornmarkedet.  Høstefterretningerne fra New York 
lyder bedre end forventet, hvorfor Kornmarkedet såvel i 
Amerika som i Evropa er flovet af. Trods de bedre Efter- 
retninger fra New York antages Hvedehøsten i Amerika dog 
at blive ca. 40 Millioner Bushels mindre end 1889. Men 
fra andre Pladser, f. Ex. Australien, lyder Høstudsigterne 
glimrende og Hvedehøsten anslås her at andrage c. 16 Mill. 
Bushels mere end forrige År. Såvel fra England, Frankrig 
og Rusland er der meget gunstige Beretninger om Høst- 
udsigterne. I Odessa lagre i Øjeblikket c. 500,000 Qvarters 
Hvede mindre end forrige År. — Kornspekulationen synes 
i Øjeblikket, trods den forventede mindre Amerikahøst, 
ikke at have synderlig gode Udsigter. 

Foderstofmarkedet. Hvedeklid herhjemme meget flov, 
hvorimod Udlandets Noteringer holder sig faste. England 
har endogså i de seneste Dage forhøjet sine Fordringer 
2 å 3 sh.; men til disse opskruede Noteringer er der 
aldeles ej Købelyst. — Franske Rapskager højere. — 
Linkager noget fastere. — Nordamerikansk Majs er i 
Øjeblikket herhjemme lavere, end hvortil der kan indføres 
direkte Ladninger, så Indkøb- heraf er meget tilrådelig. 

Frømarkedet. Hundegræs stigende. Høstefterretning- 
erne fra Ny Zeeland er meget ugunstige såvel hvad Kvan- 
titet som Kvalitet angår. 

Smørmarkedet roligt. Priserne i England lavere, og 
nogen Bedring er næppe foreløbig at vente. 

Æg. Markedet flovt, Priserne 3 å 6 d. lavere. Picklings- 
forretningerne her i Landet har for iår nedlagt Største- 
Parten af det Kvantum Æg, som de har Anvendelse for. 

Vexelrenten i London 1 å 14, Berlin 24 og Kjøben- 
havn 34 pCt. 

Rettelse. I det sidste Nr. af »Danskeren« stod fejl- 
agtig »De danske Sukker fabriker«s Årsudbytte til 2 pCt., 
skulde have været »De danske Cikoriefabriker«. 


Arbejderne. De nuværende Strejker her i Landet synes 
ikke at vinde frem til Sejr. Forholdene taler imod dem. 
Iblandt andet er der for Sømænd såvel som for Kul- og 
Jærnværksbejdere i Tyskland mere Udsigt til lavere end 
til højere Lønninger. 

De tyske Børser har i den sidste Tid været forstemte 
i Anledning af Trontalen ved Rigsdagens Åbning i Berlin. 
Militærmagtens Forøgelse, Arbejderspørgsmålet, Helligdags- 
hvile, sanitære Foranstaltninger, Alderdomsforsørgelse osv. 
alt dette koster Penge. Kejseren lover ganske vist, at 
alle disse Ting skal blive gennemført uden Skade for den 
tyske Industri; men hvorledes er dette muligt?  Arbejd- 
ernes Fordringer stiger, og Kejseren kan næppe i Længden 
tilfredsstille dem — og hvad vil da ske? 

Socialdemokraterne troer ej på Arbejdervenligheden, 
sålænge man holder på Brødtolden. Tyskerne er ikke 
glade, de se i Øjeblikket gråt i gråt: »Stigende Militær- 
byrder, større Udgifter til Arbejderne, socialistisk Gæring, 
og endelig tilsidst Kamp mellem et Kejser- og et Kansler- 
parti.« : 

Frihandel og Beskyttelse. Nedenstående Tale af Glad- 
stone er værd at lægge Mærke til, den gengives her efter 
»Børtidende« : 

»Det var i Året 1841 —- det er altså nu nogen Tid 
siden —, at Sir Robert Peel optog mig i sit Ministerium 
og meget imod min Vilje betroede mig Handelsministeriet. 
Jeg havde den Gang tænkt meget lidt over Handelsforhold; 
men. Overtagelsen af Embedet gjorde det til min Pligt at 
studere dem, og Studiet gjorde hurtigt Ende paa den Sym- 

pati for Beskyttelsesteorierne, som jeg hidtil havde følt. 
Nu har jeg i snart 50 År været en trofast Soldat i Fri- 
handlernes store Armé, altid har jeg kæmpet med fuld 
Overbevisning om Sagens Retfærdighed og Godhed, men 
aldrig har jeg været fastere i min Overbevisning end nu. 

Frihandelens forskjellige Stadier. Jeg har oplevet 
en Kampperiode og en Sejersperiode; jeg oplever nu en 
Tid fuld af Farer for Frihandelen. Ikke at jeg nærer 
fjærneste Tvivl om Frihandelsprincipernes endelige Sejr; 
men vi kan ikke lukke Øjnene for den Kendsgerning, at 
Beskyttelseslysterne er i Vækst, og at Beskyttelsesteorierne 
vinder Tilhængere. 

Når jeg ser tilbage på den første Kamptid, mindes 
jeg alle de slette Argumenter, Beskyttelsesmændene den 
Gang benyttede. Da Lord Liverpool i Parlamentet for- 
svarede Korntolden — denne hæsligste af al Beskyttelses- 
told — sagde han de berygtede Ord: »Vi vil sikre engel- 
ske Landmænd Afsætningen på det engelske Marked. Dette 
er vor Opgave. Og når vi løser den, bliver Virkningen 
et sådant Opsving i engelsk Landbrug, at Storbritanien 
bliver Evropas Kornmagasin, og vor Kornudførsel en Kilde 
til national Rigdom.« 

»Når Beskyttelsesmændenes Ypperste våsede i den 
Grad, er det naturligt, at heller ikke Frihandelsmændene 
talte lutter Visdomsord. Spørgsmålet var jo den Gang 
forholdsvis nyt og ikke gennempløjet. På Lord Liverpools 
ovenanførte Ord blev der svaret: »Skal engelske Arbejdere 
betale deres Brød dyrt, må deres Løn være høj, og eng- 
elske Industridrivende kan da ikke konkurrere med Lande, 
hvor der ingen Korntold er, hvor Brødet er billigt og 
Lønnen lav. Derfor kan vi ikke have Korntold.«  Over- 
for dette ukloge Svar havde Beskyttelsesmændene naturlig- 
vis Repliken på rede Hånd. De svarede: »Ja, nu har vi 
jo hørt det. Korntolden skal bort, for at Arbejdslønnen 
kan trykkes ned; Frihandelsmændene har altså indrømmet, 

at Frihandel ikke er til fjærneste Gavn for Arbejderbefolk- 
ningen.« Cobden fralagde imidlertid sig og Frihandels- 
mændene den Tanke, at ville trykke Arbejdslønnen ned 
gennem Kornprisen. Han efterviste, hvor liden Sammen- 
hæng der findes mellem Kornprisernes Højde og Arbejds- 
lønnens, og Tiden har givet ham Ret: vi har i Øjeblikket 
billigere Kornpriser end nogensinde før — de billige Be- 
fordringsmidler er til Dels Skyld deri — og vi har en 
Arbejdsløn højere end nogensinde før. Uden Frihandel 
havde vi aldrig opnået dette. 

Militarisme og Frihandel. Frihandelen har i de 
sidste 25 År mistet Terræn. Militarismen ligger som en 
Mare over Evropa, udsuger som en Vampyr Folkenes 
Kræfter og er Skyld i Beskyttelsesprincipernes Fremgang. 
Men ikke eneste Årsag. I Amerika er de fri for Militar- 
ismen, og dog vægrer de sig ved at indføre Frihandel, og 
hvad der er endnu beklageligere, vore egne Kolonier fore- 
trækker Beskyttelse for Frihandel. Vi må imidlertid 
erindre, at England først efter tyve Års hårde Kampe be- 
sluttede sig til Frihandelsreformen, i de tyve År absor- 
berede Striden mellem Frihandelsmændene og Beskyttelses- 
mændene al anden offenlig Interesse, i de tyve År blev 
vor Overbevisning om Reformens Gavnlighed hærdet. Vi 
kan ikke undres over, at andre Stater, optagne af andre 
Interesser og mindre klartseende end vi, endnu ikke er 
fulgt efter. 

Beskyttelse af Personer. Det er med Beskyttelses- 
mændene ligesom Djævlene, med Alderen bliver de fræk- 
kere og dristigere. I tidligere Tider plejede jeg under 
Disput med Beskyttelsesmændene at spørge: »Hvorfor vil 
I kun beskytte Varer? Hvorfor belægger I ikke Indførsel 
af Udlændinge med Told?« Den Gang var Beskyttelses- 
mændene unge og dumme Djævle, hvem mit Spørgsmål 
satte i Forlegenhed; og altid forsikrede de, at om Told 
på Menneskeindførsel kunde der ikke være Tale. Nu op- 

træder Beskyttelsesmændene dristigere, og det er ikke alene 
Vareindførsel men også Menneskeindførsel, som fortoldes 
eller forbydes. 

Jeg har endnu ikke set, at man nogensteds har lagt 
Told på Indførsel af italienske Sangere og Sangerinder 
eller på udenlandske Skuespillerinder.  Undladelsen er 
iøvrigt inkonsekvent. Dog da det mest er rige Folk, som 
besøger Opera og udenlandske Skuespilleres Gjæstespil, og 
da det blev dem, som i forhøjede Adgangspriser måtte 
betale Tolden, kan man forklare Undladelsen. De velhav- 
ende og regerende Klasser har ikke ønsket hverken For- 
dyrelse eller Forhindring af deres Nydelser. Men overfor 
Kineserne har man taget Beskyttelsesforholdsregler. Jeg 
kender ikke nøje den amerikanske Lovgivning og ved ikke 
præcis, hvor mange de lovlige Hindringer er, som man 
dér har stillet op imod en kinesisk Indvandring; men jeg 
ved, at i vore egne australske Kolonier er Indførsel af 
Kinesere dels forbudt dels belagt med høj Told. Grunden 
hertil er ikke den, at vore Kolonister føler sig mere civili- 
serede end Kineserne og holder dem borte for at undgå 
Samkvem med en ringere Menneskerace. Kineserne er 
arbejdsomme Folk — langt arbejdsommere end vore Kolo- 
nister — og de er ædruelige Folk — langt ædrueligere 
end vore Kolonister — og man lukker dem ude fra vore 
Kolonier af Frygt for deres Dyder, ikke af Frygt for deres 
Laster. Fremgangsmåden er beklagelig men konsekvent. 
Beskyttelsestolden anvendes jo ikke imod slette Varer, som 
ingen gider købe, men imod gode Varer, som alle gærne 
vilde have; hvorfor skulde den da ikke anvendes imod 
Mennesker, der kunde gøre Nytte i det Samfund, hvortil 
de vil indvandre? 

Fremtiden. Der er tilstrækkelig Årsag til Bekymring 
for hver en Frihandelsmand, som følger med i Tidens Be- 
vægelser.. Amerika indfører ikke Frihandelssystemet, før 
den almindelige Valgret engang i Tiden forkaster Beskyt- 

telsesmændene — og det synes at kunne vare endnu mange 
År. Heller ikke i Frankrig mærker man til noget Om- 
sving henimod Frihandelen. 

Men dog er der forskellige gode Varsler. 

Det var i 1860, at Afslutningen af den fransk-engelske 
Handelstraktat lykkedes for Cobden, og skønt Traktaten 
nu forlængst er udløben, er dens Bestemmelser dog i alt 
væsenligt bleven opretholdte. Jeg anser dette for et godt 
Tegn og for et Bevis på den Tilfredshed med Frihandels- 
systemet, som opvækkes af et uhindret Handelssamkvem. 

Videre regner jeg det, der i de senere År er sket i 
England, for gode Tegn. 

Det er vel syv eller otte År siden, at vore Beskyttelses- 
mænd adopterede et nyt Navn og forsøgte at kunne skjule 
deres Beskyttelseslyster under Benævnelsen »fair trade«. 
De blev hurtigt gennemskuede og »the fair traders« har i 
England haft ligeså liden Fremgang som »the protectionists«. 

Da det ene Forsøg ikke forslog, forsøgte man med 
et andet, og Beskyttelsesmændene slog sig på »Bi-Metal- 
lismen«. De gav den ud for en yderst indviklet Sag, hvis 
Forståelse skulde kræve særligt Studium. I Virkeligheden 
betyder Bimetallismen ikke andet end: Tvangsforholds- 
regler, der skal fremskaffe høje Priser og gavne Producent- 
erne på deres Medmenneskers Bekostning. 

Men heller ikke Bi-Metallisterne har vundet Fodfæste 
i England. Vi tænker aldeles ikke på at give Sølv en 
Ret sideordnet med Guld som lovligt Betalingsmiddel her 
i Storbritanien. 

Protektionisterne er da her til Lands besejrede på 
alle de Punkter, hvor de har forsøgt at optage Kampen 
— og dette giver mig Håb for Fremtiden. 

Jeg kan uden Smiger for den engelske Nationalfølelse 
udtale, at vi Englændere er vante til at vandre forud på 
Civilisationens Vej, det parlamentariske System indførte 
vi efter lange og hårde Kampe, og Evropas andre Nationer 

har vandret i vort Fodspor. Frihandelen erobrede vi ved 
Århundredets Begyndelse; ved Århundredets Slutning har 
de andre Folkeslag nået et Stykke frem på vor Vej.« 


Odense, den 20. Maj 1890. 


Fortegnelse over C. A. Reitzels Forlags- og Kommis- 
sions-Skrifter, afsluttet den 4. Oktober 1889.  Hundredaars- 
dagen for Carl Andreas Reitzels Fødsel. 

Det er ikke en- Bog, man vil opfordre alle og anke er til 
at kjøbe, og endda er det en interessant Bog; det er interes- 
sant at se, hvilken Dygtighed den gamle Reitzel har udfoldet 
som Forlægger af danske Forfatteres Bøger, og som hans Sønner 
har fortsat. Fortegnelsen strækker sig ud over 218 store Sider, 
og ser vi efter Indholdet, ser vi vore store Digtere og bedste 
Forfattere findes dér, og er der en enkelt Undtagelse — Oehlen- 
schlåger udgav selv sine Bøger — saa studser man ikke saa 
meget over det, som over at baade den ene og den anden af 
alle de andre Spidser findes der fuldstændig. Dette er noget, 
som ikke alene vidner om stor Dygtighed, det vidner ogsaa 
om, at han maa have været et harmonisk udviklet og elsk- 
værdigt Menneske, ti Forfattere er et Folkefærd, der ikke er 
let at holde Samling paa. Har vi en Del af hans Bøger i vor 
Bogsamling, og vil vi se efter deres Udstyrelse, saa vil den 
ogsaa vidne om Reitzels Dygtighed. Kort: Denne Fortegnelse 
— ret besét — er et saa smukt og ærefuldt Minde, saa et 
prægtigt Marmor Gravmæle vil staa i Skygge ved Siden ad 
det, ja selv et Maleri paa Frederiksborg vil ikke veje det i 
Vejret. Poul Bjerge. 

Fra en Mandalay-rejse. 
Af Jens Kr. Knudsen. 


I. 

deg havde i lang tid tænkt på at gjøre en rejse til 
Mandalay, Øvre-Burmas hovedstad, og endelig besluttede 
jeg, at den skulde gå for sig i årets ottende uge. Min 
lærer i burmesisk, Moung On Mjajng, skulde følge med 
mig, dels for at være min tolk i fornødent fald, dels for 
med det samme vedblivende at undervise mig. Hoved- 
formålet med min rejse var at øge mit kjændskab til det 
burmesiske folk. Ti mand kjendes jo af hans dåd, som 
træet af dets frugter. 

Vi skulde med toget, der gik kl. 11 form., og mødte 
i god tid ved stationen for at sikre os en vogn med 
bænke i; for i nogle af 3. klasses vognene findes der kun 
gulvet at sidde på. Jærnbane-administrationen har vel 
tænkt som så: »Da de indfødte sidder på gulvet, når de 
er i deres hjem, så kan de også sidde på gulvet i jærn- 
banevognene.« Men de indfødte holder alligevel mest af 
at kjøre i bænkevognene, ti i de andre, så vel som i disse, 
er gulvet dygtig snavset, så de kan ikke sidde der uden 
at snavse klæderne til. Bænkene er vel også snavsede, 
men på dem sidder det mere fast, så det smitter ikke af 
så let. 3. klasses vognene har i det hele et meget fra- 
stødende udseende på grund af alt det snavs, der sidder 
på dem både foruden og forinden. De er nemlig i stadig 
brug, næsten altid propfulde af rejsende,. uden dog nogen- 
sinde at blive vaskede, i hvert fald går der sikkert år 
imellem det sker, om det overhovedet sker. De indfødte 
kjører jo i dem, enten de så er skidne eller rene, man 
kan jo ikke opgive sin rejse på grund af en smule snavs; 
nej, selv om det er en hel del, og 1.. og 2. kl. har man 
hverken råd eller vilje til at kjøre på. - Og da der ingen 

fare er for at de indfødte, som kjører på 3. kl., skal ind- 
give klage over svineriet eller skrive i aviserne derom, 
så får det lov at passere —: de indfødte har man jo lov 
at behandle, som man lyster, det er da de flestes mening, 
og hvorfor så koste på rengjøring af de vogne, de kjører 
i? De britiske soldater er så at sige de eneste evropæere, 
som kjører på 3. klasse her i Burma, de fleste andre 
skammer sig ved at komme der, endog de aller fleste mis- 
sionærer, og (skjønt de ikke siger det) soldaterne vel med, 
men for dem må jo regjeringen betale, og dens mening 
er naturligvis, at soldater er 3. klasses mennesker, selv 
om de er hvide. Dog indrømmes dem dobbelt så stor 
plads i vognene, som de indfødte; den mening fik jeg da 
ud af, hvad der står over dørene, næmlig: »32 passagerer 
eller 16 soldater«. Jeg sad for resten en stund og speku- 
lerede på dette: »32 rejsende eller 16 soldater«, for det 
forekom mig, at der var noget selvmodsigende i det, som 
om kun de indfødte kunde kaldes rejsende, når de var 
med toget, mens soldaterne ikke kan kaldes så, selv når 
de rejser. Men den hburmesiske del af skriften over 
dørene var ikke mindre dunkel, og underligt, ja utroligt 
" må det vel synes, at den har fået lov at passere. Der 
skulde stået: »32 mennesker«, men i steden for det bur- 
mesiske ord for menneske, var der skrevet et ord, som 
betyder »ankomme«, altså står der »32 ankomme«, og 
sadan står der i alle vognene, for jeg gjorde mig den ulej- 
lighed at kige efter i de andre. Med dette kjører de så 
frem og tilbage de 386 mil mellem Mandalay og Rangoon, 
og burmeserne tænker vel, når de læser det: »Englænd- 
erne kan være meget dygtige til sine ting, men vort sprog 
har de ikke stor forstand på.« Jeg gjætter, hvorledes det 
er gået til med fejltagelsen: de to ord »ankomme« og 
»menneske« udtales ens på burmesisk, men skrives for- 
skjælligt, sagtens fordi de oprindelig har lydt forskjælligt. 
— Vognene er ikke inddelt i kupeer, men er ud i ét med 

en dør ved hver ende, som næsten altid står åben, så 
man frit kan færdes ud og ind. 

Moung On Mjajng og: jeg kom ganske rigtig i tide til at 
finde en tom bænkevogn, men snart efter at vi havde taget 
plads, fyldtes den af et selskab fra Meiktila i Øvre-Burma, 
som havde været i Rangoon for at holde andagt og knæle 
ved den store, forgyldte og meget berømte pagoda, som 
findes der. Først kom en gammel pongji (buddist-munk) 
i sin gule klædning, med raget hoved og glat ansigt, fulgt 
af et par drenge, som bar hans tæpper, tobaksdåse og 
madkurv, og dernæst den øvrige del af selskabet, mænd 
og kvinder, alle noget oppe i årene. Pongjien satte sig 
lige over for mig, efter at drengene først havde bredt et 
tæppe ud på bænken, hvor han skulde sidde. Snart efter 
spurgte han min lærer, hvem jeg var, og hvor vi agtede 
os hen, hvad denne så gav ham besked om. Til gjen- 
gjæld gav jeg mig til at spørge ham ud og fik at vide, 
at han og hans følge havde sovet i Toungoo sidste nat 
på deres hjemrejse. De havde aldrig været i Rangoon 
før, da det er en lang vej fra Meiktila der ned, men nu 
siden jærnbanen er åbnet, er det jo let at komme over 
den; derfor har han og hans følge kunnet have den glæde 
at skue og knæle for den hellige Sjwe Dagén pagoda og 
derved indlægge sig stor fortjæneste, hvis løn de kan op- 
tage i deres næste tilværelse, som de håber blir i engle- 
hjem med dets mange herligheder. På mit spørgsmål 
fortalte han endvidere, at han var 72 år gammel, havde ; 
været munk i 52 år, og kunde endnu læse uden briller. 

Klokken var jo over 11, så det var på tide for munken 
at tage sig noget mad, ti efter kl. 12 er det ikke tilladt 
en munk at spise eller drikke andet end vand. Drengene 
stillede maden fræm for ham: den bestod af ris og fem 
slags karri eller tilmad hver for sig på en skål. Risen 
så vel som tilmaden blev ført til munden ved hjælp af 


fingrene, efter at han først havde vasket disse. Snart 

var han færdig, det var kun lidt, han tog til sig, og der- 
næst fik drengene lov at mætte sig på, hvad han havde 
lævnet. Derpå får munken sin skråtobaksdåse fræm, hvis 
indhold består af betelblade, kalkdej, areca-nødder og en 
smule dårlig tobak. På et betelblad smøres lidt kalk, 
oven på lægges en stump af nødden og lidt tobak, bladet 
sammenrulles om det hele og stikkes i munden for at 
tygges. Det hele, både tilberedelsen og tygningen sker 
med største ro og lidenskabsløshed, og hele tiden ser han 
så uhyre tankefuld ud, mens han af og til sender en lad- 
ning spyt, eller hvad det skal kaldes, ud ad vinduet. De 
øvrige af selskabet ler, snakker og ryger på deres store 
hjemmelavede sigarer, hvis hovedbestanddel ikke er tobak, 
men andre slags blade og især et slags halvråddent træ, 
smuldret som tønder. En pongji tør ikke ryge, fordi der 
let kunde falde en gnist fra sigaren og brænde hul på 
hans gule dragt, hvad der vilde betragtes som en stor 
synd, måske stor nok til at sende ham til helvede eller 
skjærsilden i tusind år. Det er et muntert selskab — 
burmesernes mundvige synes i det hele taget at pege op 
ad — stadig noget at snakke og le ad, om ikke ad andet, 
så når toget standser ved en station og der strax kommer 
en indier farende forbi vinduerne og på dårlig burmesisk 
råber: »Te! te! eller kager, kager! sigarer, sigarer! lemo- 
nade, lemonade! sukkerrør, sukkerrør! eller spurve, 
spurvel« Og ganske vist råbes disse ting ud på en måde, 
så. selv den mest alyorlige ikke godt kan lade være at 
trække. op ad på mundvigerne ved at høre på det. En 
eller anden kjøber sig en kop te eller noget af det øvrige, 
som falbydes. I forbigående sagt er det dog ikke blot 
indiere, som render og sælger disse ting, men også bur- 
mesere, både mænd og kvinder, og disse foretrækker deres 
landsmænd at handle med fræm for hinduerne, der er 
ilde sete af burmeserne,. meget på grund af deres forhadte 
kastevæsen, som ikke findes blandt burmeserne. Spurvene 

sælges dog kun af indiere og kjøbes kun af burmeserne. 
Og hvorfor kjøber vel disse dem? Jo, for at slippe dem 
løs! De stakkels spurve er jo fangne, og som buddister 
betragter burmeserne det som en god gjærning, der sikkert 
vil blive dem lønnet en gang i fræmtiden, om ikke i denne 
tilværelse, så i den næste, at frikjøbe dem og give dem 
deres frihed, så de kan leve. I følge Godama Budda's 
lære vandrer menneskesjæle tit over i en eller anden dyre- 
skikkelse, når mennesket dør, og derfor skal man be- 
handle dyrene godt; ti ved at mishandle dem eller berøve 
dem livet, udsætter man sig selv for en lignende mishand- 
ling eller for gjengjældelse på en eller anden måde. Dyret 
blir måske i sin næste tilværelse her på jorden født som 
menneske, medens man selv derimod blir født som dyr 
og måske kommer til at tjæne netop den, som man har 
handlet ilde med i sin forrige tilværelse. Og hvem ved, om 
ikke netop den spurv, man kjøber og slipper løs, engang 
i fræmtiden skal vorde en Budda: lønnen for at have 
givet den fri vilde i så fald blive meget stor, —- eller 
hvem ved, om denne spurv ikke er ens egen afdøde fader 
eller moder, der nu lever under denne skikkelse! — En 
spurv koster kun en pice = gy% rupi, så det er ingen dyr 
fortjæneste, man indlægger sig, men alligevel kan den godt 
være stor og som sagt blive af stor betydning for en selv. 

Hen ad kl. 1 begynder det at blive dygtig hedt, især 
mærker man heden, når toget standser ved en station. 
Pongjien lader derfor den gule klædning glide ned af over- 
kroppen, så denne er helt bar. Han er meget mager, de 
fleste pongjier er magre, så beskyldning for at mæske sig 
er de ikke meget udsatte for. Også de andre mænd i 
vognen blotter overkroppen, ja næsten hele legemet; for 
de vævler skjørtet op omkring lænderne, så tatoveringen 
på deres lår ses tydelig og tager sig ud som stramt sid- 
dende knæbukser. Kvinderne derimod beholder kjønt klæd- 
erne på. — En ejendommelighed for mændene er deres 

glatte ansigter og lange hår. Det er sjældent at se nogen 
af dem med skjæg, kun en smule overskjæg, som de 
måske har taget op efter englænderne, resten rykkes ubarm- 
hjærtigt ud, såsnart det viser sig. Håret lader de der- 
imod vokse langt ligesom kvinderne, og ikke sjældent kan 
man se dem fare afsted paa deres små heste, håret svæv- 
ende løst, hvad der giver dem et noget vildt, skjønt dristigt 
udseende. 

Fra Toungoo til Pyinmana er egnen for det meste 
skovrig, dejlige store teaktræer farer vi forbi, og trods 
heden og tørken står de grønne endnu, ligesom de andre 
træarter — det gjør øjet godt at se på dem. Et stykke 
nord for Pyinmana, indtil man nærmer sig Mandalay, er 
egnen derimod temmelig bar for skov, kun småkrat hist 
og her, og store rismarker ser man ikke mange af. Det 
er det højland, som skiller mellem Sittang og Irrawaddi- 
floderne med deres bistrømme. Alligevel synes egnen at 
være nogenlunde befolket, skjønt ikke så tæt som på de 
store flodsletter. Lægger man mærke til de mange, som 
står af og på toget ved hver station, så gjør de vel ind- 
tryk af mere slid og mindre velstand end folk i Toungoo- 
egnen, men ikke af fattigdom i særlig forstand, og de 
kjører næppe mindre end andre. Det er i det hele taget 
forbavsende, så meget burmeserne nytter jærnbanen. Hvad 
de egentlig rejser så meget efter, kan synes én en gåde, 
men rejse gjør de, og banen tjæner godt. Tit kommer 
de slæbende med store læs, der tager mere plads end 
selve den rejsende, dog synes ingen at gjøre indvendinger: 
læssene kjører frit i de fleste tilfælde. 

Pongjien tog sig en lille lur, efter at han var færdig 
med at tygge sin skrå. Da han vågnede, sad jeg og læste 
i »Fortælling om Jesus« på burmesisk, en bog, som er 
stykket sammen af de fire evangelier ved en fru Ingals. 
Han var sagtens nysgjærrig efter at se, hvad jeg granskede, 
og bad om at låne bogen, og siden sad han og læste i 

den over en time. Jeg havde ventet, at han var bleven 
færdig længe før, men indholdet lod til at interessere ham. 
På mit spørgsmål, hvad han syntes om bogen, svarede 
han dog undvigende; han var nok ikke for at sige sin 
mening rent ud. Derpå gav han sig til at fræmmumle 
sine recitationer: det var Godama Buddas dyder han op- 
ramsede for sig selv, hvad jeg fik at vide, da han var 
færdig. Man kan ikke godt undgå at mindes om papist- 
erne ved dette, så meget des mere som også buddisterne 
har »rosenkranse«, som de holder i hænderne og flytter 
en finger forbi en perle for hver sætning. På en »rosen- 
krans« må der ikke være færre end 108 »perler< — et 
slags sorte, små nødder. Et sted på kransen var der et 
mærke; hver gang han nåede dertil, gjorde han et lille 
ophold. Det tog kun kort tid for ham at nå omkring, vel 
højst 3 minutter: øvelse gjør mesteren. 

Klokken 7 skulde vi nå Yemethin, hvor vi standsede 
den nat; for om natten går der endnu intet tog nord for 
Toungoo, da man er bange for, at skarnsfolk skal gjøre 
overfald på toget eller bryde sporet op; ti af og til viser 
der sig store røverbander i Øvre-Burma endnu, skjønt 
politiet er på stadig jagt efter dem. Ved den sidste station 
før Yemethin holdt toget noget længe. Det var allerede 
mørkt og en forunderlig stilhed hvilede over egnen. Der 
var ingen rejsende, som skulde med, i hvert fald så og 
hørte jeg ingen, og de, der vår med, syntes alle at nyde 
aftenens stilhed og fred. Men pludselig afbrødes stilheden 
ved et forfærdeligt, langt skrig. Næppe tavnede det, før 
det atter lød og denne gang uden at ophøre så snart. 
Det kom fra den anden side af stationen, og undertiden 
syntes det at lyde dobbelt. Mærkeligt nok lod alle mine 
medrejsende som ingen ting, og da jeg henvendte mig til 
min sidemand om oplysning med hensyn til skriget, svarede 
han lidt forbavset: »Ih det er jo en — oksevogn!« Ja 
vel var det en oksevogn med træaksel og nav og uden 

spor af fedtelse; men skriget var kommen så pludselig og 
havde ødelagt den dejlige stilhed, så der vel var grund 
til at spørge: »Men hvad er dog det for en råhed?« — 
Ude på heden i Jylland har jeg hørt vogne på vej til 
kjøbstad -eller marked stadig råbende som de skred frem: 
»Smør mig dog! smør mig dog!« Og jeg har hørt dem 
komme fra bys om aftenen silde, når kusken havde fået 
en lille tår, stadig råbende, men i raskere takt: »Enhver 
hytter sig, enhver hytter sig!« Men det var altsammen 
intet imod den lyd, som burmesernes vogne fræmbringer, 
den er ganske anderledes at høre på, den er som et støn- 
nende, langtrukkent: »Åh!« så langtrukkent, at først når 
vognen standser, hører klagen op. Undertiden er lyden 
mere skrigende fin, undertiden grovere, og man kan nok 
høre på den, om studene er i luntetrav eller drøvtygge- 
gang, men »å—h« er det hele tiden, så vidt jeg kan høre. 
Burmeserne elsker den lyd, og for dem mangler der 
noget væsentligt ved-kjøreturen, når lyden ikke følger med, 
og uden tvivl har det derfor voldt dem ærgrelse, ja måske 
sorg, når det i en by som Toungoo ved lov er påbudt 
dem at holde deres vogne ordentlig smurte. Det er selv- 
sagt de evropæiske indvånere med - deres mange nerver, 
som har fået det sat igjennem. 

Min lærers svigerfader er sagfører i Yemethin, og hos 
ham. skulde vi bo om natten. Han havde endnu ikke 
fået sin familje der op til sig, da han ikke har været der 
længe, men boede sammen med sin broder, der er tømmer- 
handler. Svigersønnen og hans lærling blev naturligvis 
venlig modtaget. Men da han hverken havde bord eller 
stole, den gamle, og langt mindre en »evropæisk« middags- 
mad at opvarte mig med, så mente han, at jeg hellere 
måtte gå hen til stationen og spise (i Yemethin station er 
der næmlig beværtning). Jeg fik så svigersønnen til at 
forklare og forsikre ham, at jeg godt kunde spise på hur- 
mesisk — og da han hørte det, var han tilfreds. Vi sad 

derpå og snakkede til sent på aftenen.  Svigerfaderen 
holdt af at fortælle om sine ungdomsbedrifter. I den 
næstsidste burmesiske konges tid havde han været i Man- 
dalay at slæbe tømmer med sine elefanter til nogle af de 
mange bygninger, den konge lod opføre, men så blev 
hans elefanter syge og døde, og dermed forlod han 
Mandalay. 

Næste morgen kl. 64 fortsatte vi rejsen til Mandalay. 
Vi var ikke så heldige at komme sammen med burmesere 
i vognen, men derimod mest med indiske politibetjænte, 
der mundhuggedes, så det stod efter, og det for ramme 
alvor. Jeg kunde ikke lade være at sammenligne dem 
med vort selskab fra gårsdagen. Der sidder en farlig 
mund på de fleste indiere, i hvert fald på dem, der kom- 
mer til Burma; de synes at finde en særlig fornøjelse i 
at skjændes og udelader som regel alle kommaer og punk- 
tumer — måske findes der ingen i deres sprog — ordene 
rinder fort ud i et som en brusende strøm, der ikke kan 
standse, før den er udtømt. 

Ved Meiktila Road station er der alle tegn på, at en 
by er i opkomst. Regjeringen har ladet bygge en markeds- 
plads, og de mange små hytter der omkring tillige med 
de mange travle mennesker, mest indiere — og okse- 
vognene, som holder ved vejen, der fører ud til Meiktila 
by, som ligger 13 eng. mil vest derfor ved en dejlig stor 
indsø — og 'shanerne og karénerne, som man ser komme 
øst fra, bærende på deres kurve ved en stang over skuld- 
rene, ad den landevej, som regjeringen, har anlagt, og 
som skal føres igjennem helt ind i shan-staterne — det 
hele frembyder et livligt skue og spår om fræmtiden. Det 
har været og er på tale at bygge en jærnvej fra Myingyan 
ved Irrawaddifloden til et sted inde i shan-staterne, og der 
er vel god grund til at vente, at det blir til virkelighed 
inden mange år. Banen vil da komme til at krydse her 
ved Meiktila,. — En af de indiere, som er med os i toget, 

står af her, han ser ud som en småhøker, måske skal 
han her prøve sin lykke. Han har kone og børn med, 
hvad der styrker formodningen, at han er tilvandrer. Konen 
er burmeser. De burmesiske kvinder synes ikke at vrage 
nogen af de nationer, som kommer her til landet. Man 
ser dem gift med hinduer, kinesere, evropæere og halv- 
evropæere, og den væsentligste grund siges at være dén, 
at de burmesiske mænd er meget uvirksomme af dem, for 


ikke at sige dovne, mens kvinderne derfor er nødte til at, 


gjøre det meste arbejde, hvorimod de har bedre kår i så 
henseende, når de er gift med mænd, som hører til de 
mere virksomme folkefærd. j 


I. 
Kl. 4 efterm. nåede vi Mandalay — vi havde ikke 
kjørt med iltog —, en svoger til min lærer traf til at 
være ved stationen — han var der oppe at søge sig en 


plads; en broder til ham arbejdede der som skriver, hos 


ham, boede han, og samme mand skulde vi bo hos, og 


snart var vi på vej hen i byen til vort ny kvarter. - Det 
var et lille, usselt bambushus, klemt inde mellem en hel 
del andre af samme slags. Folkene tilbød mig deres sove- 
kammer og vilde så selv flytte ud på verandaen, men på 
den betingelse vilde jeg ikke gå ind på at blive der, og 
fik derfor lov til at nytte verandaen, hvor dér stod noget, 
som lignede en sæng. 

Jeg foreslog en spaseretur i byen, og min lærer og 
hans svoger fulgte med mig. Det var lige ved solnedgang, 
så heden var overstået for den dag, men støvet ikke, for 
det lod til at støve værst ved aftenstid. Gaderne er nemlig 
brolagte med slåede sten og grus, som landevejene der 
hjemme, men færdselen havde forvandlet overfladen til 
mel. Der var ikke så lidt færdsel på gaderne, og efter 
hver vogn eller rytter stod der en vældig støvsky, så man 

dårlig kunde se husene ved siden af gaden. Ingensteds 
har jeg set en sådan støvtåge som i Mandalay; støv var 
der alle vegne, og støvet blev man både uden på og inden 
i. — Nogle af husene, som det lykkedes at skimte gjen- 
nem støvskyerne, var store grundmurede bygninger, andre 
var anselige træhuse, men de fleste var nok bambushytter. 
Nogle var butikker: i de store murstenshuse lod der til 
særlig at bo hindu-kjøbmænd, i de små bambushuse var 
det burmesiske høkere og høkersker.  Burmeserne driver 
meget på handel, men næsten altid i det små, derfor har 
også en forfatter kaldt dem en »høkerrace«. Børnene, 
men især pigerne, leger høker på gaden, og mange af dem 
er ikke ret gamle, inden de får dem en lille plads i ba- 
zaren, hvor de så sidder og sælger sigarer, svenske tænd- 
stikker, slikkerier og andet. Og efterhånds som tøsen 
voxer til og får mere øvelse, blir hendes lille butik eller 
oplag som regel større. Dette gjælder især dem, der bor 
i byerne, men også i torperne vænnes de til høkeriet og 
driver det i en ung alder. De ældre kvinder og mødrene 
går ofte til byen med ris og kartofler og andre produkter 
for at høkre det væk i bazaren eller omkring i byen, og 
pigebørnene får da lov at følge med og øve sig i at bære 
på hovedet. Først må de bære en tom kurv på hovedet 
for at vænne dem til at gå varsomt, holde ligevægt og 
ikke lade kurven falde, men efterhånds blir der lagt mere 
og mere i kurven, hvorved ansvaret med det samme øges. 
Det er ganske forbavsende, sådanne læs som de med tiden 
kan "vænne sig til at bære på hovedet, og- kurven er tit 
topfuld af ris, så man skulde synes, den vilde drysse ned 
omkring dem, men ikke et gryn spildes. — Det er sagtens 
denne -øvelse, der har givet de fleste kvinder deres ejen- 
dommelige gang: de holder ikke blot hovedet op og ryg- 
gen ret, men svinger med armene og fører benene på en 
sådan frejdig måde, der synes at sige: »Her kommer jeg«. 

Vi blev snart kjede af at gå omkring i alt det støv 
— jeg var nær ved at kvæles af det — og så vendte vi 
tilbage til vort herbærge, hvor et dampende fad ris snart 
stod på bordet — for de havde et bord, om end det var 
noget skrøbeligt, og et treben at sidde på. Karrien var 
tarvelig, men det værste for mig var dens ejendommelige 
burmesiske smag, som vist sjælden nogen evropæer kan 
fordrage, og rødpeber var der ikke sparet på. Nå, jeg 
skal ikke fortale maden, jeg stillede min sult på den, og 
betragtet fra et burmesisk standpunkt var den helt god — 
jeg havde jo bedt dem om ikke at lave særlig mad til 
mig — og de andre af selskabet smagte den sikkert 
helt godt. 

Om aftenen fik vi besøg af en nabo (burmeser), som 
var nysgjerrig efter at vide, hvad jeg var for en. Han 
kaldtes »sajah« (d. e. lærer), og jeg fik at vide, at han 
var i papisternes tjæneste, fik 20 rupier om måneden for 
at prædike for sine landsmænd. Han var en ældre mand, 
vist tæt ved de halvtreds, meget mørk af hudfarve, havde 
lidt skjæg under hagen og snakkede meget. »Han har 
før været i tjæneste hos S. P. G. selskabet (d. e. Society 
for the propagation of the Gospel), fortalte min lærers 
svogers broder mig på engelsk; men da han tog sig en 
ny hustru, foruden den han havde i forvejen, og ikke 
vilde afstå derfra, så kunde selskabet ikke have mere 
med ham at gjøre. Da søgte han ansættelse hos »de 
romersk katholske«, og fik den, trods det, at han havde 
to koner, —.o0g nu gjør han kur til en tredje.  Fortæl- 
leren var selv hedning eller buddist, og jeg forsømte ikke 
at sige ham, at det betragtes som en skam og skjændsel | 
hos os, såvel som hos burmeserne, at have mere end en 
kone, og” det tåles ikke blandt de kristne, — han måtte 
ikke tro, at alle var kristne, som bar kristennavnet, så 
lidt som alle, der bekjender sig til Budda's lære, er virke- 
lig buddister. — Den burmesiske lov forbyder ikke fler- 

koneri, og kejseren såvel som enkelte rigmænd havde flere 
koner, ligesom kong Pobia, men det betragtes langt fra 
som prisværdigt af burmeserne i almindelighed. Man kan 
forstå, hvorledes papistiske missionærer kan få. øget tallet 
på deres »omvendte«, når man hører sligt, men at de vil 
have det øget på den måde, det er derimod næsten ufor- 
ståeligt. 

Næste morgen tidlig gik vi hen for at se, hvad der 
oprindelig hed Mandalay by. Den er grundlagt 1860 af 
kong Mindén, som regjerede over Øvre-Burma fra 1853 
til 1878, og som synes at have været en rigtig bygge- 
konge. Albert Fytche, der var chiefkommissioner i Nedre- 
Burma fra 1867 til 71 har givet følgende beskrivelse af 
byen, efter at han i 1867 havde besøgt kong Mindån og 
hans hovedstad: 

»Byen er anlagt i en firkant, hvis sider er, lidt over 
en eng. mil hver. Den er omgivet af en teglstensmur, 26 
fod høj og 3 fod tyk og forsynet med skydehuller for- 
oven. Inden for muren og op til den er der en jordvold, 
26 fod bred, men fire fod lavere end selve muren, så der 
kan åbnes ild ud gjennem hakkerne, som findes i denne. 
Flankeforsvar er der sørget for ved tårne eller skråpiller, 
som står ud fra muren for hver 200 fod omtrent. Ved 
hjørnerne støder to af disse sammen og danner et stort 
bolværk. 

Muren er gjennemskåret ved tolv porte, tre på hver 
side og beskyttet foruden af meget tykke, murede tvær- 
stykker. Oven over portene er der pavilloner eller tårne 
omtrent som taget og spiret på kongens slot. 60 fod fra 
muren er der gravet en meget dyb fæstningsgrav, 100 fod 
bred, og som altid holdes fuld af vand. Den er krydset 
af 5 broer, to mod vest- eller flodsiden og en på -hver af 
de andre tre sider. Der er ikke sørget for noget værn 
for disse broer, undtagen hvad der kan ydes fra muren, 
men da de er byggede. af træ, vilde de let kunne fjærnes 

eller ødelægges ved en fjendes nærmelse. Uden om graven 
findes ingen glacis eller andre fremskudte værker. Både 
uden for byen og i forstæderne løber gaderne parallelt med 
murene og deler byggepladserne i firkantede lodder. An- 
tallet af husene inden- og uden-murs siges at være med 
et rundt tal 12000, og befolkningen anslås til 65000. 

Kongens slot er midt i byen. Det er omgjærdet først 
af en palissade af teakbjælker, tyve fod høj, derpå, med 
et mellemrum af 100 fod, af en teglstens mur, og, med 
nok et mellemrum af 100 fod, af nok en teglstens mur. 
Der er tre porte i pæleværket: en, den offentlige indgang, 
mod øst, og de andre to på siderne mod nord og syd. 
Lige inden for den inderste mur findes Hlutdåhen eller 
højesterådssalen. I-den inderste omhegning står slottet 
med forsiden mod øst. Det indeholder den store avdiens- 
sal, omtr. 260 fod lang, bygget af teaktræ med dejlige 
udskjæringer, forgyldt og opført på en muret forhøjning 
af teglsten, omtr. 10 fod høj. Forsiden består af en dejlig 
søjlegang, hvis midterste del løber ud mod bagsiden og 
danner et skib med to sidegange. Ved dette skibs yderste 
ende findes et rum som en korplads (det siges at være 
byens midtpunkt), hvor tronen står, over hvilken rejser 
sig et herligt sjwe-pija-that eller forgyldt spir, der hæver 
sig i lette, smagfuldt aftagende stilladser (stages], synligt 
fra alle dele af byen og det omliggende land. 

Bag ved denne sal findes Bya-deik eller privatråds- 
kammeret og andre kontorer, og vest for dem findes de 
private boliger og lystanlægene, hvilke sidste kongen er 
meget stolt af.. De er godt beplantede med blomstrende 
buske og frugttræer, og lagt ud i snoede gange, hist og 
her med kunstige damme, kanaler, høje og eftergjorte 
klipper. ; 

Slotsomhegningen indeslutter desuden skatkammeret, 
arsenalet, krudtmagasin og mønt. Tæt ved den østre port 
er der et klokketårn, hvor vandklokken findes, hvilken 

meddeler tiden til slottet og byen. Denne klokke består 
af en stor vandkrukke fyldt med vand, hvorpå der flyder 
en messingkop med et lille hul i bunden. Når den synker, 
er det et timemærke. Dag og nat er delt i fire dele hver, 
og timeantallet er fire og treds. Ved enden af hver fjærde- 
del dag eller nat slås der skiftevis på en stor gongong 
og en ditto tromme, som er anbragt på tårnets tinde for 
at tilkjendegive fjærdedelene og timeantallet.« 

Så vidt Fytche. Byen ser knap således ud nu. Stads- 
graven og muren og volden findes vel endnu, men inden 
for i de mange slotte og i de mange andre huse, som er 
byggede, siden englænderne kom til at regjere over Øvre- 
Burma, bor der nu kun soldater og officerer, som ligger 
i garnison der. Hele den burmesiske befolkning har måttet 
flytte ud uden for fæstningen, og Mandalay by findes nu 
i virkeligheden uden for muren, mellem denne og Irra- 
waddifloden; og befolkningen er mange gange større. Pæle- 
værket omkring slottet findes ikke mere så lidt som de 
andre to mure, kun rester af dem. Men kongens slot med 
tronen og alle de andre slotte for dronningerne og med- 
hustruerne og prinserne og ministre og andre, står endnu, 
de fleste af dem. Guld er der ødslet af i umådelig mængde, 
hver en stolpe og pille og fjæl har været forgyldt, men 
forgyldningen falder jo af med tiden. Smukt udskåret 
arbejde findes der af alle vegne: de mest underlige drage- 
figurer, nogen kan tænke sig. På sine steder er stolperne 
indlagte med et slags mosaikbilleder af spejlglas. Andre 
steder findes der grønne glastræmmer i rækværket: de har 
form som drejede træmmer. De er indførte fra Kina. Ved 
opgangen til slottet findes to vældige kanoner fra Mindéns 
tid, de har rimeligvis aldrig været til andet end stads, 
men sagtens kostet i tusindvis. Klokketårnet står der også, 
men klokken er væk. 

Længere mod øst findes Thibaws skole, vel omtrent 
det eneste denne, den sidste burmesiske konge, har bygget, 

medens alt det øvrige er bygget af Mindon. Den har lidt 
lighed med en kirke, og de engelske soldater holder da også 
nu deres gudstjæneste i den. Også den har været forgyldt 
alle vegne, hvor ikke mosaik-billeder har været indlagt, 
men disse findes der af i særlig mængde her. De tager 
sig jo ud i solskinnet: glitrer og glimter som det pureste, 
reneste sølv. Thibaws,skole minder i det hele meget mere 
om et dukkeskab end om en skole, men Thibaw var jo 
også som en dukkekonge sammenlignet med hans fader 
Mindon. »Alt er timeligt og forgængeligt« udbrød min 
lærers svoger med et suk, da vi forlod paladset. Det er 
nok et, mundheld, som. burmeserne har taget op efter deres 
store lærer, Godama. Her passede det jo. — Mindén 
måtte vel vende sig i sin askeurne, om han så, hvad der 
er sket siden hans tid. 

Men et stykke øst for byen. findes de mest mærke- 
lige bygninger. Vi tog der ud en eftermiddag og standsede 
først ved de såkaldte 450 tårne. De er omgivne på alle 
fire sider af en mur. Midt i denne gårdsplads står en ikke 
meget stor, forgyldt pagoda, jeg antager, den er hen véd 
100 fod høj, og uden omkring denne de 450 tårne, der 
alle har samme form og højde. Højden er vel omtr. 20 
fod. Inde i hvert tårn står der en flad sten, vel fire. fod 
høj, 23 fod bred og 5 tommer tyk. . Begge sider af stenene 
er dækket med en indskrift på palisproget, men bogstav- 
erne 'er burmesiske og indhuggede meget sirligt, som de 
kunde være prentede og ikke stort større end almindelig 
skrift. " Disse 450 sten er hver for sig et blad af den 
buddistiske hellige skrift. Hvilket uhyre arbejde er der 
ikke lagt blot på et eneste af disse blade! 

Ad en trappe kan man komme et stykke op på på- 
godaen, hvor der findes en bred gang rundt om den og 
hvorfra man har en dejlig udsigt over den nærmeste egn 
og over tårnene. Lidt syd derfor ser man.»den mageløse 
- skole«, som burmeserne med rette kalder den. Der hen 

går vi næst. Selve bygningen hviler på 12 fod høje 
murede piller, medens verandaen, som løber rundt om- 
kring, understøttes af svære træstolper. Skolen vender i 
øst og vest. Vi stiger op ad trappen på den nordre side, 
følger verandaen omkring til den østre ende, hvor en dør 
findes åben. Herinde i et hjørne af værelset står en jærn- 
sæng, ved siden af på gulvet sidder en munk og to drænge, 
som han underviser. De er de eneste, som findes i denne 
ende af bygningen. Lugerne:— for vinduer kan de ikke 
kaldes — mod syd står åbne, så der er nogenlunde lyst 
der inde. Og hvor værelset er pragtfuldt! men ganske i 
burmesisk smag. Stolperne er forgyldte og i mandshøjde 
er der noget, lignende en krans omkring dem, af spejlglas- 
blomster. Ved den vestre ende af værelset sidder en 
kæmpestor Godama-støtte, forgyldt. Men den del af vær- 
elset, hvor støtten sidder, og som udgjør den egentlige 
stue, er tre fod højere end resten. Ved de tre sider — 
nord, øst og syd — er der en bred gang, hvorfra små 
trapper fører op til stuen. Her oppe, lænet til træstolp- 
erne, står store spejle, 7—8 fod høje og brede derefter 
— et spejl ved hver stolpe. De er indførte fra England 
eller Frankrig og har kostet kong Mindén store summer, 
såsom agenterne lod sig betale godt. Store hængelamper, 
med en hoben glasstads nedhængende omkring dem, findes 
i mængde. På den modsatte side af træsøjlerne, som 
spejlene læner op imod, er der nogle udskårne billeder, 
som fremstiller Godama i forskjællige tilværelser, før han 
fødtes som kongesønnen, der blev Budda. Han havde 
været kongesøn marige gange, og han havde været i alle 
mulige dyreskikkelser, men selv som dyr var han konge- 
fugl eller kongeelefant. Jeg havde læst nogle af for- 
tællingerne og gjænkjændte dem her. Ifølge burmesernes 
verdenslære findes der midt i verden et meget højt og 
stort bjærg, omgivet af et umådeligt hav — burmeserne 
er slemme til at overdrive, når der tales om tal — derpå 
nDanskeren!, IV. z 15 

en bjærgkjæde, som løber rundt om havet, så nok et hav 
eller flod og nok en bjærgkjæde; der findes ialt syv have 
og syv bjærgkjæder omkring det store bjærg. Dette store 
bjærg midt i verden var også fremstillet her tillige med 
den store fisk, som når rundt omkring bjærget og bider 
sig selv i halen, uden at vide, at det er dens egen hale, 
den bider i. En sådan fisk findes der, siger burmeserne. 
Hvor minder dette dog ikke om midgårdsormen | 

Den anden ende af klosterskolen, som var skilt fra 
denne ved en væg, så mere tarvelig ud. Værelset dér var 
egentlig bestemt til sovested for munkene og måske nogle af 
deres lærlinge. Stolperne var nøgne, og der fandtes ikke 
stort af prydelser, men det så ud, som havde der været 
begyndt på at forgylde væggene. En eneste gammel munk 
lå derinde på gulvet; jeg havde nær trådt på ham, da jeg 

” ikke så ham straks, for der var halvmørkt der inde, men 
heldigvis advarede mine følgesvende mig. 

Tæt østen for »den mageløse skole« ligger to andre 
klosterskoler, også meget fine og forgyldte, og tomme, så 
at sige, højst et par munke i hver. Grunden til, at der 
findes så få munke i disse tre klosterskoler, er vel nær- 
mest den, at de nu ligger for langt fra den egentlige by, 
siden burmeserne er forflyttet fra fæstningen, og da munkene 
hver morgen må gå ud omkring for at modtage deres mad 
af gavmilde og buddahengivne menneskers hånd, så går 
det jo ikke an at bo altfor langt fra byerne eller torperne. 

. Jeg havde hørt så meget tale om den bronce- eller 
messingfigur af Godama, som findes i Amarapura, så jeg 
måtte ud at se den, da jeg var så nær — kun 6 eng. mil 
fra Mandalay. Om dens herkomst fortæller historien føl- 
gende: »Den burmesiske kejser Bodopra samlede i året 
1784 en stor hær, som han under anførsel af sin ældste 
søn, »kronprinsen«, sendte hen at erobre Arakan, hvilket 
skete uden stort besvær. Blandt byttet var denne, kæmpe- 
mæssige billedstøtte af Godama. Den sendtes over bjærgene 

gjennem Tounguppasset og blev sat op i en særskilt byg- 
ning, som opførtes for det samme. Støtten er omtr, 10 
fod høj, i den sædvanlige siddende stilling med benene over- 
kors og fødderne med sålerne opadvendt, den venstre hånd 
hvilende på skjødet, den højre nedhængende. Denne billed- 
støtte antages at være den oprindelige efterlignelse af Go- 
dama, taget mens han endnu levede, og er så højt æret, 
at pilegrimme i århundreder har havt for skik at valfarte 
fra de fjærnest liggende lande, hvor Godamas overhøjhed 
er anerkjendt, for at vise ham deres hengivenhed ved at 
knæle og bede foran denne hans repræsentant. Desuden 
var der fem billedstøtter af Rakkhaer, hinduernes dæmoner, 
af samme metal og af kæmpemæssig størrelse. De ansås 
for værdifulde som vogtere over billedstøttens helligdom.« 
Så meget havde jeg læst om støtten, og en morgen kjørte 
vi så ud for at se den. 

Bygningen, hvori den er hensat, er omgivet af en 
mur med porte i, men der er fri adgang for enhver, lige- 
som til alle burmesernes helligdomme. En lang gang med 
tag over fører op til bygningen. Langs gangen sidder 
små høkere og sælger sigarer, forskjellige slags ringe og 
øresmykker, klokker og »gonggong'er« o. s. v. Det første, 
som tildrog sig min opmærksomhed inde i gården, var 
nogle murede hvælvinger, åbenbart ikke ret gamle, deko- 
rerede med en mængde billeder, af hvilke de fleste fore- 
stillede helvede eller skjærsilden. De mest gruopvækkende 
scener var fremstillede, f. eks. en stor kjedel fuld af men- 
nesker, hvis ansigter udtrykte den gruligste pine, og hvor- 
under der blev fyret med mennesker, medens fyrbøderne 
stod og stak i dem med store gafler eller høtyve, — andre 
tjænere kom slæbende med flere, som skulde have samme 
medfart. Andre steder sås ådselfugle, som stod og hak- 


kede i synderen — 0. s. v. Disse hvælvinger skal man - 


igjennem, inden man når ind til Godamas repræsentant. 


Måske skal de hjælpe folk til at bede og ofre med mere 

inderlighed. Jeg har hørt kristne præster bruge lignende 
billeder i deres tale, for med dem at skræmme folk ind 
i himmerig. Billeder, som dem jeg her så, vilde uden 
tvivl være udmærkede at illustrere den slags tale med. 
— Støtten sidder derinde i huset nok så lunt og hyggeligt 
med et smil på ansigtet, medens skarer af tilbedere knæler 
uden for og fremsiger uden ad lærte bønner, eller ramser 
Godamas dyder op. Munden løber på dem, så det er 
farligt, og ramsen synes uendelig lang. En gang imellem 
må den »bedende« dog standse for at trække vejret eller 
udsende en stor klat spyt; ti skråen får lov at sidde i 
munden, imens det hele står på. Det er unægtelig en 
vældig støtte, hvad man dog først rigtig mærker, når man 
står oppe ved den. Forgyldt er den over det hele, kun 
ikke -ansigtet; man påstår, at forgyldningen på sine steder 
er 3 tommer tyk, og en del mænd var nu i færd med at 
lægge nok et lag forgyldning på. Når jeg trykkede en 
kno hårdt imod et sted på kroppen, efterlod den en lille 
fordybning, hvad vel kan tyde på, at mæssingen er dækket 
med et godt lag. Ansigtet var, som sagt, ikke forgyldt, 
men det skinnede alligevel som en nylig skuret mæssing 
kjedel. Hvis denne kolossale mæssingfigur er massiv, da 
kan det med rette synes. et umådeligt arbejde at flytte 
den fra Arakan til Amarapura, og det er den almindelige 
mening, at den er massiv. Men ude i gården så jeg 
noget, som stærkt begrundede min tvivl i så henseende. 
Det var et par af de såkaldte rakkhaer, som var gåede 
midt over — sagtens da der for nogle år siden var ild 
i »helligdommen« og det hele brændte. Nu var de nok 
stillede op igjen, men så dårligt, at man kunde se helt 
igjennem dem. De er nemlig hule og består kun af godt 
en halv tomme tyk skal. Jeg mener, at det er meget 
sandsynligt, at Godama-støtten ligeledes er hul. — Mens 
… vi stod og betragtede rakkhaen, kom en dreng springende 
og stak sin højre pegefinger ind i navlehulheden og gned 

denne lidt. På mit spørgsmål, hvorfor han gjorde det, 
svarede han, at han havde mavepine — det skulde så 
være som et lægemiddel at gnide rakkhaens navle, og nu 
lagde jeg mærke til, at rakkhaernes navler var skinnende 
blanke, mens det øvrige af kroppen var sort, hvad jeg 
tog som et bevis for, at drengen langt fra havde været 
ene om at gnide dem mod mavepine. 

En lille trehovedet elefant af samme metal som rak- 
khaérne og hul som disse, men kun med én huggetand, 
stod der også i gården. Denne huggetand var blank sons 
rakkhaernes navler, — sagtens blir den gnedet mod tand- 
pine; men dette er kun min gjætning. 

Min lærer forsømte ikke at holde sin bøn foran 
Godama-støtten og ofre sin rupi i »tempelkisten«, ligesom 
de andre. Det var ham sikkert en stor glæde, denne lej- 
lighed til at skue og knæle for denne, den mest ærede 
og meget berømte Godama-støtte. 

En dag gik jeg hen at besøge den Wesleyanske mis- 
sionær i Mandalay: Rev. Winston. Han har været mis- 
sionær på Ceylon i 13 år, inden han kom til Burma, hvor 
han nu har været i 3 år. Stort burmesisk har han endnu 
ikke fået lært, skjønt han har studeret på det hele tiden, 
han har været her, men alligevel har han en stor skole 
i gang inde i byen. Han holder indfødte lærere til at 
undervise i skolen og indfødte kateketer til at prædike 
for sig, og når han selv prædiker, har han en af dem til 
at oversætte det på burmesisk. Han har døbt syv, siden 
han begyndte. Det er selv sagt en kostbar måde at mis- 
sionere på: at begynde med store skoler og mange kate- 
keter;: men en hel del godt udrettes der sikkert. Det er 
jo den måde næsten alle missionsselskaber og deres mis- 
sionærer bruger både her og i Indien. De tror nu, det 
er den rigtigste, og penge får de til det. Rev. Winston 
rådte mig til at tage ved på samme måde og ikke vente, 
til jeg selv kan sproget. Hvor han fik sine kateketer og 

lærere fra? Jo, han lejede dem: nogle var bhaptister, 
andre hørte til andre kirkesamfund, men dette har mindre 
ut sige for ham, »bare de er troende kristne og ivrige til 
at forkynde Guds. ord«. 

Om vi så skal til at tage ved på samme måde? Jeg 
ved det ikke, men tvivler meget om det. Fik jeg op- 
fordring og penge til det, så vilde jeg vist nok prøve på 
at få en indfødt kristen til at følge med mig ud og tale 
med folk — det vilde hjælpe mig en hel del til at lære 
sproget, og skade tror jeg ikke det vilde gjøre hedningerne. 
Men at begynde på den måde, i det store, det har jeg 
ingen tro til endnu, om jeg med tiden kan få det, ved jeg 
ikke. Winston og hustru indbød mig for resten til at 
komme og bo hos dem, sålænge jeg var i Mandalay — 
jeg tog med tak imod indbydelsen og var glad ved at 
være hos dem. 

Lidt nord for Mandalay er der et rundt bjærg. Det 
hæver sig op lige midt i den store flodslette uden for- 
bindelse med de andre bjærge. Fra toppen af det har 
man en dejlig udsigt over byen — denne er opkaldt efter 
bjærget — og der var jeg oppe lidt før aften den sidste 
dag i Mandalay. Mr. Thomas, en ung mand, som nylig 
er kommen her ud fra England for at hjælpe, måske med 
tiden afløse Mr. Winston, kjørte med mig til foden af 
bjærget og fulgte med der op. Lidt inden man når toppen, 
er der et tårn; der inde står en træfigur af Godama. Fød- 
derne er fem fod lange, og det øvrige af figuren er i for- 
hold dertil, vel omtrent 30 fod høj. Den er forholdsvis 
godt udført — selv folderne i kjolen, der synes at flagre 
for: vinden, er helt naturlige. Man må undres over, hvor- 
ledes de har kunnet gjøre den, så stor er den, for den 
ser ud, som var den hugget ud af et eneste stykke træ, 
hvad den dog vel næppe kan være. Ansigtet vender ud mod 
byen. Under venstre arm holdes en bogrulle, med højre i 
udstrakt stilling peges mod byen. Måske lod kong Mindon 

den sætte i denne stilling, for at den ligesom skulde minde 
slægten om hans store værk, hans pragtfulde by og mange 
bygningsværker. — En skjønne dag styrter du i grus, du 
store kolos, og som du skal hans lære, hvem du frem- 
stiller, synke i glemselens mørke grav, — det folk, i hvem 
den lever, skjønt den peger imod evig død som den største 
salighed og eneste frelse fra syndens følger, skal komme 
til at prise livet og livets herre for hans frelserværk til 
evig både for menneskebørn. 


Efterskrift af /. Nutzhorn. 


Ved optagelsen i »Danskeren« af foranstående skild- 
ringer fra J. Kr. Knudsens hånd kan jeg tillige meddele, 
at den i sin tid omtalte længere sørejse, som først var 
påtænkt, men siden stillet i bero, dog nu omsider er blevet 
til virkelighed. Han er med sin hustru og lille datter rejst 
først til Nord-Amerika, hvor både hans og hendes slægt 
bor. Hans adresse er 

Box 81. Gowen, Montcalm Co. 
Michigan. 
U. S. Nord Amerika. 
Til efteråret vil han komme til Danmark og tale om mis- 
sionen i Burma. I et brev, dateret Gowen den 2. juni, 
skriver han: »I sommer har jeg tænkt at se til folk i for- 
skellige egne her ovre i Amerika, og for resten skrive min 
bog færdig om »Burmeserne som mennesker og buddister«. 
Hvis den skal udgives, måtte det vel helst ske inden jul. 
De billeder, jeg har sendt, skulde bruges til at illustrere den. 

Fra en pagodafæst. 
Af Jens Kr. Knudsen. 


I månederne Tabaung og Tagu, der omtr. svarer til 
vor Marts og April, holder burmeserne en mængde så:- 
kaldte pagodafæster. De valfarter i skarevis til pagoda- 
erne, som findes omkring i landet, den ene langt mere 
»hellig« end den anden. Fæsterne holdes i dagene før 
og sluttes på nymånes-, første kvarters-, fuldmånes- og 
sidste kvarters-dagen. Og den sidste dag anses for den 
fornæmste højtidsdag, da den desuden er burmesernes søn- 
dag. Da fæsterne varer i flere dage er det en selvfølge, 
at næsten hele tiden er optaget af dem i de to måneder. 
Næppe er man kommen hjæm fra den ene fæst og har 
fåt udhvilt og udsovet, før en anden er for døren. Det 
er dog ikke sådan at forstå, at der holdes to fæster ved 
samme pagoda; nej, disse må skiftevis holde for, den ene 
efter den anden. For fire dage siden sluttede den fæst, 
som holdtes ved en pagoda, der ligger syv eng. mil øst 
for Toungoo, og som særlig skal betragtes her, og idag 
begynder man allerede at drage til en anden, der skal 
holdes ved en pagoda, som ligger en snes mil vest her 
for. Da der er så langt og fæsten skal vare i flere dage, 
så må man føre en hel del fødevarer med, og derfor lejer 
man en okse-vogn, hvis man ingen selv har, og en lang 
karavane af sådanne kjøretøjer drager da afsted om af- 
tenen, kjører hele natten og når der ud næste morgen. 

Hovedformålet for valfarten skulde være andagtsøvelser 
ved pagoderne, og disse forsømmes heller næppe, især 
hvad formen angår, men for de aller flestes vedkommende 
er det sikkert mest fornøjelsen, som er forbunden med 
turen, der driver dem afsted og ikke så meget trangen til 
andagtsøvelser. For mit vedkommende var det dog hverken 
for morskabens eller andagtens skyld, at jeg tog hen til 

fæsten; jeg vilde bare se, hvorledes den tog sig ud og 
hvad folk bestilte; ti vil man kjænde et folk, da må man 
se at holde øje med det under alle forhold. Jeg skal nu 
efterhånds, som jeg får øje på noget ved denne lejlighed, 
som det kan interessere at få lidt oplysning om, standse 
ved samme og gjøre mig flid for at meddele derom, hvad 
jeg véd, og så godt jeg kan. 

Min lærer i burmesisk, Moung Gu Mjajng, kom kl. 6 
om morgenen, som han havde lovet, da han skulde med 
mig der ud. Torpen, ved hvilken vi skulde sættes over 
floden, ligger lidt over en engelsk mil sydøst her fra og 
kaldes Mjo-gji, som betyder storstad, men det er kun en 
stor landsby. Navnet stammer fra en tid, da denne torp 
var den største by her på egnen. Den byggedes i slut- 
ningen af 15. århundrede af en magt-raner ved navn Min- 
gji-ngjo, som siden (1510) grundlagde det nuværende Toun- 
goo, der da kaldtes Ki-to-ma-ti. — Her ved Mjogji findes 
en færgemand, der ejer en del både eller kanoer og har 
en del mænd i arbejde med at stage dem over floden. 
Især ved en sådan fæstlig lejlighed som denne, må han 
have en del i gang, trods det, at mange af de valfartende 
uforsagt stikker fødderne i vandet, lætter skjørterne efter- 
hånds som de kommer ud i åen, hvor vandet på denne 
tid af året når dem til brystet, sænker skjørterne efter- 
hånds som de nærmer sig landet på modsatte bred og på 
den måde sparer deres to pice = z% rupi eller omtrent 
4 øre. Men også den øvrige tid af året, især i den tørre 
tid, må færgemanden have både og folk til at stage dem 
over for sig, da der kommer shaner og karéner, vel også 
burmesere i tusindvis ovre fra den modsatte side for at 
handle i Toungoo, kjøbe salt og mange andre dele, som 
man har brug for der inde i landet. Nogle af dem kom- 
mer med store karavaner af okser, og mange af disse 
bærer læs af huder, harpikser og andre dele, som afsættes 
her i byen. Sådanne læs må jo også færges over floden 

så vel som de læs, der går til den modsatte side, og til 
dette bruges to kanoer, som er sammenfæstede, side mod 
side, og oven på lagt brædder eller bambusgulv. Okserne 
derimod får altid lov at svømme over, og med det samme 


får de et godt bad, som de nok kan trænge til, efter at 


de har gået en halv eller hel snes dage på de støvede 
stier. Nævnte færgemand må tjæne eller i det mindste 
tage ind en kjøn sum mellem år og dag, ti han må betale 
ikke mindre end 2100 rupier i skat til regjeringen for at 
have lov til at have den forretning, og han må stille 
sikkerhed for, at pængene blir betalte, egentlig betale dem 
forud, inden han kan begynde.  Regjeringen overlader 
færgningen til den, som vil betale størst skat af den. 
Bådene er nogle lange, smalle tingester, og burde måske 
kaldes kanoer. Den nederste del af dem består af en ud- 
hulet og godt tilhugget træstamme, hvis sider er gjort 
højere ved hjælp af en fjæl stillet på kant. Båden stages 
over, Når turen går op eller ned ad floden og der er 
medbør, stiller de ofte et stykke sejl op ved hjælp af en 
midlertidig mast. Er vandet for dybt til at stage båden 
fræm (som i regntiden), står der gjærne en på hver ende 
med en åre og »skovler« den fræm. Ved kaproning bruges 
korte årer på samme vis, idet der sidder 5—6 mand i 
hver side af båden. 

Bådene bygges af flere forskjællige slags træ, det 
bedste slags er teak, men det er dyrt og bruges mere 
sjælden end andre mindre holdbare træsorter. For at sikre 
god lykke med den ny båd bruger burmeserne tit at sætte 
i forstavnen en kile eller pløk af et slags træ, som de 
kalder »Thit min«, d. e. Kongetræ (botaniske navn: Nageia), 
og en kile af samme slags træ sættes også i en stolpe af 
et. nyt hus i samme hensigt. Hvorfor og hvorfra denne 
overtro kommer, vides ikke, men lignende slags findes der 
meget af blandt burmeserne. 

Er man først kommen over floden og på stien, som 
fører ud til pagodaen, kan man ikke tage fejl ad vejen, 
for stien består af en muret, ophøjet gang af teglsten, 
næsten hele vejen der ud. Den er omtr. 5 fod bred, og 
langs siderne har der før været lave mure eller vægge, 
men disse er for største delen forsvundne, kun hist og 
her står der rester af dem. Den første halvdel af stien 
går over lavland, så det er forståeligt, at en.sådan sti 
kunde være nødvendig dér i regntiden, men ikke så den 
øvrige del af vejen, hvor jorden er meget højere. På 
denne tid af året står der dog ikke vand, selv ikke på 
lavjorden. 

Vi møder i førstningen af og til nogle, som kommer 
ude fra pagodaen, og efterhånds som vi skrider fræm, 
møder vi flere og flere, og snart er stien opfyldt af men- 
nesker, den ene tæt bag efter den anden: mænd, kvinder, 
børn, unge og gamle, munke og nonner, kinesere og hin- 
duer. De indfødte her ude går næsten altid i gåsegang, 
når de følges ad, selv på brede gader og veje. Det er 
rimeligvis bleven en så indgroet skik, fordi man i forrige 
tider sjælden havde, hvad vi kalder veje, men kun stier. 
Det ser næsten ud, som er fæsten forbi, så mange men- 
nesker, som der kommer strømmende, og dog skal denne 
være den fornæmste fæstdag. Moung On Mjajng siger da 
også, at der er mange der ude endnu og at flere kommer. 
Disse, vi møder, gik der ud igår og er nu færdige. De 
ser noget søvnige ud, mange af dem; der har nok hverken 
været tid eller ro til at sove, for der er bleven opført 
skuespil-dans der ude sidste nat og de foregående nætter, 
mens fæsten har varet. Og den slags løjer holder de alle 
af at se på. Skuespillerne er både. mænd og kvinder, 
men kun kvinderne danser. I midten af scenen er der 
plantet en bambusstang lidt over 6 fod høj; på nogle tvær- 
: stykker på stangens øverste ende er der bunden nogle 
lamper eller vokslys, anden belysning findes ikke. Ved 

en side sidder et musikkorps på jorden, det spiller op, i 


det en danserinde træder fræm på scenen — den hare 
jord — og danser rundt om lysestagen. Men det er en 


underlig dans, slet ikke lig, hvad vi er vant til at forstå 
ved dans; den består mest i fagter med armene, vrid- 
ninger og drejninger med kroppen, undertiden i stående 
stilling, undertiden siddende på hug. Efter at hun har 
danset lidt kommer der mænd, måske også kvinder fræm 
på scenen, det er måske ministre, prinser og prinsesser, 
som fører samtaler, ler og snakker og gjør deres flid for 
at interessere publikum, der i hobetal sidder rundt om- 
kring i tavs beundring, undertiden dog brydende ud i 
lydelig latter. Skuespillet handler måske om en konge- 
søn, der er falden i unåde hos sin fader, fordi han har 
ægtet en prinsesse, som denne ikke havde tilladt ham at 
ægte — men sikkert blir alting godt for prinsen inden 
dagen gryr, hans fader holder et gilde for ham og ind- 
sætter ham som tronarving. Ofte fræmstiller skuespillene 
denne slags, men de kan også bestå i selvlavede samtaler 
mellem skuespillerne, og i de tilfælde går de mest ud på 
at sige noget, som kun er til grin. I regelen varer skue- 
spillene hele natten. Samtalerne eller handlingerne afløses 
jævnlig af danserindernes dans. — Skuespillerne drager 
om fra by til by, sted til sted i den tørre tid af året — 
for kun på den tid af året kan de drive deres »forretning«, 
da de altid, så vidt jeg ved, spiller under åben himmel; 
i regntiden får de holde sig hjæmme. Mange af dem er 
fra Øvre-Burma. Tit er det ærbare kvinder, der spiller, 
men det modsatte er også tilfældet, og rimeligvis, eller 
efter hvad jeg har hørt, er det som oftest så. Nogle skue- 
spil kan kaldes gode, forholdsvis, andre slette og demorali- 
serende. 

På halvvejen der ud ved en bæk er der nogle burmes- 
iske hvilehuse — de består mest kun af et gulv af planker, 
hvor over hvælver sig et tag, som hviler på nogle tykke 

stolper nedgravede eller plantede i jorden. Her holder 
en del af dem, som er på hen- eller hjæmvej hvile og 
spiser. Nogle sidder her og 'sælger fødevarer, sigarer, 
limonade. Hist ved en side bages pandekager og andre 
slags kager, som sælges til trængende. Et andet sted 
koges ris og karri. — Vi går videre. Hidtil har træ- 
væksten kun været buske og småtræer, her blir det stor- 
skov på begge sider af stien. Denne er endnu stadig fuld 
af hjæmadvendende — kun få går i samme retning som 
vi, de fleste er nok kommen afsted tidligere. Det er helt 
interessant at møde alle disse mennesker, de mange tit 
vidt forskjællige ansigter. Nu en gammel, rynket, ryst- 
ende, halvblind, tandløs kælling, som »stager« sig fræm 
med en hambusstav i hånden. Så en ung, rask kvinde 
med et barn ridende på hendes venstre hofte — barnet 
sidder i al mag og tager sig en tår — på hovedet en 
kurv med bananer eller andre fødevarer, som ikke er 
bleven fortærede ved fæsten, en stor sigar i højre hånd, 
som jævnlig føres op til munden, alt imens hun sludrer 
med den nærmest forved hende og sjokker afsted. Her 
en ungmø i favreste vår, med roser i hår, silkesjal over 
skuldrene, skjærmen opslået, at ej dagkonning skal brune 
hendes kinder og pande. Og her en knøs på 15 år, 
fløjtende eller syngende skiftevis, som han river .vittig- 
heder af sig til sin kammerat og får denne til at le trods 
hans søvnighed. Så en fader med en treårs glut på højre 
aksel. Den lille holder ham i hårtoppen og ser nok så 
frisk og fornøjet ud. I venstre hånd holder manden sin 
sammenfoldede paraply i munden tydelig nok en stor 
skrå. Dér kommer nok bedstefa'r med sønne- eller datter- 
søn ved hånden. Lidt krumbøjet går han, den gamle, 
håret er hvidt, og den smule overskjæg han har, er lige- 
så. Han er nok oppe i halvfjærdserne, og rimeligvis er 
det siste gang, han gjæster pagodaen mod øst. Her møder 
vi en, to tre kinesere i deres vide bukser, rummelige 

trøjer og med pisken ned ad ryggen. Smilende, fornøje- 
lige ansigter møder de med. De er en smule lysere af 
hudfarve end burmeserne, men ansigistrækkene er næsten 
de samme, kun er øjnene nok så skråt stillede. Sagtens 
har forretning været hovedformålet med deres rejse, men 
med det samme har de måske også ofret til Godama Budda. 
Her kommer nogle hinduer eller indere, mænd og kvinder, 
slæbende med varer, som de ikke har fået solgt, og med 
pengene for dem, de fik solgt. For dem var valfarten kun 
en forretningsfart, ti de dyrker ikke Budda. 


En pagoda er en 'kegleformig, massiv bygning, meget 
bred forneden i forhold til midten, der er noget sammen- 
trykt og løber op i et spir, på hvis øverste spids der 
hænger en forgyldt jærn»paraply«, som er behængt med små- 
klokker for neden, hvilke bevæges af vinden og fræmbringer 
smukke, harmoniske toner. Det ord, jeg her oversætter 
ved paraply, hedder »tik« på burmesisk, og det betyder 
paraply, skjønt tingen der oppe ikke har særlig stor lighed 
med en sådan. Mange pagodaer er forgyldte fra øverst 
til nederst. Denne, vi her kommer til, er kun forgyldt 
til et stykke neden for paraplyen, men nogle mænd sidder 
der oppe omkring i færd med at sætte mere forgyldning på 
længere ned ad. Pagodaen hviler på en firkantet forhøj- 
ning, muret af teglsten, vel 100 fod på hver side og omtr. 
10 fod høj. Jeg antager, at pagodaen er omtr. 90 fod 
høj fra platformen til dens tinde. Forresten er denne, 
som de fleste andre pagodaer, omgivet af en hel del små- 
pagodaer, som er opførte på samme forhøjning som den 
egentlige. De pagodaer, som der valfartes til, er især så- 
danne, hvorom det hedder, at under dem er skrinlagt 
jordiske levninger af Godama Budda. Det er meget af 
den grund, at de æres så højt Om denne siger de, at 

den er bygget over et guldskrin, som indeholder et kjæbe- 
ben og benet af en overarm af Godama. — På den side, 
vi kommer fra, fører en muret trappe op på platformen. 
Ved foden af trappen på begge sider sidder et underligt 
dyrebillede, muret af teglsten og overtrukket og tildannet 
med cement. Hvad de skal kaldes på dansk, ved jeg 
ikke, burmeserne kalder dem bilu, og et sådant dyr er i 
deres fantasi et uhyre, som helst lever af menneskekjød. 
Her sidder desuden to spedalske'og tigger; ved slig en 
lejlighed tigger de ikke forgjæves. — Oppe på forhøjningen 
møder øjet straks en del knælende og bedende mennesker. 
Forved den bedende brænder et par vokslys eller flere, 
og røgelse er der tændt og sat ved siden. Der bedes med 
ansigtet vendt mod pagodaen. En kone går omkring med 
en lille kurvfuld ukogt ris, som hun giver nogle af de 
bedende en håndfuld af hver. De holder risen mellem 
de foldede hænder, mens de beder; når de er færdig, 
kaster de den fra dem på jorden. Vokslyset, røgelsen og 
risen er altsammen ofringer til Budda. Men han har jo 
for længe siden opnået Neibban,”) den evige død, åndeligt så 
vel som legemligt. Hvorfor så ofre til ham? »Jo, siger 
de, vi ofrer det til minde om ham. Det gjælder om at 
mindes ham, vor store lærer og vejviser, og mindes hans 
bud og forskrifter, både når vi knæler ved pagodaen, der 
er rejst til minde om ham, og når vi er ved vort arbejde 
eller i vort hjæm. Og ved at ofre til ham viser vi ham 
vor hyldest og ærefrygt; vor ofring og vor bøn er eller 
bør være et udtryk for vort sind og vor hengivenhed. 
Mange ofrer og beder kun for et syns skyld, og ikke fordi 
deres hjærte driver dem, men dem gavner deres bønner 
og ofringer intet, kun når vi fører et dydigt levnet, ikke 
overtræder loven og har det rette fromme sindelag, blir 
vor ofring og bøn os til gavn.« 


1) således kalder burmeserne Nirvåna. 

Hist og her ligger store dynger af kogt ris (karrien 
smidt ovenpå), bananer og andre frugter, . dette er alt- 
sammen ofringer, der selv sagt kun kommer krager og 
sultne hunde til gode. Måske ofres der også til onde 
ånder eller engle, for den slags findes der mange af, efter 
burmesernes mening, og disse onde ånder tror de er i stand 
til at volde dem fortræd, påføre dem sygdom og lignende 
ulykker, og derfor ofrer de til dem og beder med det 
samme: »Ødelæg os ikke, tag denne mad, fordærv os 
ikkel« Mange af disse onde ånder eller engle bor i træer, 
særlig i banian trær (Ficus Indica), men de fleste af dem 
bor i et særskilt rige i himmelen eller de højere regioner 
og regjeres af en dronning Garith. Hende er det især, 
der ofres til. Men der findes også gode engle eller ånder 
(»nat« kalder burmeserne dem, den rigtigste oversættelse 
er vist engel), og disse gjør menneskene godt. Også til 
dem ofres der, idet der bedes: »Hjælp os altid, værn os 
mod ondtl« De fleste af disse gode engle bor i engle- 
hjæm i himlen og regjeres af en konge: Thagjah.”) Både 
englekongen og englene under ham har før været men- 
nesker og levet her på jorden, og på grund af deres dydige 
liv og mange »store og gode handlinger« har de fåt lov at 
leve i englehjæm i tusind år, nogle af dem i titusind. 
Dette er et dejligt sted, hvor sygdom, lidelse, alderdom 
eller sorg ikke findes, og derhen ønsker alle at gå efter 
døden. Men efter at de tusind eller titusind år er gåede 
i denne salighed, må de atter fødes her på jorden og leve 
et liv her i denne usle verden, dog med den mulighed, 
atter at komme til englehjæm, når deres liv her nede er 
tilende, ja, med mulighed, for der må passes nøje på og 
leves et strængt, dydigt liv, hvis der skal være nogen 
grund til at håbe at komme der. Mange, vel de fleste, 
går til helvede eller skjærsilden for at pines i årtusinder 


1) Th betegner her en lyd lig den engelske Th-lyd. 

som straf for deres synder. Weibban, den endelige ud- 
gang af tilværelsens malstrøm, kan kun nå's på den tid, 
der lever en Budda her på jorden. Om nogle tusind år 
venter de en ny Budda vil komme; men indtil han kom- 
mer, er englehjæmmet den største salighed, som kan opnås. 
Ingen ved, når han- dør, om han får lov at gå til engle- 
hjæm eller han må i skjærsilden. Det afgjøres først, når 
han er død. Alle hans gjærninger, onde så vel som gode, 
er opskrevne i to bøger, som er i englekongens besiddelse. 
Denne englekonge synes for resten at være en slags gud 
nr. 2. På visse dage i ugen sender han til hvert men- 
meske to engle, hver med en bog til at skrive vedkom- 
mende menneskes gjærninger op i, i den ene skrives de 
gode, i den anden de onde. Når mennesket dør, blir 
regnskabet gjort op: indtægt og udgift, det er: de gode 
og onde gjærninger, som han har øvet, blir sammenstil- 
lede, og dommen blir i forhold til facitet. Hver gjærning 
han har øvet, god eller ond, får sin løn. »Ligesom vognen 
følger studene, der drager den, sådan følger lønnen for 
menneskets gjærninger.« — Med det samme kan tilføjes, 
at med hvert menneske følger der stadig tolv engle, usyn- 
lige, de seks af dem er gode og tilskynder mennesket til 
at gjøre, hvad der er godt, de andre seks er onde og 
frister til, hvad der er ondt. 

Ved den østre side af pagodaen er der opført midler- 
tidige skur — oppe på platformen — hvori der er udsalg 
af vokslys, røgelser, forskjellige slags fødevarer, slikkerier 
og sigarer. Men lidt øst for denne pagoda findes nok en 
lignende. Det er vel af den grund, at burmeserne kalder 
disse to pagodaer »Mjat-tså-nji-naon«, hvilket betyder: »Det 
herlige broderpar«. Den murede sti er fortsat hen til 
den anden pagoda, og her hen går vi da næst. Stien er 
propfuld af mennesker, nogle kommer, andre går. Ved 
siderne sidder en sørgelig mængde spedalske og krøb- 
linger. Jeg tror. næsten, alle spedalske og krøblinger fra 


n»nDanskerent, IV, 16 

hele Toungoo og omegnen er tyet her hen for at tigge. 
Nogle af dem ser især ynkværdige ud: hverken fingre 
eller tær; snavsede laser hænger dem om kroppen. Foran 
hver står en lille kurv til at modtage ris og skillinger i. 
Jeg forstår mig ikke rigtig på, hvad det er for folk, for 
de ligner ikke rigtig burmeserne, heller ikke karéner eller 
shaner, Det er bleven mig fortalt, at de er tiggere af 
»håndværk«, at de i den burmesiske konges tid (i alt fald 
deres forfædre) har været pagoda-slaver, som aldrig be- 
stiller noget, selv når de er raske, men lever af, hvad 
de kan sammentigge. Oprindelig er de gjort til pagoda- 
slaver for forbrydelser mod kongen, og sådanne måtte 
altid vedblive at være slaver, selv deres efterkommere. 
De bor i skur ved pagodaerne og har ingen samkvæm 
med andre folk, uden hvad tiggeriet medfører. Og de 
synes at gjøre dem flid for at se ynkværdige ud. Der er 
vel al grund til at mene, at deres uordentlige levevis til- 
lige med griseriet er den egenlige årsag til, at de særlig 
er plagede med spedalskhed. De vasker sig vist yderst 
sjældent, altid er de væmmelig snavsede, altid med pjusket 
og uredt hår hængende omkring hovedet. At det er farligt 
for andre, at de får lov til at færdes, omkring på gaderne 
og i bazaren, hvor der er flest folk, det siger sig selv, og 
det er vel at undres over, at der ikke er flere spedalske, 
end der er. Burmeserne tager sig regelmæssigt et bad 
hver dag, og denne skik har rimeligvis frælst mange fra 
spedalskhedsplagen. y 

Den pagoda, vi her kommer til, er knap så stor som 
den første, men her er mange flere mennesker samlede, 
måske på grund af den lange bazargade, som her findes. 
Den løber lige ind i skoven. Ved siderne er opført midler- 
tidige skur, hvor indiske høkere har deres bod. For 
største delen er det fødevarer, frugter, (mest bananer), 
men også silkeklæder, ørenringe og meget andet lignende 
stads, som burmeserne holder af at pynte sig med. Nogle 

steder sælges »lemonade«; et sted ser jeg et slagteri, det 
er indiere, som står for det; ti det er ikke tilladt en 
buddist at dræbe dyr så lidt som mennesker (ikke så 
meget som en flue), men nok tilladt ham at spise kjødet 
af det slagtede dyr. 

Et sted er der et tælt; uden for sidder en indier og 
slår på en gonggong for at drage folks opmærksomhed i ret- 
ning af sig. På forsiden af tæltet står der på burmesisk 
og hindustansk: »Kom og se! en okse, som har syv ben!« 
Jeg så ingen gå ind for at se oksen, og selv gik jeg ikke 
ind, og ved altså ikke, om den var af ler eller træ, men 
en af delene var det vel nok. 

Mennesker vrimler det med allevegne. Alle er i stads- 
klæderne: silkeskjørter,!) hvide bomuldstrøjer, og for mænd- 
enes vedkommende silkeklæder viklede om hovedet. Kvind- 
erne har et silkesjal kastet skjødesløst over skuldrene, de 
er alle barhovedet, men har håret sat kjønt op, og med 
roser eller andre blomster. Den herskende farve på skjørt- 
erne, sjalerne og mændenes hovedklæder er rødt isprængt 
med hvide, grønne, blå eller sorte striber eller blomster. 
På fødderne har de fleste en slags sandaler, der kun løse- 
ligt er fastgjort ved tæerne og derfor fræmbringer en 
kjedelig »slæbelyd« for hvert skridt. 

Ved en side i skoven er der begyndt på gjenopfør- 
elsen af et tårn, som har været nedbrudt, eller måske er 
det faldet ned af sig selv. Inde i tårnet ligger en for- 
gyldt træfigur af Godama Budda i den stilling, han indtog, 
da han døde eller opnåede Neibban. Også her knæler 
tilbedere i skarevis og fræmmumler deres bønner eller 
uden ad lærte ramser om Godamas dyder og deres egne 
ønsker om at få lov til at leve i englehjæm — og siden 
nå ud af livets malstrøm ind i intetheden. 


1) De burmesiske mænd går jo med et slags skjørter i stedet 
for bukser. Undertiden kan man se dem med shanbukser på, men 


skjørt anses for finere. 
16" 

Måske var her god lejlighed ved en sådan fæst til at 
få folk i tale, men jeg var jo nødt til at tie stille, fordi 
jeg endnu ikke kan nok af folkets mål til at kunne præ- 
dike på det, ikke engang føre en smule samtale uden 
snart at kjøre fast af mangel på ord eller forståelse, Men 
min daglige syssel og stræben har jo nu til mål at lære 
folket og dets sprog at kjænde tilgavns, og med Guds 
hjælp når jeg målet engang, og da skal det være middel 
til at nå et andet mål. 

Jeg gik hjæm igjen samme formiddag, men min lærer 
blev der ude til aften. Da han på hjæmvejen nåede til 
floden, var der så mange mennesker, som skulde sættes 
over, så han havde valget imellem at vente eller vade, 
det sidste valgte han; men det var galt, for han fik feber 
deraf. Et par dage senere blev han af regjeringen ind- 
sat som skatteopkræver i et »sogn« her nord for Toungoo. 
For øjeblikket har jeg altså ingen lærer, men jeg får nok 
en igjen. — 


Toungoo, den 8. Marts 1890. 


"S. Constantin-Hansen: Om ordet og livet. 


Faren er en yngre mand, og det er jo fornøje- 
ligt for os ældre Grundtvigianere at finde en tænksom 
yngre mand, der ikke er bleven kjed af det levende guds- 
ord, fordi det ikke længer har tidens, men kun evighedens 
nyhed iblandt os. Hans tænksomhed er af den dybsindige 
art, der søger kilder, og den har været alvorlig nok til 
at afføde et omhyggeligt tankearbejde, der vel ikke bringer 
noget nyt for dagen i den forstand, at enten undersøgelsen 

eller det fund, hvortil den leder, skulde være helt ube- 
kjendte blandt os; men dog har han gået vejen på sine 
egne ben, og følelsen af, at det, han har fundet, har lev- 
ende værd for ham selv, meddeler sig til læseren, så at 
den, som har sans for sligt, vil føle sig selv vakt til ny 
overvejelse af et spørgsmål, der aldrig må blive gammelt 
for os. 

Som prøve på bogens tankegang vil jeg kortelig gjen- 
give den måde, hvorpå gudsordets begreb bestemmes. 

Som udgangspunkt benyttes det almindelige formelle 
begreb om sandhed: at den består i en overensstemmelse 
mellem ord og virkelighed; men medens menneskeordets 
sandhed består i, at det nøjagtig gjengiver virkeligheden 
som et afbillede deraf, består gudsordets sandhed i, at 
det selv bestemmer virkeligheden: skaber, opholder, ændrer 
den. Dette gjenføres nu således, at det skrevne gudsord 
ikke ses i bibelen, hvor det ikke skaber eller bærer nogen 
virkelighed, men kun findes som afbillede af det ord, der 
i levende virksomhed som naturlov bærer, bøjer og be- 
hersker himmelrummets kloder, som vi/jens lov behersker, 
ikke stenhjærtet, der kun kan knuses deraf, men kød- 
hjærtet, som profetiens ord skriver og fuldender historiens 
baner, som sakramentordet fuldender menneskeskabelsen, 
der kun var begyndt i paradis. 

Bogen er jævnt og klart skrevet, uden at man ser det 
anvendte lærdomsapparat, med undtagelse af, at man får 
indtrykket af megen skriftlæsning og godt kjendskab til 


både den gamle og den nye pagts bøger. 
Fr. Jungersen. 

Kirkenyt fra Tyskland. 


PE Johannes Paulsen i Kropp indankede sin 
sag for rigsretten i Leipzig; men den 17de februar d. a. 
ikke blot stadfæstede denne Flensborg landrettens dom, 
men forhøjede straffen til en måneds- og tre ugers vare- 
tægtsfængsel. Den tredie påskedag skulde Paulsen begynde 
at udsone sin straf. Langfredag skrev han bl. a. i sit 
kirkeblad: »vi må idag bekende under vor herres kors, at 
det arbejde fortsættes, som den jødiske øvrighed i Jeru- 
salem begyndte langfredag morgen; og det er sørgeligt, at 
vor kirke må fejre sådan en langfredag; det er en be- 
grædelig skæbne og efter vort store forbilledes mønster 
sige vi: er det et genskin af kærlighedens religion? Man 
siger bestandig, at »unionen« er mildhed og tolerance. 
Dertil har vi endnu ikke mærket noget. Vor lutherske 
kirke havde den sande mildheds ånd. »Unionen« har fra 
begyndelsen af slået sig på forfølgelsen. Det beviser den 
nyeste kirkehistorie i de ny provinser. Over 50 gejstlige 
er allerede faldne som offer, siden kirkeregimentet udgår 
fra Berlin. Er det kærlighedens religion? På den måde 
kan dommen ikke udeblive; det vil gå i opfyldelse, hvad 
vor herre siger om tjeneren, der slår sine medtjenere 
istedetfor at give dem at spise. Derfor lægger vi hænderne 
sammen og beder: Gud forbarm Dig over Din stakkels 
Pige«. — 

Pastor Paulsen blev så puttet ind i fængslet i Flens- 
borg den 8de april. Efter privat meddelelse var hans 
fængsel kun et lille rum med et vindue, der sad saa højt, at 
det var umuligt fra gulvet af at kunne kigge ud deraf. 
Et træbord, en træskammel, en seng og en tarvelig lampe, 
det var omtrent hele udstyret. For nogle år siden var 
Paulsen dømt til strængt fængsel i Gliickstadt; hans straf 
i Flensborg skulde være mildt varetægtsfængsel. Men han 

sagde, at nu forekom det ham, som hans fængsling i Gliick- 
stadt havde været mild varetægt, medens den i Flensborg 
var strængt fængsel. Dog måtte han selv sørge for sin 
kost, og -fik også lov til i Flensborg hullet at give sig af 
med skriftlige arbejder, efterat fængselsinspektøren havde 
visiteret hans celle. Han sendte da fra fængslet følgende 
brev, som blev trykt i hans blad: 


» Til de kære læsere. 

Fra den 8&8de april til den 29de maj må jeg i det 
offenlige. fangehus i Flensborg afsone den mig dikterede 
varetægtsarrest. Jeg har derfor måttet lægge redaktionen 
af de af mig redigerede blade — — — i andre hænder. 
Redaktørerne ville navngive sig i bladene. Jeg beder om 
at sende brevene til disse. Jeg lægger Eder også den 
store pengekasse i denne tid i særdeleshed på hjærte. Det 
er en ubændig kammerat, som bestandig må have noget 
at æde. Har han ikke noget at æde, så er han ikke til 
at tæmme, og bider om sig. Da min kære ven, pastor 
Pfaff, iforvejen har så meget at gøre med bestyrelsen af 
anstalterne, så skulde det gøre mig hjærtelig ondt, om 
yderligere den store pengekasse skulde gø ad ham. Dertil 
kommer, at min kære hustru bestandig må forbi den, og 
den er så ugalant selv at gø ad damer. Opfyld altså min 
bøn og sørg for, at den trøst kan trænge ind i mit fængsel: 
den store pengekasse gøer ikke. 

løvrigt, tænker jeg, bliver det blandt os ved det, som 
står "skrevet i apostelsaga 12, 5. Vi ville også sige tak 
derfor; ti det har aldrig været de daarligste tider i kirken, 
i hvilke præsterne har måttet sidde i fængsel for deres 
vidnesbyrds skyld imod øvrighedspersonerne. 

Det gør mig hjærtelig ondt, at gudstjenesten og bibel- 
timerne må afbrydes i min kære menighed. Men det er 
jo også godt, når man engang lærer at hungre efter frel- 
sens gode ting. Jeg vil jo også nu komme til at undvære 

vor skønne gudstjeneste. Men jeg siger, — og jeg tænker, 
at også I, kære får i hjorden, som Gud har befalet mig 
at vogte, siger med mig: lovet være Gud for alle ting. 


Johannes Paulsen.« 


I anledning af dette brev satte hans nærmeste venner 
sig straks i spidsen for en indsamling til en ekstraordinær 
pengegave. Der flød rigeligt ind med større og mindre 
summer, som så overraktes ham ved hans løsladelse. 

Da pastor Paulsen skulde fængsles, tildrog sig følgende 
rørende optrin, som han selv slet ingen personlig indflydelse 
havde haft på. 30 opvakte mænd af hans sogne-menighed 
i Kropp (deriblandt familiefædre, oldinger og formuende 
bønder) rejste til kejseren i Berlin og bad ham om, at de 
måtte »sidde« istedetfor deres kære præst. 1 det bønskrift 
som denne deputation overrakte kejseren stod der bl. a.: 
»Det være langt fra os at rejse beskyldninger for, at efter 
den formelle rets regler retfærdighedens modsætning i dette 
tilfælde skulde være kommen til udøvelse. På den anden 
side er det visselig også vores faste overbevisning, at der på 
den juridiske rets vej i dette tilfælde er tilkendt straf for en 
gerning, der moralsk er retfærdig, ja som må anses for 
et udslag af den med det gejstlige embede lovligt forbundne 
pligt. Her foreligger atter det hyppigt indtræftende tilfælde 
at linien, i hvilken det gejstlige embedes pligt bevæger 
sig, ikke falder sammen med, men meget mere krydser 
den linje, hvori den ret bevæger sig, som statens dommere 
må udøve efter visse sætninger.« Deres andragende blev 
naturligvis ikke efterkommet. 

Men medens pastor Paulsen sad i sit fængsel i Flens- 
borg, fik de danske sønderjyders repræsentant i den prøj- 
siske landdag, Gustav Johannsen, lejlighed til at minde 
den prøjsiske kultusminister, v. Gossler, om den mærkelige 
fange. Da Gustav Johannsens tale foruden at indeholde 
vore egne landsmænds syn på de kirkelige forhold i hertug- 

dømmerne tillige giver bidrag til deres belysning, vil vi 
her meddele den, som den foreligger i den offisielle steno- 
grafiske beretning. Det var den 18de april, da sagde han: 

»Mine herrer, det har irriteret den højtærede kultus- 
minister, at jeg ved anden behandling af budgetet klagede 
over to nordslesvigske embedsmænd. Han betegnede den 
ene af disse to herrer, pastor Priess i Uge, som en for- 
tjenstfuld præst, endskjønt han af mig erfarede, hvis han 
ikke har vidst det tidligere, at denne herre havde opført 
sig således, at han af retten var straffet derfor. I ferierne 
har jeg af denne præsts egne sognefolk modtaget nærmere 
oplysninger om ham. Disse oplysninger har jeg ikke mod- 
taget af dansksindede, men af tysksindede medlemmer af 
Uge menighed, hvilket jeg udtrykkelig fremhæver lige over- 
for kultusministeren. Jeg kommer idag tilbage til denne 
sag, fordi jeg ønsker at oplyse, hvor fortjenstfuld denne 
præst egenlig er. 

Jeg glædede mig iforgårs over det frejdige ord, som 
udtaltes af den ærede deputerede dr. Windthorst: 

»Som deputerede er vi forpligtede til at tale åbent 
og klart. Det kræver folket af os, derfor have vi ret til 
at tale ustraffet. Dersom vi holde klarheden tilbage, så 
ere vi dovne lejesvende og have slet intet mere at gøre.« 

Il overensstemmelse med disse ord taler også jeg idag. 

Mine herrer, jeg har en afskrift af en ansøgning af 
25de januar 1889 til konsistoriet i Kiel, som er under- 
skreven af stemmeberettigede medlemmer af Uge sogn, og 
hvori der bedes om pastor Priess' forflyttelse. Allerede i 
året 1887 havde menigheden sendt en deputation, bestående 
af 3 fungerende og 2 tidligere kirkeældste, til general- 
superintendenten for hertugdømmet Slesvig med det hverv, 
nøjagtig at skildre det sørgelige forhold mellem præst og 
menighed og bede om pastor Priess' forflyttelse. Menig- 
heden blev skuffet i sit håb, og forholdet til præsten blev 
om, muligt endnu værre end tidligere.  Kirkebesøget — 

hedder det i menighedens ansøgning — tog mere og mere 
af; kun konfirmanterne, nogle skolebørn, som af præsten 
beordres dertil, og nogle ganske enkelte voksne besøge 
gudstjenesten.  Gjæsterne ved herrens bord blive altid 
færre. Kirkeforstanderskabets møder ende sædvanlig med 
stridigheder mellem præst og kirkeældste, og præsten fører 
proses snart med dette, snart med hint sognebarn. 

Ansøgningen slutter med den indtrængende bøn, at 
pastor Priess må blive forflyttet fra sit embede, for at 
bedre tilstande kunde komme ind i sognet. 

Mine herrer, denne ansøgning er underskreven af 82 
stemmeberettigede medlemmer af sognemenigheden, som 
den gang i det hele talte 96 stemmeberettigede personer. 
Af de 14 personer, som ikke havde underskrevet, vare 
de 11 danske undersåtter, der af angst for udvisning af 
landet ikke underskrev, 1 var syg, 1 var fræværende og 
1 stod i forretningsforhold til præsten, så en deltagelse i 
ansøgningen ikke var tilraadelig. Efter dette tør jeg nok sige, 
at hele menigheden enstemmig har godkendt ansøgningen. 

Mine herrer! Denne præst bliver af den højtærede 
kultusminister fremstillet som en fortjenstfuld præst, og 
når jeg her fører klage over en sådan præst, så taler 
kultusministeren om »forslidte sager« og mener, åt jeg 
hellere burde tie. Nej, tie dermed kan jeg ikke, gjorde 
jeg det, jeg tror, hr. kultusminister — tillad jeg bruger 
billedet -— så vilde stenene råbe. Jeg har endnu et andet 
dokument, hvori der meddeles ejendommelige ting om 
pastor Priess, men jeg giver afkald — i det mindste fore- 
løbig — på dets benyttelse. Den højtærede kultusminister 
var også meget irriteret over, at jeg havde draget en vis 
parallel. Foreløbig vil jeg heller ikke gå ind på den sag, 
kun så meget vil jeg sige den højtærede herre, at jeg er 
i besiddelse af en offenlig beretning om en nylig stedfunden 
retsforhandling, som nok kunde være rigtig egnet til at 
dæmpe sindets irritation. 


Den højtærede kultusminister talte om den anden 
embedsmand, over hvilken jeg har klaget. Han talte om 
kredsskoleinspektør Stegelmann, som om denne havde ind- 
ført det ny sprogreskript ikkun 24 dage for tidlig; han 
vilde dermed åbenbart formindske forseelsen. Det er 
imidlertid en absolut urigtig fremstilling af kendsgerningen ; 
ti hr. Stegelmann indførte nyordningen et halvt år for tidlig; 
det er dog en ganske betydelig forskel. 

Dernæst mente kultusministeren, at jeg ved at oplæse 
en beretning om hans rejse, vilde have denne gjort til gen- 
stand for en ny polemik. Jeg læste op af et meget re- 
geringsvenligt flensborgsk blad og kunde ikke tænke mig, 
at beretningerne i en sådan avis vilde bringe den højtærede 
kultusminister således i harnisk, Jeg kendte også en anden 
beretning, en beretning, som efter kultusministerens an- 
dragende har bidraget til, at em højt anset gejstlig fra 
Sydslesvig, der ikke har med de nordslesvigske forhold 
at gjøre og ikke står i forbindelse med disse, at denne 
gejstlige for tiden sidder i Flensborg fængsel. 

Hvad denne præst's menighed tænker om hans sam- 
menstød med kultusministeren, vilde jeg gærne herved 
meddele hr. ministeren. 

300 familiefædre i denne sognemenighed have tilstillet 
deres præst følgende henvendelse: 

»Kære hr. pastor! Med beklagelse have vi bragt i 
erfaring, at De af landsrettens straffekammer I i Flensborg 
for visse artikler, i hvilke De har dadlet kultusministerens 
stilling lige overfor vor kære lutherske kirkes interesser, 
er bleven idømt 6 ugers arrest. Vi overlade det til dom- 
merne at forsvare "en sådan dom lige overfor Gud og 
mennesker, men vi følge en hjærtenstrang, når. vi herved 
(også offenlig) erklære for Dem, vor kære sjælesørger og 
gejstlige rådgiver og ven, at vor kærlighed til Dem ikke i 
mindste måde har forandret sig, at vor tillid til Dem ikke 
er bleven rystet ved den nævnte dom. Tværtimod glæde 

vi os over det mandsmod og den trosstandhaftighed, hvor- 
med De i henhold til Deres samvittigheds krav har aflagt 
vidnesbyrd for vor kirke også lige overfor en højtstående 
herre, og at De glad har besluttet at tåle forfølgelser der- 
for. Guds nåde lade Dem vokse og tage til som i alle 
gode ting så også i den rette gave at kunne vidne.« 

Hvilken modsætning, mine herrer! »Her en afholdt 
præst, der på kultusministerens andragende forfølges ved 
retten og må vandre i fængsel, — der en gejstlig, hvis 
hele menighed ansøger og beder om hans forflyttelse, men 
som roser sig af og modtager tak fra den højtærede kultus- 
minister, fordi han har skrevet en polemisk avisartikel til 
fordel for det ulykkebringende sprogreskript af 18. desbr. 
1888, den højtærede kultusministers barn I 

Er det naturligé, er det sunde tilstande? 

Det er jo meget net af hr. kultusministeren, at han, 
som han endvidere sagde, på sine rejser beser vore old- 
sager og sørger for deres vedligeholdelse; men det kan 
ikke begejstre os, når han her siger om sin rejse: »jeg 
har ikke set noget skolebarn, jeg har kun set læreren; 
jeg har været i enhver stald — i enhver stald, sagde han, 
— har beset boligerne og alle klasser.« 

Hvad jeg har refereret, mine herrer, kan jeg alt sam- 
men dokumentere. 

Kom med modbeviser, hvem der har lyst! men det vilde 
jeg gerne tilføje: Hold Dem til stangen, ikke springe fral (mun- 
terhed). Jeg slutter med de ord: sapienti sat. (Bravo).« — 

Derefter havde kultusminister dr. v. Gossler ordet: 
»mine herrer, jeg giver afkald på at diskutere, om jeg har 
handlet rigtigt eller ikke. For mig'er det også aldeles 
ligegyldigt, om hr. landdagsmanden taler, eller om han 
lader stenene råbe. Hvorfor jeg her tager ordet, det er 
ene og alene for at tilbagevise dette stikleri imod forskel- 
lige embedsmænd. Jeg må blot bede den ærede foregaende 
taler, om at lade alt, hvad han har sagt her, trykke, for 

at de ordentlige domstole kan udtale deres afgørelse der- 
over. Denne sammenligning med de to forhold, som er 
anført her, overlader jeg naturligvis ham. Jeg kan ikke 
gøre for, at domstolen dømmer manden til fængsel. Men 
hvad jeg har gjort, det vil jeg også her vedkende mig. 
Jeg anser det bestandigt for enhver gejstligs opgave — 
han høre så til hvilken konfession han vil — at pålægge 
sig et sådant mål af selvbeherskelse, som han skylder 
verden og øvrigheden, også med hensyn til sin religion. 
Jeg, der ikke står på min plads efter eget forgodtbefindende, 
men udtrykkelig på hs. majestæts befaling, og som kun 
på grund af denne udfører alle de funktioner, som jeg 
har at varetage og som ligger i en kultusministers komp- 
liserede forhold —- jeg kan ikke lade mig det byde, 
at en gejstlig, som hører den evangeliske eller en anden 
kirke til, stiller sig hen og overdænger mig med fornærm- 
elser. Mig personligt er det aldeles ligegyldigt, om nogen 
udskælder mig eller ikke, men det er ikke ligegyldigt, om 
nogen udskælder mig i mit embede; det kan jeg ikke for min 
konges og statens skyld finde mig i. Derfor skred jeg 
ind. Det gør mig ondt at det er kommet dertil; men 
følgerne deraf bekymre mig ikke. Den parallel, som De 
knytter dertil, overlader jeg til Dem. Mig er det ligegyldigt; 
det får De afgøre med Deres nordslesvigske herrer,« 
Næste dag — den 19. april — svarede Gustav Jo- 
hannsen kultusministeren: »Mine herrer, den højtærede 
kultusminister gav mig igår det råd, at jeg skulde lade 
alt det trykke, som jeg havde bragt frem. Hvorfor, tænkte 
jeg. Hr. kultusministeren får det jo trykt i den stenograf- 
iske beretning. Hvis det er ham ret meget om at gjøre 
endnu engang at læse min tale, så kan han jo snart have 
den trykt i denne beretning. Men så kom der en tilføj- 
else, som gik ud på: for at de ordentlige domstole kunde 
tage afgjørelse derover. Ej, ej, tænkte jeg, det var intet 
godt råd. Det er så sin egen sag at lade noget trykke. 

Jeg har erfaring i denne retning. Jeg har brændt mine 
fingre derpå; og brændt barn, hr. kultusminister, skyr ilden. 

Som De vil mindes, mine herrer, bad jeg igår om, 
at de herrer, der vilde sige imod, vilde blive ved sagen, 
ved stangen og ikke springe over. Det har den højtærede 
kultusminister ikke gjort. Stangen hed igår pastor Priess, 
men hr. kultusministeren har efter min mening gjort et 
syvmilespring fra denne stang. At stenene vilde råbe, 
brød han sig ikke om, sagde han. Jeg havde heller ikke 
ventet andet af ham. Jeg havde ganske andre forhåb- 
ninger. Ti da hr. ministeren for østen svarede på de 
polske kollegers klager: så længe han var medlem af dette 
ministerium, skulde der ingen forandringer indtræde, da" 
tænkte jeg: er det sådan ment overfor Polen, er det natur- 
ligvis ligesådan ment overfor de danske. Men hr. kultus- 
ministeren sagde så længe, og da faldt det ord mig ind: 
Ak, hvor snart, hvor snart finder også Du — måske et 
»Friedrichsruh«. (Munterhed.) Jeg er ikke ondskabsfuld, 
hr. kultusminister, (munterhed) det kan jeg sige. Jeg 
ønsker Dem intet ondt, kun ret snart et godt, sikkert 
»Friedrichsruh«. (Munterhed.) —«  Kultusministeren tav 
til denne replik. — Iøvrigt lod kultusministeren på grund 
af »et kejserligt ord på fremragende sted« udgå en kund- 
gørelse i »Norddeutche Allg. Ztg.«, i hvilken han ansporer 
kirkens organer til at tage sig varmt af »den indre mis- 
sion«, for således at hjælpe med til at dæmpe de af social- 
demokratiet oprørte bølger. Men de lutherske tør ingen 
forhåbninger knytte til en sådan allianse. 

Pastor Johannes Paulsens?) fængsel voldte ham en del 
sygdom og lidelse. Den livlige, vævre mand kunde ikke 
tåle den megen stillesidden i det lille rum. Men da han 
fik større frihed til at bevæge sig i det fri, vendte kræft- 
erne atter nogenlunde tilbage. Dog var det øjensynligt 
for hans mange venner, da han kom ud af fængselet, at 
hans helbred foreløbigt var bleven en del svækket. Løs- 
ladelsen skete torsdag den 29. maj kl. 3 om eftermiddagen. 


1) Jeg nytter lejligheden til at rette en fejl, som findes i mit 
første stykke om Johannes Paulsen (se ,Danskeren" 1889, side 79). 
Det var ikke 1864, men under krigen 1870, at J. Paulsen blev med- 
hjælper hos den gamle sognepræst i Kropp. Hans fulde navn er: 
Johannes Joachim Heinrich Paulsen, og han er født den 18. marts 
1847 i Witzhave i Stormarn. 

Tre af veteranerne blandt bønderne i Kropp, en præst og 
to diakoner og Paulsens 12-årige søn havde ved den tid 
givet møde i Flensborg. Efter eget ønske blev pastor 
Paulsen lukket ud af fængselsgårdens bagport. Mere offen- 
ligt blev løsladelsen fejret i Slesvig by. En gammel bonde 
Peter Jons i Klein-Bennebeck af det kristelige vennelag, 
kom »en stille nat« i tanker om, at i krigstider var der 
udgået adskillige befalinger, der lød på: så og så mange 
forspand fra Kropp sogn har at gøre ægtkørsel og at 
møde i Flensborg. Det var visselig en lang vej, henved 
7 mil fra Kropp dertil. Men hvad hjalp det — i krigs- 
tider gjaldt ingen kære moder. »Nu,« sagde den gamle 
”" mand, »når vi mange gange” har gjort denne køretur 
tvungen, var det så for meget, om vi nu én gang frivillig, 
lvungen af kærlighed, gjorde den? Manden fandt snart 
villige øren for sin tanke. Men af hensyn til Paulsens 
afkræftelse indskrænkedes køreturen til de to mil fra Sles- 
vig by. Ved togtid, kl. 5 eftermiddag, var banegården i 
Slesvig fuld af mennesker, dog mest kære, velkendte an- 
sigter fra Kropp, også nogle fra Rendsborg m. m. Også 
pastor Paulsens gamle fader, der er lærer i Hamborg, 
havde ikke skyet rejsen til Slesvig. De mange ansigter 
strålede ved gensynet. På banegårdspladsen holdt en 
mængde køretøjer — det var Kroppernes —; snart blev 
de fyldte, og toget gik afsted med præstevognen i spidsen 
og bag efter en række på 26 vogne, tæt pakkede. Det 
talrig mødte politi stod og så efter disse rolige, skikkelige 
mennesker, som nu kørte gennem Slesvig gade. De Sles- 
viger borgere stod i deres døre og bag vinduerne, mange 
gav ved deres ærbødige hilsen deres glæde over sagen 
vidnesbyrd. — Sådan kørte vogntoget igennem Slesvig, 
Busdorf og Jagel. 

Da de nærmede sig Kropp, kunde man allerede langt 
fra se en ikke lille menneskevrimmel. Ved landsbyens 
indgang stod de 25 vajsenhusbørn med deres plejeforældre 
opstillede; foran kirketårnet det frivillige basunkor, der 
spillede salmetoner; gaderne var fulde af mennesker. Bønd- 
erne havde på den offenlige landsbygade nogle dage ifor- 
vejen flettet guirlander og rejst æreporte. Men landråden 
var »tilfældig« kommet til byen for at indsætte en brand- 
direktør, og havde så forbudt det. Dog ved indgangen til 

præstegården og foran anstalten »Eben-Ezer« havde man 
ikke kunnet flytte disse udvortes ærestegn. 

En halv time efter ankomsten fyldte man de store 
spisesale — og til basunernes spil sang man: »Vor Gud 
han er så fast en borg«. Den gamle salme havde en 
mægtig klang, og der var nok mer end én, der kom til 
at tænke på, at det var ikke helt hen i vejret, når de 
nu sang: »Og tage de vort liv, gods, ære, harn og viv, 
lad fare i Guds navn, dem bringer det ej gavn, Guds rige 
vi beholde.« 

Bestyreren for anstalten, pastor Pfaff, trådte nu frem, 


hvldt en bøn og bragte følgende velkomsthilsen, knyttet j 


til apostelsagaen 1, 8: »og bliver mine vidner«: 

»Kære ven i herren! Når vi her er kommen sammen 
i stor mængde, så ligger det spørgsmål nær: hvad vi vil? 
og vi må give os selv tydeligt svar på dette spørgsmål. 
Da vi idag i en lang vognrække kørte gennem Slesvig 
bys gader, da stod det spørgsmål skreven på mangt et 
nysgerrigt ansigt, der så efter os: hvad vil de? og vi må 
give dem svar på deres spørgsmål. Og da vi drog ind i 
Kropp og vejen stod sort af folk, og basunklang modtog 
os, da trængte sig atter det spørgsmål frem: hvad skal 
alt dette til? Vi må give svar derpå, mine venner. Hvilket 
skal vort svar være. Vær så venlige at lade mig forsøge 
på at give svaret; jeg håber, at jeg skal tale ud af alle 
Eders tankegang. 

Først må jeg, for at give det rette svar, sige, hvad 
vi ikke vil, når vi her berede den hjæmvendte fange en 
modtagelse. Vi vil ikke ære et menneske; det skal ligge 
fjærnt fra os, dertil er vor tid altfor alvorlig, og jeg véd, 
vi vilde kun få en dårlig tak af den mand, som vi således 
vilde ære, og vor festlige modtagelse vilde blive ham mere 
pinlig end glædelig. — Men vi kunde også tale anderledes. 
Syv lange uger har en familie været sit hoved berøvet; 
er det at undres på, om hjæmmet nu ved tilbagekomsten 
smykker sig festligt og hustruens og børnenes hjærter glade 
jubler den hjæmvendende imøde? Vor skole har i 7 
lange uger måttet undvære sin grundlægger og tro for- 
sørger, er det at undres på, om den idag har iført sig 
festklæder og giver sin glæde luft? Syv lange uger har 
en stor menighed været sin trofaste sjælesørger berøvet, 
er det at undres på, om menigheden giver sin glæde ud- 

tryk, idet den har ham igen, som uafbrudt i 20 år har 
forkyndt den evangeliet? Hvem vilde, mine venner, svare 
nej på disse spørgsmål?  Visselig skal ingen fortænke fa- 
milien, skolen, menigheden i, at den i denne stund giver 
sin glæde lydeligt udtryk. Men helt tilfredsstillende for 
os er alligevel ikke denne begrundelse. Det rette svar 
på spørgsmålet, hvad vi vil med denne festlige modtag- 
else, ligger endnu dybere. Det rette svar giver os det 
ord, som vi før hørte, ordet, som vor herre Kristus før 
sin himmelfart gav sine disiple: »/ skal være mine 
vidner«. Fordi den herre Kristus havde sagt dem dette, 
den berre Kristus, hvem al magt er given i himlen og på 
jorden, derfor har de anset det for deres ret og for deres 
pligt at give sandheden vidnesbyrd. De har bevidnet den 
for folket og for denne verdens store og mægtige; de har 
derfor måttet lide meget, er bleven forfulgt og forhånet, 
slagne og kastet i fængsel, ja de har ladet deres liv der- 
for, ti bestandigt stod deres herres afskedsord til dem for 
deres sjæl: I skal være mine vidner. Og så længe Kristi 
kirke består på jorden, har de, der har prædiket evange- 
liet, haft pligt og ret til at vidne om sandheden, selv om 
den ikke var behagelig for dem, som blev ramte af den. 
Skal denne pligt og ret endnu gælde den dag idag eller 
ikke? Skal den herre Kristus og hans ord eller skal 
menneskeord have den højeste gyldighed? Det er spørgs- 
målet, som nu i særlig grad bevæger verden og kristen- 
heden. Man har ingen ringe lyst til at besvare det der 
hen: først menneskeord, og da vil vi se, om vi måske 
kan forene Guds ord dermed. Hvilket svar vil den kristne 
menighed, hvilket svar vil vi give på dette spørgsmål? 
Se, mine venner, derom drejer det sig i denne tid; derom 
drejer det sig også idag ved vor fest. Der står præsterne, 
til hvem den herre Kristus har sagt: I skal være mine 
vidner — skal og tør de fremdeles gøre det eller skal og 
tør de ikke? At de gør.det overfor småfolk, når de har 
gjort - uret, det anses for en selvforståelig sag; men når 
de store og mægtige gør, hvad der ikke er ret, tør de da 
også vidne? Kære venner, -en kristen ved, hvad der er 
det rette svar, en kristen kræver af sin pastor, at han 
også da ikke må være en stum hund. Det er sagen, om 
hvilken det også idag drejer sig. Vi glæder os over, 
»Danskeren, IV. 17 

at der fandtes en mand, som havde mod til at gøre alvor 
af sin herres ord: »I skal være mine vidner«, og som for 
den sags skyld havde mod til at lide forsmædelse. Ti 
det drejede sig ikke om, om han havde sagt sandhed eller 
usandhed, men om Zar turde sige sandheden eller ikke. 
Derfor har 1 festligt hentet Eders pastor fra fængslet, 
derfor rækker vi ham alle hånden med glæde og byde 
ham velkommen; det skal være vort svar, når vi bliver 
spurgt: hvad har I villet med den festlige modtagelse?« 
— Nu vekslede sang og tale, bl, a. talte et par af præste- 
skolens studerende, deriblandt en fra »den elsasske protest- 
menighed«. Han sammenlignede Johannes Paulsen med 
denne menigheds helt, den mægtige defensor fidei") i Elsas, 
den nu afdøde præst Horning. — Efter »den spesifike 
Kropper salme«: »Intet skal mig fra Jesus skille«, hvis 
stadige omkvæd er »heller død end utro« (lieber tot als 
ungetreu«), tog præsten Johannes Paulsen ordet. Det var 
en tak til alle sine venner, han bragte for deres udviste 
kærlighed. Med lune fortalte han adskillige træk fra sit 
fængsel, navnlig om, hvorledes strængheden fra fængsels- 
styrelsens side efterhånden var gået over til større og 
større mildhed. Sluttelig lagde han sig selv og sine venner 
på hjærte at blive trofaste overfor Gud, om og de måtte 
bringe et selvfornægtelsens offer. 

Festen sluttede med en fælles fremsigelse af »fader 
vor« fra hele forsamlingens side og en fælles afsungen 
udgangs-velsignelse: »Vor herres Jesu Kristi nåde og Guds 
kærlighed og helligåndens fællesskab være med os allel 
Amen.« — Frederik Nygård. 


Om Varemarkedet. 
R Af Chr. Faber. 


Produktmarkedet har - med Undtagelse af Æg SR 
den sidste Tid været meget flovt, og Varemarkedet Stilling 
— med Undtagelse af Frugter — har ikke været stort 


1) troens forsvarer. 

bedre. — Kaffe noget fastere, og Udsigterne for lavere 
Priser tør næppe ventes i den nærmeste Tid, da Behold- 
ningerne er små, ligesom også de daglige Tilførsler i Rio 
og Santos er meget ubetydelige. Spillemarkedet bevæger 
sig vedvarende uroligt — lig en dårlig Samvittighed. — 
Sukker meget roligt; men til de nuværende Priser er jevn 
god Omsætning. Da Udsigterne for den kommende Roe- 
høst er glimrende, er Priserne pr. Efterår lavere end de 
nugældende. 

Frugter.  Høstudsigterne for Æbler i Amerika må 
være gunstige; ti denne Artikel kommer meget flov fra 
New York, og Priserne er i de seneste Dage dalet 4 å 5 
Øre pr. På. — Blommer, Rosiner, Korender, Mandler 
er derimod stærkt opadgående, og Udsigterne er for endnu 
højere Priser. 

Kryderier rolig, med Undtagelse af Nelliker, der er 
stegne 5 Øre, og Ingefær, der synes at være fastere. — 
Soda uforandret. — Petroleum rolig og noget lavere. 

Kornmarkedet meget flovt med nedadgående Priser, 
både pr. strax og pr. senere Leveringer. 

Foderstoffer.  X/id noget mere efterspurgt, begrundet 
på, at Græsset er kommen noget for stærkt op i den senere 
Tid, og er derved mindre kraftigt, hvorfor Kreaturerne 
mange Steder bliver tagne ind, og der anvendes delvis 
Kraftfoder. Trods de gode Høstudsigter allevegne i Evropa, 
holder Udlandet på høje Priser pr. Efterår, som danske 
Importører indtil nu ikke har villet anlægge. — Linkager 
noget højere både pr. strax og på Levering. — Afskallede 
Bomuldsfrøkager meget billige iår, og fortjener Opmærk- 


somhed. — I Rapskager og Solsikkekager er der lille 
Omsætning, begrundet på, at første Hånd holder Artiklen 
for høj. — Grosserersocietetets Handelsberetning for 1889 


udtaler ibl. a. om Foderstoffer: »Atter i dette Efterår, om 
end dog måske forholdsvis mindre stærkt end i tidligere 

r, viste de tidligere store opsamlede Indkjøb af Forbrugs- 
foreningernes Efterårs- og tildels også Vinterforbrug, sig 
som en væsentlig Faktor til Prisernes stærke Stigning i 
Efterårsmånederne, medens Vinterforretningen af samme 
Grund også har været svagere end påregnet, hvortil dog 
væsentlig den usædvanlig milde Vinter iår naturligvis har 
bidraget ikke ubetydeligt. Man finder i hvert Fald atter 
fornødent at henlede de ledende Landmænds Opmærksom- 

hed på det ønskelige i, at de store Fællesindskjøb. såvidt 
mulig fordeles mere ligelig over forskellige Måneder. Ved 
Danmarks fremtrædende Stilling som det vigtigste Import- 
land for Foderstoffer øver den Måde, hvorpå Indkøbene 
herfra ledes, en meget betydelig Indflydelse på Markedets 
Stilling, og de uforholdsmæssige store Indkøb i de tidligere 
Efterårsmåneder viser sig hvert År til Skade for vore egne 
Interesser at forcere Priserne højere op, end det ved mindre 
sammentrængt Indkøb fra dansk Side ellers vilde være 
nødvendigt. 

Smør faldt i Slutningen af forrige og i Begyndelsen 
af denne Måned Uge for Uge; senere har Noteringen været 
konstant, så man må håbe, at Bunden er nåct, og at År- 
tiklen dermed snart kan gå en lysere Tid imøde. — Om 
denne Artikel udtaler Societetets Beretning bl. a. følgende: 
»Det har hidtil været et fra alle Sider anerkendt Faktum, 
at frit-ombord-Handelen var den fordelagtigste Måde, hvorpå 
vi kunde afsætte vort Smør til England. Med ikke ringe 
Dygtighed og store Opofrelser er det lykkedes vore inden- 
landske Grossister at nå så vidt, at den ganske overvejende 
Del af Smørret sælges til England frit om Bord efter den 
kjøbenhavnske Notering, således som det nærmere blev 
udviklet i Handelsberetningen for 1888. Så meget mere 
beklageligt er det, at man i det forløbne År må siges 
snarest at have arbejdet henimod en Tilintetgjørelse af 
disse fortjenstfulde Bestræbelser, og ret mærkeligt, at disse 
Forsøg er satte i Scene fra visse Landbrugskredses Side. 
Det Manchester-Marked turde måske bedre end noget andet 
afgive Exempel derpå, idet det i Årets Løb i den Grad er 
bleven oversvømmet med Konsignationer, at Konsulatet 
resumerer sin Beretning om Smørhandelen i denne By 
derhen: »Forsyningerne er nu meget for store til over- 
hovedet at kunne afsættes til Konsumenterne til de kjøben- 
ske frit-om-Bord-Noteringer.« — Når en Overfyldning af 
idet engelske Marked ved overdrevne Konsignationer finder 
Sted, må Prisen nemlig uundgåelig synke så meget under 
Noteringen, at de engelske Handlende,: der har afsendt 
frit-tom-Bord-Ordres, kun kan sælge med Tab. Men til en 
jevn Fordeling på de forskellige Markedspladser, så der 
ingen Overfyldning finder Sted, kræves netop Købmands- 
snille, som Landmændene hverken enkeltvis eller organi- 
serede som Regel. kan være i Besiddelse af. Og de eng- 

elske Købmænd, til hvilke man fra Landbrugets Side viser 
større Tillid end til de danske Købmænd, ved nemlig at 
betro dem Konsignationerne, har intet andet Middel over- 
for de nye store Forsendelser, end så meget som muligt 
at forcere Afsætningen. Dette Forhold er unægtelig så 
meget mere besynderligt, som Landmændene dog ved 
kontraktmæssig Salg ofte kunne- opnå så høje Overpriser 
over Topnoteringen Året igennem ved at sælge til danske 
Grossister, at engelske Købmænd, som det fremgår af den 
ovenfor citerede Konsulatsberetning fra Manchester, erklære 
det for en Gåde, hvorledes det kan betale sig. Betegnende 
er det i så Henseende også, når det endog hedder i Kon- 
sulatsberetningerne fra Hull, at der nu sendes så slore 
Kvantum i Konsignation, at det ikke sjældent må sælges 
4—8 sh. lavere i England, end Exportørerne har betalt i 
Danmark, så at det næsten ser ud, som om man var i 
Færd med at vende tilbage til de gamle Dages ude- 
lukkende Konsigneren. I hele denne Bevægelse synes 
den såkaldte Exportforening at have taget en fremragende 
Del.« — Nu påstås der fra anden Side, at de forkvaklede 
Forhold i England, fremkaldt af ovennævnte Grunde, har 
kostet Landet sidste Aar mindst 6 Millioner! 

åAlg efterspurgte og højere. Om denne Artikel skriver 
Handelsberetningen ibl. a.: »Det er af stor Betydning for 
en Artikel som Æg, at de kommer Konsumenterne i Hænde 
så friske som muligt, og kun ved, at Danmark opnår 
et godt Renommé for at levere Æg, kan vi bevare vor 
gunstige Stilling på Englands Marked. Smørret har nået 
sit store Navn hos Englænderne, fordi det fremkommer i 
så frisk Tilstand, og der gøres a/t, hvad tænkes kan, for 
at dette kan ske; men hvorledes behandles den endnu 
sartere Artikel: Æg? Ikke såsnart begynder en lille Stig- 
ning at indtræde, før Landmanden og Købmanden spekulere 
i højere Priser, og denne Spekulation får desværre en 
sådan Udstrækning, at Varen ofte er halv fordærvet eller 
muggen, før den kommer Exportøren i Hænde.« Æggene 
må tilføres det engelske Marked så friske som muligt, ellers 
bliver danske Æg tilsidst usælgelige i England; det burde 
både danske Købmænd og Landmænd skrive sig bag Øret. 

Frømarkedet. Der synes at vågne Spekulation i Rødkløver. 

Kunstgødning højere og vil sandsynligvis i Sæsonen gå 
endnu højere, da Beholdningerne her i Landet er små. 


RE SE SEEDEDE fars: 

Den franske Toldpolitik. Handelskamrene i Frankrig 
er samlede i denne Tid for at drøfte den Toldpolitik, der 
bør følges, når de bestående Handelstraktater udløber. i 
1892. Det er meget overraskende Nyheder, der kommer 
fra denne Forsamling; man havde i al Almindelighed an- 
taget, at Handelskamrene havde udtalt sig for Beskyttelse; 
men Flertallet synes tvertimod at være stemt for Frihandel. 
Efter »le Temps« har den franske Handelsminister erklæret: 
(Børstidenden): »at en overvejende Del af. Kamre, hvis 
Betænkninger er indhentede, holder fast ved Princip- 
perne fra 1860«. — At der existerer Handelskamre med 
andre Meninger, således skriver det franske Blad, vilde 
det være barnagtigt at nægte; men Beskyttelseslysten er 
på langt nær ikke så stærk som hidtil forment, og selv 
Handelstraktaternes Modstandere har Øjet åbent for den 
Fare, hvorfor en overdreven Beskyttelse kan udsætte 
Frankrig. Liberal Toldpolitik og Afslutning af nye Trak- 
tater forlanges bl. a. af Handelskamrene i Paris, Lyon, 
Marseille, Bordeaux, Bavonne, Reims, Calais, St. Etienne, 
Limoges, Havre, Nantes, Beaune, Cognac, Angouléme, Cette, 
Narbonne, Toulouse, St. Nazaire, Troyes, Orleans, Oubenas, 
Annonay, la Rochelle, Arras, Nanzy, Morlaix, Rennes 
og Avignon. Repræsentanterne for disse Byer ræsonnere 
som så: »Af Råmaterialier indfører vi sikkert nok mere 
end vi udfører, vore Indkøb hos Udlændinge kommer op 
til en Værdi af 2 Milliarder Franks, vore Salg til Ud- 
lændinge udgør kun 600 Millioner Franks; men hvor- 
ledes stiller Sagen sig med Hensyn til færdige Fabrikater? 
Vi: sælger for 1700 Millioner, og køber kun for 600 Mill. 
Afskaffer vi alle Handelstraktater, og indskrænkes som 
Følge deraf vor Udførsel af færdige Fabrikata, da bliver 
det de franske Fabrikers Ruin og rimeligvis en Samfunds- 
krise.« — Og selv en stor Del af de Handelskamre, der 
ikke ønsker ny Handelstraktater, har tilkendegivet Meninger, 
vidt forskellige fra Nutidens Beskyttelsesteorier.  Repræsen- 
tanterne fra Lille og andre store Fabrikbyer protesterer 
således ivrigt imod enhver Told på Livets første Fornøden- 
heder og mener, at Korntold og lignende kun bør tåles, 
når det virkelig skulde vise sig umuligt på nogensomhelst 
anden Måde at fremhjælpe Agerbruget. Forhandlingernes 
lingernes Begyndelse er således blevet en bitter Skuffelse 
for Protektionisterne. 

Kjøbenhavn. I Hovedstaden forefindes for Øjeblikket 
3000 ledige Lejligheder imod kun 1600 i 1885. Det er 
ingen heldig Oplysning for de strejkende Mursvendes Sag, 
tværtimod, den vil skade den. 


Majdagens Følger. (Efter Hamborger Borsen-Halle): 
»Siden den meget omtalte iste Maj er der gået sex Uger, 
og det turde være på Tide at underkaste denne Dags 
Følger for Arbejder og Arbejdsgiver en objektiv Bedøm- 
melse. Når man betragter den Udvikling, som Forholdet 
mellem Arbejder og Arbejdsgiver har undergået siden 1. 
Maj, kan man ikke andet end erkende, at Arbejderne med 
alle deres Strejker og forhøjede Fordringer har lidt Neder- 
lag over hele Linjen eller er i Færd med at bukke under. 
Allerede før 1. Maj var det klart, hvorfor denne univer- 
selle Feriedag var et Misgreb. Man havde blandt Arbejd- 
erne overvurderet egne Ævner og agtet Bourgoisiets Mod- 
standskraft altfor ringe. Og da Staten og Arbejdsgiverne 
til Forsvar for deres egne Interesser stillede sig på Lovens 
Standpunkt og behandlede Majdagsferien som et Kontrakt- 
brud, da begik Arbejderne en ny Fejl ved heraf at lade 
sig ægge til vidtstrakte Strejker. Arbejderne gjorde dette 
i Håb om Sejr. Førerne fortalte dem, at Arbejdsgiverne 
vilde lide et eklatant Nederlag. Og for et sådant Resultat 
syntes intet Offer for stort — alle Kræfter sattes ind på 
at holde ud så længe som muligt. Rundt omkring i de 
forskelligste Fag gik Strejken løs. Og overalt spændte 
man Fordringerne til det højeste. Af disse Tusinders Ar- 
bejdsnedlæggelse fulgte Tusinder af Kvinders og Børns Nød 
og Savn. Strejkekassernes Hjælp var kun knap, Arbejderne 
måtte tage ud af Sparekasserne det lidet, de i gode-Dage 
havde sat ind. Og bortset fra det materielt uheldige i 
disse Forhold — hvor megen moralsk Skade har Strejken 
ikke forvoldt! Selv hvor der er den yderste Offervillighed 
til Stede, må Familielivet dog lide under Arbejdsløshedens 
Tryk, det trøstesløse i Forbruget af tidligere Tiders Spare- 
penge, det stadig fjernere og fjernere Håb om at sejre. 
De allerfleste Steder er det endt med Nederlag for Arbejd- 
erne. Man kan ikke noksom beklage, at Arbejderne har 
lidt så hårdt til ingen Nytte; men man må også af Kends- 
gerningerne uddrage den Lære, som ligger i dem. For 
Arbejderne er denne følgende: »Enhver Strejke er tabt på 

Forhånd, når den blot går ud på at tage Hævn over for- 
mentlige »Krænkelser af Menneskerettighederne«, eller at 
strafle Bourgeoisiet for dets Uvenlighed overfor Arbejds- 
erne. Den er tabt, når den går ud på at tvinge alle AÅr- 
bejdsgiverne ind under en og samme Fordrings kavdinske 
Åg, i Stedet for at tage Sigte på bestemte, konkrete Punkter, 
hvor der kan reformeres i det enkelte. Det viser sig end- 
videre, at selv om Strejken udbryder i flere Fag ad Gangen, 
er dens Udsigter til Sejr ikke store, så længe Arbejdsgiv- 
erne holder sammen. Endelig har Arbejderne ganske sik- 
kert undervurderet den offentlige Menings Magt. Den offent- 
lige Mening forstår meget godt at skælne mellem berettigede 
og uberettigede Fordringer, og har det i sin Magt at bringe 
Sejr eller hidføre Nederlag. Når Arbejderne derfor over- 
vejer Begivenhedernes Gang siden 1. Maj, vil de forstå, al 
deres Førere har påtaget sig et stort Ansvar ved at lede 
dem ud i Strejkerne, og de vil sige sig selv, at en legal 
Forhandling med hver Arbejdsgiver vilde føre til. langt 
større Resultater. Arbejdsgiverne har på deres Side set, 
at når de går enigt og solidarisk frem, er Sejren dem 
forud vis overfor uberettigede Fordringer.  Arbejdsgiv- 
erne har disse Ugers Lønkampe bevist, at de ikke behøver 
at give efter for ufornuftige Fordringer fra Arbejdernes 
Side. I Fremtiden vil Arbejdsgivernes Organisation vide 
at bekæmpe ethvert Udbrud af grundløst Overmod fra 
Arbejdernes. Side og at sørge for alt, der kan tjene til 
Fremme af Underklassernes Vækst i Velfærd og Sundhed.« 


Kønigsbergs Handelskammers Årsberetning for 1889 
er vaklende overfor Beskyttelsestoldens Virkninger, særlig 
udtaler den sig for Nødvendigheden af en suksessive Åf- 
skaffelse af Korntolden. 


Schweiz synes i Øjeblikket at være mere beskyttelses- 
venligt, end det har været; men da de franske Handels- 
kamres Beslutninger går i Frihandels-Retning, vil dette 
måske indvirke pa Stemningerne i Landet, så at man 
bliver sin Fortid tro. 


Odense, den 24. Juni 1890. 

Om Carsten Hauch 
og hans lyriske digtning. 


I 


] forordet til den digtsamling, Hauch udgav i 1842, 
gør han gældende, at hans talent går i retning af det 
dramatiske og episke langt mere end i retning af det lyr- 
iske.,. Men ved denne lejlighed er det gået Hauch, som 
adskillige andre digtere, at han ikke har været i stand til 
at vurdere sit eget. Ti selv om Guldmageren og En polsk 
Familie eller dramaer som Tiberius og Marsk Stig altid 
vil hævde sig en udmærket plads i dansk literatur, har 
han dog ikke i noget af disse arbejder ydet sit bedste. 
Menneskeskildringen lå ikke særligt for ham. Der findes 
vel prægtige steder rundt om i hans romaner og dramaer, 
men der findes også adskilligt, som ikke er særlig ejen- 
dommeligt. Overalt hvor hans egne erfaringer er slået 
til, og hvor hans mørke pathos har kunnet komme til ud- 
brud, der er det lykkedes for ham; men hvor der ikke 
på en eller anden måde var et forhold mellem ham og 
de optrædende, der led fremstillingen under det. I 7ibe- 
ritus har han ganske vist vist, at han var i stand til at 
tegne en interessant karakter i stor stil. Men ofte bliver 
der noget stift og kantet over hans dramatiske figurer. 
Gregor den 7de f. eks. er hovmodig over alle grænser, 
men man ser ikke, hvilke evner og kræfter, der har været 
ved siden af. Man savner noget af den blanding i karak- 
teren, som f. eks. findes hos en Hakon Jarl. I Bajazet — 
et drama, der for øvrigt indeholder udmærkede ting — er 
således Tyrkerfyrsten altfor overvejende rettens indehaver, 
mens Timur, den alt ødelæggende, simpelt hen er et uhyre. 
Det er mere repræsentanter for lavt og højt, der er stillede 


overfor hinanden, end det er to historiske personligheder, 
»Danskeren", IV. 18 

der mødes. Om relativ ret på begge sider, som i Hakon 
Jarl, er der ikke tale; Bajazet får lov til at kalde sin 
modstander en djævel, og da han dør, siger han selv- 
tilfreds: »Jeg bedre var end Timur, — så måtte jeg jo gå 
til grunde — det var jo verdens orden fra den ældste tid.« 

Og lignende indvendinger kan rettes imod karakter- 
tegningen i hans romaner. Der står som regel en kold 
eller en letsindig herre overfor en brav mand: ligeledes 
en henrivende kokette overfor en mindre fremtrædende 
kvinde, der blot udmærker sig ved sin sjælsstorhed; så- 
ledes Dyveke overfor den svenske kvinde, som bliver Vil- 
helm Zaberns brud, eller den skønne sangerinde Laura 
overfor den stille kvækerpige. Men disse er ikke særligt 
individuelle. Og de kolde spottere, Zeltner og advokat 
Gray, for hvem forstand og beregning er alt, eller de brave 
og begejstrede naturer, Robert Fulton og Theodor, der, 
handler ud af deres umiddelbare følelse, er væsentlig kun 
udtryk for digterens foragt for, hvad: der er lavt, og hans 
tro på det godes magt. 

Under alle omstændigheder finder man ikke det særligt 
Hauchske på dette område. — Imidlertid, bedst som man 
læser, kan det ske, at en af personerne, som ellers ikke 
har lagt beslag på opmærksomheden, taler med digterens 
egen tunge og ud af hans hjærte. Og da bliver det smukt 
— og Hauchsk. Sådanne steder lyder som digte i prosa. 
I »En polsk Familie« siger således en: »lidt hedenskab 
må De dog tåle i denne verden, eller skal nu den bred- 
mundede storm manes ind i en snever orgelpibe og for- 
vandles til en koralmelodi? Skulle alle oceanets døtre 
blive grædende klostersøstre, skulle de lette sommeralfer, 
der flagre gennem skovene og blæse på den krumme lotus- 
blomst og på riddersporens horn, nu med klippede vinger 
synge ligsalmer i Eders kirker?« 

Og et andet sted i samme bog bruges følgende bil- 
lede: »vore forsvundne tanker, vore forgangne glæder og 

sorger ligge jo på bunden af en dyb sø, hvorfra erindringen 
kaster snart en vissen afreven blomst, snart en sjælden 
koral, snart et gyldent smykke på strandbredden; men 
alle de rigdomme, dybet skjuler, kende vi dog ikke, og 
vi ville undres engang, når livets sø fortørres i døden, og 
vi få dem at se.« 

Men den, der er i stand til at fremstille tanker og 
stemninger med en sådan ynde og veltalenhed, han er, 
hvad han så end mener om sig selv, en afgjort lyriker. 

Det vil da sige, lyriker af en egen art. Han hører 
ikke til dem, der, når de har tegnet et billede, lader det 
stå som det er. Han forklarer det, anvender det i et be- 
stemt øjemed. Læser man videre på det sidst anførte 
sted, finder man følgende: »Vel os da, hvis vi ikke finde 
altfor mange uhyrer, for hvilke vi må gyse, liggende ved 
siden af de sunkne skatte, som nu skulle være vor be- 
standige ejendom og følge os gennem evigheden.« Der 
er som digter noget af en prædikant i ham. 

Det er dette, der skader ham som dramatiker og for- 
tæller. Han er ikke i stand til som Øhlenschlæger at 
fremstille kræfternes frie spil og trække sig selv tilbage. 
Der findes således i slutningen af »Bajazet«, efter at helten 
ved selvmord har gjort ende på det forsmædelige fangen- 
skab, hvori Timur holder ham, en højst karakteristisk 
note under teksten: »Fjorten år senere måtte Timurs 
mægtigste søn søge hjælp hos en af hans fader overvunden 
fyrste.« Det er nemesis-tanken, som digteren lægger så 
stor vægt på, at han udtrykkelig må gøre opmærksom på 
den, inden han slutter. Og nu har han ganske vist intet 
steds så påfaldende tydeligt som her angivet nemesistanken 
som sit udgangspunkt, men mer og mindre klart fremlyser 
dette dog af Carl den bte, der i fængslet bliver nabo til 
den gamle, som han selv for tyve år siden har ladet 
fængle, af Gregor den 7de, hvis hovmod får sin straf, da 
han må flygte fra Rom; af Tiberius, af Bajazet og adskil- 

lige andre; man mærker, at der en mening bag ved; og 
denne mening træder ofte så stærkt frem, at den over- 
skygger handlingen og hindrer personernes frie rørelse. 
Men hvad der skader ham på et punkt, bliver hans 
styrke på et andet. Det stærkt personlige har givet hans 
lyriske digtning en ganske ejendommelig skønhed. 


I. 


Andre digtere besynger forårets vælde, når regnen 
skyller den. snavsede sne med sig, og grønsværet blottes 
med vintergækkene, og violerne, og anemonerne. Eller de 
priser sommerens blussende roser og de grønne enge, hvor 
vandet risler mellem gule akelejer og forglemmigej. Og 
nu er vel heller ikke Hauch blind for naturens skønhed. 
Han kalder blomsterne »lysets lykkelige børn« — »der i 
vår og høst og sommer — fletter deres blomstertæppe — 
gyldensmykket, regnbufarvet, dugbesprængt og solbestrålet 
— over den forløste jord«; og han fortsætter: 


Men når Mørket vinder Sejr, 
slumrer I bag Sneens Lagen, 
frygter ej for Vinterstormen, 
drømmer end om Lys og Sommer; 
til et Blink af Solens Øje, 

til et Pust af Vårens Ande, 

til et Kor af hundred Fugle, 
kalder jer igen til Livet 

i fornyet. Ungdomsglans. 


Da I vågner, da I kommer, 
spire, svulme, myldre frem, 
fletter atter eders Tæppe, 

guult og rødt og hvidt og blåt, 
dugbesprængt og purpurfarvet, 
blandet med det friske grønne, 
gyldensmykket, solbestrålet, 
medens Gøg og Lærke synger. 

Man må indrømme, at Hauch er berettiget til at tale 
med om naturen. Men der er det ved hans naturskild- 
ringer, som også, skønt i mindre grad, gælder om Inge- 
manns, at de tilsidst kun bruges som billeder for noget 
højere. Begge digtere var oprindelig udgåede fra den 
romantiske bevægelse; og for romantikken gled ånd og 
natur over i hinanden, spejlede og afbildede hinanden, 
For romantikken var det ydre, naturen, kun et tæppe, der 
skjulte det indre, ånden. Først når dette forhæng, blomst- 
erne, markerne, skovene, søerne, bjergene, stjernerne blev 
draget tilside, viste åndens uendelige verden sig glimtende 
i al sin herlighed. For Ingemann var solen mer end 
solen, den var lysenglen, som kommer fra paradisets 
strande og vandrer på rødmende skyer højt over jorden. 
Og for Hauch 'er blomsterne, der, uberørte af synd og 
smerte, glider i evig veksel »gennem nat og lyse dage — 
gennem regn og storm. og vinter — gennem høst og vår 
og sommer«, billede på de forløste ånder. »Sådan — 
fortsætter han — glider også hisset — de forløste ånder 
— saligt drømmende — uden angst og sorg — med udøde- 
lighedens glans i øje — gennem ubekendte verdner — i 
tusinde forvandlinger.« Han har ikke tid og lyst til at 
dvæle længe ved disse jordens farveskønne fremtoninger; 
hans blik glider opad mod en højere skønhedens verden 
mellem stjernernes hær. 


Eller når han taler om den frugtbare jord — »med 
skovens løvtag — med engenes pragt — og de rindende 
vande — med skyernes flagrende — mangefarvede slør 


gennemglødet af morgen og aftenglans<« — da er det ikke 
for at fordybe sig i de dunkle skove, eller for at besynge 
solen, når den hæver sig i tågeglans og dukker under i 
havet, men da er det for at sende sin tak til den gud, 
som har skabt »den favre frugtbare jord«. »Lovet være 
gud — for hver en gave — -som timerne bringe; — for 
den blomstersmykkede vår, — når skovduen synger, — 

og for den rige høst, — når morgenstjernen vinker til ar- 
bejd, — mens dens aftagende måne — vender sin segl 
— ned mod de svulmende kornaks«. 

Eller når våren kommer, og vinterens isdiadem bliver 
brudt, når dens scepter smelter i dugperlernes glans, der 
neddrysser fra skyernes veje; når den aldrighvilende storm- 
vind er flygtet på sin hest, når den ikke længer fra sky 
ryster sine vildthenflagrende lokker, der sender sne over 
mark og enge; når den længsthentørrede riskvist skyder 
blade, "og vintergrenen dækkes med blomster, når vår- 
anemonerne trænger sig frem og hyacinten åbner sit blik 
for solen, når nattergalen synger i lunden, og frøen fra 
sit sivomskyggede vandkær blander sin røst med de jubel- 
syngende stemmer — da er det, »som sjælen blev båren 
— efter mangfoldige seklers kamp og uendelig smerte — 
gennem tidernes strøm tilbage til; skabelsens barndom. — 
Ak, men det er kun en drøm, en fjern, forgængelig af- 
glans — af det evige liv.... — Til en flygtigforsvind- 
ende drøm, et vidunderligt billed — af vort evige hjem 
blev tidens foryngelse knyttet«. 

Men således giver denne evne til at underlægge frem- 
stillingen en bestemt tanke Hauch en særegen plads mellem 
lyrikerne. Det er ikke i kraft af iagttagelse af den ydre 
verden, at han bliver digter som Blicher eller Chr. Winther, 
men i kraft af de stemninger og tanker, som den ydre 
verden vækker i ham. Han går derfor aldrig i enkelt- 
heder; naturen er for ham så temmelig ens overalt, og 
når han har nævnet krokus, viol og anemone, så har han 
givet de par eksempler, som er tilstrækkelige til at frem- 
kalde indtryk af den blomsterverden, han benytter i sine 
vers som billeder på, hvad der er frodigt og sundt i den 
åndelige verden. "Eller når han har nævnt stormen, regnen 
og de visne blade, så er han færdig med efteråret, billedet ” 
på forgængeligheden. 

På den anden side er det imidlertid så langt fra, at 
denne ejendommelighed virker tyngende på hans lyrik, så- 
ledes som den gør det på hans dramaer, Ti den tanke 
han vil udtale, stikker ikke frem ved siden, men smelter 
sammen med det brugte billede eller udvikler sig med 
naturlighed deraf. 

Når han således med et par træk skildrer sin barn- 
doms uforglemmelige hjem oppe mellem klipperne, hvor 
forellerne sprang i den strømmende elv, og hvor drossel 
og solsort sang i de mørke skove, — da tjener det blot 
til at forhøje virkningen, når han pludselig slår om og 
giver det en personlig anvendelse: 


Og skal af Jordens Minder 
et Hjem jeg bygge hist, 
da vil den Elv genfødes, 
det ved jeg ganske vist. 


Dertil de dunkle Klipper 
i Dalen dyb og trang, 
og Roserne, der blussed, 
ved Vandbølgens Sang. 


Eller når han synger om den letbevingede svale med 
viseren i brystet, der fører den sikkert, selv. i det dunk- 
leste natmulm, over det ukendte hav til de fjærne strande, 
hvortil dens higen driver den — da falder det smukt og 
naturligt, når han slutter med at ønske sig selv en magnet 
i brystet, der, uden at svigte, kan føre ham gennem gravens 
nat, over dødens dæmrende, ukendte vande, til den evige 
vår, til det land, hvortil en aldrig betvungen længsel drager 
ham, og som han skuede langt borte, svævende i aften-" 
rødens glans i sine bedste, stilleste øjeblikke. 

Men denne tendens, om man kan kalde det så, findes 
imidlertid ikke blot i de digte, i hvilke billede og tanke 
skiller sig tydeligt ud fra hinanden, men den findes selv 
der, hvor der, til en forandring, ikke er den fjerneste 

symbolik. Der er næppe noget digt, hvor han har stået" 
friere overfor sit æmne end i »Falken« i »Valdemar Åtter- 
dag«, og næppe noget, der er så udvortes anskueligt. 
Valdemar Atterdag kommer ridende en sommermorgen med 
sit jagtfølge. På hånden har han sin falk med hætte over 
hovedet og bjælder på fødderne; en hejre ses flyvende 
højt oppe; kongen løfter hætten af falkens hoved og lader 
den stige, hvorpå falken skyder op efter hejren og kæmper 
med den. 

Til trods for det ligefremme og anskuelige i skild- 
dringen er digtet imidlertid helt igennem mættet med 
Hauchsk ejendommelighed. Allerede dette, at optrinet 
mellem de to fugle forestiller en kamp, er betegnende. 
Når Chr. Winther skildrer hjorten og dens vilde flugt — 
og hjorten spiller en lignende rolle i »Hjortens flugt« som 
falken i »Valdemar Atterdag« —, så skildrer han i ro og 
mag det sommerlige landskabs "beboere, vildbassen, der 
har slået sig ned i mosen og snorker ved siden af sin 
gryntende mage, den sorte snog, der ringler sig i sandet, 
skovduen, der sidder kurrende i sin gyngevugge, træ- 
pikkeren, der hamrer i birkens hvide bark, og ræven 
udenfor sin hule midt i sin lystige flok af gule unger. Så 
kommer hjorten farende forbi vildmosen, over bakkerne, 
gennem dalene, gennem slåentjørnene, gennem egekrattet, 
ind i den løvtætte mørke skov, ned ad lyngskrænten, ud 
i skovsøen, og afsted på den anden side over skovdækte 
dale og høje. Skønt optrinet med den usalige rytter, 
bunden på hjortens ryg, vel kunde give anledning til en 
skildring af det voldsomme, pinlige og spændende i situa- 
tionen, er der dog ikke spor af dette. Det er ikke men- 
neskets eller hjortens lidelser, men det er skønheden i 
naturen, sommerdagens liflighed, den yndige fred, der 
hvilede over dal og høj, lyngskrænten, den bladkransede 
skovsø med vildænderne og så den prægtige forskræmte 
hjort, det er det, han vil have frem. 

Hauch derimod taler kun lidet om landskabets dejlig- 
hed, men desmere om kampen mellem den langhalsede 
hejre og falken med de pilspidse vinger. For ham er 
kræfternes anspændelse og de stridendes vildskab hoved- 
sagen. Sammenstødet er af stor dramatisk virkning; hejren 
kommer sejlende gennem luften uden at frygte nogen 
fjende; falken skyder som en pil op imod den: 


Da Hejren nu mærked, at en Fjende var nær, 
da strakte den imod ham sit Næb som et Spær; 
opad den vilde flyve, dog lyktes det ei, 

ti Falken hin modige spærred den stejle Vej. 


Med pilspidse Vinger den svæved i det høje, 

under den fløj Hejren med spejdende Øje, 

forsigtig den vendte Næbbet, dog vilde den ikke fly, 
den. agted Falken at spidde, når han sank ned fra Sky. 


Men bedst som man nu venter, at falken uforsigtig 
skal styrte sig i fjendens spidse næb, sænker den sig som 
et lyn ned på siden af modstanderen, griber sin fjende 
om halsen, bruger næb og klo, og daler så med sin døde 
modstander ned i græsset. 

Men foruden dette for Hauch så ejendommelige, er 
der noget andet. Endskønt der ikke falder et eneste ord 
om betydningen af dette sammenstød, så bevæger det hele 
sig dog øjensynlig nok indenfor de linier, indenfor hvilke 
de Hauchske optrin ellers plejer at foregå. Der er her 
gennem de to fugle givet en karakterskildring. Mens Chr. 
Winther holder sig til hjortens skønhed, dens stolte hold- 
ning, dens gratiøse spring, eller skildrer den pilende ned 
ad brinken, dukkende under i søen og svømmende mellem 
siv og opskræmmede vildænder over til den anden side, 
så afspejler hos Hauch fuglenes ydre egenskaber de indre, 
og det er de sidste, han understreger; kraft og ynde er 
ham ikke det væsentligste, men karakter; havde han skullet 
skildre den brune hjort med de høje takker, da havde 

han sikkert anvendt et ord som ædel; ti han søger, hvad 
der ligger bagved det ydre. Altså: Den langhalsede 
hejre med det lange, spidse næb er den snedige, som vil 
spidde sin modstander; den kæmper med list og under- 
fundighed, og er derfor viet til døden; den smukke hvide 
falk er den uforfærdede, derfor den lykkelige. Hauch har 
her fremdraget sine to velkendte modsætninger: »listen, 
der spinder på sin egen ligsærk« overfor »den ærlige kraft, 
der sejrer til sidst«, som det hedder i Tiberius. Så over- 
legen fremstillingen end er — og ganske anderledes over- 
legen end i noget af dramaerne — ses det dog tydeligt, 
hvad digteren mener; hejren er »forsigtig«, den »spejder«; 
falken derimod »har et sikkert øje« og er »hin modige«; 
hejren er en formummet størrelse, en lumsk modstander, 
men falken er den åbne, djærve natur, som Hauch elsker. 
Og mens digteren beundrer falkens vilde favntag, dens 
stålhvasse klo og dens lynsnare vendinger, ser man af de 
linjer, hvormed optrinet ender: 

Så greb den sin Fjende om Luftrøret langt, 

Hejren kæmped forgæves, dens Åndedræt blev trangt, 

men Falken slog med Vingerne, den brugte Næb og Klo, 

under dens vilde Favntag blev Hejren lidet fro — 
af disse linier ser man, især af den sidste, at digteren 
nærer en hemmelig uvillie overfor den langhalsede hejre 
og glæder sig over dens dødskamp. 

Skønt da tendensen er så tilbagetrængt som vel muligt, 
er den dog usynlig til stede. Bagved kampen mellem de 
to fugle skimtes en større kamp, den, som for Hauch er 
den største, verdenskampen mellem den gode, ærlige ka- 
rakter og den onde og lumske villie. 


IN. 
Den kilde, hvoraf Hauch øste sin digtning, var da 
først og fremmest han eget bevægede indre. Og det tunge, 

som hvilede over dette, har meddelt næsten alt, hvad han 
har frembragt, et mørkladent præg. 

I den selvbiografi, som digteren har forfattet i sin 
alderdom, forekommer ofte indskud som disse: »så op- 
levede jeg en af de skuffelser, hvorpå livet er så rigt«, 
eller »således blev også min moder ramt af den ironi, 
der så tidt møder os i livet«. Det er ikke med glæde, 
han ser tilbage, som Ingemann, hans samtidige og mod- 
billede, der med stor kærlighed har skildret sit lyse barn- 
domshjem i præstegården, hvor han gennem sit kighul i 
den frosne rude så ud på lænkehunden og duerne og 
hestene, der blev redet til vands, mens plejelens takt- 
faste slag hørtes fra loen, og lød sammen med spinde- 
rokkenes snurren og kaminens bulder i den store stue; 
eller hvor han om sommeren legede med sine sødskende 
i den støre have, mejede brændenelder som Blaamænd 
og rendte omkap med månen. Hauch voksede ikke op i 
nogen idyl. »Der var ingen glæde udbredt over vort hus«, 
siger han. Faderen og moderen var alvorlige folk, som 
ikke gav sig meget af med børnene; og digterens første 
erindringer skriver sig fra det loftskammer, hvor han 
skulde opholde sig med sin barnepige, og hvorfra han så 
måneskinnet glide hemmelighedsfuldt ud over Fløjfjeldets 
skrænter og over den store Bergen domkirke. Tidligt blev 
han sendt ud i byen for at gå i skole, og da han var 8 
år gammel, kom han, sammen med sin broder, i huset 
hos en præst, der boede en halv snes mile østen for 
Bergen, dybt inde mellem fjeldene. 

Der oplevede Hauch imidlertid den eneste virkelig 
lykkelige tid i sit liv. Stedet var dejligt. Præstegården 
lå mellem træer inde under mægtige fjelde; til deu anden 
side grønne marker og enge lige ned til Hardangerfjorden, 
med øer og landtunger. På dette sted levede han i 5 år; 
når de få timers undervisningstid var forbi, gik det afsted 
ud i udmarken, hvor drengene satte sig op på de løse 


268 


heste og galoperede afsted; ud på fjorden, hvor Hauch 
ofte har ligget i timevis i sin båd og stirret over rælingen 
ned i det dybe land på søens bund, hvor søgræsset stod 
som store træer og hvor fiskene skød sig op ad, som 
egernet klatrer i skoven. Inde i skovene løb han med 
Mathies, bondedrengen; de gik på opdagelsesrejser, hvor 
ingen mennesker havde været, plukkede jordbær, blåbær 
og hasselnødder, dansede på tømmerstok over fossen, steg 
op på Nutens fjeldtop, hvorfra fjordens bølger så ud som 
krusning i et vandglas. Eller også medede han i elven, 
eller han lagde sig bag fjeldet, hvor hindbærbusken groede 
og den vilde rose, og drømte om alfer og nøkker, mens 
droslen og solsorten sang og ræven gøede mellem fjeldene. 

I disse år var det, som om livet åbnede en smuk 
parentes for ham; men ikke såsnart havde han forladt 
Malmanger, før parentesen lukkedes. Han har et digt om 
en lille fisk, der levede i en stille bjergsø; men fisken fk 
længsel efter de store strømme; den sprang i fossen, drev 
med elven ud i havet, til kval og elendighed, jaget af de 
store hajer, truet af søulven, indtil den døde hundrede 
mile fra sin fjeldsø. Fisken er ham selv. Han var også 
en uroligt higende romantiker, hvis fantasi spillede ham 
det puds at foregøgle ham tingene bedre end de var, som 
han selv siger. Han havde troet, det skulde blive præg- 
tigt i København; men da han for fjeldluften fik hoved- 
stadens blandede atmosfære og for elvens brusen gade- 
tummel og for sorgløs leg på kirkebakken studier i latin- 
skolen og ved universitetet, så forstod han, at det var 
forbi med leg og lyst. 

Men mange gange senere i hans liv, lige op i hans 
høje alderdom og det, hvad enten han var i syden eller 
norden, kunde det hænde, at han blev overfaldet af længsel 
efter bjærgdalen ved den stille fjeldsø; ingen Schweizer, 
siger han, kunde længes mere efter sine alpedale end 
" han efter sit norske hjem; og ofte kunde han både vågen 

og i drømme høre vandfuglenes skrig og vandre i de be- 
kendte bjergdale mellem fjeldene. 

Fra da af kom der uro og kamp ind i hans liv. Han 
var ikke som Ingemann, der hurtigt fandt sit kald, og 
aldrig tvivlede på det siden. Hauch bevægede sig frem 
og tilbage; snart var han naturvidenskabsmand, snart 
digter; og atter kastede han sig med voldsomhed over 


- naturstudiet, særligt zoologien, brændte sine digte, rejste 


udenlands, skrev afhandlinger til franske tidsskrifter, indtil 
det en skønne dag under megen kval gik op for ham, at 
han og poesien dog hørte sammen. 

Fortællingen om hin sørgelige periode danner et mod- 
stykke til skildringen af drengeårene på Malmanger. Han 
opholdt sig nede i Nizza, da han første gang mærkede 
smerter i sin venstre fod; ved forskellige uheld forværre- 
des disse; en læge gav sig til at skære i foden, hvilket 
forværrede ondet, man tilrådede forskellige kure; han tog 
fra et badested til et andet, og imens randt tiden fra ham, 
og han, som med strålende mod var rejst hjemme fra, så 
nu alle sine forhåbninger briste. Det var historien om den 
lille fisk. 

Nede i Neapel måtte han endelig bekvemme sig til 
at lade foden sætte af. Men denne begivenhed var for 
ham langt mere end en almindelig sygdom. Hans sind 
kom i en så voldsom bevægelse, som han aldrig havde 
kendt før; én dag jublede han over at have fundet sig 
selv, sit kald og sin gud. Og atter slyngedes han ned i 
den sorteste fortvivlelse. Snart kom poesien og kristen- 
dommen ham imøde og fyldte ham med et nyt liv; snart 
stod han som i bælgmørke. Det var under et sådant an- 
fald af fortvivlelse, da han syntes, at alt var forbi, at han 
duede ikke, at ingen brød sig om ham — uden den, der 
medynksfuld sagde, da han gik haltende forbi: »Den 
ulykkelige, ham har gud mærket«; det var da, at han en 
aften ved Neapels golf med udsigt over det blå, sagte 

rullende hav tog den beslutning at gøre ende på sin til- 
værelse. 

Skønt han imidlertid, efter at forsøget var mislykket, 
rettede sig igen og fik mod til at leve, i følelsen af, at 
han var ude over det værste i sit liv, var dog dermed 
ingenlunde al kamp forbi. Han var nu vel klar over, at 
han var født til digter; men' det holdt hårdt at få andre 
til at indrømme det. Hauch hørte aldrig til de yndede 
digtere, han brød aldrig igennem og vandt sit publikum 
som Øhlenschlæger med sin Aladdin eller Ingemann med 
sine romaner. Hele sit liv kæmpede han — foruden med 
kritiken, der hudflettede ham for hans formløshed — med 
sig selv for at finde det ord, i hvilket han kunde ned- 
lægge, hvad der boede i ham. »Jeg lærte, siger han et 
steds, at et talent, det være stort eller lidet, ofte kan 
volde lige så megen besværlighed som fornøjelse.« Han 
kæmpede som en mand, der aldrig gav tabt, men utrætte- 
lig blev ved at søge. Ingemann gled så let igennem, fordi 
han havde en sådan udpræget såns for, hvilke former 
liden fordrede, og hver gang han havde fundet sin form, 
indcirklede han det nye område og slog sig ned i ro. 
Men Hauch bevægede sig uroligt fra æventyret til romanen, 
fra denne til dramaet, han før fra Islands middelalder til 
Frankrig i revolutionstiden, fra dampskibets opfinder til 
Julian den frafaldne, fra den romerske kejsertid til den 
polske opstand, fra Christian den 2Zden til Gregor den 7de. 
Han dyrkede aldrig noget begrænset felt. Men derfor brød 
publikum sig heller ikke om ham; og selv om han under- 
tiden hørte lidt bifald, som da Heiberg roste Svend Grathe, 
var dette dog kun forbigående. 2 

Men dette smertede ham og uddybede yderligere furen 
i hans sjæl; og da han sluttede sin første samling »lyriske 
digte«, i en alder af 52 år, og på et tidspunkt, .da allerede 
nogle af hans bedste arbejder var udkomme, gav han sin 
sjæl luft i det tungsindige digt »Bekendelsen«: 

Mange har vendt sig bort fra min Sang, 
som fra Vinterstormen og Høstens Blæst, 
og ikke har Folket 

i tætte Klynger 

lyttet til min Harpe, 

der aldrig bekranstes af Blomster. 


Har jeg fremlokket Tårer i nogens Øje 
eller bragt hans Barm til at svulme 
eller lært ham fra det visnede Jordeliv 
at hæve Blikket mod Himlen, 

lidet hørte jeg derom. 


Ti sjelden har et Håndtryk 

et venligt Blik 

end sjeldnere en smeltet Menneskesjæl 
betalt mig for. min Sang. 


Det var dette, Hauch havde fået ud af livet. Han 
havde ikke vundet nogen laurbærkrans som Øhlenschlæger 
eller noget guldhorn som Ingemann. 


IV. 

Gennemgående for Hauch er da en smertelig følelse 
af modsætningen mellem, hvad han attråede, og hvad han 
vandt. Han havde oprindelig en stærk tro på noget her- 
ligt i livet, men hån havde lidt så mange skibbrud; og 
skønt han blev mere tilfreds med årene, er det dog ikke 
at undres over, at det lette og lyse ikke råder i hans 
digtning. Det han helst besynger, er den tabte herlighed, 
forkrænkeligheden, løvfaldet. Jeg formår ikke at synge 
om roser og hyacinter, siger han, 


Ti jeg blev henvist til den dunkle Egn 
i Skyggen af den sildige Høst, 

hvor jeg lytted til Jordens Stemme, 
når den sukker ved Midnat 

over sine visnede Børn 

og fylder Sjælen med Vemod, 
mens Stjernerne blinke i Vinden. 


Og så skildrer han høsten, når det spraglede løv minder 
sørgeligt om vårens pragt. Forsvunden er al herligheden. 
Sangfuglene er forstummede; en efter en er de fløjet bort; 
svalerne glider ikke mere under sky og fletter i kunstigt- 
slyngede kredse et usynligt net gennem luften. Kun uglen 
dvæler endnu, den, der hader det herlige dagslys; når 
mørket opløfter sit hoved, synger den højt en gravsang 
over det visne naturliv. Men over jorden strømmer den 
faldende plaskregn, stormen drejer sig susende og river 
den sidste bladpragt af de skælvende grene; den vilde 
kastanie og den knudrede eg venter deres dødsstund, mens " 
fuldmånen mellem drivende skyer ligner et lig, som stiger 
af graven og kaster sit dødningeskær over det falmede 
landskab. 

Al den lidenskabelige smerte, som han undertiden 
med næsten Shakspearesk ubændighed giver luft i sine 
dramaer, fortættes i hans mindre digte til stille vemod. 
På jorden er der kun stakket fryd at finde — »korte 
glæder, lange kvaler — flygtigt held og varig kummer« —; 
og så fortæller han om håb og skuffelse: Den lille fisk 
i fjældvandet, den hørte bølgerne hviske — om fjerne 
rejser og sære æventyr, om lyse dale og om dunkle huler. 


Da blev den greben af en sælsom Drift, 
det stille Bjergvand syntes den et Fængsel, 
en mægtig Higen drog den mod:det Fjerne. 


Men ak den Glans og Herlighed, den søgte, 
den gyldne Oyverflod, den fandt den ej, 
men tusind Farer krydsede dens Vej 
og Hvirvelvinde hørte tidt den suse 
og vilde Brændinger mod Klippen bruse, 
og overalt den skued Angst og Nød 
og stumme Rædsler, Kamp og Mord og Død, 

og Livets Vugge, det uhyre Hav, 
syntes den nu kun som en dunkel Grav, 


og skønt med mangen Strand den blev fortrolig, 
den ingensteds fandt Vej til Lysets Bolig. 


Sådan er livet; vi søger lykken på mange veje, »men 
ingen ved det, hvordan sig lykken vender«, 


Jeg søgte min Lykke på Ærens Sti, 
da iled en anden mig forhi. 


Til Kvinder vendte jeg nu mit Sind, 
da blegned af Sorg igen min Kind. 


Jeg vendte mit Sind og i Kampen drog, 
vi strede med Kækhed og Fjenden slog, 
vi fulgte ham efter, jeg var ej sen, 
da knalded et Skud bag Skovens Gren 
og ak! jeg misted mit ene Ben. 


Og han lytter til den gamle klage om høst og vinter, 
der bortvejrer vårens blomster. Sorg findes på alle veje, 
den findes i mandens alvorsblik, ved den unge piges leje, 
og ved barnets vugge. Den hænger på månens kind, den 
sukker i vindens røst, dirrer gennem harpens strænge og 
i nattergalens bryst. 

Der er kun en trøst, døden: 


Ja, var ikke du, hellige Dødsånd; 
hvor så vi da Ende på Jordens Nød, 
på de stoltes Overmod, 

på de uretfærdiges Vold, 

og på Forfølgernes Rasen? 

Men du er den ubestikkelige, 

der aldrig bøjer sig, 

hverken for Guld 

eller jordisk Højhed. 


Der er imidlertid en egenhed ved så godt som alle hans 


tungsindige sange, at håbet spirer i dem; han lovpriser 
»Danskeren", IV, 19 

ikke ulykken, og frådser ikke i smerten. Da han i hint 
forfærdelige øjeblik satte pistolen mod sit hjærte, da var 
han vel så dybt nede, som han kunde komme; men da 
skuddet gik fejl, drog han det udbytte ud af begivenheden, 
at der er højere magter til, som holder sin hånd over 
det, der skal leve. Dette går igen i hans sange. Gennem, 
mulmet skimtes lyset; dette er gerne formlen for hans digt- 
ning både i prosa og på vers. 

Når han således skildrer høsten som billede på døden, 
så rører der sig en anden tanke bagved, og han fortsætter: 
selv under hvirvelstorm og den vildeste plaskregn synes 
naturen mig stor og hellig, éi: dybt bag det visnede løv 


sig gemmer en hemmelig tanke — om genfødelsens magt; 
den skjulte knop er tilstede — minder endnu hag vinter- 
sne om 'opstandelsens forår — og om det liv, der aldrig 
skal dø. 


Bag ved Hauchs tunge syn ligger der en ildfuld ideal- 
isme. Han agter ikke at lade sig kue, ti han er over- 
bevist om, at den længsel, der drager ham i hans »bedste 
stilleste øjeblikke«, har ret. Den lærer ham, at langt borte, 
i aftenrødens glans ligger et land, hvor freden bor og 
lykken sejrer. 

Når da verden går ham imod, forstår han at uddrage 
sødmen af den bitre tilskikkelse. Han takker gud for de 
slag, han retter imod ham: 


Den Sæd blir sikkert altfor let, 
der savner Regn og Væde, 

og Andens Fakkel brænder slet 
i Sol og lutter Glæde; 

den Urt, der bringer bitter Ve, 
kan skænke røde Kinder, 

så må dit Øje Sorgen se, 

før del sin Frelse finder. 


Og derfor kan han med fasthed se døden i øjnene. 
Ja ikke blot det, men døden er vor trøster, ti den er kun 

en gennemgang, gennem hvilken vi drager foryngelsen i 
møde: vår og ungdom svinder, og aurikel og hyacint taber 
sin glans, elskovens rose blegner, dens liv var kun som 
et sommerblund, og duggen, der blinkede i græsset, er 
borte i et nu; ungdom og skønhed svinder som brogede 
- morgenskyer, alderen hærger menneskeslægten. — Men i 
stedet for så at knytte hånden og- forbande den usle til- 
værelse, tænker han tanken igennem og ser, hvad der 
ligger på bunden: forkrænkeligheden peger ud imod evig- 
heden og er betingelsen for den: 


Vel dig, at du kan ældes, 
det viser dig din Vej, 
kun Støvet og Muldet 

og Fjeldet ældes ej. 

Vel dig, at du kan visne, 
det viser, at du er fri, 

at du ej her skal blive, 
men vandre skal forbi. 


Og Skønhed og Ungdom 
og Vår og Nattergal | 

de komme med som Ånder 
fra Paradisets Sal; 


og alt hvad elsker Lyset 

skal følge dem på Vej, 

kun Muldet og Mørkets Magter 
forlade Jorden ej. 


Det skønneske udtryk for denne lov, som han har 
fundet, er dog digtet: »Trøst i modgang«. Det er så 
simpelt og stort på en gang. Først den tilbagetrængte 
smerte: 

Vender sig Lykken fra dig, 
blir du i Støvet trådt, : 


og blir af Fjender spottet 
af Venner selv forrådt. 

Og så den mandige trøst: Du kan overse det alt, når 
blot du gør din pligt: 


Du skal det lidet agte, 
når du dig selv ej sveg, 
vi sendtes hid til Arbejd” 
og ej til Lyst og Leg. 


Efter så at have klaret livets vilkår, vender han blikket 
opad i tro på, at den store foryngelse kommer en gang, 
og rigest til den, som har lidt: 


Men hist hvor Ånder svømmer 
på Mælkevejens Hav, 

"hvor Livets hvide Svaner 
opstå af Tid og Grav, 

der skal det åbenbares, 

hvad du har tænkt så tidt, 

at den skal højest glædes 

som allermest har lidt. 


Og digtet slutter med de skønne, på en gang tunge og 
forhåbningsfulde linier: 


ti Smerten er kun Vrangen 
af Salighedens Dragt, 

i Dybets dunkle Kilder 
spejler sig Lysets Pragt. 


Det er overhovedet Hauchs grundtanke, at selv om 
jordens smuds lægger sig nok så tykt på sjælen, så er der 
noget derinde, som er i slægt med de evigt lysende stjerner, 
og som aldrig forgår. Lavhed og falskhed råder på jorden, 
og det, som har højere værd, trampes blot ned... Men 
dette varer ikke. En dag kommer loven til sin ret, men- 
neskelivets lov, den store gengældelseslov. Selv om det 
gode kues en tid, kommer der en time, da det rejser sig 
sommergrønt. Så gennembrydes usandheden, og alt, hvad 
der er ærlighed i, står op af graven, eller sprænger sin puppe. 

Ti jeg stirred på Tidernes Løb — siger digteren — 
og skønt dybt mig smerted Menneskets Kval, 
så følte jeg dog den høje Gengældelsens Ret, 
hvis hellige Finger, 
idet den fælder sit Offer, 
over dets Grav 
henpeger mod Evigheden. 


Vi 

Ligesom visse folkefærd gør en eller anden naturting 
til genstand for tilbedelse, ilden f. eks., eller månen, så- 
ledes har enkelte digtere også et naturfænomen til symbol 
på det, de anser for det højeste. Øhlenschlæger har så- 
ledes solen; den betyder livet i sin frodighed. Når klip- 
pen revner for Vaulundurs nøgle og hvælver sig som en 
bue omranket med roser, da stiger solen op af havet og 
får klippens guld og roser til at gløde. 

Hauchs symbol er stjernerne. Når han besynger dem, 
da får alt det dybe i ham mæle. 

Han er som Ingemann romantiker i den forstand, at 
han henlægger poesiens og livets rette hjem til fjerne 
lande. Ingemann bygger intet Aladdinspalads på jorden, 
men det skønneste, hans fantasi har dannet, er guldslot- 
tet i vesterled med de tusind tårne. Og hos Hauch 
findes fredens boliger, ikke i de lave skyer, men i de 
uendelige højder, oppe mellem de evige stjerner, åndens 
flyvende funker. For Hauchs stjernehøje idealisme bliver 
den blinkende nathimmel hjemstedet for en herlig verdéns- 
orden, som jorden ikke kender. Dybt under ligger den 
kolde jord i sin vinterdragt, utilgængelig for åndens pust. 

Skønt nu denne anskuelse præger al Hauchs digtning, 
er der dog en ikke ringe forskel på, hvorledes han nær- 
mere udfører den. Han har et digt — der øjensynlig 
skal gælde ham selv — om en lille fugl, der synger i 
skoven, men ingen vil høre den; den trøster sig da med, 

at den, når den har endt sine sange, frit har lov til 
at flyve: 

Og når jeg har endt mine Sange 

og når mine Unger har Fjer, 

da flyver jeg til et bedre Land, 

da synger ej her jeg mer. 


Da flyver jeg til et bedre Land 
ved Stjernernes-natlige Glans, 
hvor Våren evindelig fletter 
en aldrig visnende Krans. 


Men der er i denne som i de i forrige afsnit nævnede 
sange og selv i dem, i hvilke jordens mulm og mørke 
synes medtaget, og hvori han forsøger på at fremstille den 
verdenslov, der binder jord og himmel sammen, en til- 
bøjelighed til på almindelig romantisk vis at henlægge 
scenen til fantasiens lande, og tale formeget om æther og 
morgenrøde, og til, som Ingemann, at opfatte mennesket 
som en flygtning på jorden. »På jord er du en fremmed 
og finder der ej ro«, siger Hauch i et af de foran anførte 
digte, og dette gentages på mange måder. 

Der er endnu, skønt i langt mindre grad, spor af den 
romantiske bortflagren i ord som disse, der lægges Tycho 
Brahe i munden: 


På hine Vande blæser ingen Storm, 
og Støvets Røster klinger ikke der, 
og intet jordisk Skib fandt Vej derhen, 
kun Ander færdes i de sagte Strømme. 


Tidt når jeg hæver Blikket op i Natten, 
når hine gyldne Tegn jeg skuer, da 
er jeg til Mode, som om hellig Fred 
omsused mig, og som om klare Blik, 
der bade sig i Salighedens Glans 

mit Øje mødte, som om Lysets Magter, 
der ikke kender Sygdom, Synd og Død 
mig vinkede, ja, som jeg ånded alt 
på Jord en Duft af Paradisets Træer. 

Men Hauch, der havde gjort naturen til genstand for sit 
studium, han forvildede sig ingenlunde mellem stjernerne 
i æventyrlige drømmerier; i enkelte af hans digte —- og 
det i de aller dristigste — er der ikke spor af den roman- 
tiske forpupning. Han ser med sine egne øjne op under 
hvælvingen, op på de høje stjerner, der, når alle lys på 
den forpinte jord er slukkede, glider ned ad nattens stier; 
og han besynger dem for deres egen skyld og ikke som 
flyvende symboler på fredens og lysets magter. Han bruger 
billeder; men derfor bliver det lige fuldt det virkelige 
firmament, han skildrer: Den blege svane, der svømmer 
i ætheren, Pleiaderne, »de lethenflagrende, snehvide duer«, 
Orion og Perseus med det blanke sværd, hele den uende- 
lige hær, hvis tal ingen kan nævne, drager hans blik op 
til sig og lærer ham, hvad uendelighed vil sige. 

Hvad »Morgen- og Aftensange« var for Ingemann, det 
var digtene om stjernerne for Hauch, eftersom de er ud- 
tryk for det inderste og mest selvstændige i ham. Men 
ellers er der ikke den fjerneste lighed mellem de to roman- 
tikere; ti Ingemann var ligeså udpræget dansk, som Hauch 
var norsk i følelse og tanke; ti alt, hvad der var blidt og 
stille, havde -opdraget Ingemann i hans idylliske barndoms- 
hjem og dannet hans mildt følende sind til at optage og 
gengive den fred, der, når dagens larm er forbi, sænker 
sig med aftenrøden over jorderige. Men Hauch havde fået 
sine stærkeste indtryk mellem Norges fjelde; og alt, hvad der 
var hårdt og ubændigt, fossens dundrende vande, nord- 
lysenes viftende luer, sneskredene, bjergtinderne og uvejrets 
vælde, alt, hvad der var stort og uendeligt, det havde fra 
hin barndomstid fæstet sig i hans tanke og givet den liden- 
skabeligt følende sjæl sin retning. 

Når derfor Hauch ser op under himmelhvælvingen, da 
er det rummets vælde og myriadernes vrimmel, der griber 
ham. For Ingemann var det hele kun som en uendelig 
forstørret udgave af vor egen jord. Over den slumrende 

jord bredes stjerneklædebonsfligen, og gennem sløret ser 
kærlige øjne ned over høje og lave, mens den store gud 
våger ved skabningens vugge. Det er hyggeligt og hjem- 
ligt. Det står dog alt i forhold til vor egen jord. Lys- 
englens slot hæver sig i skyen med strålestøtter og gyldne 
tårne, og når han vandrer til fjerne lande, bruser nattens 
vande frem i hans spor, og med dem vælder funklende 
stjerneskarer frem, et spejl for en større og herligere 
verden. Og selv når Ingemann på Hauchsk vis hæver 
sig over jorden, og kun ser det store vældige universum, 
selv da hviler der noget jævnt og dæmpet derover. Han 
bruger da det dejlige billede: verdensrummet er, ikke 
myriadernes uhyre bolig, men en kirke, hvis kuppel er 
selve himmelhvælvet; og jorden er, ikke et støvfnug, men 
et blad fra en af vore skove, henkastet i tempelkrogen. 
Af dette hjemlige er der ikke spor hos Hauch. For 
hans syn glider jorden bort, og kun det uendelige univer- 
sum bliver tilbage. Stjernerne skinner for sig selv og for 
rummet. Man kan "ikke tænke sig en mere pågående 
skildring af uendeligheden. Alle tids- og rumbestemmelser 
forsvinder. Det er Plejaderne, der er midtpunktet. Og i 
rimløse rytmefri vers — Hauchs styrke ligesom Vergelands 
— lader han dem tale ud over verden. Ved mælkevejens 
yderste rundkreds er væven slået op; »vi er de natlige 
væversker, der sanker de usynlige tråde«, siger de. , Så 
skifter billedet: de er svævende nattesyner, aldrig trættede 
flyvere uden vinger; men skønt de synes uendelighedens 
udtrykte billede, er tiden endnu knapt begyndt for dem. 
Fra deres svimlende højder skuer de foragteligt ned på 
de lavere verdner, disse døgnfluer af verdner, nysudrugede, 
flyvende fnug i det uhyre lufthav; hvad bilder de sig ind; 
de drømmer om evigheder, og tror, at enden er der, og 
så har de ikke endnu fuldendt et eneste kredsløb omkring 
de fastforbundne Atlasdøtre, de lysøjede, hvis blik funkler 

gennem sløret, og som bærer utallige verdners tryk uden 
at mærke det. 

Her er intet om flugt mellem stjerner, evige strande 
og bad i ætherhavet; her er den store rolige stjernehimmel 
i al sin majestætiske herlighed. Al Hauchs stærke patos 
og ildfulde begejstring har her fundet de rette ord at ud- 
trykke sig i. 

Såvidt vides er der, når undtages Grundtvig, ingen 
dansk digter, der således har tumlet med store billeder 
imellem hinanden, og som i den grad har formået at tvinge 
en stor sammenhæng ind i få linier. Der er her i virke- 
heden givet et helt verdensbillede: Atlasdøtrene, hvis klare 
øjne funkler gennem sløret, og om hvem millioners mil- 
lioner hvirvler sig som flyvende fnug i evigheders evighed. 
For at forstå denne fuldkommen udanske stil, må man 
huske, at Hauch var norsk. Vel talte han dansk uden 
akcent, følte sig som dansk og sang om Danmark” som sit 
fædreland. Men inderst inde var hans energiske, patetiske 
sjæl norsk. Hvem uden en nordmand bruger et udtryk 
som Plejadernes: hvad I småverdner kalder tusinde år, 
er for os kun et kløvet sekund? Og videre, overbydende 
sig selv i et nyt billede: dette sekund er for kort til, at 
vort øjes blink deri kan nå den nærmeste af vore døtre, 
der kredser i mælkevejens ring. Eller også: for os er 
eders længste sorg kun som døgnfluens dirrende vinge- 
slag, før dens hurtige død. Denne evne til at gøre det 
store til en ren ubetydelighed, såvel som det omvendte, 
den er udpræget norsk. Man behøver blot at tænke på 
indledningskapitlet til Bjørnsons Arne, for der at finde 
et billede, oprundet af en beslægtet fantasi. Da vårflom- 
men havde kastet birk og fyr og gran på skrænten, ad 
hvilken de havde vovet sig et stykke op, da stod det 
overlegne fjeld ; tusinde år og tænkte på, — ikke engang 
på, hvor det havde let dengang, ti et fjeld ler ikke, — 

men på, om det ikke muligvis havde draget på smile- 
båndet, da skoven faldt. 

Samme norske evne til i et kort udtryk at sammen- 
trænge uhyre masser, findes hos Hauch, og samme evne 
til at dynge billede ovenpå billede, overbydende sig selv. 
Man tror, at digteren er nået så højt, det er muligt; men 
han er ikke færdig. Man tror, at Plejaderne må være 
evighedens udtrykte billede. . Men nej. Også de er timelig- 
hedens børn, og selv de længste baner er for intet at regne 
mod evighedens usynlige kreds, hvortil tiderne aldrig når; 


og skønt vi udmåle dem 

med Millioner af År, 

er de kun som en Strøm, 

der udtørres og hensvinder i en Sommerdag, 
mod det uendelige Hav, der aldrig udtørres, 
og i de høje Anders Rige, 

som forløstes fra Tidernes Tryk. — 


Og vender han da, efter en sådan fart mellem stjern- 
erne, atter tilbage til den fattige jord, lytter til dens stemme 
og hører den sukke ved midnat, så kan vel hans sjæl 
fyldes med sorg; men der er ét, der sætter sorgen grænser; 
når han løfter sit hoved og ser langt bort fra den visnede 
jord, da ser han — »stjernerne blinke i vinden«. 

Han har fundet trøst i stjernerne, ti de har lært ham, 
at der er en evighedens verden til, hvori også han har 
del; og han har gennem dem forstået, at hvad der er 
evighed i, det har sin egen art; selv om dets stråler ikke 
når den fattige jord, lyser de dog, som de tindrende 
stjerner, højt over denne. 

Så slutter hans store prægtige digt, hans livs mandig- 
stolte klagesang: 


Og tidt har Månens vekslende Skive 
skinnet på min Vej 
i det falmede Løv; 

og tidt så jeg den høje Lyra 
og den himmelske Svane 
blinke med dobbelt Glans 
i den mørke Høstnat; 
da aned jeg, at der gives Tanker, der, 
Stjernerne lig, 
ikke lyse for Jorden men over den. 
J. Borup. 


Buddha. 


Af S. K. Sørensen. 


Der gives i alle religioners udviklingshistorie et vist 
tidspunkt, på hvilket man kan sige, at avtoriteten, efter 
at den i lange tidsrum har været sat i det ydre, lægges 
over i menneskets indre; betingelserne, under hvilke dette 
omslag finder sted, er på forskellige steder og til forskel- 
lige tider ganske ens. Da i Grækenland sandheden var 
vegen for sofismer, trådte Sokrates op og mindede som 
den retfærdige mand i sin tid om, at dyden kan læres 
og øves, og samtidig med, at han vandrede om på Athens 
gader og indviklede sofisterne i deres eget fint spundne 
næt af syllogismer, gik i Indien den adelige Gotama om- 
kring i den munkekåbe, han selv havde sammensyet af 
opsamlede pjalter fra rendestenen og forkyndte en sædelære, 
der i mangt og meget lignede den, der et halvt årtusinde 
senere blev forkyndt i pagt med den kristne tro. 

I Jødeland var det jo også blevet skik, at folkets lærere 
lagde tunge byrder på dets skuldre, tyngede det med et 
lovens åg, som de selv ikke kunde løfte,. der var livet ved at 
løbe ud i det tommeste formvæsen, gennem hvis glimrende 

skal kun få nåede lovens kærne; religion var for mange det 
udvortes, ved siden deraf var der den mest skrigende mod- 
sætning mellem de lærde og den uvidende »hob«, der ikke 
kendte lovens smålige bestemmelser og derfor var forbandet. 
Noget lignende finder vi i Indien på det nævnte tidspunkt. 
»Visdommen« var i brahmanernes varetægt; men som de 
romerske avgurer lo til hverandre efter endt ofring, således 
var »visdommen« i Indien løbet ud i sofismer og havde 
ingen indflydelse på personligheden. Det hele folk var 
inddelt i kaster, og det var en guddommelig ordning, så 
det gjaldt for en stor forbrydelse ikke alene mod sam- 
fundet men også mod gud, når en af lavere kaste vovede 
at røre ved en af en højere. Da trådte Buddha frem og 
forkyndte brahmanernes hemmeligste visdom offentligt på 
gaderne, han prædikede i lignelser og billeder for det hele 
folk; også den laveste sudra, den sorte indfødte, der hidtil 
ikke havde været agtet højere end et dyr, kunde lytte til 
hans tale og kunde blive medlem af hans menighed; og 
det var en kongesøn, der havde forladt sin faders palads, 
givet afkald på en throne, på sin kastes forrettigheder, 
havde forladt hustru og barn og klædt sig i tiggerkåbe; 
vi kan begribe, at han måtte finde deltagelse hos det tryk- 
kede og kuede folk, og det var intet under, at mængden 
i ham så en forløser og en hjælper, der viste den vej til 
at blive sund, ren og tilsidst salig. 

At der må have været noget overordentligt stort i 
Buddhas optræden, fremgår af, at hans lære viste sig 
kraftig nok: til at vinde sejr over brahmaismen og hævde 
sin. overlegenhed i henved tusinde år, samt at den sejrrig 
forsvarede sig mod den i den følgende tid, indtil den måtte 
vige for. vold; men selv i det 10. og 11. årh. e. Kr., da 
buddhisterne måtte vandre ud, forøgede dette kun de 
troendes antal, idet .de som missionærer gik til fjærne 
egne. Der er i denne henseende en lighed med kristen- 
dommen; begge religioner er landflygtige fra det land, 

hvori de først blev forkyndte; men begge henvendte sig 
til hele menneskeheden, og medens Buddhas tilhængere nu 
anslås til 483 mill., udgør de kristne 425. 

Her er denne gang ikke plads til at vise, hvorledes 
buddhismen opstod, udvikledes og endelig faldt for den 
rå magt; men her skal kun skildres lidt af stifterens liv, 
således som det er udformet efter legenden, og således 
som det den dag i dag tros på af mange millioner i østens 
katholske kirke, som man med rette kan kalde den, efter- 
som den i glans og pragt ikke giver vestens noget efter, og 
hvad ceremonier og skikke angår, har adskilligt, der ligner 
den, og hvis centrum er den til gud forvandlede Buddha. 


II. 

Vi vil altså ikke forsøge at skildre Buddha efter hi- 
storien, men kun pege lidt på det billede af ham, der har 
dannet sig indenfor den menighed, der bærer hans navn; 
det er et billede, som har alle æventyrets glimrende farver 
i forbindelse med mythens betagende inderlighed; men 
som ikke desto mindre i 24 årtusinde har givet sig udslag 
i en sædelære, der, som Cantu siger, »i klar opfattelse af 
menneskets åndelige væsen og i hans pligter mod om- 
verdenen, i renhed og i mildhed kun. overgås af den 
kristelige«, og dette billede begynder da med, at Buddha 
var gud, før han blev menneske. — Før han nedsteg til 
jorden, holdt han råd med guderne om, hvorledes den 
kvinde skulde være, der skulde være hans moder. Hun 
skulde være af ren vandel og høj fødsel, have et godt 
rygte, være skøn og besidde alle kvindens dyder, uden 
hendes sædvanlige svagheder, være tro. mod sin ægtefælle 
og fremfor alt: være en ren jomfru. Alt dette fandtes 
hos kong Suddhådand's dronning Måyådévi i landet Kapi- 
lavastu; thi endskønt hun altså var gift, havde hun dog 
aflagt løfte om den strængeste kyskhed. Kongen vrededes 

ikke derover, men overlod hende sit sommerpalads, som 
han havde udstyret med stor pragt og herlighed; her til- 
bragte hun sin tid i den skønneste ensomhed, omgiven 
af en livvagt på 20,000 bevæbnede krigere, og her til- 
kendegaves det hende i drømme, at Buddha i skikkelse 
af en hvid elefant vilde gå ind i hendes liv og lade sig 
føde som menneske. Brahmanerne udtydede hendes drøm 
således: »Du skal blive opfyldt af den højeste glæde, du 
skal føde en søn, der skal have betydningsfulde tegn på 
sit legeme, et ædelt skud af kongelig slægt, en højsindet 
kongernes konge. Når han forlader lysten, sit kongerige 
og sin residens for af kærlighed til verden at indtræde i 
de frommes stand, da vil han være de tre verdeners offer 
værd, da vil han være Buddha, der giver al verden fryd 
ved udødelighedens herlige spise.« 

Under sang og musik af himlens hærskarer brød 
Buddha op for at nedsænke sig i den rene jomfrus skød. 
Der udgik en uendelig lysglans fra ham, som oplyste myri- 
ader af verdener og gennemtrængte selv helvedes mørke. 
Hele verden rystedes af jordskælv, og sol og måne blev 
formørkede. For et øjeblik var al smærte og alt ondt 
pludselig forsvundet, alle væsener var stemte til kærlig- 
hed og venskab og enige med hverandre som fåder og 
moder, selv de fængslede i helvede fik amnesti, da han 
trådte ind i Måyå's liv uden at såre hende, uden at plette 
hende, men også uden selv at blive plettet. 

Medens Måyå var frugtsommelig var hun i alle hen- 
seende et mønster på den fuldkomne dyd, syge og lidende 
omringede hende stadig, og hun helbredede dem alle. 
Hendes livs hellige frugt udstråler glans, og barnets under- 
fulde kræfter viser sig allerede virksomme. Det sender 
frugtbar regn og standser stjærnerne i deres løb. Hans 
nær forestående fødsel forkyndes ved 33 tegn. Blomst- 
erne visnede ikke, elefanten og løven strøg sig fredeligt 
op ad hinanden i skoven, skønt smykkede guder og gud- 

inder, gudesønner og gudedøtre kom til syne i luften; 
vinde, floder, sol, måne og stjærner stod stille, rovfuglene 
kredsede ikke mere i luften, heller ikke lød de vilde dyrs 
brølen, kun én klar, harmonisk tone opfyldte verdensaltet. 

Endnu i moders liv modtog Buddha besøg af guden 
Brahma, han bragte ham som gave en dugdråbe, der 
indeholdt alt, hvad der havde livsfylde, væsenskraft og 
generisk saft, og efter ham kom en hel skare af guddom- 
melige og mythiske væsener, alle for at tjene og tilbede 
den nyfødte. 

Da Buddha var født, kom alle andre guder med nar- 
dus og røgelse, og kongen tilbød barnet det allersmukkeste 
palads til beboelse; ligeledes kom vismanden, brahmanen 
ÅAsita, ned fra Himalaya for at se efter, om barnet virke- 
lig havde alle 33 tegn, der varslede om den store mand. 
Han erkendte dette og profeterede: »Dette barn vil blive 
Buddha, forløseren fra alt det onde, føreren til udødelig- 
hed, frihed og lysi« — Som vismanden var kommen 
gennem luften, således forsvandt han, grædende over, at 
han ikke vilde opleve frelsens dage. 

Nu forsamledes såkyaslægtens oldinge og forlangte 
af kongen, at han højtidelig skulde føre barnet til guder- 
nes tempel. Denne lod da denne hele stad festlig smykke, 
bortfjærnede alt, hvad der var uskønt, alle krøblinge, 
tiggere og vanskabte mennesker, 100,000 guder trækker 
vognen til templet; og idet man træder over dettes tærskel, 
bæver jorden, der toner en usynlig himmelsk musik og 
der falder en regn af blomster, selv gudebillederne for- 
lader deres plads og hilser Buddha, og til slutning synger 
alle guderne hans lov og pris. 

Da drengen voksede til, lignede han ikke andre børn, 
han deltog ikke i deres spil, lege og fornøjelser, men søgte 
ensomhed og fordybede sig i-sin tænkning. En dag gik 
han med nogle andre drenge ud til en lille landsby, der 
lå tæt ved en stor skov; han kom fra de andre, for vild 

og ingen vidste, hvor han var. Da kongen fik dette at 
vide, drog han i spidsen for en stor skare ud for at finde 
ham, og han fandt ham da siddende i skoven, omgiven 
af Rischis, fortidens hellige sangere, der var nedstegne fra 
himlen for at se den herlige og synge hymner til hans 
ære, og nedsunken i en så dyb meditation, at han var 
henrykt til åndeverdenen. Lige overfor ham måtte snart 
al jordisk lærdom give tabt; i skriveskolen fortalte han 
sin lærer om 64 skriftarter, hvortil denne ikke engang 
kendte navnene. Før han blev gift, aflagde han en prøve 
i alt, hvad han havde lært; han overgik alle, selv dommerne, 
ikke alene i videnskaberne, men også i legemlige færdig- 
heder som brydekamp, bueskydning osv. 

Han levede i flere år på slottet i den største yppig- 
hed, uden at denne formåede at binde ham til jordens 
glæder. Grunden til, at han forlod denne pragt, var efter 
legenden, at han på fire forskellige vandringer til hver af 
stadens sider mødte efterhånden en olding, en syg, en lig- 
skare og en tigger og tilsidst en munk med raget hoved i 
gul klædning; som de første var billeder på livets elendig- 
hed, var den sidste et billede på fred og forløsning fra 
alle jordens lidelser. 

Da han vendte tilbage fra sin sidste udfart, kom hans 
tjener og sagde ham, at hans hustru havde født ham en 
søn; han sagde: »Råhula er mig født, en lænke er mig 
smeddeti« — en lænke, der truede med at holde ham 
fast ved hjemmet, som tanken var vakt. om at forlade. 
Endnu før han nåede paladset, så en prinsesse, der stod 
på dets dørtærskel, hvorledes en stråleglans omgav hans 
vogn; hun udbrød: »Salig er moderen, salig er faderen, 
salig er den kvinde, der besidder en sådan ægtefællel« 
Buddha hørte disse ord og tænkte ved sig selv: »Vel må 
hun sige, at moderhjærtet finder ro, når hun skuer sådan 
en søn, og at der i faderens og ægtefællens hjærte findes 
det samme, men hvorfra kommer den ro, der bringer 


289 


hjærtet salighed?« — Han gav sig selv svaret: »Når lystens 
ild er udslukt, når hadets og forblændelsens ild er ud- 
slukt, når stolthed, vildfarelser, al synd og trængsel er 
udslukt, da finder hjærtet salighedens hvile!« 

I paladset var der skønt smykkede tjenerinder, der 
med musik og dans skulde adsprede Buddhas tanker; han 
så og hørte dem ikke, men faldt i søvn. Om natten våg- 
nede han op og så nu ved lampens skin, at alle sanger- 
inder var indslumrede rundt omkring ham; her så han 
natsiden af den menneskelige skønhed. En af dem talte 
i søvne, en anden lå med flydende mund, på en tredje 
var legemet blottet og viste sig ynkeligt vanskabt. Ved 
dette syn forekom det ham, som var han på en slagmark, 
opfyldt af lemlæstede lig, og det syntes ham, at hele 
slottet stod i flammer. »Ve, ve!« udråbte han, »ulykken 
omringer mig, trængslen omgiver mig. Nu er tiden kom- 
men til at vandre min store gang!« Før han begyndte 
denne, vilde han se sit barn. Han gik til sin hustrus sove- 
kammer, hun sov på det blomstersmykkede leje og holdt 
sin hånd over barnets hoved. Da tænkte han: »Når jeg 
tager hendes hånd fra barnets hoved, vil hun vågne; når 
jeg er bleven Buddha, vil jeg igen se min søn!« Udenfor 
ventede hans tro hest Kanthaka, og så flygtede kongesøn- 
nen, ikke set af noget: menneskeligt øje, bort fra hustru, 
barn og kongerige ud i natten for at finde freden for sin 
sjæl som for verden og guderne, og bag ham drog som 
hans skygge, Måra, fristeren, der ventede på, at der skulde 
komme et' eneste øjeblik, hvor lystens og urettens tanke 
kunde finde plads i den kæmpende sjæl; thi da havde 
fristeren vundet spillet.” : 


11. 3 < : 


Under stræng faste, bodsøvelser og .selvpinsler til- 


bragte han sin tid i skoven ved Uruveld; da han endelig 
n»Danskeren, IV. 2c 

var fuldstændig afkræftet, kom han til erkendelse af, at det 
ikke var ad denne vej, han skulde nå fuldkommenheden; 
han tog da imod den næring, som egnens piger bragte 
ham; kun med hensyn til sine klæder foretog han ingen 
forandring. Han trak den pjaltede kappe af en udsultet 
betlers lig, som lå ved vejen, og den beholdt han. Men 
medens han endnu led af hungerens og afkræftelsens kvaler, 
måtte han tage kampen op mod Måra, den begærende 
lysts, syndens og dødens gud, der også kaldes Påpiyån, 
»fyrsten i lastens rige«. Han spillede den forstandige 
overfor Buddha og sagde til ham: »Kære barn, man må 
leve; kun levende kan du lære og udøve loven.« Buddha 
kaldte ham lystens forbundsfælle og opregnede alle hans 
hjælpere: »Længsel, kedsommelighed, sult og tørst, liden- 
skab, træghed, søvn, frygt, tvivl, vrede, hykleri, ærgerrig- 
hed, smiger, æresbevisninger, falsk berømmelse og ego- 
isme —, det er dine sorte forbundsfæller, din dæmonisk 
ødelæggende armél« 

Gudesønnerne kom til ham og tilbød ham spise, de 
vilde tilføre ham næring gennem hudens porer, så at han 
ikke. skulde have nødig at bryde sit løfte, med klar sæde- 
lig bevidsthed bortviste han dette tilbud som bedrag og 
løgn. Efter at være tilbagevist, kalder Måra hele hel- 
vedes hær sammen, denne hæslige skare, der var be- 
væbnet på alle måder, selv med slanger og ildflammer, 
der skød med alt, selv med træstammer og bjærge, frem- 
bød et forfærdeligt skue, idet de nemlig var behængte med 
hjærneskaller og med afhuggede fingre, nogle havde slet 
intet hoved, andre dyrehoveder og atter andre havde 100,000 
hoveder, der alle spyede edder og forgift. Buddha så på 
hele deres angreb med ligegyldighed og urokkelig sjælero; 
alle skuddene forvandlede sig til blomsterguirlander, der 
svævede over hans hoved, selv ildstrålerne forvandledes 
til en lysglorie om ham. Måra havde håbet, at Buddha 
skulde have rejst sig fra sit sæde og berørt hans fod med 

sit hoved; da han ikke nåede dette, kaldte han på sine 
døtre, apsaraserne, og befalede dem at udfolde for Buddha 
de 32 arter af kvindeligt trylleri; de dansede, sang og koket- 
terede om ham i forførende stillinger og med vellystige 
gebærder, viste sig snart nøgne, snart tilhyllede, Buddha 
sad hele tiden og gentog vers af Dhammapadam; frister- 
inderne måtte trække sig tilbage og synge den uovervinde- 
liges pris, medens gudesønnerne istemte et spottekor over 
de slagne skønne og deres ydmygede fører. Men alligevel 
opgav denne ikke kampen; han sagde til Buddha: »Jeg 
er lystens herre, jeg er den ganske verdens herre, guder, 
mennesker og dyr er mig undergivne og bøjer sig for min 
vælde, også du hører som disse til mit rige, rejs dig der- 
for fra dit sæde, kom og gør som de!« — Buddha svarede: 
»Vel er du lystens herre; men du er ikke lysets. Se på 
mig! jeg er /ovens herre; men du er den fuldkommen 
magtløse, lige for dine øjne vil jeg nå til den fuldkomne 
erkendelse! « 

Forbitret ved disse ord slipper Måra hele sin helvedes- 
skare påny løs mod ham, og det suser over hans hoved 
med bjærge, træstammer, krybdyr af alle arter, slanger, 
forgiftede økser og gloende kugler, ja selv havets uhyrer 
kaldes til hjælp; Buddha ser det hele som et tomt skygge- 
spil; hans rolighed imponerer den bedre fraktion af Måras 
hær, så den falder fra sin herre; selv Måra trækker sig 
nedslået og fortvivlet tilbage med de ord: »Nu er mit 
herredømme: forsvundet!« 

Han ventede altså at finde det overjordiske lys gennem 
bodsøvelser og selvpinsler, og han drev dette så yderligt, 
at han selv nær var gået tilgrunde. Fem andre asketer 
opholdt sig i hans nærhed, fulde af beundring over den 
kraft, hvormed han ødelagde sig selv; men da han så, at 
dette ikke førte til målet, tog han næring til sig, for igen 
at erholde sin gamle kraft; herover forargedes hans fem 

fæller højlig, de betragtede ham som en frafalden og for- 
lod ham. 

Han var nu ganske alene, og så kom en nat den af- 
gørende vished, det øjeblik, da evighedens klarhed skin- 
nede over ham. Siddende under et træ, der siden fik 
navnet »erkendelses træ«, var det ligesom hans ånd gled 
over i bestandig renere og renere tilstande, indtil den 
endelig nåede alvisdommens og alvidenhedens klarhed. 
Han så da, at læren om sjælevandringen var usand; han 
fik visdom til at se, hvor den kilde er, hvorfra al lidelse 
flyder ud i verden, ligesom han også så den vej, der førte 
til overvindelse af lidelsen. »Da jeg erkendte dettel« skal 
han have sagt på dette tidspunkt, »da jeg skuede dette, 
da var det, som min sjæl var udløst fra al synd og begær, 
forløst fra al jordisk væsens synd, fra al vildfarelsens 
synd og fra al uvidenheds synd. I den forløste er vis- 
heden om forløsningen vågnet, genfødelsen er tilintetgjort, 
opfyldt er den hellige vandel, min pligt er gjort, jeg vil 
ikke vende tilbage til verden, — således erkender jeg!« 

Fra dette tidspunkt regner buddhisterne det store 
vendepunkt i deres lærers liv som også i guders og men- 
neskers. Af asketen Gotama blev Buddha, "den opvakte, 
den oplyste. Den nat, da Buddha sad under »erkendel- 
sens træ« ved bredden af floden N'eranjarå, er den hellige 
nat for hele den buddhistiske verden. 


IV. 

Når Buddha blev en forløser for millioner, så betyder 
ordet forløser noget ganske andet her end i den sædvan- 
lige forestilling, vi ellers knytter til dette ord. Der hvilede 
et uhyre tryk på det indiske folk, og det var læren om 
sjælevandringen. Når mennesket kommer til verden, er 
det omgivet af elændighed. Hvorfra stammer denne? En 
synd i en tidligere tilværelse er skyld deri. Under denne 

tilværelse lægges ny synder og ny skyld på menneskets 
hoved. Hvad vil blive dets lod, når det dør, det vil gå 
over til en ny tilværelse med ny elændighed. Således går 
menneskesjælen fra en tilværelse til en anden i det uende- 
lige, gørende bod for gamle synder og ved ny synder 
skabende grundvolden for fremtidig bod. Når man stiller 
sig et sådant i det uendelige fortsat liv med de frygteligste 
bodsøvelser og selvpinsler for øje, kan man forstå, at 
mange fulgte Buddha, da han viste en udvej derfra. 

Buddha stadfæstede, at den nuværende eksistens er 
følgen af en foregående, og for så vidt var han altså i over- 
ensstemmelse med brahmanernes lære, men medens disse 
lærte at unddrage sig verdens elændighed ved ydre bods- 
øvelser, lagde Buddha tyngdepunktet i det indre, og lader 
mennesket bhve frigjort indvendig fra. Havde man før for- - 
kyndt en uendelig række af genfødelser, så viser Buddha, 
hvorledes selv den allerlaveste kan nå Nirvana, det vil 
sige, undgå at blive født igen. Al eksistens er kval, -kvalen 
har sin grund i tingenes almindelige sammenhæng, der- 
for må man nødvendigvis i det ydre som i det indre sige 
sig løs fra denne. Denne forsagelse er vejen, ad hvilken 
man når det højeste mål. Det gælder da ikke alene at 
blive uimodtagelig for ydre indtryk; men man skal også 
forsage sin egen tænken, følelse og begær, så man ender 
i en tilstand, hvori man overhovedet hverken tænker, føler 
eller begærer; mennesket må udslukke sin hele tilværelse, 
som en lampe af mangel på olje ganske langsomt går ud, 
uden at den er istand til igen at blive tændt. Det er 
Nirvana. 

Man tro nu ikke, at man gennem selvmord kunde 
skyde en genvej dertil; dette vilde kun føre til en værre 
genfødelse; men kun en almindelig indre afdøen, en 
kvælen af livet, sålænge man lever, fører til målet. Hoved- 
punktet i Buddhas lære bliver derfor: »Er det overhovedet 
en kval at eksistere, så undflyr man denne kval ved at 

tilintetgøre eksistensen. Det absolute intet er buddhister- 
nes endemål; ved at prædike denne lære opløste Buddha 
kastevæsenet, befriede folket for uendeligheden af ny fødsler, 
og på denne måde bragte han sit folk forløsning. Men i 
denne form blev Buddhas dogme aldrig folkeejendom. Hvor- 
ledes overhovedet tilstanden var efter døden, derom ud- 
talte han sig aldrig bestemt; hans tilhængere, der gjorde 
ham til gud, troede, de kom til at dele hans salighed, når 
de førte et liv, som han havde befalet. 

»Erkendelsens træ«, under hvis skygge Buddha havde 
nået sin værdighed, om hvilken han snart skulde bære 
vidnesbyrd for folket, var længe helligt for hele folket. 
632 e. Kr. så den kinesiske pilegrim Hiuén-Thsang det. Det 
var omgivet af mure og sat i forbindelse med et kloster. 
"Bladene faldt hvert år af træet på Buddhas dødsdag; men 
allerede den følgende dag havde det nyt løv. På Buddhas 
dødsdag kom landets konge og embedsmænd og opsamlede 
det nedfaldne løv, overgød træet med mælk og-illumine- 
rede det. Under dette figentræ fandt Buddha også sine 
første disciple, nemlig to brødre, købmænd i en forbi- 
dragende karavane. De fem asketer, som tog forargelse 
af hans liv i skoven, blev hans næste. Han forlod nemlig 
Bodhimanda og drog til Benares, for der at begynde sin 
prædiken. Da han traf dem der, var de i førstningen 
modvillige; men de måtte dog bøje sig for” hans klar- 
hed og den sikkerhed, hvormed han forkyndte læren om 

- de fire sandheder. Af hans øvrige disciple var Ånanda den, 
som han elskede højest; han var nemlig ifølge traditionen 
født samme nat, som Buddha nåede sin værdighed. Den 
mest fremragende stilling indtog Såriputra; »han var«, 
hed det, »som den ældste søn af en verdensbeherskende 
monark; følgende denne satte han sammen med ham herre- 
dømmets hjul i bevægelse, som denne lod rulle over jorde- 
rige«. Feåhula, Buddhas søn, blev også hans discipel; videre 
var der Pirna, en rig købmand, der forlod alt sit gods 

og fulgte Buddha, og endelig Maytreya, der skulde følge 
ham i værdigheden. En tvivler, der omvendtes umiddel- 
bart før Buddhas død, var tiggeren Subhadda; endelig 
manglede det ikke på fjendtlige elementer. Dévadatta 
var Buddhas fætter; allerede da Buddha viste sin over- 
legenhed over sine lærere, vaktes dennes misundelse; han 
lod sig optage mellem Buddhas disciple, for så meget 
bedre at kunne modvirke denne; han søgte ved falsk lære 
at fremkalde spaltninger, ja, han tragtede endog efter 
Buddhas liv for at bringe ledelsen af menigheden i sin 
hånd; men stedse holdt guddommelige magter hånden over 
Buddha, og Dévadatta døde en voldsom død.) 

Fulgt af to disciple begyndte Buddha sin prædiken. 
Efter Lalita Vistara lød hans første prædiken således: 
»Brahma! For alle væsener i landet Magadha, der har 
øren at høre med, for alle, der ved lovforkyndelsens 
magt er nået til at have tro og ikke mere vil det onde, 
for disse åbner jeg udødelighedens porte.« Efter en ældre 
form i Mahåvagga lød den: »Nu er evighedens dør åbnet 
for-alle, hvem der har øren, hører ordet og bliver troende!« 

For de fem munke, han omvendte i Benares, holdt 
han følgende prædiken: »Der gives to veje, fra hvilke alle 
de, der vil føre et åndeligt liv, må holde sig fjærn. Den 
ene er et liv i lysten, hengivelse til lyst og nydelse, det 
er en lav; uædel, uåndelig og uværdig vej. Den anden er 
et liv i selvpinsler, det er bedrøveligt, uværdigt og intet- 
sigende. Fra begge disse veje holder den fuldkomne sig 
fjærn, og den vej,: der ligger i midten, har han erkendt, 
den vej, der åbner øjet og frigør ånden, den fører til ro, 
til erkendelse, til oplysning, til Nirvana, og denne vej er 
den hellige ottedelte sti, der kaldes: ret tro, ret beslut- 
ning, rette ord, rette handlinger, ret levned, ret stræben, 
rette tanker og ret meditation. Dette er vejen i midten, 

som den fuldendte har erkendt, der åbner øjet og frigør 
ånden, der fører til ro, til erkendelse, til oplysning, til 
Nirvana. 

Derefter sendte han sine 60 disciple ud at forkynde 
hans lære over hele landet; den mægtige tilvækst, den unge 
menighed snart fik, skyldes deres vandrenatur, snart er 
de her, snart der, så dukker de frem, så forsvinder de, 
det er, som var de på tusinde steder. Da Buddha ud- 
sendte dem, sagde han: »I disciple, jeg er løst fra alle 
guddommelige og menneskelige bånd. Drager I nu ud til 
frelse for meget folk, til fryd for meget folk. Gå ikke to 
på den samme vej, prædiker den lære, der er herlig i sin 
begyndelse, herlig i midten og herlig i slutningen i ånd 
og bogstav. Forkynd den hele og fulde rene hellighedens 
vandel. Der gives væsener, der er ubesmittede af jordens 
støv; men når de ikke hører prædiken, går de til grunde, 
de vil erkende læren; men selv vil jeg gå til Uruvelå 
for at prædike læren. Jeg vil opfylde alle væsener med 
fryd, der nu forsmægter, — jeg vil befæste de væsener i 
lykke, der nu er i nød, idet jeg skænker dem lyst og be- 
frielse.. Hører mig, I skarer af guder og mennesker, kom 
nær til mig for at se mig, thi jeg er født i denne verden 
for at bringe den redning!« 

Ved Uruvelå boede tusinde brahmanske eneboere, der 
i overensstemmelse med Vedas. sætninger holdt den hellige 
offerild vedlige og forrettede deres tvætninger i floden 
Neranjarå. Buddha kom til dem, og ved sin underkraft 
vandt han sejr over slangekongen, der rasede i /Xassapa. 
Fulde af beundring herover indbød brahmanerne ham til 
at blive vinteren over hos dem. Han gjorde det, og under 
på under stadfæstede hans prædiken, så at de alle blev 
hans. disciple. Fulgt af hele denne skare drog han mod 
Råjagaha; han holdt hvil i en bambusskov i stadens nær- 
hed. Da den unge konge Bimbisåra hørte om hans an- 
komst, gik han ham i møde med et stort følge, og også 

dette, såvel som kongen vandt Buddha, og denne konge 
var hele sit liv igennem Buddhas mest trofaste ven og 
beskytter. 

År for år gentog sig for Buddha og hans disciple det 
samme liv, en vekslen imellem en vandretid og en hvile- 
tid. Når i juli efter den indiske sommers altfortørrende 
hede skymasser optårner sig, og tordenens rullen forkynder, 
at den regnbringende monsun er i vente, belaver indieren 
sig til en indespærring i sit hus eller dog i sin by, der 
kan vare måneder, ofte bliver hytten ved en rivende bæk 
afbrudt fra al forbindelse med omverdenen. »Selv fuglene«, 
siger et gammelt buddhistisk værk, »der bygger deres 
reder i træernes toppe, må krybe derind og skjule sig i 
den fugtige tidl« Buddha og hans tilhængere, alle kende- 
lige på den gule munkekappe og tonsuren, opholdt sig i 
denne tid i nærheden af en eller anden stad eller landsby, 
hvor de fandt deres underhold ved gaver fra de troende. 
Man var så meget mere nødt til at sidde stille i denne tid; 
thi just da fremskød utallige unge planter, og ligeledes 
vågnede dyrelivet.  Buddhisten kunde ikke vandre, han 
vilde ved hvert skridt ødelægge mange smådyrs liv; men 
ifølge hans lov måtte han intet liv ødelægge. 

Efter regntiden fulgte vandringstiden. Buddha drog 
fra stad til stad, fra landsby til landsby, næsten altid fulgt 
af en stor skare disciple; teksten taler snart om 3, snart 
om 500, der fulgte ham. På de store gader, hvor såvel 
den spekulative vandrer som den handlende købmand søgte 
sit publikum, lød hans prædiken. De troende sørgede for 
hans ophold, snart gav de ham ly i byen, snart fandt han 
det hos munkene, og ellers fejlede der ikke på mangoer 
og banjaner, i hvis skygge han kunde finde hvile. Hans 
prædiken er det samme, omvendelseshistorierne vidner 
ikke om nogen psykologi, de er alle som skårne over 
samme læst; interessant er det imidlertid, at legenden ikke 
alene lader hans ord lyde på jorden, men også i helvede. 

I andet kap. af Lalita Vistara fortælles om, hvorledes de, 
der levede i helvede i skræk, bad Buddha om forbarmelse 
og om, at han vilde åbenbare sig også for dem. Som 
nogle af Måras døtre og en del af hans krigshær, som 
ovenfor fortalt, omvendte sig under kampen, således om- 
vendte flere dæmoner sig som Maruts, Rakschasas, og 
om eneboere i skoven fortælles, at efter at de havde om- 
vendt sig ved hans prædiken, udgik der et så stærkt lys 
fra dem, at det gennemtrængte alt mørket, befriede under- 
verdenens beboere og omvendte dem til Buddha. De for- 
agtere af loven, der havde forhånet og bekæmpet Buddha, 
da han før var på jorden, og som nu til straf derfor led 
de frygteligste kvaler i det store helvede Avitschi, steg 
han selv ned til, prædikede for dem med langmodighed, 
medens de spottede, slog og hånede ham. Til slutning 
overvandt han dem og gav dem del i saligheden. 


V. 


Buddha kender ingen stands-, slægts- eller folke- 
fordomme, hver når den fulde frelse ved at dræbe lysten, 
overvinde begæringerne og tilegne sig den indre fred; 
thi kun deri er frelsen; derfor var kastevæsenet den 
klippe, hvorpå buddhismen endelig strandede, efter at den 
i århundreder havde holdt sig imod den. Ved at under- 
kende al kasteforskel var det, at denne religion ligesom 
nu om dage kristendommen blev folkelig i Indien, det er 
jo også i de foragtede og nedtrykte lavere kaster, at kristen- 
dommen vinder indgang. »Min lov er nådens lov for allel« 
sagde Buddha. »Da den lære, som jeg forkynder, helt 
igennem er ren, så gør den ingen forskel mellem fattig og 
rig, fornem eller ringe. Den ligner vandet, der renser 
alt, uden at gøre forskel. Den ligner i/den, der uden for- 
skel fortærer klipper og bjærge og alle små som store 
genstande mellem himmel og jord. Den ligner himlen, i 

hvilken enhver kan få plads, det være sig mand eller 
kvinde, dreng eller pige, rig eller fattig. Som de fire 
floder, der falder i Ganges, taber deres navne, såsnart de 
udgyder deres vand i den hellige flod, således hører Budd- 
has" bekendere- op med at være brahmaner, kschatriyas, 
vaisyas og sådras. Ligesom der ikke er nogen forskel 
på en prins' og en tiggers legeme, således er der heller 
ikke nogen forskel på deres ånd, hver af dem har evne 
til at erkende sandheden og derved erhverve sig befrielse, 
når han kun vil!« 

Da skøgen Ambåpali hørte, at den velsignede (Buddha) 
opholdt sig i mangoskoven ved Veswli, satte hun sig i en 
prægtig vogn og kørte derhen; da hun så ham; satte hun 
sig ved hans fødder og hørte på hans prædiken, derpå 
indbød hun ham til at spise til middag den næste.dag 
hos hende... Han tog mod hendes tilbud. Da hun vendte 
tilbage, mødte hun byens fornemme, der ligeledes vilde 
ud at høre Buddha, hun fortalte dem med glæde, hvad 
han havde lovet hende. De bød hende en stor pengesum 
for at lade den middag fare. Hun vilde ikke gøre det, 
om man så bød hende hele byen Vesåli. Buddha modtog 
dem med hån. »Hvem, der ikke havde set himlens guder, 
skulde anse eder for at være det!« De indbød ham også; 
men han holdt fast ved løftet, han havde givet pigen. 
Efter måltidet den næste dag satte pigen sig på en lav 
skammel ved Buddhas side og sagde: »Herre, hele. dette 
hus vil jeg give til den munkeorden, hvis hoved Buddha 
erl« Han tog mod gaven og lønnede hende med frelsens 
ord. — 

Den skønneste af de legender, der viser, hvorledes 
Buddha brød med alle nedarvede fordomme, fortælles i 
Divya-Avadåna. Efter at Buddhas discipel Ånanda i 
lang tid havde gennemvandret landet, mødte han en gang 
en ung pige, som hed Prakriti, hun tilhørte den mest 
foragtede kaste (Tschandålas oa: barn af en brahman og 

en sådra). Hun var netop ved at øse vand, og Ånanda 
bad hende om lidt at drikke. Hertil svarede hun: »Jeg 
er af Malangakasten (en afdeling af tschandalas), derfor 
er det mig ikke tilladt at nærme mig en hellig!« Han 
svarede: »Min søster, jeg spørger hverken efter din kaste 
eller efter din familie, jeg beder dig kun om en drik 
vand!« Fortællingen beretter videre om, hvorledes hun 
kom til at fatte kærlighed til Ånanda, og da Buddha kom 
til, blev også hun omvendt. 

Vi kommer her til, hvad man kalder buddhismens 
ethik, den ottedelte sti, der ophæver lidelsen. Buddhas 
liv ikke alene i denne, men også i alle foregående tilvær- 
elser er grundlaget for denne, hans liv er så>at sige det 
ethiske ideal, der deler sig i tre dele: retskaffenhed, me- 
ditation og visdom; disse tre gebeter af det sædelige liv 
sammenlignes med stationerne på en rejse, hvis mål er 
forløsningen. Grundlaget for alt er et retskaffent levned, 
men den ydre retskaffenhed bliver til farisæisme, når den 
ikke er fuldkommen ved visdommen. »Som man vasker 
hånd med hånd og fod med fod, således opklares ret- 
skaffenheden ved visdommen, og visdommen ved retskaffen- 
hed.« Buddhismen kan ikke søge til en højeste lovgiver 
og hersker i den sædelige verden som lovens årsag. For- 
skellen mellem ethisk og uethisk bliver for den hand- 
lingens følger. »Hvem, der taler og handler med urene 
tanker, for ham vil: lidelse følge efter som vognens hjul 
trækdyrets fod. Hvem, der taler og handler med rene 
tanker, ham følger glæde som hans skygge, der ikke viger 
fra ham. En landmand, der tilbereder en frugtbar mark, 
men intet frøkorn sår, vil intet høste, ligeså også jeg, når 
jeg har virksomhedens frugtbare mark for mig og intet 
godt gør.« Man synes ligesom at høre en senere tænkers 
røst her igennem. Spinoza siger: »Saligheden er ikke 
dydens løn; men saligheden er dyden!«  Retskaffenheden 
giver sig udtryk i de fem bud: 

) ikke at dræbe noget levende væsen, 

) ikke forgribe sig på fremmed ejendom, 
) ikke berøre en andens ægtefælle, 

) ikke sige nogensomhelst usandhed og 
) ikke nyde berusende drikke. 

For munke trådte i stedet for det 3. bud absolut 
kyskhed, og ved siden af disse store bud gaves en mængde 
små, der alle prægedes af den samme ånd. Buddenes 
forklaringer har særlig til hensigt at indskærpe inderlig- 
heden. Således hedder forklaringen til det første bud: 
»En munk holder op med at dræbe levende væsener, han 
afholder sig fra at dræbe levende væsener. Han lægger 
sin stav ned, han lægger sine våben ned. Han er med- 
lidende og barmhjærtig og han tragter venlig efter alle 
levende væseners vel. Det er en del af hans retskaffen- 
hed;« — og til det fjærde bud: »Han afholder sig fra ære- 
krænkende og bagvaskende ord. Hvad han her har hørt, 
siger han ikke der igen for at skille denne fra hin. Han 
er de adskiltes forener og de forenedes befæster. Han 
glæder sig over enigheden, og han plejer enigheden. I 
enighed har han sin lyksalighed, og det énighed skabende 
ord taler han.« 


VI. 

Buddha turde være den første i verden, der har for-- 
kyndt budet: »Æl!sker eders fjender, gører dem godt, 
som eder hade.« Kærlighed og barmhjærtighed var over- 
hovedet den røde tråd i al hans virksomhed. » Ved sagt- 
modighed overvinder man vreden, det onde overvinder man 
med det gode, den gerrige overvinder man ved gaver, ved 
sandhed overvinder man løgneren.« — »Han har udskældt, 
slået, nedtrykt og udplyndret mig,« med sådanne tanker 
kommer fjendskabet aldrig til ro; thi ikke ved fjendskab 
kommer fjendskab til ro hernede; men ved venskab kom- 

mer den til ro, det er en ordning, som har haft gyldighed 
fra evighed af. Mere end mange ord om, hvorledes man 
bør elske sine fjender, taler fortællingen om kong Asokas 
søn Kunåla. Dette navn havde han fået for sine vid- 
underlig skønne øjnes skyld. En af hans faders med- 
hustruer blev forelsket i ham; men han modstod alle 
hendes forførelseskunster. Da forvandledes hendes kærlig- 
hed til had. - Ved list fik hun kongen til at forvise ham 
til en fjærn provins, og derefter bemægtigede hun sig 
kongens elfenbenssegl og udstedte den ordre i kongens 
navn, at Kunålas øjne skulde udrives. Der findes også 
en skurk så lav, at han gør det, og Kunåla siger: »Du 
kødøje, vel har jeg mistet dig; men jeg har erhvervet mig 
visdommens udødelige og fuldkomne øjne. Kongen har 
forladt mig; men jeg er søn af den højtophøjede sand- 
hedens konge, han kalder. mig sit barn!« Med sin hustru 
drog han som betler gennem landet og kom også engang 
til sin faders slot. Da kongen hørte ham synge, mente 
han at kende Kunålas stemme; men da han så den blinde, 
kendte han ham ikke igen. Endelig kom sandheden for 
en dag, og kongen blev så vred, at han vilde martre og 
dræbe den skyldige dronning; men Kunåla sagde: »Det 
sømmer sig ikke for dig, o konge, at lade hende dræbe; 
tålmodigheden er prist af den fuldkomne. Jeg føler ingen 
smærte, og trods den grusomhed, der er vederfaret mig, 
føler jeg ikke vredens ild. I mit hjærte føler jeg kun 
kærlighed til hende, som befalede, at mine øjue skulde 
udrives. Ligeså sikkert som disse ord er sande, vilde 
jeg ønske, at jeg igen havde mine øjne« — og sé, hans 
øjne strålede igen i al deres gamle glans. 

I et par små legender, hvis grundtone grænser nær 
op til den kristelige tekst, vises, hvorledes det er giverens 
sindelag, 'der betinger den virkelige gave. En fattig kvinde 
fylder Buddhas almisseskål med en håndfuld blomster, 
medens de rige ikke formår at gøre det med hundrede 

skæpper. Ligeledes udslukkes alle de kostbare lamper, 
som konger og kansler har tændt til Buddhas ære, medens 
den simple, som den fattige kvinde har ophængt, bliver 
ved at brænde hele natten igennem. 

I Buddhas prædikener spillede lignelser, ordsprog og 
sange en meget stor rolle; her skal anføres en af disse 
lignelser, der har nogen lighed med skriftens om den for- 
lorne søn. 

En søn forlod faderhuset og måtte i et fremmed land 
kummerlig søge sin næring; imidlertid nåede faderen til 
høj værdighed og stor rigdom. På sine strejftog kom søn- 
nen til faderens bolig; men han kendte den ikke mere i 
den fyrstelige pragt. Da han så faderen, frygtede han 
ham og flygtede. Denne lod ham imidlertid bringe tilbage 
med magt; dog gav han sig ikke tilkende for ham. Han 
fik en god løn, men en meget lav bestilling. Faderen iagt- 
tog ham fra slottets vinduer og sagde til ham: »Vær 
lykkelig, menneske, og betragt mig som din fader; du har 
udført dit arbejde uden fejl, du er i mine øjne som en 
kær søn.« Først efter at 20 tjenesteår er forløbne, vover 
sønnen at betræde den rige mands hus; men da faderen 
følte sig døden nær, tilbød han ham den hele ejendom. 
Sønnen afslog det, han var tilfreds med at bo i sin hytte. 
Endelig kaldte faderen en stor forsamling sammen og sagde 
den, hvorledes alt forholdt sig, erkendte ham for sin søn 
og overgav ham arven. 

Ved forsagelse af verdslig magt og sandselig nydelse, 
med almisseskålen på armen, gav den indiske adelsmand 
bevis for oprigtigheden af sin pligtlære. Meget gammel 
skulde han opleve, at hans hus' fjende ødelagde hans føde- 
stad Kapilavastu. Ledsaget af Ånanda gennemvandrede 
han ved stjærnelys de rygende ruiner, vandrede gennem 
gaderne over ligene af de faldne og over de mishandlede 
kvinder, alle de døende bragte han trøst; men det var 

også hans livs sidste velgerning. Med møje slæbte han 
sig til /Cusindrå. For at anskueliggøre hans albarmhjærtig- 
hed fortælles, at han på sin sidste vandring traf en halv- 
død tiger hos dens unger, og af medlidenhed med dem 
gav han dem sit legeme. Kineseren Hiuén Thsang så i" 
det 7. årh. e. Kr. stedet, endnu rødt af blod, og træer og 
blomster havde samme farve. Ellers hedder det, at han 
en tid betvang sin sygdom. Måra kom igen til ham som 
fristeren og opfordrede ham" til at gå ind i Nirvana, 
hvilket han bortviste. Imidlertid nærmede døden sig, alle 
hans disciple kom til ham for at tage afsked med ham. 
Alt folket fra Kusinårå, adelige som borgerlige, strømmede 
ud til Salaskoven for sidste gang at ære den døende. 
Ånanda sad ved hans side og græd. Da sagde Buddha: 
»Ikke så, Ånanda, klag ikke, du ved jo, at: man skal 
skilles fra det, man har kær; men også du har gjort det 
gode, vedbliv med din stræben, og du vil blive befriet fra 
synden!« Hans sidste ord var henvendt til alle hans di- 
sciple: »Velan, I disciple, nu taler jeg til eder. Alt, hvad 
der er til, er forgængeligt, kæmper uden afladelsel« Da 
hævedes hans ånd fra den ene ekstase til den anden, han 
gennemgik alle henrykkelsens trin og derpå gik han ind 
i Nirvana. Da bævede jorden, og tordenen rullede, solen 
formørkedes, der lød musik i det høje og der faldt en 
. blomsterregn. En meteor skred så lysende over himmel- 
hvælvingen, at det var som stod hele verden i flammer. 
Den næste morgen ved solopgang blev Buddhas lig med 
kongelige æresbevisninger brændt udenfor staden; men 
ingen jordisk ild kunde antænde bålet; da slog lyse flam- 
mer ud fra selve liget og antændte det hele, medens konger, 
brahmaner og en stor skare af hans disciple samt andre 
folk stod og så derpå. — En sådan indsat kapital må 
bære renter. Der har udenfor kristendommen ingen magt 
virket så mægtig på sindene som Buddhas; hans tjenere 
bar hans navn over Asien, aldrig — hedder det — brugte 

de andre våben end ordet, og aldrig øvede de vold mod 
anderledes troende; men en mægtig ethisk kraft havde 
deres mester såt ind i verden. 

Gødvad skole, den 20. juni 1890. 


Kritiken af det gamle Testamente. 


PS Valdemar Schmidt, der snart i en Men- 
neskealder har syslet med de østerlandske Folks Sprog og 
Historie, og som sikkert bedre end nogen anden her i 
Danmark er kjendt med den Litteratur, som forefindes i 
ægyptiske Hieroglyfer og i assyrisk Kileskrift, har nu 
ogsaa for sit. Vedkommende gjort Indsigelse imod »de 
moderne Kritikere af det gamle Testamente« og endnu 
stærkere imod »de Lærde, som i de senere Aar har dristet 
sig til, paa Grundlag af Kritikernes Arbejder, at skildre 
Israels gamle Historie«. Hine — Kritikerne — kan, skriver 
han i Dansk Kirketidende, »aldrig glemme, at de lever i 
det nittende Aarhundrede i det moderne Evropa; de 6e- 
dømmer alle gamle Forhold fra et rent moderne Stand- 
punkt«. Disse — de lærde Skildrere af Israels Historie 
— »tillader sig selv at danne nye Kildeskrifter efter For- 
godtbefindende, og paa den Maade kan de naturligvis faa 
ud, hvad de helst vil«. Prof. Schmidt regner »tildels« 
Wellhausen til dem, mod hvem han retter den sidste 
Anklage. 

Kritikerne har, efter Schmidts Mening, i utilbørlig 
Grad forsømt at studere de andre østerlandske Folks Lit- 
teraturer og sammenligne dem med Jødernes. 

Ogsaa Stiftsprovst Fr. Helveg hører til de faa i Spørgs- 
maal af den foreliggende Art særlig kyndige, og det måa 

derfor hilses med Glæde, at han har givet Møde paa Val- 
pladsen. Lic. theol. A. S. Poulsen, der hilser den vakte 
Bevægelse med Forventning om, at den skal bringe et godt 
Udbytte, har nys paa Gyldendalske Boghandels Forlag ud- 
givet en Oversættelse af to Afhandlinger om Æmnet af 
Finsler og Ryssel. L. Schrøder. 


To Betænkninger 
om den lærde Skoles Reform. 


IDE: 8. Juli 1889 indbød Ministeriet for Kirke- og 
Undervisningsvæsenet Rektorerne for de offentlige Skoler 
til en Sammenkomst i Kjøbenhavn for at drøfte Sporgs- 
maalet om en Omordning af den lærde Skole, idet det 
navnlig henstillede til Overvejelse, om det ikke maatte 
anses for ønskeligt, at Tvedelingen i en sproglig-historisk og 
en mathematisk-naturvidenskabelig Skole ophørte, og at sam- 
tidig Græsk og Oldnordisk bortfaldt som Undervisningsfag. 

Rektormødet blev holdt den 15—17. August, og dets 
Leder, Metropolitanskolens Bestyrer, Valdemar Bloch, afgav 
påa alles Vegne den Erklæring, at man ønskede Reformen 
af den lærde Skole udsat indtil videre, for at Sagen kunde 
blive fyldigere debatteret. 8 Rektorer enedes for øvrigt 
om én Betænkning, 3 om en anden, medens Listov i Ny- 
kjøbing paa Falster og Lefolii i Viborg afgav hver sin 
særlige Betænkning. Af Herlufsholm Skoles og Kolding 
Skoles Programmer kan det ses, åt ogsaa andre Rektorer 
end de ved Statens lærde Skoler har indgivet Betænkninger 
til Ministeriet om de foreliggende Spårgsmaal. 

Sammenlignes Rektorerne Lefoliis og Forchhammers 
Betænkninger, da danner de Modstykker til hinanden. Vist 

nok er ingen af de to.Mænd enige med Ministeriet om, 
at baade Græsk og Oldnordisk skal bortfalde som Skole- 
fag. Men medens Lefolii vil ofre Græsk, men holder 
paa Oldnordisk, gaar Forchhammer den modsatte Vej; 
han opgiver gærne Oldnordisk, men vil saare nødigt gaa 
til at lade Græsken falde. 

Begge fører deres Sag godt; deres Betænkninger er 
gode Bidrag til at faa den af Rektormødet ønskede al- 
mindelige Forhandling af Spårgsmaalene i Gang; og da 
den hele Sag er åf dybt indgribende Betydning for Ud- 
viklingen af det lærde Oplysningsvæsen, skal jeg frem- 
hæve noget af, hvad der er fremsat af de to Skolemænd, 
og som jeg mener, fortjæner at overvejes. 

Lefolii tror, at vi staar midt i en stærk Udvikling, 
hvad Skolevæsenet angaar. Det vil ikke vare længe, inden 
Kravet bliver højlydt paa Afskaffelsen af den latinske 
Séil og måske af al Stil i fremmede Sprog. »Det vil 
glæde mig at se dette Krav komme frem«, skriver han; 
»det er mig altid en Glæde at se vor Skole tage det 
virkelige Livs Krav til Rettesnor for sig«. Det vilde 
efter Lefoliis Skån være ønskeligt, om det kunde stilles 
som Opgave for Undervisningen i fremmede Sprog blot at 
lede Disciplene til at kunne kende og forstaa Sprogets 
Former, ikke til selv at danne dem. »Saa vilde det kunne 
blive det virkelige Sprog med dets Liv og Båjelighed, 
Undervisningen førte den unge til at kende og tilegne 
Sig, og ikke som nu en Række ufravigelige Regler.« Saa 
vidt Lefolii kan se, bærer den Gæring, der nu er i Me- 
thoden for Sprog-Undervisningen, hen imod dette Maal. 
Beslægtet med Udviklingen i Sprog-Undervisningen finder 
han den, som træder frem ved adskillige andre Fag. Den 
mathematiske Undervisning »kommer upaatvivlelig efter- 
haanden til at optage mere og mere af Videnskabens /2i- 
storiske Udvikling i sig; i denne Retning er Naturlæren 
allerede: kommen et godt Stykke forud for den; Historie- 

undervisningen griber efter mere og mere af det kultur- 
historiske Stof, selve Aandslivets Udviklingsgang; den 
geografiske efter det statistiske; og den naturhistoriske 
efter det biologiske og fysiologiske, Hygiejne og Diætetik«, 

Den nuværende Undervisning i Græsk bringer efter 
Lefoliis Erfaring ikke et Udbytte, der paa nogen Maade 
svarer til den Tid og Kraft, som anvendes dertil. Han 
tvivler paa, at den har virkelig Betydning for Præsterne 
i deres Livsgerning. »Jeg kunde«, skriver han, »nævne flere 
Vidnesbyrd for, hvilke forunderlige Opfattelser af enkelte 
Steder i den hellige Skrift selv dygtige Præster er komne 
til, enten ved mangelfuld Indsigt i Sprogets Love eller ved 
Mangel paa Evne til at gåre en sund Brug af det Kend- 
skab til saadanne Love, som de dog virkelig havde. De 
fleste Præster vilde dog upaatvivlelig selv være bedst tjente 
med, at de ikke troede sig i Stand til paa egen Haand 
at give sig af med Bibelfortolkning, og for deres Tilhører- 
kreds vilde jo saa ogsaa dette være det tjenligste.« Lige- 
som Lefolii da kan slutte sig til Ministeriets Forslag om 
at stryge Græsk som Skolefag, saaledes samstemmer han 
fuldt ud med Ministeriets »Tanke om at bibringe Disciplene 
Kendskab til den græske Litteratur, Mythologi og Antikvi- 
teter ved Hjælp af Oversættelser«, og han går opmærksom 
paa, at denne Tanke ved Rektormødet fandt en kraftig 
Støtte i den Erklæring, der blev afgiven af en af Deltag- 
erne, at han i den ham betroede Skole, hvor han selv 
driver denne Undervisning med de mathematisk studerende 
Disciple, hos disse fandt et langt fyldigere og klarere 
Kendskab til Grækernes hele Folkeliv og Aandsudvikling, 
end de sproglig studerende viste sig i Besiddelse af. 
Imidlertid maatte vel ogsaa klassige Digterværker i nyere 
Sprog kunne medtages i Oversættelse. »En Student kan 
dog ikke være ukendt med Digtere som Shakspeare, Byron, 
Dante, Calderon, Cervantes o. fl.«. 

Hvad Oldnordisk angaar, da mener Lefolii, at den 
Indsigt, Skolen giver — og, efter hvad der alt er anført, 
mere og mere maa give — den videnskabelig dannede 
Ungdom i Sprogets Liv, Udvikling og Væsen, ikke er 
fuldstændig, naar den ikke i det mindste fører den til at 
faa en nogenlunde fyldig Forestilling om Videnskabens 
Arbejde med Lydlæren, og det er ham umuligt at se 
andet, end at det maa være nødvendigt for at faa en klar 
Forestilling om den danske Lydlære ogsaa at kende Old- 
sproget; kun ved at tage dette til Udgangspunkt kan Ud- 
viklingen sikrest og klarest forfølges lige til Nutiden. 
Lefolii venter desuden, at der snart vil ske et Omslag i 
det aandelige Liv af en lignende Slags, som det, der i det 
nittende Aarhundredes Begyndelse vakte Længselen efter 
Kendskab til Oldsproget. Og naar Udviklingen saaledes 
igen gaar i bestemt national Retning, da vil man ikke 
føle sig tilfredsstillet ved kun i Oversættelser at kende 
den Litteratur, hvorigennem det nordiske Aandsliv tidligst 
har givet sig Udtryk. — 

Rektor Forchhammer antager, at det Udbytte, den 
islandske Grammatik giver for en dybere Forstaaelse af 
vort Modersmaal, ikke svarer til den derpaa anvendte Tid. 
Og skulde der være Tale om at faa aandeligt Udbytte af 
Undervisningen i dette Oldsprog, da maatte der i selve 
Skoleaarene være læst saa meget .af de islandske Sagaer 
eller Norges Kongehistorie, at Livet paa Island eller i 
Norge derigennem traadte levende frem for Disciplenes 
Bevidsthed. »Men saa vidt naar man ikke i Skolen; man 
standser, hvor det virkelig aandsdannende Udbytte skulde 
begynde. Hvis derimod Latin og Græsk en Gang skulde 
forsvinde fra den lærde Skole, saa vilde det ordnordiske 
Sprogs Aktier stige, men saa vilde ikke blot Latinskolens, 
men den lærde Skoles Dødsdom være fældet.« 

Det er paa en Gang et Bevis for denne Sætning og 
tor Nødvendigheden af at bevare Græsk som Skolefag, 

somForchhammer giver paa følgende Maade: >Islands Kultur 
var, håjst ensidig og har ikke havt nogen verdenshistorisk 
Betydning. Ganske anderledes forholder det sig med Græk- 
ernes. To Gange har den græske Aand holdt sit Sejrstog 
gennem Evropa: første Gang i Oldtiden, da det overvundne 
Grækenland overvandt Romerne og satte sit Præg paa 
deres Litteratur og Kunst og gjorde det latinske Sprog 
skikket til at bære Vestevropas Kultur oppe gennem Bar- 
bariets mørke Aarhundreder, og,anden Gang, da ved Ud- 
gangen af Middelalderen en ny Aandsstrøm fra det dø- 
ende græske Rige udgød sig over Evropa og bragte Plato 
til Firense og Rom og det nye Testamente til Wittenberg 
og Genf. Anden Gang gav den græske Aand de følgende 
Aarhundreder deres Præg, og indtil denne Dag er hele 
det evropæiske Kulturliv gennemsyret deraf. Der maa dog 
være noget vidunderligt aandsdannende ved en Litteratur 
og Kunst, der saaledes kan befrugte og opdrage hele Folk 
gennem mange Åarhundreder. « 

Forchhammer gaar ud fra, at en flink Theolog uden 
synderlig Vanskelighed vedligeholder sit Kendskab til det 
græske Sprog ved Læsningen af det nye Testamente, og 
slutter deraf, at ogsaa andre Studenter, der kunde ønske 
at læse den hellige Skrift i Grundsproget, kunne gåre det. 

Han indrommer, at det er saare sjælden, at nogen 
Student fortsætter sin klassiske Læsning, og han skønner, 
at dette kan give Anledning til den Slutning, at Latin- 
skolen har overlevet sig selv; »i vore praktiske Tider vil 
man have et Udbytte, man kan tage vg føle paa, og i 
vort Jærnbaneaarhundrede skal alt komme i en Fart«. 

»Det er vor Tids store pædagogiske Ulykke«, fort- 
sætter han derpaa, »at man ikke forstaar Værdien af den 
stille Vækst. Skal man have Gavn af den legemlige Føde, 
maa man spise langsomt og tygge Maden godt. Saaledes 
ogsaa med den aandelige Føde. Man maa navnlig i Be- 
gyndelsen gaa roligt fremad. Under det sindige Arbejde 

udvikle Aandens Kræfter sig sundt.  Hastværkarbejdet 
skaber en nervøs Slægt. Det er ikke det afgårende .ved 
Undervisningen i de klassiske Sprog, hvor meget positivt 
Sprogstof man beholder i det senere Liv, uagtet det natur- 
ligvis ogsaa har sin Betydning, men hvor meget man 
under Arbejdet kan optage og fordøje, hvor meget selve 
Arbejdet bidrager til at modne og udvikle Aanden. . .. 
Under en dygtig Lærers Vejledning vil den græske Aand, 
som den møder os hos de bedste Forfattere, kunne virke 
i al Stilhed paa de unge, ofte uden at de er sig det selv 
bevidst. Thi ligesom den legemlige Føde, uden at man 
er sig det bevidst, gaar over i Legemet og styrker Muskler 
og Benbygning, saaledes er de to sidste Skoleaars Læs- 
ning, fornuftig valgt, den, der mest bidrager til at skærpe 
Tænkningen og modne Aanden, og til det sidste giver 
Undervisningen i Græsk et forholdsvis stort Bidrag. Der 
skulde en saare haard Tvang til at nøde mig til at give 
Slip paa Græsk som Undervisningsfag i den lærde Skole«. 
Forchhammer vilde hellere have Latinundervisningen ind- 
skrænket og saa forøge de græske Timer og flytte Hoved- 
vægten over til den græske Litteratur. — 

Hvor uenige de to Rektorer end er i Vurderingen af 
Oldnordisk og af Græsk som Skolefag, saa synes de begge 
tilbåjelige til- at indskrænke Undervisningen i Latin, og 
det store Omfang, denne har haft, kan ganske sikkert 
heller ikke forsvares ved den Slags Bevisgrunde, der i det 
anførte er benyttede, hverken ved Lefoliis eller ved Forch- 
hammers. ' 

Der skal ikke fra min Side blive gjort noget Forsøg 


paa at domme de to, begge af mig håjtagtede, Skolemænd - 


imellem, Jeg vilde gærne med denne Meddelelse om deres 
Betænkninger vække Opmærksomhed for den Forhandling 
om den lærde Skoles Reform, som er begyndt herhjemme, 
og som ventelig vil faa et nyt Stød fremad ved de Be- 
vægelser paa Skolens Omraade, der finder Sted i Tysk- 

land, og som den unge Kejser skal have været med til 
at sætte i Gang. Der vil oftere blive Anledning til at 
komme tilbage til Spårgsmaalet om den lærde Skole. Men 
her skal endnu peges påa det vægtige Indlæg, der er givet 
af den filologiske Professor Gertz i Tidsskriftet »Vor 
Ungdom«. L. Schrøder. 


Fra Bogmarkedet. 


0. Vaupell: Kampen for Sønderjylland. Krigene 
1848—50 og 64, med 15 billeder og 9 kort. Reitzels 
forlag. 9 kr. 

Dette værk, som begyndte at udkomme forrige sommer, 
har allerede ligget færdigt afsluttet i slutningen af vinteren. 
Første del (322 sider) omhandler krigen 1848—50 og er 
en stærkt forkortet omarbejdelse af forfatterens tidligere 
skrift i tre dele, idet der nu er bortskåret betydeligt i 
fremstillingen af de vidtløftige diplomatiske forhandlinger 
under krigen og af de brogede forhold under våbenstil- 
standene samt udeladt flere mindre vigtige ting og en del 
navnelister. Uagtet der -på den anden side er kommet et 
og andet til, idet der er indflettet nogle gode senere frem- 
dragne småtræk fra krigen, udgør dog den hele skildring 
i omfang kun en tredje eller fjærde del af den oprinde- 
lige udgave, hvorved fortællingen om selve krigsbegiven- 
hederne har vundet i overskuelighed. — Om anden del 
(424 sider), der omhandler krigen 1864, gælder til dels 
noget lignende i sammenligning med kaptain Sørensens 
store og fortjænstfulde værk i 3 dele. For at danne over- 
gang fra skriftets første til anden del og som indledning 
til krigen 1864 er i korthed omtalt årene 1851—63, navn- 
lig hvad der angaar Slesvigs stilling og vort forsvarsvæsens 

omordning i disse år, Både ved denne lejlighed og under 
fortællingen om selve krigen fælder forfatteren flere skarpe 
domme over nogle af hærens førere og nogle af den tids 
ledende politikerne, f. ex. Hall og Monrad, og tillige gør 
han et par gange, med henblik til nutiden, nogle sidehug 
til dem, »der i fredens dage forsømme at træffe foranstalt- 
ninger til vor selvstændigheds bevarelse« og »dem, der 
slå vand på ungdommens flammende mod og ikke vil, at 
det bevilges, som skal til for at bevare vor selvstændige 
uafhængige tilværelse«. — Iøvrigt genfindes i hele skriftet 
forfatterens livlige fortællemåde, der er kendt fra hans 
tidligere arbejder. ” H. Nutzhorn. 


N. L. Høyberg: Letfattelig dansk sprog- og stillære. 
J. Møllers forlag i Helsingør. 50 øre. 

Forfatteren siger i forordet til lærerne, at den lille 
bog »i ikke ringe grad adskiller sig fra tidligere mig be- 
kendte elementære sproglærer«; men »jeg vilde nødig nøjes 
med en bedømmelse efter en selv nok så grundig gennem- 
læsning«. Derimod vil han forelægge den for »danske 
skoler og hjem til velvillig prøve/se«. — Der kan da heller 
ingen tvivl være om, at en sådan prøve er bogen nok 
værd. Forfatteren er en øvet mangeårig lærer i dette fag, 
der med sandhed kan sige, som der staar i hans forord 
på vers til eleverne: 


I må tro' mig på ordet, når jeg siger: 
Min lyst er at giæde drenge og. piger, 
plage dem hverken jeg vil eller kan. 
At knække skaller og nødder række, 
med sunde retter et bord at dække, 
der styrke kunde i livets færd, — 
den dont har i mange år jeg øvet, 
som nøddeknækker er godt jeg prøvet 
og som jeg håber, dog noget værd. 


rr 


— 


314 


Hvorledes han nu søger at hjælpe de unge til at 
knække grammatiske nødder på en måde, der ikke er dem 
til plage men til glæde, vil jeg ikke give en nærmere be- 
»skrivelse af, men heller anføre et exempel. Til forklaring 
af, at to ord, der bogstaveres ganske ens og ser ganske 
ens ud, dog kan høre til forskellige ordklasser, skriver han 
side 11: 

Det hændes vist ikke så sjældent, at en mand er kusk 
for sin herre om dagen og tjener om aftenen, når han 
har selskab. Den samme mand gør snart nytte som kusk, 
snart som tjener. Således er der mange ord, der snart 
gøre nytte som tillægsord, snart som biord. Det er let 
nok at sige, hvad de skulle kaldes, når man blot lægger 
mærke til den nytte de gøre i sproget. Siger jeg: »Et 
godt brød«, så er »godt« et tillægsord, fordi det angiver 
en egenskab ved det, navneordet betegner. Siger jeg der- 
imod: »Du skriver godt«, så er »godt« et biord, fordi det 
nærmere bestemmer et udsagnsord. — Opgave: Skriv 20 
exempler, der vise, at det samme ord kan bruges som 
tillægsord og som biord. Eks.: En udmærket seng; han 
tegner udmærket. 

Til denne bogs rette brug hører netop det, at efter 
enhver forklaring indøves eleven ved selv at udfinde og 
nedskrive en række exempler' på det forklarede. Bogen 
er kun på 80 sider, og jeg mener, som sagt, at den nok 
er en prøve værd. H. Nutzhorn. 


Cecilia Holmberg, f. Bååth: Frihetens sångar-åt i 
Sverige på 1840-tallet. Bonnier i Stockholm. 395 sider. 
4 kroner. 

Af de-fem digtere, hvis betydning for den svenske 
litteratur er skildrede i denne bog, kender de fleste danske, 
som har dvælet ved minderne om den første slesvigske 
krig, noget til Gustav Lorenz Sommelius, der faldt i 

slaget på Dybbel-banke 5. juni 1848, og hvis navn med 
god grund stadig nævnes sammen med Lejonhufvuds og 
Løvenskjolds. Men der er vel ikke mange, der véd; at 
han, hvis digternavn var Beppo, stræbte efter at være en 
svensk Byron. — Mange gamle studenter har i det mindste 
af udseende kendt Oskar Patrik Sturzen-Becker, der vel 
mere end nogen anden svensk mand har sat sin kraft ind 
på at bringe broderfolkene på de to sider af sundet i for- 
ståelse med hinanden. — Derimod står både Wilhelm v. 
Braun (1813—60), der ligesom: Sommelius på en gang var 
militær og digter, og de i sin tid til universitetslivet, hen- 
holdsvis i Upsala og i Lund, nøje knyttede digtere, Johan 
Nybom (1815—89) og C. V. Aug. Strandberg (1818—75), 
temmelig fjærnt for de fleste danske læsere. — Fru Holm- 
bergs bog er vel skikket til at vække interesse for disse 
hendes landsmænd, og det kapitel af bogen, som bærer 
titelen »studentskandinavismen« (side 74—150), er særlig 
skikket til at føre dem, der kender noget til det danske 
studenterliv i »fyrrerne«, ind 'i det liv, som rørte sig hos 
universitetsungdommen på svensk grund. 

Ved at fordybe sig i en bog som den foreliggende vil 
de fleste danske læsere imidlertid føle savnet af tilstrække- 
ligt kendskab til samfundsforholdene i Sverige. Af »lite- 
raturhistoriske studier«, som bogen kaldes, er det ubilligt at 
kræve, at de tillige skal give så omfattende personalhistor- 
iske og kulturhistoriske oplysninger om Sverige, som vi 
danske trænger til. Men forfatterinden har sikkert evne til 
at give sådanne, og hun vil dermed kunne bære sten til 
den bygning, hvorom hun skriver så smukt: »Vi kalle oss 
visserligen ej liingre skandinaver, vi heta åter svenskar, 
norrmån,. danskar, och vi dikta ej långre eldiga sånger 
til skandinavismen — men af studentskandinavismens hån- 
forda år biira vi alla, medvetet eller omedvetet, mer eller 
mindre spår. Och en gång skall, måhånda efter ånnu 
många årtiondens oafbrutnå arbete, åter alt det gro och 

på nytt viåxa fram, som ett gånget sliigte skiinkte sin 
innerligaste kirlek och sin eldigaste sång; och åt denna 
kårlek och denna sång må vi icke le; ty i dem har lefvat 
våre fiders båsta tro och hopp, ej såsom en tom, dråm, 
utan — hvem vet? — som en stor og fager framtidssyn.« 
Idet jeg anbefaler denne bog af en svensk folkehøj- 
skolelærerinde på det bedste, vil jeg tillige fremsætte det 
håb, at den må blive et led i kæden af en række skil- 
dringer fra hendes hånd, der kan hjælpe danske mænd 
og kvinder til at få det: kendskab til broderfolket »hin- 
sidas sundet«, som visselig mange blandt dem inderligt 
ønsker at have. Ludvig Schrøder. 


Edmondo de Amicis: Holland, autoriseret Oversæt- 
telse ved Helene Jacobsen. Andr. Schou. : 

de Amicis er en dygtig Fortæller. Hans Rejseskil- 
dringer staar højt, hans »Spanien og Spanierne« f. Eks. 
staar saa højt over den almindelige Rejse-Literatur, som 
Bjerget over den flade Mark. Hans »Holland« er ogsaa en 
fornøjelig Bog; men her mærker man, at det skorter påa 
Forstaaelse. de Amicis er Romaner, født i Italien. Han 
gjør nu en Rejse gjennem Holland, forstaar ikke hollandsk; 
men han har Øjnene godt med sig, han iagttager godt og 
fortæller fængslende; men sammenligner man hans »Hol- 
land« med hans »Spanien«, saa falder »Holland« igjennem. 
Hans Skildringer fra Spanien af Natur og Folkeliv, af 
Kunst og Arkitektur er noget saa fint forstaaet og saa vel 
truffet, saa man rives med af det og lever i det; det er, 
som man stod Ansigt til Ansigt med det. Derimod: naar 
han tager fat paa det hollandske Folkeliv, saa mærker 
man straks, at det er noget, han staar uden for og ser 
paa, og som han ikke er med i og derfor ikke fuldt for- 
staar. Det samme er Tilfældet, naar han omtaler hollandsk 
Kunst. Man husker hans Skildring af den spanske Kunst; 

man glæder sig, man nyder forud, da man mærker, han 
vil til at fortælle om den hollandske; men naar man er 
kommen igjennem det, er man lige klog. Romaneren har 
ikke kunnet sætte sig ind i Germanerens Tanke- og Følelses- 
liv, han har ikke kunnet trænge ind til det inderste hverken 
af Folkeliv eller af Kunst, han staar uden for og skildrer 
som en rejsende, Poul Bjerge. 


Om Varemarkedet. 
Af Chr. Faber. 


For ca. 1 Måned siden var den almindelige Mening 
på Verdensbørserne, at Evropas og? Australiens Kornhøst 
iår vilde blive stor, hvorimod Amerikas tegnede mindre end 
forrige År; ligeledes var Udsigterne iår for en stor og 
glimrende Sukkerroehøst, hvorfor Baissepartiet såvel i Korn 
som i Sukker overalt arbejdede med stor Dristighed. Men- 
nesket spår, men Gud råder. I de sidste 4 Uger har vi 
haft megen Regn og Kulde, meget lidt Varme; Høstefterret- 
ningerne lyder derfor mindre tillidsfulde i Evropa, og i 
alt Fald er ét vidst, og det er, at Høsten bliver meget 
senere end forventet. — Kaffe uforandret fast.  Tilførs- 
lerne til Rio og Santos er nu betydelig større end de i 
længere Tid har været. Kvaliteten af dette Års Høst synes 
at blive god; men Lagrene er endnu for små til at kunne 
trykke Priserne. Førend hen i Efteråret tør man neppe 
vente lavere Noteringer for denne Artikel. — Sukker fast 
og stigende. Priserne er avancerede fra 12 sh. til 134 å 
14 og Tendensen er vedvarende meget fast. Roerne er 
iår betydelig mindre udviklede, og Sukkerindholdet er efter 
Forsøg, foretagne af Licht i Magdeborg, 25 å 33 pCt. 

mindre end forrige År ved samme Tid. — Ris meget fast 
og højere. Seneste Sagoberetninger fra Ostindien lyder 
mere tillidsfulde, og forventer man højere Priser i Efter- 
året. — Kartoffelmel stærkt opadgående. 

Frugter.  Amerik. Æbler fastere. Frugtmarkedet er 
ellers for legitime Varer gennemgående fast. Af Rosiner 
forventes iår en meget stor Høst i Spanien, hvorfor der 
allerede er billige Leveringstilbud fremme, som man vist 
bør vogte sig for. Fra Smyrna og Lilleasien er Høst- 
efterretningerne mindre gode. — Noteringerne for B/om- 
mer pr. Efterår er høje, men man har ingen Tillid til, at 
Priserne længere hen vil holde sig. 

Smørmarkedet vedvarende flovt og demoraliseret. Pris- 
erne for Juli Måned iår er meget lavere end i de sidste 
10 År. Den almindelige Mening er, at Exportforeningen i 
Sjælland nærmest bærer Skyld i disse ulykkelige Forhold. 
Ritzaus Telegram meddeler 22. Juli fra Newcastle, at Pris- 
faldet for Smør procentvis er større i England end her- 
hjemme. Telegrammet lyder: »Smørmarkedet overfyldt og 
forretningsløst.  Fineste noteres 83—87, forrige Mandag 
92—93 sh. 

Kornmarkedet højere såvel på nære som på fjernere 
Terminer. Hvorledes Priserne senere vil stille sig, af- 
hænger ene og alene af Vejrforholdene. 

Æg — afventende — rolig; nogen videre Bedring tør 
neppe påregnes, da Priserne for Øjeblikket er højere end 
sædvanlig ved denne Tid. 

Foderstoffer jevnt stigende over hele Linien. — Klid 
er i den sidste Måned stegen ca. 2 å 3 pCt.; men det er 
neppe rimeligt, at disse Priser holder sig, hvis Vejr- 
forholdene i den nærmeste Tid bedrer sig. — Rapskager 
noget flovere. — Palme- og Linkager uforandrede. — 
Solsikkekager stegne i denne Måned c. 4 pCt. — Hampe- 
Jrø- og Bomuldsfrøkager tilbydes iår til meget lave Priser, 
og finder af den Grund ikke så lidt Påagtning. 

Frømarkedet fast. Såvel rødt som hvidt Kløverfrø er 
højere. Rajgræs i lyse og svære Kvaliteter væsentlig højere, 

Penge. Man forventer, at Penge vil blive knappe til 
Efteråret og Diskontoen højere, og at der ingen Forandring 
vil komme heri, førend noget efter December Termin. 


Murerstrejken er endt med et tungt og stort Nederlag 
for Svendene. Man anslåer Tabet ved denne Strejke til 
ca. 1 Mill. Kroner. — En Murerarbejdsmands Kone arrest- 
eredes forleden Dag for Tyveri. I Grundlovsforhøret op- 
lystes det, at Strejken indirekte var Årsag deri. Den 
stakkels Kone og hendes mange Børn havde under Strejken 
fået for lidt Føde. Sult og Nød havde omsider tvunget 
hende ind på Forbryderbanen. — På Broerne i Kjøben- 
havn sættes i denne Tid endel Familier ud af deres Lej- 
ligheder, også begrundet på Strejkerne og deraf Mangel 
på Evne til at betale deres Husleje. 

Kejseren af Rusland vil iår begive sig til den store 
Messe i Nischnei-Nowgorod, og han forventer, at hans 
Besøg vil gengive det gamle Knudepunkt for Sydruslands 
Handel noget af al den Glans, som det fordum havde, 
men nu begynder at miste. 

Formanden for Søndagshvile-Ligaen i Frankrig, Arbejds- 
minister Jules Simon, meddeler, at Jernbanekommiteen over- 
vejer Muligheden af at indføre en Hviledag for Jernbane- 
personalet. 

Helgolænderne forbereder i denne Tid en Afskeds- 
adresse til den engelske Regering. 


Odense, den 25. Juli 1890. 

Møder af nordiske Lærere. 


Valget af Tiden og tildels ogsaa af Foredrags-Æmnerne 
ved det Lærermøde, som er indvarslet til at holdes i Askov 
fra 11. til 16. August, er sket under Hensyn til, at mulig 
en Del norske, svenske og finske Lærere og Lærerinder, 
som vilde deltage i det nordiske Skolemøde i Kjøbenhavn 
fra 5. til 8. August, med det samme kunde ønske at gjøre 
sig bekjendt med en dansk Folkehøjskole. 

Sidst i August holdes et Folkehøjskolemøde paa Hvilan 
ved Åkarp Station imellem Malmø og Lund. Den 27. Aug. 
om Formiddagen ventes Deltagerne at ville samles, og efter 
Middag vil Forhandlingerne begynde Kl. 34. Torsdag den 
28. August skal Forhandlingerne finde Sted fra Kl. 94 til 
1; om Eftermiddagen vil Landbohøjskolen Alnarp blive be- 
søgt. Fredag den 29. August Kl. 94 til 1 atter Forhand- 
linger; om Eftermiddagen holdes et offentligt Møde med 
Foredrag, Forhandlinger og Musik. Lørdag den 30. Aug. 
gjøres en Udflugt til Lund med dens Domkirke og Univers- 
itet og til Dalby, hvor der er en mærkelig gammel Kirke. 
Søndag den 31. Aug. Kl. 11 holdes Gudstjæneste; fra Kl. 
33 til 74 er der atter offentligt Møde med Foredrag. Om 
Aftenen skal der være en privat Sammenkomst af Deltag- 
erne i Mødet. Mandagen den 1. September finder Opbrud- 
det Sted. 

Der tages særligt Hensyn til Lærere og Lærerinder 
ved Indkvarteringen i de nærliggende Huse og Gaarde. 
Hvem der maa bo i Malmø og Lund, kommer til at betale 
forhøjet Pris. Kost og Logi i Nabolavet til Skolen betales 
med 2 Kroner om Dagen. Et »Måtesmirke« betales af 
alle Deltagere ved Ankomsten med 1 Krone. å 

Det ser ud til, at der, naar dette Program følges, vil 
blive god Lejlighed for Lærere fra de forskjellige Landes 
Folkehøjskoler til at lære hverandre at kjende under per- 
sonligt Samkvem, og dette maa vel regnes som det bedste 
Udbytte af et saadant Møde. 

L. Schrøder. 

Den nordiske Folkehåjskole. 


Et Foredrag ved Skolemødet i Kjøbenhavn i 1890 
af 


L. Schrøder.”) 


DE 10. Oktober bliver det 25 Aar, siden Frede Båjsen 
aabnede den Skole paa Møen, der senere kom til at bære 
Navnet Rødkilde, — den 1. November bliver det 25 Aar, 
siden Ernst Trier hejsede Dannebrog over den lejede Byg- 
ning, hvori Va//ekilde Håéjskole skulde begyndes, — og 
den 3. November bliver det 25 Aar, siden Etatsraad Flor 
indviede den lave Skolestue i Askov, hvori den alt 21 
Aar gamle Rødding Håjskole skulde fortsættes Nord for 
den nye Landgrænse. 

Til næste Aar kan der holdes 25 Aars Jubilæum paa 
6 andre Folkehåjskoler, hvoraf dog kun de i Testrup og 
i Vrigsted endnu har sine første Hovedlærere. 

Og efter Skolerne fra 1865 og 1866 følger 7 fra 1867, 
hvorimellem Abed, Aale, Lyngby og Vinding endnu har 
sine første Forstandere, 6 fra 1868 og 2 fra 1869, 

Ved Begyndelsen af 1870 var der over 30 danske 
Folkehåjskoler i Virksomhed — omtrent halvt saa mange 
som nu —; af disse var kun 7 foruden den i Rødding 
fra Tiden for 1864; det er da aabenbart, at der er er 
Sammenhæng imellem den ulykkelige Krig og det Op- 
sving, som Folkehåjskolesagen tog i de følgende Aar. 


"y Det var efter udtrykkelig Opfordring, at jeg paatog mig at 
holde et Foredrag om Folkehåjskolen; men jeg havde ikke tænkt 
derved at ville indlede en Forhandling. Derjor var der god Grund 
til ikke at komme ind paa stærkt omstridte Spårgsmaål. Da jeg 
holdt Foredraget, udelod jeg nogle Enkeltheder, og medtog noget, 
som ikke fandtes i mit Haandskrift. De, som hørte det, vil imidler- 
tid skjånne, at Forskjellen ikke er stor mellem det, jeg sagde, og 
det, jeg her meddeler. 


oa 
»Danskeren%, IV, 22 

I Norge var den første Håjskole, Sagatlun, aabnet i 
1864; Kristoffer Bruun vendte hjem fra sin Deltagelse i 
den anden slesvigske Krig for at begynde en Folkehåjskole 
i Gudbrandsdalen (nu Vorhejm i Gausdal), og snart hørte 
man om norske Folkehåéjskoler ogsaa paa Vestlandet. At 
Skolernes Tal 1886 kun kunde regnes til 12, kommer til 
Dels af, at der samtidig var henved 40 Amtsskoler i Virk- 
somhed. 

I Sverige aabnedes de tre første Folkehåjskoler, paa 
Herrestad i Øster-Gåtland, i Ønnestad i Kristiansstads 
Lån og paa Hvilan i Malmøhus Lån, i 1868, og snart gik 
Bevægelsen videre ud over hele Landet. Nu er der 25 
Folkehåjskoler. »Hvilan« har endnu samme Forstander, 
som da den modtog sine første Lærlinger, og adskillige 
Forstandere for andre svenske Folkehåjskoler har begyndt 
som Lærere paa denne Skole. 

Midten og Slutningen af Tredserne har da været en 
Tid af stor Betydning for Udviklingen af de for Norden 
ejendommelige folkelige Skoler for den voksne Ungdom, 
og der kan være god Grund til paa et nordisk Lærermøde 
at se tilbage over Udviklingen i de forløbne 20 til 25 Aar. 
Jeg beklager kun, at jeg ikke har set saa meget af Virk- 
somheden ved andre Skoler, som jeg kunde ønske, for at 
tale indgaaende om denne Sag, og at Mangelen paa ÅAars- 
Meddelelser fra danske og norske Folkehåjskoler gjør, at 
det trykte Materiale, jeg kunde holde mig til, er meget 
mangelfuldt. Forhaabentlig vil der til Folkehåjskolens 50 
Aars Jubilæum i 1894 kunne foreligge en udførlig og paa- 
lidelig historisk Meddelelse om Sagens Udvikling i alle 
Nordens Lande. I Finland er Folkehåjskoler bleven op- 
rettede i de aller sidste Aar, og Sagen synes at være taget 
op med stor Iver. Udenfor Norden er det vel endnu kun 
de Danske i Nord-Amerika, der har oprettet Folkehåjskoler, 
medens der foreligger Vidnesbyrd om, at man baade i 
Tyskland og Østerrig, Frankrig og England har haft sin 

Opmærksomhed rettet paa denne ejendommelige nordiske 
Fremtoning. Naar jeg kan oplyse, at der hvert Aar møder 
godt 5000 unge Mennesker paa de danske og omtrent 
1000 paa de svenske Højskoler, da vil det sige, at Forholds- 
tallet for vort Land, der kun har halvt saa mange Ind- 
byggere som Sverig, er 10 Gange saa stort. Skal For- 
holdene i Norge oplyses, da maa der tages Hensyn til, at 
der imellem Folkehåjskoler og Amtsskoler næppe gjennem- 
gaaende er saa stor en Afstand, som der fra først af har 
været; Amtsskolerne maa tages med ved en Oversigt over 
den hele Bevægelses Omfang. 

Hvad jeg mener at kunne meddele zu, som forekom- 
mer mig at kunne have sin Plads paa et r»ordisk Skole- 
møde, skal samle sig om følgende Spørgsmaal: 1. Er der 
et Fællesmærke — og i saa Fald hvilket — for Folke- 
håøjskolesagen i-Nordens tre Kongeriger i Slutningen 
af Tredserne? 2. Har de følgende Aar bidraget til at 


Jærne Skolerne i de forskjellige Lande fra hinanden 


eller til at føre dem nærmere sammen? 


I. 

Ved Vallekilde Højskoles Indvielse talte blandt andre 
den jyske Gaardmand og Folkethingsmand N. J. Terman- 
sen. Han fremhævede det som den danske Folkehåjskoles 
første og bedste Gjerning at faa dem alle i Tale, der 
havde Øre for Aand og Hjærte for Sandhed, hvor de end 


Jandtes, og se at faa dem med, de smaa saa godt som 


de store, i den rette Kamp for alt »det bedste«. Vi kunde 
ikke nåjes med, at enkelte hist og her, der havde faaet stårre 
Pund og mere Evne og Lejlighed, kom frem som Oplys- 
ningens og Kampens Bærere. Vi var et lille Folk, i Tal 
et af Verdens mindste, vi kunde ingen undvære, vi maatte 
se at faa dem a/lZle fåjet ind i Rækkerne. — Ingen har: 
den Gang kunnet høre påa disse Ord uden at blive:mindet! 

om, at vort lille Folk nys var bleven yderligere formind- 
sket, og at det derfor gjaldt om, mere end nogen Tid 
for, at faa alle til at være lydhøre for Kaldet til at stræbe 
henimod de håje Livsmaal og til at arbejde for Fædre- 
landets Vel. 

Der er en Virksomhed, som stammer fra de samme 
alvorlige Tider, nærmest efter Krigen, og som skal nævnes 
til Oplysning om, hvad Termansen udtalte. Til næste 
Sommer kan »det danske Hedeselskab« fejre sit 25 Aars 
Jubilæum. Hvad det satte sig til Maal — efter Sønder- 
jyllands Tab — var, at hvad vi nu havde tilbage af vort 
lille Land, alt sammen skulde tages ind til Skov og Eng 
og dyrket Agermark. 1866 laa 140 ([]-Mile af den jyske 
Halvø hen som en ubeboet og unyttig Ørken. Efter 24 
Aars Forløb er det øde Land indskrænket til 80 ()-Mile, 
og der er god Grund til at tro, at ogsaa. i disse Kulturen 
skal sejre over Ødheden. — Som Hedeselskabet tog til 
sin Opgave, at hver en Fodsbred Land, der var os levnet, 
skulde tjæne til Gavn for vort Folk, saaledes gjorde Ter- 
mansen det til en Opgave for Folkehåéjskolen, at hver 
eneste Mand og Kvinde skulde drages med ind i Arbejdet 
for Fædrelandets Vel. Det var et fagert Maal, han holdt 
frem for Lærerne paa Vallekilde; men det samme har 
vinket mange af de andre danske Håjskolelærere, som i 
hine Aar: tog fat, med en underlig dragende Magt. 

I Syd-Sverig blev Håjskolebevægelsen samtidig rejst 
af to Bønder, Svend Nilsson i Efverød og Ola Andersson 
i Nordanaa, der fandt, at de udvidede Rettigheder, som 
deres Standsfæller havde faaet ved Kommunalloven af 
1862 og ved den ny Grundlov af 1866, krævede, at de 
maatte lægge sig efter en stårre medborgerlig Oplysning. 
Det var påa en lignende Maade, at Grundtvig 1836 havde 
sat Kravet paa Oprettelsen af Folkehåjskolen i Sorø i For- 
bindelse med Indførelsen af de raadgivende Stænderforsam- 
lingen søg .1848 i Forbindelsé med de Rettigheder, den ny 


ET E 


325 


Grundlov skulde hjemle det jævne Folk. Men skal man 
finde Gnisten til den Ild, hvormed unge Mænd fra Sverigs 
Universiteter gik ud til Arbejdet paa Folkehåjskolerne, 
da maa man vende Blikket til den varmhjærtede Redak- 
tør af »Aftonbladet« i Stockholm, Dr. August Sohlman. 
»En dyrebar Bog for enhver Ven af Folkehåjskolesagen 
i Sverige er et lidet Hefte: om Bonde-Håjskoler, som 
blev udgivet af den nordiske Nationalforening i Stockholm, 
og som indeholder Foreningens Forhandlinger i December 
1867.« Saaledes skriver Senioren for de svenske Høj- 
skoleforstandere, Dr. Leon. Holmstrom, og deraf tår man 
vel slutte, at det ogsaa har tiltalt ham i håj Grad, hvad 
Sohlman under de nævnte Forhandlinger har meddelt 
om sit Forhold til Folkehåjskolesagen. Det var i 1867. 
Der var Verdensudstilling i Paris, og dér skulde ogsaa 
»Aftonbladet«s Udgiver hen. Undervejs traf han paa en 
gammel dansk Videnskabsmand, der havde virket meget 
for Folkeoplysningen og derved havde vundet stor An- 
seelse, og som nys havde tilbragt en Sommer i Sverige, og 
det i en Landsdel, der havde Ord for at staa særlig håjt 
i Oplysning. Denne gamle Mand havde fortalt Sohlman, 
hvad Indtryk han havde faaet ved at tale med mange 
Almuesmænd i hin Egn af Sverige. Det havde virket i 
håj Grad nedslaaende paa ham. Hos Bønder, der fra Old- 
tiden havde bevaret deres Stemmeret paa Rigsdagen, havde 
han ventet at finde en vaagen Sans for Fædrelandets An- 
liggender; men han var bleven skuffet. De Almuesmænd, 
han havde talt med, syntes kun at have Sans for, hvad 
der angik deres Husdyr og deres Brændevinspander, og, 
naar det kom håjt, Ønskeligheden af Skatte-Nedsættelser; 
de levede i Ojeblikket med dets Slid og dets Nydelser; 
men de bekymrede sig hverken om Fædrelandets Ve og 
Vel eller i nogen håj Grad om deres egen og deres Borns 
Fremtid. Sohlman havde sagt den gamle Mand imod; han 
maatte have været uheldig under sin Omgang med de 

svenske Bønder; det havde været nogle sløve Personer, 
han havde truffet; man kunde træffe svenske Almuesmænd 
med langt mere udviklet Sans for, hvad der laa uden for 
deres snævre Kreds. Den danske Gubbe blev imidlertid 
ved sit; det var hans sikre Overbevisning, at dersom Massen 
af det svenske Folk skulde vækkes op af sin Døs, da 
maatte enten Riget ind i en stor og farlig Krig, eller ogsaa 
maatte der gjores overordentlige Anstrængelser for ved 
Folkeoplysningens Hjælp at udvide Menigmands Synskreds 
og give ham Kjærlighed til Fædreland og Modersmaal. — 
Det er ikke ordret, jeg anfører, hvad Sohlman har berettet 
om denne Samtale; det er kun Indholdet af den, jeg 
ønsker at gjengive, med det Tillæg, at jeg formoder, det er 
Etatsraad Flor, som han har talt med. Flor havde været 
Docent i Dansk ved Universitetet i Kiel. Stiftelsen af Rod- 
ding Håjskole havde skaffet ham håj Anseelse som Tals- 
mand for Folkeoplysningen. Han havde kjøbt en Ejendom 
med Landbrug og Jærnbrug i Midt-Sverig, og der opholdt 
han sig gjærne om Sommeren. Født i Danmark, men af 
norsk Slægt og delvis bosåt i Sverig, var han fuldblods 
Skandinav, og alle de tre Folks Vel laa ham ikke mindre 
paa Sinde end de danske Sønderjyders. Paa Grund af 
hans Forhold til Folkehéjskolerne i Rødding og Askov 
havde jeg tit hans Besøg og stod i stadig Brevveksling 
med ham, og det forekommer mig, at han over for mig 
har udtalt sig med stor Bekymring om den svenske Almue 
og da navnlig ogsaa sagt, at han frygtede, der skulde en 
stor og farlig Krig til for at vække den op af sin Døs. — 
Men, enten det nu er Flor, eller det har været en anden 
Mand, der har haft denne Samtale med Sohlman, — 
denne kunde vel modsige ham i Øjeblikket; men han kunde 
ikke glemme, hvad han havde hørt. Det fulgte ham paa 
de lange Jærnbanerejser, det lød i hans Ører under Tum- 
melen paa Paris' Boulevarder, og hvor han færdedes i 
Menneskevrimlen paa Udstillingen. Og da han kom hjem 

til sim Redaktions-Virksomhed og mangen Gang haardt 
trængte til at hvile om Natten, saa forstyrrede det hans 
Søvn. Han fik ingen Ro, får han havde gjort noget for 
at faa Folkeh&jskolesagen sat i Gang i Sverig, Han sendte 
en af sine Medarbejdere, Dr. Ålund, til Danmark for at 
besøge danske Højskoler og skrive Breve til »Aftonbladet«, 
om hvad han saa. Han skaffede sig Oplysninger fra For- 
standerne for Vallekilde og Lyngby, Testrup og Askov Håj- 
skoler, som han kunde forelægge for den nordiske National- 
forening, hvor han bragte Sagen paa Bane i to Møder, 
den 5. og 11. December 1867 — medens Dr. Ålund frem- 
deles var paa Rejse. Han udtalte det lyse Haab, han 
havde faaet, efter at han havde begyndt at virke for Sagen 
paa følgende Maade. »Jeg har tænkt mig Folkehåjskoler, 
dannede ved Anstrængelser' af ansete og varmhjærtede 
Fædrelandsvenner, rundt omkring i hele Sverigs Land, og 
overalt virkende til Velsignelse. Jeg har tænkt mig Elever 
i Hundredvis at udgaa fra disse Læreanstalter og hver paa 
sit Sted dannende en Propaganda til Fremme af Agtelse 
for og Kjærlighed til Oplysning og en ædel Nationalfølelse. 
Jeg har forestillet mig, hvordan der paa denne Maade 
indenfor Almuens Kreds kunde opvokse Mænd, der var 
fuldt ud skikkede til at tale paa dens Vegne i kommunale 
og politiske Sager. ... Jeg har drømt om en nærliggende 
Fremtid, da Sverig skulde vise et saadant Billede af håj 
Folkeoplysning, af forstandigt brugt Frihed, af ædelt Frem- 
skridt, at det i håjeste Grad skulde eje hele den civili- 
serede Verdens Sympathier, og at ålle frihedselskende 
Folk skulde føle dyb Smerte ved at tænke sig, at en 
saadan Nationalitet skulde kunne undertrykkes og gaa 
sin Undergang i Møde.« 

Det er aabenbart, at Sohlman har set sit Fædreland 
udsat for den Fare at blive slugt af en mægtig Nabo, lige- 
som vi Danske mangen Gang har kunnet frygte noget lig- 
nende. Og det har været ham klart, at hvad der saa end 

skulde gjores for at ruste Folket til at tage imod et fjendt- 
ligt Angreb, ved frivillige Skarpskyttekorps, ved ny Hær- 
love eller bedre Vaaben, saa maatte det heller ikke for- 
såommes at gjøre alt for at udvikle Folket paa en saadan 
Maade, at Udlændinger kunde se hen til det med Sym- 
pathi, som til et Folk, det var Synd og Skam at udslette 
af de frie Folks Tal. Han har været vis paa, at i samme 
Grad som hans Folk udfyldte sin Plads i Verden paa en 
Maade, det var værd at efterligne, i samme Grad som det 
ikke blot var en lærvillig Elev i de fremmedes Skole, men 
ogsaa tjænte den hele Menneskeslægt ved at løse nogle 
af dens Opgaver, i samme Grad vilde ogsaa dets Fremtid 
være sikret. Ved at virke for Folkehåjskolesagen vilde 
han »værge sit Land«. 

Baade den danske Rigsdagsmand og den svenske 
Redaktør har haft Ojet fæstet paa, hvad der tjænte et lille 
Folk bedst, og hvad der kunde værne et lille Rige mod 
et truende Angreb fra en overmægtig Nabo. Men naar 
Sporgsmaalet saa stilles, hvorfor det ikke kunde være 
den offentlige Bårneskole, men netop skulde være Folke- 
højskolen, der behøvedes, for at Kaldet kunde udgaa til 
alle, at de skulde være med at leve for det bedste, 
hvorfor Bårneskolen ikke alene, men kun i Forbindelse 
med Højskolen kunde danne et Folk, der kunde vække 
alle frihedskjære Udlændingers varme Sympathi, da kunde 
jeg vel — som jeg får har gjort — henvise til Johannes 
Evalds Afhandling om Almuens Oplysning, hvori han 
godtgjår, at Præsterne og Børnelærerne ikke kan løse Op- 
gaven, eller til Grundtvigs og Mynsters Vidnesbyrd om, 
hvad Ungdomstiden har at "betyde i Menneskelivet;") jeg 
skulde heller ikke lede forgjæves efter et Svar hos den 
svenske Folkehéjskoles Talsmænd;”) men her, hvor det 


7) Sé min ,Evald og Baggesen", S. 21—24, og ,,Om Skoler 
for Voksne": Foredraget i Kristiania. 
?) Herman Ohdner har i sin Redegjårelse for Østergøtlands 

gjælder at vise, hvad det var, der kom til Lyd ved alle 
de nye, nordiske Folkehåjskolers Begyndelser i Tredserne, 
vil jeg føre den norske theologiske Kandidat Christoffer 
Bruuns Vidnesbyrd frem efter den danske Bondes og den 
svenske Bladudgivers. 

I det norske Studentersamfund har Bruun mere end 
en Gang udtalt sig for gamle Kammerater om, hvad han 
vilde med sin Folkeh&éjskole, og påa Grundlag af disse 
Taler har han siden udarbejdet sine »Folkelige Grund- 
tanker«. 1 det første Stykke af disse oplyser han For- 
holdet imellem de forskjellige Aldere i Menneskelivet og 
viser da, at Ungdomstiden, den første voksne Alder, er 
den afgjéårende for hele det følgende Menneskeliv, — den, 
hvori Mennesket selv skal træffe sit Valg, og hvor det 
derfor, fremfor nogen Tid ellers, gjælder om, at det ædle 
Menneskeliv møder ham med dragende Magt. Bruun vidste 
af Erfaring, hvad det havde at betyde i sin Ungdom at 
blive .greben af lyse Forbilleder for sit Liv. Men ofte 
var han bleven tung i Sindet ved Tanken om de mange, 
mange, der i deres Ungdom havde været paavirkede af 
det håje Livssyn, og som dog siden havde svigtet. Ved 
Erfaringer af denne Slags var han kommen til at se det 
som sin Livsopgave at være tro imod sine Ungdoms-lde- 
aler, og dermed imod sit bedre selv. .Og det var, hvad 
han bad Himlens Gud styrke ham til. Han anførte Vel- 
havens ypperlige Digt om Ganymedes, der blev løftet af 
Sevs' Ørn, og som slutter med de Linjer: 

Salig den Isse, som Begejstrings Ørn 
har suset over med de brede Vinger! 
Salig den Strid at være gjennembævet 
af navnløs Higen under Vanmagts Kval, 


og dog tilsidst at vorde mægtig hævet 
til store Syner over Jordens Dal. 


Folkehøjskole, 1883, meddelt et Foredrag om Ungdomstiden og 
Folkehåjskolen. 

Det var, sagde han, en Hovedsag for Folkehåjskolen at 
skaffe de Unge Møde med den »Begejstrings Ørn, som 
suser om os med de brede Vinger«. Det var, hvad der 
kunde times Ungdommen paa Land som i By, Ungdom- 
men, som blev ved sin jævne daglige Syssel, lige saa fuldt 
som den studerende Ungdom. Men det gjaldt om, at det 
ikke var forbigaaende Indtryk, Ungdommen modtog, saa 
at der skulde følge et dybt Fald efter den aandelige Op- 
løftelse, men at det kunde blive uudsletteligt, hvad der 
prægede sig i det unge Hjærte, saa Manddoms-Daaden 
kom til at svare til Ungdoms-Synet. Bruuns stærke og 
underlig fængslende Tale om denne Sag har kunnet sætte 
unge Mennesker blandt hans Landsmænd i Bevægelse, som 
Sohlmans Tale har kunnet bringe den svenske Ungdoms 
Hjærter til at brænde for Folkehåjskolesagen som uadskille- 
lig fra Sverigs Fremtid. 

Det er nu klart, at enten man tænker paa den danske 
Bondes, den svenske Bladudgivers eller den norske Students 
Forklaring af Folkehåjskolens Opgave, da gaar den ud 
paa Vækkelse, Oplivelse, Beaandelse eller Begejstring. De 
er godt nok enige alle tre, og med dem har vel alle de 
været enige, som med deres Hjærtes Varme har givet sig 
hen til at virke for eller i Folkehåjskolen. Lad mig 
nævne et Eksempel fra Fønland, hvor Sagen nu for Alvor 
er kommen paa Dagsordenen. Ved en Fest til Indsamling 
af Pengebidrag til Fremme af Folkehåjskolesagen i Øster- 
Botten blev der fremsagt et Digt af Mikael Lybeck, hvori 
først Landskabets Natur er skildret og derpaa Bondens 
Liv, — han æder og drikker, plåjer og saar, 'og er til- 
freds, naar han kan redde sig fra at sulte — han bærer 
sine trange Kaar uden Klage, men løfter næsten aldrig 
Tanken til noget håjere. Her er givet en Arbejdsmark. 
Det Mørke maa ikke vedblive at herske. 

Som frukt om håsten år tiden mogen. 

Dår nu år slåhet och half fårvildning, 

vi vilja hafva den hågre bildning, 

som vet och tiinker — men trifs vid plogen. 
Netop fordi der igjennem det, som nu kommer frem i Fin- 
land, lyder Toner af samme Slags som dem, der lød, da 
den stærke Folkeh&jskole-Bevægelse for 20 til 25 Aar siden 
kom frem i Nordens tre Kongeriger, tår jeg have et lyst 
Haab om, at der skal komme noget stort og godt ud af 
det dér begyndte Røre, selv om det ogsaa vil faa Trængsler 
at gjennemgaa. 

Lad mig endelig minde om, hvad den ejendommelige 
danske Håjskolemand Kristen Kold svarede D.G. Monrad, 
da denne som Skoledirektør spurgte ham om Planen for 
hans Skole: »Da jeg var 18 Aar, lærte jeg at elske Gud 
og min Næste, og det var jeg saa glad ved, at jeg den 
Gang besluttede at anvende min Tid og mine Kræfter til 
at lære Folk at elske Gud, sin Næste og sit Fædreland«. 

Der har været et Fællesskab i Håjskole-Bevæg- 
elsen i Slutningen af Tredserne i Danmark, Norge og 
Sverig; Arbejderne i denne Sags Tjæneste har kunnet 
vedkjende sig, hvad N. J. Termansen, Aug. Sohlman og 
Chr. Bruun har fremstillet som Opgaven; de har været 
grebne af Begejstringens Ild, og de har haft Drift til at 
forplante den til deres Lands Ungdom. Dermed var 'Ar- 
bejdet ligesaa fuldt begyndt paa de Skoler, der hører til 
Tiden for Tredserne, dermed vil det ogsaa begynde, hvor 
det nu skal gaa videre. Men — et er Fællesskabet i Be- 
gejstringen og i Driften til at bære den ud i stoårre Kredse, 
og et andet er Virksomheden, hvormed dette sidste skal 
gjores. ” . 

9 


we 


Fra Halvfjerdserne foreligger nogle Beretninger fra 
svenske Folkehåjskoler, hvori Forstanderne har søgt at 

vise Forskjellen imellem deres Virksomhed, og den, der 
udfoldedes paa de danske og norske Håjskoler. Det ser 
ud, som om Modstanderne af de svenske Folkehåjskoler 
med Flid har fremdraget alle de Indvendinger, som i Dan- 
mark blev rettede mod de Folkehåjskoler, der udpegedes 
som særlig grundtvigske, og at de har vendt disse Ind- 
vendinger imod den Virksomhed, som efter dansk Mønster 
var bleven begyndt i Sverig. Dette har da fremkaldt en 
Trang hos de angrebne til at tage Afstand fra de grundt- 
vigske Hojskoler.”) Jeg skal ikke opfriske, hvad urigtigt 
der fra svensk Side blev skreven om Grundtvig og om 
danske Håjskoler, saa meget mindre som man let kunde 
gjore Gjengjæld ved at fremdrage Udtalelser fra dansk 
Side om de svenske Håjskoler, der nu ikke vilde blive 
forsvarede. af dem, som havde brugt dem. Fra begge 
Sider har vi været lidt langsomme til at følge det Raad, 
som vi ellers baade i Sverig og Danmark gav helt udenfor- 
staaende, at de skulde komme og se den Virksomhed, der 
blev udfoldet paa en Håjskole, inden de dåmte for rask 
om den.”) Men jeg føler Trang til at sige til mine svenske 
Arbejdsfællers Ære, at det var dem, der først kom for 
med deres egne Øjne at se, hvad vi tog os for. Det nord- 
iske Lærermøde i Stockholm har ogsaa bidraget væsentlig 


1) Goedeckes: ,,Beråttelse &fver Herrestads til Lunnevad får- 
lagde folkhågskolas verksamhet under liåseåret 1872—73". Samme 
Forfatters: ,,Om den svenska folkhågskolans åndamål, låraåmnen 
och arbetssått"; Westervik 1876. Smilgn. Leon. Holmstrom: ,Reda- 
gårelse får folkhågskolans på Hvilan verksamhet under vinterhalf- 
året 1871—724, — Herman Odhner: ,,0m folkbildning och folkhåj- 
skolar", Nykoping 1881, og Theodor Holmberg: ,,Folkhågskola och 
folkupplysning", Vesterås 1883, S. 14. g 

?) Norske og danske Håjskolelærere stod i langt nærmere For- 
hold til hverandre blandt andet derved, at mange, der først havde 
besøgt en norsk Håjskole, siden søgte til en dansk, og omvendt. 
Mellem de norske og de svenske Skoler var Forholdet derimod i 
det hele som imellem de danske og de svenske. 

til at fremkalde en Forstaaelse. Og da der saa 1883 blev 
holdt et nordisk Folkehåjskolemøde i Testrup, hvortil 
der sluttede sig Besøg paa Håjskolerne i Vinding og i 
Askov, skete der et mægtigt Skridt frem ad imod Kjend- 
skab til hverandres Virksomhed og til derpaa bygget Sam- 
arbejde. Derefter kom saa det andet nordiske Folkehåj- 
skolemøde paa Sagatun i Norge 1884. — I de senere Aar 
har danske Skoler ikke sjælden haft tidligere Lærlinger 
fra svenske Skoler blandt deres flinkeste Lærlinger. Veksel- 
virkningen er i denne Retning vel endnu ikke saa” stor 
imellem svenske og danske eller svenske og norske som 
imellem danske og norske Skoler. Men Begyndelsen er 
gjort, og saa vidt jeg skjonner, gjort saa godt, at den vil 
drage mere efter sig. 

Og bliver saa Spørgsmaalet om, hvad Skolerne har 
lært af hverandre, da er det ikke lidet. Men man vil vist , 
finde det naturligt, at jeg holder mig til at fremhæve, 
hvordan det viser sig, at vi i Danmark har været ivrige 
i at lære af de svenske. Det hed sig først i Syvti- 
erne, at man i Sverig tog mere Hensyn end i Dan- 
mark til det praktiske Livs Behov. Det, at to svenske 
Bønder får end nogen anden havde rejst Folkehåjskole- 
Bevægelsen, skulde have medført, at den i Sverig straks 
fik en udpræget praktisk Retning. Heri var der ikke saa 
lidt Misforstaaelse. En Landbrugs- Undervisning, tillæmpet 
for Folkehåjskolelærlinger, fandtes allerede paa Rodding 
Højskole og optoges paa ny i Askov; bekjendte Mænd i 
det landøkonomiske Fag som Inspektør P. Fejlberg paa 
Søborgsø og Driftsbestyrer R. Fenger i Odense har mod- 
laget landøkonomisk Undervisning i Rødding, inden de tog 
til Kjøbenhavn; den håjt ansete, tidlig afdøde Husdyrs- 
brug-Konsulent P. Jessen hørte til Askov Håjskoles Lær- 
linger og har der faaet et stærkt Stød til at gaa til 
Landbohåjskolen; han haabede derved at skulle opnaa 
Dygtighed til selv at være Lærer paa en Skole som den. 

i Askov. De bekjendte Lærere i 7une, Svendsen og Chri- 
stensen, har undervist i landøkonomiske Fag paa Hind- 
holm, inden de begyndte deres nuværende stærkt paaskon- 
nede Virksomhed. Landboskolen i Lyngby, der har om- 
fattet baade en Folkehåjskole-Afdeling og en -Landbrugs- 
Afdeling, har især været bekjendt for den sidste. Det er 
ikke underligt, at der ogsaa paa adskillige andre Folke- , 
håjskoler er oprettet Landbrugs-Afdelinger, saaledes i Vin- ” 
ding. Ladelundgaard har vel nærmest -taget sit For- 
billede fra Tune. Grejs, Lumby og Morsø Landboskoler 
har tillige Folkeh6jskole-Afdelinger. Skolerne i Dalum og 
i Malling er udelukkende Landbrugsskoler, men søger at 
arbejde i god Forstaaelse med Folkehåjskolerne; den først- 
nævnte har ligesom Ladelundgaard særlige Kursus for Meje- 
rister.. Rødkilde har en Havebrugs-Afdeling og er vel 
ikke ene om det. Hvad Landbrugs-Undervisningen angaar, 
da har den danske Folkehéjskoleretning vist nok snarest 
taget mere Hensyn til det praktiske Livs Krav end den 
svenske, Jette gjælder endnu stærkere med Hensyn til 
den tekniske Uddannelse af Haandværkere. Denne kom 
tidlig frem paa Vallekilde Håjskole, og fra 1379 var der 
paa dette Sted en særegen Haandværker-Afdeling, som 
indtil 1888 havde haft en Tilgang af 500-Lærlinger. Men 
ogsaa ved Skolerne i Rødkilde, i Vinding og i Vestbirk 
er der særegne Afdelinger for Haandværkere. Paa Em- 
drupborg er der baade Landbrugs- og Haandværker-Afdel- 
inger. Det kan endnu nævnes, at der til Skolen i Valle- 
kilde er knyttet en lille Sømands-Skole, og at der i Askov 
meddeles Undervisning i Handelsbogholderi af Hensyn 
til de Handelsbetjænte, der benytter Folkehåjskolen. Men 
hvad jeg vil lægge endnu mere Vægt paa, end at der paa 
mange Maader har vist sig Villighed fra Skolernes Side 
til at imødekomme Trangen til Vejledning i praktiske Ting 
— stundom for megen Villighed dertil —, er dog dette, 
at der dels ti/ adskillige Skoler er knyttet Agerbrug, 


Havebrug, Frøavl m. m., som i en eller anden Retning er 
taget til Mønster af Folk, der besøger disse Skoler, dels 
af mange gamle Håjskolelærlinger er udfoldet en saa- 
dan Dygtighed i det udvortes Liv, at det bestemt kan 
kjendes, de ingenlunde er bleven sygelige Drémmere, men 
meget mere viljestærke Praktikere. Det kunde være Umagen 
værd at undersøge, hvor de Mænd har faaet deres Ud- 
dannelse, som har staaet i Spidsen for de mange Mejerier, 
der er vokset op rundt omkring i vort Land og paa nogle 
faa Aar har bragt »Bøndersmør« til at forsvinde som 
Handelsvare. Der er jo adskillige andre Virksomheder, 
som er temmelig ny i Danmark, Sukkerroe- og Cikorie- 
Dyrkning, Svine-Slagterier, Foreninger til Indkjøb af under- 
søgte Foderstoffer, Kvægsavls-Foreninger, Plante-Foreninger; 
det vil være en Maalestok for, hvor vidt de gamle H6j- 
skolelærlinger har faaet et Stød frem ad, ikke blot til 
Dygtighed, men ogsaa til Viljestyrke og Udholdenhed, om 
man finder dem i Fortroppen eller mellem Efternølerne, 
hvor slige Foretagender, som Tiden kræver, bliver sat i 
Gang. Jeg tror, at de gamle Håjskolelærlinger i det hele 
nok skal staa Maal. Det gaar imidlertid altid saaledes, 
at de, som har Mod paa at være med i, hvad nyt og godt 
der kommer frem, ogsaa kan blive stærkt optagne af det 
mindre heldige, som melder sig med Nyhedens Præg. 
Driftige Mænd, lærer alle Tiders Erfaring, gjår stundom 
Forsøg, som mislykkes. Det maa man bære over med 
af Hensyn til alt det, de sætter i Gang, som virkelig har 
blivende Værd. Om tidligere Håjskolelærlinger skulde gaa 
for rask med til en Teori om, hvordan Forholdene i Frem- 
tiden bedst skal ordnes, eller til et Foretagende i den ud- 
vortes Verden af tvivlsom Nytte, da maa man bære over 
med det af Hensyn til det, de 'gaar med til, som virkelig 
har en Fremtid. 

Det er i andre Retninger end de her nævnte, at jeg 
antager, man i Sverig har haft et Forspring for. de 

danske Folkehåjskoler, hvad det praktiske Liv angaar. 
Man har tidligere end vi faaet Øjet op for adskilligt, der 
angaar Haandgjerningen. Man har tidligere end vi haft 
Opmærksomheden henvendt paa Sundhedsplejen, baade 
den praktiske og den theoretiske. Man har ogsaa arbejdet 
dygtigere end vi her i Danmark for at oplyse, hvad der 
vedrører Samfundslegemet. 

Fra Slåjd-Seminariet paa Næs er der udgaaet Paa- 
virkning ogsaa til danske Folkehåjskoler. Men hvad det 
i denne Sammenhæng ligger nærmere at fremhæve, er, at 
Folkehåjskolen »Hvilan« har været et af Hjemstederne 
for Udøvelsen af. den smukke kvindelige Husflid »Æunst- 
vævning:, og der har Lærerinder fra flere danske H6j- 
skoler søgt hen for at lære den almindelige Vævning og 
de forskjellige Slags mere kunstig Vævning, som er bleven 
bevaret gjennem Tidernes Løb i Sverig, og for at under- 
vise andre deri, og paa Håjskolen i Askov har der været 
Kursus, hvori der er bleven oplært Lærerinder, som 'sskulde 
arbejde videre for Sagen. 

Den lingske Gymnastik med sine »Dagsøvelser« er 
bleven indført paa mange danske Håjskoler. Kaptejn Nor- 
lander i Lund har ved at give Kursus deri for en Del af 
vore Gymnastiklærere og ved at gjåre en Rejse herover 
og foretage »Opvisninger« med en Del svenske Gymna- 
stikere (især Studenter fra Lund) givet denne Bevægelse 
et stærkt Stød fremad. Det gymnastiske Centralinstitut 
i Stockholm med Professor Tårngren i Spidsen har ved 
at modtage danske Lærere og Lærerinder, der var knyt- 
tede til Folkehåjskolebevægelsen, yderligere fremmet denne 
Sag. Men netop fordi den lingske Gymnastik er saa nåje 
knyttet til det grundige Kjendskab til det menneskelige 
Legeme, har den bidraget til, at ogsaa Oplysningen derom 
— som Anatomi og" Fysiologi — er bleven Undervisnings- 
fag paa danske Folkehåjskoler, og dertil knytter sig saa 
Sundhedslære. 1 Sverig har man haft .denne Undervis- 

ning i god Gang får end i Danmark: men vi er ved at 
komme godt med. Et stærkt Stød fremad fik vi, da de 
svenske Håjskolers gode Ven, Professor Seved Ribbing i 
Lund, med stor Velvilje paatog sig at holde en Række 
Foredrag for Lærerinder, der var knyttede til danske Folke- 
højskoler; der er desto mere Grund til at nævne det her, 
da et Brev fra ham, som hans Hustru oplæste ved det 
sidste nordiske Lærermøde i Kristiania, gav Anledning til, 
at han fik den Opfordring, som han saa beredvilligt fulgte. 

Der er en Bog, som Forstanderen paa »Hvilan« har ud- 
givet, »Kort Lirakurs i Naturlære och Landhushållning« 
(I—II, der kan give en Forestilling om det Omfang, hvori 
der paa hans Skole undervises i Fysik, Kemi, Botanik, 
Zoologi (herunder ogsaa Menneskelegemet), Mineralogi, 
Geologi, Jordbrugslære og Husdyrlære. Der er en anden 
Bog, eller rettere Række af Smaabøger, af den tidligere 
Forstander paa Skolen i Sødra Vi, Gustav A. Aldén, der 
viser, i hvilket Omfang medborgerlig Kundskab kan med- 
deles paa en svensk Folkehøjskole. »Medborgarens Bok« 
har følgende Dele: 1) »Sveriges Statskunskap«, 2) »Svensk 
Kommunalkunskap«, 3) »Sveriges allminna Lag«, 4) »All- 
mån Statskunskap« (de evropæiske Rigers og de forenede 
Staters Forfatninger, Domstole, Hærvæsen, Finanser m. m.), 
5) »Formularbok«, 6) »Folkhushollning, Bank- och Forsiik- 
ringslira«, 7) »Svenska Samhiillsskickets Historie«, Er der 
noget Fag paa den svenske Folkehåjskole, der bærer Vidne 
om dens Fødselsmærke, at det er to Bønder, der påa 
Grund af Kommunalloven af 1862 og Grundloven af 1866 
har foreslaaet, at der skulde gjåres noget mere for at 
fremme Oplysning hos Landboerne, — saa er det den 
»medborgerlige Kundskab«. Det er vist nok ikke Tilfældet, 
at dette Fag har været udelukket paa danske Folkehåj- 
skoler. Der er en fynsk Gaardmand, der med Ære i mange 
Aar har røgtet Tillidshverv i Sogne- og i Amts-Kommune, 
og som ogsaa har haft Sæde paa Rigsdagen, der har lagt 


n»nDanskeren. IV. 25 


338 


mig det alvorligt paa Sinde, at vi skulde gjøre dette Fag 
til en Hovedsag paa den udvidede Håjskole i Askov. Husker 
jeg ikke fejl, fandt han, at 2 Timers daglig Undervisning 
i dette Fag ikke vilde være formeget. Der er ogsaa bleven 
undervist deri, og Bøger som Nyholms Fremstilling af 
Danmarks Statsforfatning og Statsforvaltning er sikkert 
bleven brugte paa andre Skoler end vor. Der er ikke 
blot Lærere, men i det mindste en Lærerinde ved en dansk 
Folkehåjskole, som har søgt at udbrede Kjendskab til 
dansk Lov. Men alligevel tror jeg ikke, at Faget er slaaet 
saaledes igjennem i Danmark som i alt Fald paa enkelte 
Steder i Sverige. Det er min Agt at prøve paa, om jeg 
selv kan faa noget mere ud af det i Askov, end det hidtil 
er lykkedes. Men jeg vil da begynde med, hvad der plejer 
at regnes til Statistiken, Fremstillingen af Danmarks Hjælpe- 
kilder og Næringsveje og de offentlige Foranstaltninger, 
der tjæner til at ståtte dem. Efter de Forsøg, jeg hidtil 
har gjort, haaber jeg, saa vidt der levnes mig Tid og 
Kræfter, at kunne udrette noget ad denne Vej. Den korte 
Tid, jeg har været Medlem af Rigsdagen, har blandt andet 
lært mig, at en Oplysning i den nævnte Retning hører til 
det aller mest fornødne af medborgerlig Kundskab. Men 
jeg haaber ogsaa at kunne lære adskilligt med Hensyn til 
Opgavens Løsning af min svenske Vens dygtige Arbejde. 

Man vil have lagt Mærke til, at den syvende Del af 
»Medborgerens Bog« er af historisk Indhold, at man alt- 
saa paa en svensk Håjskole ikke nøjes med at fremstille, 
hvordan Statsforfatningen nu er, men med Flid dvæler 
ved, hvordan den har udviklet sig. Dette vil jeg frem- 
hæve, fordi det viser, at om man end i Danmark har 
været ivrigere i at stille den historiske Oplysning i For- 
grunden, såa at endogsaa Undervisningen i Mathematik og 
Naturlære for Eksempel i Askov bliver taget paa en saa- 
dan Maade, at det tillige paavises, hvordan den mathema- 
tiske Indsigt og Kjendskabet til Naturens Love efterhaanden. 

har udviklet sig, saa er der ikke nogen Grund til at tro, 
det i Virkeligheden skulde ligge os nærmere end Brådrene 
hinsides Sundet. 

Der kan endnu nævnes et Par Ting, hvori man i Sverig 
har taget mere Hensyn til det praktiske Livs Tarv, end 
vi har gjort det i Danmark. Man har derovre tidlig skaffet 
sig gode Undervisnings-Apparater. Men derved er at 
mærke, at de danske Folkehåjskoler har haft saa svært 
ved at skaffe sig de nødvendigste Bygninger og det for- 
nødne Boskab, at de først sent er kommen med til ogsaa 
at skaffe sig stårre Samlinger til Brug ved Undervisningen. 
Naar der er brugt færre Bøger ved de danske Skoler end 
ved de svenske, staar det ikke blot i Sammenhæng med, 
at vi skulde have lagt mere Vægt paa den mundlige Under- 
visning, men ogsaa med, at vi har haft flere Lærlinger af 
Tyendeklassen, som vi maatte se at skaane saa meget som 
muligt for Udgifter til Bøger. 

En anden Ting, jeg sigter til, som de svenske Folkehåj- 
skolelærere har taget mere praktisk end vi danske, er, at de 
har arbejdet mere sammen end vi. Det kan maaske ogsaa 
forklares, hvorfor de har haft lettere ved det end vi; men 
det er jo ikke nogen Undskyldning, der gjælder, at der 
er Vanskeligheder, som skal overvindes.  Forhaabentlig 
vil de nordiske Folkehåjskolemøder, hvoraf det tredie skal 
holdes nu sidst i August, ogsaa kunne hjælpe til mere 
Samarbejde mellem danske Håjskolelærere indbyrdes. Jeg 
kunde for øvrigt tænke mig, at særlig danske, særlig 
norske og særlig svenske Folkehéjskolemøder godt kunde 
undværes, dersom de fælles nordiske kunde vende lidt 
hyppigere tilbage og finde den Tilslutning, de fortjæner. 

Det fremgaar formentlig af, hvad jeg nu har udviklet, 
at det i Aarenes Løb har vist sig, at Folkeh&jskolerne 
særlig i Sverig og i Danmark under Arbejdet er kommen 
nærmere til hinanden, og i samme Grad som de norske 
fra første Færd har staaet de danske nærmere end de 

svenske, såa gjælder det vel ogsaa med Hensyn til dem, 
at deres Udvikling er gaaet i samme Retning til efter- 
haanden at tage flere og flere af de Kundskaber med, 
som man i Sverig havde faaet et Forspring i. 

Jeg har haft den Formening og har vist udtalt den 
for mange Aar siden, at de, der virkelig magter at samle 
unge Mennesker til en Skole uden Afgangsprøve og uden 
Udsigt til fast Levebrød, lidt efter lidt vil komme til at 
mødes i Arbejdsmaaden. De vil komme til at rette sig 
efter de Unges Trang til Oplysning, og jo mere Udvik- 
lingen skrider frem hos et Folk, desto mere Trang vil der 
blive til Oplysning i særlige Retninger, som Lærerne 
måa søge at tilfredsstille. Men paa samme Tid vil der 
være en Slags Oplysning, som den hele Ungdom, der 
ikke har brudt med »Fædrenetroen«, vil trænge til, den 
som Grundtvig udtrykte i det Vers: 


Hvad Solskin er for det sorte Muld, 
er sand Oplysning for Muldets Frænde, 
langt mere værd end det røde Guld, 
det er sin Gud og sig selv at kjende. 


Et ungt Menneske vil først og fremmest trænge til at danne 
sig en Livsanskuelse, til at kjende sig selv i Forhold til 
sin Gud og til at kjende sit Kald i denne Verden, og 
han vil trænge til, at den Oplysning, han ellers skal 
tilegne sig, samler sig om, hvad der har med Livs- 
anskuelsen og Livskaldet at gjøre. Han vil derfor savne 
det, dersom der ikke er en Understråm i Skolens hele 
Undervisning, som kan støtte hans Personlighedsudvik- 
ling. Den Skole, der ikke kan byde ham dette, vil i 
Længden ikke tilfredsstille ham. Den Ungdomslærer, som 
” kun vil være Faglærer, har sin Plads paa en Eksamens- 
Anstalt. Men den Lærer, der virkelig ønsker at arbejde 
med unge Menneskér, hos hvem Lysten. ene driver Værket, 
han vil, maaske uden selv at mærke det, blive mere end 

blot Faglærer. Han vil, hvad han saa for Resten under- 
viser i, komme til at deltage i den Paavirkning af sine 
Lærlinger i sædelig Retning, som er og bliver den egent- 
lige Midte af det, der skal udrettes af Folkehåjskolen. 
Den skulde jo kalde paa a//e, dem fra de smaa Hytter 
som dem fra de store Gaarde, paa alle fra By og fra 
Land, kalde dem alle frem til at stille sig i Fylkingen, 
der skulde gaa frem i Kampen for det bedste. Den skulde 
forvandle Massen til et Folk af selvhevidste, stærke Per- 
sonligheder, der vilde tjæne Fædreland og Modersmaal af 
al deres Kraft, og derved vække Udlændingers Deltagelse 
for, hvad de kunde faa at se her i Nordens Lande, ikke 
blot Naturskjånhederne blandt Norges Fjelde og Sverigs 
Skove, ved Finlands Søer og ved Danmarks Sunde og 
Belter, men ogsåa det baade ædle og dygtige Folkeliv, 
som havde hjemme midt i den rige Natur. Den skulde 
jo hjælpe de unge til saadanne grunddybe Indtryk fra 
Aandens Verden, saa at der maatte vokse Manddomsdaad 
ud af denne Udsæd, saaledes at de ikke bag efter svigtede, 
hvad der i deres Ungdom havde kaldt paa dem, og saa- 
ledes, at de ikke under 7imelighedslivets travle Færd 
glemte, hvor Kraften skal hentes til al være tro imod 
deres Ungdoms-Idealer eller imod sig selv. Dette Kraftens 
Væld er vel det samme, som Bjørnson pegede paa ved 
Folkehéjskolens Faders, Grundtvigs, Grav, da han sang: 


Ikke fra Dråmmenes taagede Strand 

samled sig Grublerens Syner; 

nej, af det Kjærligheds Hav-Dyb, hvis Rand 
Evigheds-Haabene bryner. 


Vist er det, at hvem der til Gavns som Folkehåjskole- 
lærere har tilegnet sig disse Maal, der i Tredserne blev 
holdt frem for vor Gjerning, de vil ogsaa vælge Midler, 
som svarer til Maalet,. de vil i deres Tale til Ungdommen 
og i deres Samliv med den blive andet end Faglærere. 

For mig personlig har det været til en Bekræftelse 
påa den Betydning, den folkelige Ungdomsskole har, at 
jeg ikke blot er kommen i nært Venskabsforhold til svenske 
Folkehåjskolelærere, der har arbejdet fjærnt fra mig og 
under til Dels meget forskjellige Forhold, men at ogsaa 
vore Born, som er voksede op under disse forskjellige 
Forhold, men baade paa det ene og paa det andet Sted 
knyttede til Folkeh6jskolen, har haft let ved at komme i 
hjærtelig Forstaaelse. Under saadanne Erfaringer og ved 
at arbejde med tidligere Lærlinger især fra norske, men 
ogsaa fra svenske Folkehåjskoler, er jeg bleven sikker 
paa, at den nordiske Folkehåjskole i Tidens Længde ved 
mere og mere at arbejde for samme Maal og ved samme 
Midler vil fremme alt det sunde Fællesskab mellem Nordens 
skilte Folk, der kan -forenes med den frie, selvstændige 
Udvikling, som ingen af os vil undvære. I Løbet af de 
sidste tyve Aar har ikke blot Nordens Folkehåjskole- 
lærere arbejdet sig nærmere sammen; men der er ogsaa 
gjort Erfaringer paa Skolerne, som vidner om, at aandelig 
vakte, hjærtevarme og vel oplyste Mænd og Kvinder fra 
de jævne Lag i Nordens tre Lande vil kunne komme i 
god Forstaaelse med hverandre og arbejde godt sammen! 
om en fælles Sag. Det har jo ikke været andet, end hvad 
Banebryderne for Folkehéjskolesagen har været forvissede 
om, skulde vise sig. Men det er skjønt at opleve det i 
Virkeligheden, hvad der har glædet en som et fagert 
Fremtidsbillede. 


I dette Foredrag har jeg med Flid undgaaet at tale 
om de Vanskeligheder, Folkehåjskolerne har haft at kæmpe 
med — de er ikke faa i Tal, og de kan sætte dens Lærere 
paa haarde Prøver —. Det var mig om at gjåre at frem- 
hæve noget af det, der staar lysende for mig selv, naar 
jeg ser. tilbage paa deres Historie fra Slutningen af Treds- 

erne. Særligt af den Grund vilde jeg gjærne drage Lys- 
siden af denne Historie frem, fordi min Tale maaske der- 
ved kunde blive, hvad jeg særligt ønsker, den maa blive, 
en Opmuntring for mine Tilhørere fra Finland, hvor Be- 
vægelsen sidst er begyndt, til at gaa trøstigt fremad paa 
den betraadte Bane. 


Præsten H. Sveistrup. 
(1861—1870 i Rødding, Sønderjylland.) 


Grams Svejstrup« hører man nu til Dags den oven- 
nævnte Hædersmand og Jubellærer i den danske Kirke og 
Menighed saa ofte at blive nævnet, og det er jo klart nok, 
at naar man kan holde 50 Aars Jubilæum som Præst, 
maa Børneskoene være traadte. Det varede imidlertid 
saare længe, inden Sveistrup kunde komme under Vejr 
med, at han begyndte at blive gammel: det var bestandig 
det ungdommelige Sind, der gjorde Indsigelse mod Gammel- 
dommen, og jeg tvivler om, at han endnu til Jævnshold 
er fortrolig med Tanken om at være en gammel Mand. 
Trods sine 75 Aar er han jo den Dag idag i livlig Virk- 
somhed baade hjæmme og ude og altid modtagelig for 
levende Indtryk og ethvert frisk Røre, der bringer ny 
Tanker, ny Spørgsmaal og ny Opgaver, naar hare han 
kan mærke, at det rimer sig med hans inderste og ædleste 
Livsopfattelse, toner harmonisk sammen med de dybeste 
Strænge i hans Hjærtebund, — og Sveistrup har et godt 
Øre for de rene Toner baade i den ydre og i den indre 
Verden. Gamle Sveistrup! ja, jeg ved det godt, at han 
i Trænyselens Tider af og til har følt sig mødig og træt, 

truet og skræmt, afmægtig og mismodig; »men af Guds 
Naade er han det, han er, og Guds Naade mod ham har 
ikke været forgjæves«, hverken for ham selv eller for 
hans nærmeste, for Venner eller Tilhørere, for den danske 
Menighed. eller det danske Folkeliv i det hele. Han tog 
»Trøst i Trængsel« af Guds Faderhaand i Jesu Navn, Barne- 
sindet bøjede sig ydmygt under Guds vældige Haand, og 
saa oprejstes han altid paa ny til ungdommelig Færd og 
trofast Virksomhed, talede og sang paa den gamle frejdige 
Vis til sin Guds og Frelsers Pris og »gav Agt paa alt, 
hvad der var sandt, sømmeligt, retfærdigt, uskyldigt, et 
godt Lov værd, hver Dyd og hver Hæder«, gav det et 
varmt Vidnesbyrd og en glad Haandsrækning efter Evne. 

Det er nu- omtrent 20 Aar siden han flyttede fra Rød- 
ding i August 1870, og han har altsaa tilbragt de to sidste 
Femtedele af sin henrundne Præstetid i Vejen, de to første 
i Nørup og den mellemste Del i Rødding. Allerede fra 
hans Tiltrædelsesprædiken dersteds har mange af hans 
Venner bevaret Mindet om det hjærtelige og løfterige Ind- 
tryk, de straks fik af den livlige Præst med det milde 
Fredens Budskab. I Rødding har Sveistrup sikkert nok levet 
sine lykkeligste og frugtbareste Præsteaar, maaske ogsaa 
nogle af de tungeste Dage i sit Liv; thi det var jo i hans 
Røddingtid, at Bladet vendte sig saa tungt, og Modgangens 
Dage brød ind over Sønderjylland og hele Danmark. Men 
de første Aar i Rødding var for ham og Menigheden og 
tildels den nærmeste Omegn en rigtig Vaartid. Vi ældre 
Mænd og Kvinder mindes altid med inderlig — nu vist 
nok vemodblandet — Glæde den store Folketid i 1848 og 
de følgende Aar, da Fortid og Fremtid ligesom mødtes i 
et lyst, frugtbart og forjættelsesfuldt Stævne, og Livet 
vaagnede til Daad og Sang. Det var et 48 i det mindre, 
der oprandt over Rødding og Skrave Menighed, da Svei- 
strup kom dertil som Præst og Folkemand, en Vaartid 
baade i. kristelig og folkelig Forstand. Det havde været 

forholdsvis fattigt paa det aandelige Livs Omraade, og selv 
den unge og dygtige Folkehøjskole havde ikke kunnet løfte 
Livet i dens nærmeste Omgivelser, før den fik &n aands- 
livlig Understøttelse i Præsterøsten i Kirken, ved Møder 
paa Skolen og i Skoven, samt ved festlige Samlag baade 
her og dér. Højskolen fik et Aarstid efter Sveistrups An- 
komst tillige en ny Lærerbesætning med et inderligere og 
mere løftet Samarbejde baade i kirkelig og folkelig Ret- 
ning, og Følgen af det altsammen var en ny Dags friske 
og lyse Morgengry over Egnen. Kirkerne i Rødding og 
Skrave blev snart fulde af glade Tilhørere saavel fra selve 
Sognemenighederne som fra Nabosognene trindt om, og 
Højskolen blev snart Samlingssted og Midtpunkt for det 
unge, vaagnende Aandsliv med dets Trang til baade at 
oplyses og opbygges. En ældre Opvækkelse i Rødding 
Sogn blev i det hele saa skjønt draget med ind under det 
lysere og friere Livssyn, som Sveistrup var Talsmand for, 
og hans glade, vækkende Sang gav Gjenlyd hos gamle og 
unge. Jeg boede den Gang i Tønder, altsaa langt fra 
Rødding, men det var, som følte jeg det friske Pust fra 
Livet dér naa helt ud til de tunge Marskegne. Et Par 
Sammenkomster med Sveistrup i disse Aar hjalp til med 
at indlede det Kjendskab og Venskab, der har været mig 
og mine til Velsignelse og Glæde i de sidste 25 Aar. Svei- 
strups elskelige, milde og fromme Hustru lyser ogsaa stærkt 
ind i dette dyrebare Minde om Samvirken og Samfærd i 
næsten en Menneskealder. 

Det varede jo imidlertid kun et Par Aar, inden Krigen 
og dens tunge Følger kastede sine sorte Skygger ind over 
Landet, og det herligt begyndte Arbejde for Livet dér lige 
ved Kongeaaen blev voldsomt hæmmet og i mange Maader 
næsten standset. Der var i Efteraaret 1863 bleven afholdt 
et stort kirkeligt Vennemøde i Højskolegaardens rumme- 
lige, nysopførte Forsamlings- og Gymnastiksal, et Møde, 
der aabenbart var bestemt til at aabne Rækken for en 


346 


Mangfoldighed af lignende Sammenkomster i Fremtiden, 
men det blev desværre det eneste i sit Slags. Naturligvis 
var det i væsenlig Grad knyttet til Sveistrups Person og 
Stilling. Senere holdtes et større Møde kort efter Frederik 
den syvendes Død og dette ligesom dannede Overgangen 
til den tunge Tid, der ved denne Mindefest begyndte at 
kaste Skygger over de lyse Udsigter, der hidtil havde til- 
smilet disse Landemærker. Det var ogsaa ved dette Møde, 
at N. J. Termansen drog Grundtvigs Sang om vort »Fædrene- 
land ved den bølgende Strand« frem af Glemmebogen, 
hvilket gav Stødet til, at Nutzhorn satte Toner til den og 
at den derefter snart blev en yndet Trøstesang hele Landet 
over. Ja, jeg mærker nok, det falder mig svært at for- 
lade disse Aar og Dage, skjønt de ligger forud for mit 
Røddingophold; men da nu den 17. Juli oprandt med Svei- 
strups Jubelfest, og da mine Helbredsforhold ikke tillod 
mig at være personlig med ved Festen, saa tog jeg Pen i 
Haand og fejrede Højtiden ved at nedskrive foranstaaende 
Linier, som jeg tænker, at »Danskeren« vil bringe ud i 
dens lille Læseverden, hvor jeg ønsker disse og de efter- 
følgende Liniers Meddelelser en venlig Modtagelse. At 
dvæle i og at skrive om hine liflige Minder, som jeg del- 
vis endda paa en Maade kun staar i et Andenhaands- 
Forhold til, var mig en kjærkommen Trøst over at være 
udelukket fra at være med i Vejen Præstegaards Have 
påa Festdagen. 

Der er naturligvis siden hine større Møder holdt 
mangen stor og god Forsamling paa Rødding Højskole- 
gaard ogsaa efter Skolens Lukning i 1864, og Svejstrup 
tog virksom Del i disse, var i nogle Aar Hovedtaleren i 
de fleste og om Søndagen den, der indbød til og førte 
Ordet i de opbyggelige Sammenkomster, indtil: han forlod 
Rødding i Sommeren 1870; men de omtalte 2 Møder sent 
påa Aaret 1863 har de senere store Omskiftelser givet et 
særeget vemodigt Præg, 


Det danske Sønderjyllands Adskillelse fra Danmark, 
dets Inddragelse under de to allierede Stormagter og senere 
Indlemmelse i Prøjsen forekom alle danske Sønderjyder 
at være en saa urimelig, unaturlig og uretfærdig Volds- 
handling, at de umuligt kunde tænke sig denne godkjendt 
enten i Himlen eller paa Jorden og slet ikke opfatte en 
saadan Tingenes Orden som havende nogen virkelig alvor- 
lig Betydning og Varighed. Ja, selv efter en femogtyve- 
aarig Indøvelse under prøjsisk Herredømme kan Sønder- 
jydernes Sind endnu lige saa umuligt fatte og finde sig 
tilrette med Tanken om, at de nuværende Statsforhold 
skulde kunne betragtes” som endeligt ordnede og fast- 
slaaede. Folkehaabets dybe Understrøm bar da ogsaa de 
danske Præster i Nordslesvig godt op, saalænge de ydre 
Former og Indretninger blev væsenlig uforandrede i Kirke 
og Skole, og saaledes kunde Sveistrup endnu i nogle Aar 
med temmelig Frihed røgte sin Præstegjerning under det 
fremmede Regimente. Ganske vist maatte der vises For- 
sigtighed ved mangen Lejlighed, og det gik ikke af uden 
enkelte Knubs og Puf fra Myndighedernes Side; men i 
Kirken og Skolen, i Husbesøg baade hos Syge og Sunde 
færdedes Sveistrup påa sin vante, milde og frejdige Vis 
som den kjærkomne Præstemand, hvis Ord og Sang alle 
gjærne lyttede til, da de bragte Trøst og Opmuntring til 
Unge og Gamle. Jeg var en enkelt Gang med ham ved 
en Sygeseng, der efter alt at dømme snart maatte blive 
et Dødsleje, og jeg mindes endnu de bløde Vuggetoner, 
hvormed Sveistrup ligesom lullede Gudsbarnet ind til i 
Fred at lægge sig til Hvile i den himmelske Faders Arme 
og lukke sine Øjne for i hans Time at slumre ind i Jesu 
Navn. Og jeg har levende og livlige Vidner i min egen 
Familiekreds om, hvordan Børnene i Skolen og ved Kon- 
firmationsundervisningen hang saa inderligt ved den kjære 
Præsts Mund og altid fandt det festligt, glædeligt og løft- 
ende at være, hvor han var. Skoleprøverne blev Højtider, 

og »at gaa til Præsten« var dagligt Gilde. Tillige holdt 
vi endnu hyppige offenlige Møder paa Højskolen og anden- 
steds, og det var i Grunden underligt, saa frit vi kunde 
føre Ordet, ikke alene om religiøse, men ogsaa om folke- 
lige Æmner, indtil Krigen 1870 forandrede Stillingen, skjønt 
det var egentlig først et Par Aar efter, at Sveistrup var 
flyttet til Vejen, at vi i vor Kreds for Alvor blev særlig 
Gjenstand for Politiets nærgaaende Opmærksomhed og Ind- 
skrænkninger og efter Haanden indøvedes i den Varsom- 
hed, der nu maa iagttages i det danske Nordslesvig. 
Efter at Indlemmelsen i Prøjsen var sket, kom såa i 
Vinterens Løb 1867 Kravet paa Edsaflæggelse til alle 
Embeds- og Bestillingsmænd i Hertugdømmerne. Dette 
voldte, at en meget stor Del af Præsterne i Tørninglehn 
gik deres Vej. I Grunden såa den danske Befolkning i 
dette Provsti efter den Tids almindelige Stemning og Op- 
fattelse i Reglen noget skjævt til de Præster, der gik ind 
paa Edsaflæggelsen for at blive i deres Embeder. Intet- 
somhelst Forhold til Tyskeriet uden for det helt tvungne 
og uundgaaelige, var det almindelige Løsen i disse Egne, 
hvor Modbydeligheden mod al Edfæstelse til det fremmede 
Herredømme længst har holdt sig og endnu er langt fra 
at være helt forsvunden. Sveistrup gjennemlevede en trang 
Tvivlraadighedens og Kampens Tid, inden han frejdigt 
kunde træffe sit Valg. En stor Del, vist den største Del 
af hans Sognefolk holdt paa ham; der kom en Dag en 
hel Række Vogne, fulde af Mennesker fra Skrave Sogn, 
der i højtidelig Sendefærd vilde formaa ham til at aflægge 
Eden og blive hos dem. Saare nødigt vilde Sveistrup og 
hans trofaste Hustru forlade den kjære og rige Virksom- 
hed, og det stod til Tider for dem, som kunde han nok 
gaa ind paa den forlangte edelige Forpligtelse, men i andre 
Øjeblikke bævede hans danske Hjærte tilbage for det, og 
hans allernærmeste Venner kunde paa ingen Maade til- 
raade ham at blive i Embedet, snarere det modsatte. 

Efterhaanden blev det saaledes f. Eks. mig klart, at Svei- 
strup slet ikke vilde kunne aflægge Eden, naar det kom 
til Stykket, selv om han skulde indlade sig paa at møde 
paa vedkommende Tid og Sted… Dette trøstede jeg ogsaa 
Peder Larsen fra Dons med, da denne en Morgen tidlig 
kom helt forknyt om til mig fra Præstegaarden, inden jeg 
endnu, halvsyg som jeg var, havde forladt Sengen. Lidt 
efter kom ogsaa Sveistrup. Peder Larsen gik ind i Stuen, 
medens Præsten og jeg talede et Par Ord sammen; men 
nu var den kjære Ven klar over, hvad han vilde og burde, 
og det var at sige et afgjort Nej til Edskravet. Han med 
sin bløde, danske Natur vilde heller ikke have kunnet 
holde Stillingen ret længe, selv om han var kommen over 
det med Edsaflæggelsen. Saa blev Sveistrup afskediget, 
naturligvis uden Efterløn fra Prøjsernes Side, og efter at 
han og hans Familie havde boet endnu et Aarstid i Præste- 
gaarden og havt den tysksindede Eftermand i Huset og 
paa Kosten, flyttede de i Foraaret 1868 om paa Højskolen, 
hvor der fandtes det nødvendige Husrum, og hvor de var 
velkomne Naboer. Sveistrup begyndte straks efter sin Af- 
skedigelse med at holde opbyggelige Søndagsforsamlinger, 
først hjemme i Præstegaarden som en Slags udvidet Hus- 
andagt, senere i større Stil baade i Højskolegaardens For- 
samlingssal og i H. D. Kloppenborgs prægtige Storstue i 
Kjøbenhoved. Disse stærkt besøgte Forsamlinger blev Svei- 
strup ved med at holde, saa længe han var i Rødding, og 
da han flyttede til Vejen, overdrog han mig at optage Ord- 
førergjerningen i hans Sted. Den Frimenighed, der saa 
dannedes i 1874 med mig som Præst, efter at jeg den 
30. Juli s. A. var bleven ordineret i Askov af V. Birkedal 
under Tilslutning af en Kreds af flere danske Præste- 
venner — blandt hvilke Sveistrup naturligvis havde en 
fremskudt Stilling —, denne Frimenighed, der endnu lever 
sit stille, fordringsløse, men i Grunden forholdsvis ret rige 

Inderligheds Liv, er et levende Mindesmærke om Sveistrups 
Præstegjerning i Rødding. 

Foruden den mere hjemlige Virksomhed havde den 
afskedigede Præstemand tillige meget at gjøre med at holde 
forskjellige, dog mest opbyggelige Møder paa flere Steder, 
navnlig temmelig regelmæssigt paa Vestkysten, i Forballum 
og Meolden. Han var en kjærkommen Prædikant der. 
Jeg mindes, hvorledes den velbekjendte og i sin Tid meget 
ansete Niels Andersen Hansen, tidligere Folketingsmand, 
den Gang i Randrup, en Dag under et Møde med straal- 
ende Aasyn kom hen til Sveistrup og erklærede ham for 
at være en lykkelig Mand, der under trykkende Forhold 
kunde rejse omkring og gjøre mange Mennesker glade. 
Ogsaa til Als udstrakte Svejstrup sin Arbejdsmark. Mangen 
en iblandt os haabede at kunne beholde ham som Fri- 
præst i Sønderjylland. Men han kunde ligefuldt ikke 
trives under de uvante trykkende Forhold med de kuende 
Indskrænkninger. Der lagde sig noget truende tungt over 
hans ellers frejdige og lyse Sind, og det blev efterhaanden 
ham og hans nærmeste Familie og Venner klart, at det 
var rigtigst, han søgte atter at komme ind i den ham såa 
kjære og tilvante Stilling og Virksomhed under dansk Vare- 
tægt, Vejen og Læborg Præstekald blev ledigt, Sveistrup 
søgte og fik det, og saaledes kunde han blive i umiddel- 
bar Nærhed af sine kjære Sønderjyder, hvem han ogsåa2 


” stadig har ydet udmærket Hjælp og Bistand paa mange 


Maader, og som endnu den Dag idag ikke har en mere 
virksom, ihærdig og trofast Talsmand og Hjælper norden 
Aa end den saakaldte »gamle« Svejstrup i Vejen. Den 
sidste Tid før sin Bortrejse fra Rødding havde han tildels 
maattet tilbringe i en Slags Landflygtighed, da Krigs- 
tilstanden gjorde Stillingen. meget usikker for Folk med 
hans Navn og Rygte, og da han tillige — iøvrigt ret vel- 
villigt — fik et Vink om, 'at han helst maatte forsvinde 
for en Stund. 


see RARE ore 

Inden jeg sluttede disse Optegnelser, fik jeg en be- 
gejstret mundtlig Fremstilling af den store Festdag i Vejen, 
Der blev ved denne talt mange gode Ord om og til og af 
den i Glæde og Taknemlighed jublende Præstemand, Folke- 
mand og Kristenmand. Nærværende lille Bidrag til Svei- 
strups Levnedsskildring skal være det simple Blad, jeg 
gjærne vilde flette ind i Mindekransen til den ædle Danne- 
mands Ære og Admindelse. Hvad jeg personligt har at 
takke Gud for med Hensyn til denne kjære og trofaste 
Vens Forhold til mig og Færd imod mig, det skal ikke 
lægges frem for Offentligheden, men har bedst af væsent- 
lig at være Hjærtets egen Hemmelighed. 


Folkely, d. 21. Juli 1890. C. Appel. 


Ved Festen for Jubellæreren H. Sveistrup 
17820! 


iz fortæller, at da Josef fra Arimathæa stedede 
den korsfæstede Herres Legeme til Hvile i en hidtil ubrugt 
Klippegrav, da var de Kvinder til Stede, som havde fulgt 
Jesus fra Galilæa. De saa Graven, og hvorledes hans 
Legeme blev lagt; derpaa vendte de tilbage og beredte 
vellugtende Urter og Salver, og Hviledagen over holdt de 
sig stille efter Loven. Men den første Dag i Ugen, ved 
den dybe Morgenrøde eller i det tidlige Morgengry, kom 
de til Graven og bar med sig de vellugtende Urter, de 
havde beredt. De fandt Stenen væltet fra Graven, og de 
gik ind og fandt ikke Herrens Legeme. Saa-skete det, 
da de var tvivlraadige, at to Mænd stod for dem i skin- 
nende Klæder. Men da de blev bange og vendte Hovedet 

mod Jorden, sagde de til dem: »Hvorfor søger I den Lev- 
ende hos de Døde? Han er ikke her; men han er op- 
standen.« — Men det var Maria fra Magdala og Johanna 
og Maria Jakobs, og de øvrige med dem. 

Til denne Fortælling svarer det Maleri af en from 
ung Kunstner, Niels Skovgaard, som jeg idag skal over- 
give til Jubellæreren, Sognepræst Sveistrup, med en Hilsen 
fra en talrig Kreds af Venner i det nære og i det fjærne. 

Kunstneren har fremstillet Klippehulen, hvori intet 
Lig før har hvilet, og hvor der da kun er den ene tomme 
Sten-Sarkofag. Han har fremstillet de tre Kvinder, hvoraf 
de to er kommen helt ind i Hulen, medens den tredie 
endnu er i Dør-Aabningen; hun griber om den indre Side 
af Karmen, og man ser det ejendommelig kølige Lys, som 
hører den tidlige Morgenstund til, skinne ind igjennem den 
Del af Døren, som hendes Skikkelse ikke fylder. Men 
naar hun maa gribe for sig for ikke at falde, saa er 
baade den ældre og den unge Kvinde — ved den sidste 
kan man tænke paa Maria fra Magdala — falden ned paa 
deres Knæ -med bøjede Hoveder, grebne af, hvad de saa 
ved den tomme Kiste. Der sidder de to lysende Engle, 
hvoraf den ene "peger opad og den anden ned i Kisten; 
det er, som om den ene siger: »Han er opstanden,« og 
den anden: »Han er ikke her.« Men begge udtrykker de, 
at Livet har sejret over Døden; begge spørger de: »Hvi 
søger du den Levende blandt de Døde?« 

Det er ikke nogen almindelig Maade, Niels Skovgaard 
har valgt for at fremstille Paaskemorgen. De fleste Kunst- 
nere, som har malet Paaske-Billeder, har valgt at frem- 
stille selve Opstandelsen. Og det er utvivlsomt større, om 
nogen virkelig kunde give en levende Fremstilling af den 
opstaridne Frelser, som gaar frem af den sprængte Grav. 
Men der skulde være en Sejersjubel over et saadant Bil- 
lede, som faa Kunstnere ejer i deres Sind, og som færre 
mægter at udtrykke. Der er dem, som har kunnet lade 


denne Sejersglæde over Paaskebudet komme frem i For- 
kyndelsen eller i Lovsangen. Men der er i vore Dage 
ikke mange, som har erfaret denne jublende Paaskestem- 
ning som noget varigt i deres Liv, om den end har 
glimtet for dem, hvor de har set Livet sejre over Døden 
i en af deres kjæres Blik i Afskedsstunden. Det kommer 
mig for, at det falder os lettere at finde den Paaskeglæde, 
vi kjender til, udtrykt i, hvad Lukas har fortalt, og hvad 
Niels Skovgaard har søgt at male, og som passer til det 
Navn, Sveistrup har givet sin lille Prædikenbog: Trøst i 
Trængsel, eller til det Ord, mange har hørt af hans Mund: 
»Al vor Glæde er Trøst«. Det er Paaskesolen, der bryder 
frem igjennem Taareskyen, det er det vidunderligt skjønne, 
men halvt vemodige Smil gjennem Taarer, som bedst 
udtrykker den Paaskeglæde, som alvorlige Kristne i vore 
Dage kan erfare, og dertil svarer det Billede, vi vilde give 
ham, som saa tit har mægtet at »trøste i Trængsel«. 

Da du var ung, kjære Sveistrup, var der en stor Kreds 
Mennesker om dig, til hvem du maatte prøve at tolke det 
bedste, du vidste, ved det tavse Fingersprog, og det har 
forekommet mig, fra den Tid, jeg først lærte dit Hjem at 
kjende, at det havde faaet et Præg deraf som et sti/l/e 
Hjem. Nu, da du ældes, er dit Hjem ogsaa et stille Hjem. 
Din ældste Søn har for længst sat Foden under. eget Bord; 
Støvet af din kjære-… yngste Søn har du maattet gjemme 
hist paa Kirkegaarden; og hun, som har været dig i Datters 
Sted, skal snart bryde op for selv.at bygge et Hjem. Og 
saa sidder I to gamle tilbage. Maa dine Venner, som er 
her i Nærheden, som dog af og til kan faa dig i Tale, 
forenes med dine Venner fra .de fjærne Egne, der kun 
sjælden har Lejlighed til at faa dig i Tale, om at bruge 
Kunstens skjønne Fingersprog til hver Dag at meddele 
dig, at vi under dig og hende, som snart skal kaldes din 
Guldbrud, al den Trøst i Trængsel, som fra det lyse 
Englehjem kan straale ned til et Par gamle enlige Ægtefolk. 


»Danskeren«, IV. 24 

Der er mere end en af dem, som hår givet sit Bidrag 
til, hvad du idag modtager, som ikke mere vandrer under 
denne Sol. En af dem skal jeg nævne, den gamle Degn 
Johnsen fra Nørup, som kun ved Sygdom var hindret i 
at sætte sit Navn under Indbydelsen til at hædre dig idag, 
og som fra sin Dødsseng sendte sit Bidrag dertil. Til 
ham og andre Venner fra Nørup-Tiden slutter sig Venner 
fra Rødding-Tiden, og Venner fra Vejen-Tiden, og Venner 
fra det hele Land for at ønske dig og dit Hus den stille 
milde Paaske-Glæde i den Livets Aftenstund, som vi for 
øvrigt haaber, maa blive en virksom og frugtbar Afslut- 
ning påa en lang og minderig Arbejdsdag. 

L. Schrøder. 


Er det sandt, at lyset er godt? 


DE er jo en gammel hedensk tanke, at sandheden 
er dækket med et slør, som det ikke båder menneskene 
at løfte, og da en forvoven mand dristede sig til det, tabte 
han, efter sagnet, al glæde ved livet. 

Hvis lyset kun oplyser menneskene om, at bundløst 
mørke og evig død ep vor uundgåelige lod, da er det 
umuligt at se nogen ven i denne oplysning, så lidt som 
den dødsdømte vilde se nogen ven i den, der natten før 
henrettelsen ikke vilde lade ham sove, hvis han: kunde, 
men vække ham for at fortælle ham om bødlen, øksen, 
dødskampen o. s. v.; — hvorfor ikke lade ham sove og 
drømme? Hvad skal vi med sandheden om menneske- 
livet og dets kår, når den ikke kan vise os nogen udvej 
af elendigheden? Hvorfor er da sandheden bedre end 

indbildningen? Herpå kan intet svar gives af dem, der 
selv fortælle, at vi rave i bælmørke med hensyn til men- 
neskelivets mening; men i så fald ses. ej heller, hvorfor 
ikke de, som vilde blive i indbildningerne, kunde have 
lov til, om fornødent gjordes, med magt at skaffe sig af 
med fredsforstyrrerne, ligesom man griber dem, der af 
kådhed gjør spektakel på gaderne om natten — hvis man 
har magten dertil. 

De kan åbenbart kun få lov til at drive deres væsen 
i ly af den gamle tro, der fra deres standpunkt i grunden 
er en overtro, at lyset er godt: derfor må intet med magt 
underkues, som egner sig i,nogen måde til at fremme 
oplysningens sag; de burde derfor af taknemlighed selv 
være med at værne om de velbekjendte ord: Gud sagde: 
bliv lys, og der blev lys, og Gud så, at lyset var godt, 
og han gjorde skilsmisse mellem lyset og mørket. 

Disse ord (1. Moseb., 1. kap., v. 3—4) give sig jo ud 
for at vide noget om Gud, hvad han har sagt, gjort, set, 
og det før noget menneske kunde hørt ordet, om det ellers 
var sagt lydeligt og hørligt, og de foregive at kjende 
Guds egne tanker ved hans gjerning: er dette nu rent fri 
fantasi, ledet af en tankegang, som er opkommet i for- 
tællerens eget hoved, eller er her en meddelelse fra Gud: 
en åbenbaring? 

Dog, forinden jeg går ind på en nærmere undersøg- 
else af dette spørgsmål, vil jeg gjøre den bemærkning, at 
her jo kun er tale, ligefrem, om, udvortes lys og ikke om 
sandheden; det ligger imidlertid så nær, at ord som »op- 
lysning«, »indlysende«, »klarhed«, »soleklart« 0. s. v., der 
forekomme i alle nogenlunde udviklede sprog, hente deres 
betydning fra overensstemmelsen mellem »lys« og »sand- 
hed«, så det i grunden må være en fælles menneskelig 
tro, at den samme, som skabte lyset for det udvortes øje, 
har bestemt sandheden for det indvortes, og så vist som 
det indvortes er mer end det udvortes, sjæl mere end 

krop, så må der være tiltænkt sjælen et lys, ved hvilket 
den kan se mindst lige så klart som det udvortes øje ved 
dagslyset: derom bringer egenlig solen en forjættelse, hver 
dag den går op over os. 

Efter moderne theologi er ordene ikke optegnede af 
Moses, men af en ubekjendt person, som går under navn 
af »Elohisten«, og »den forstandige naturbetragtning i hans 
skabelsesberetning betegner den som et produkt af senere 
theologisk spekulation med den tendens at lade sabbaten 
fremtræde som en af Gud helliget hviledag« (se lic. theol. 
A. E. Poulsen: »Fra kampen om Mosebøgerne«, s. 43 — 
det anførte gjengiver Wellhausens betragtning). Som man 
ser, gjør denne »Elohist« vel i at holde sig i mørket, thi 
— efter Wellhausen — er han en mistænkelig person, der 
laver skabelseshistorie på egen hånd for at lyve sig til en 
stadfæstelse på læren om sabbatens hellighed, der frem- 
droges med særlig styrke efter landflygtigheden i Babylon, 
og en sådan spekulativ theolog, der selv ikke tåler lyset, 
er da lidet skikket til at fortælle os lysets fødsel efter 
egne tanker og egen fantasi. 

Den nærmest liggende indvending mod rigtigheden af 
»Elohisten«s fortælling om lysets tilblivelse vil være den, 
der hentes fra naturvidenskaben: når de stoffer, som 
verden er dannet af, først forefindes, med de kemiske 
egenskaber, som nu til dags kjendes ved dem, så vil med 
naturnødvendighed en forbrænding indtræde, og denne vil 
udvikle lys: altså få vi her en naturlig fødsel for lyset, 
ingen skabelse ved et almægtigt ord. ; 

Hertil vil dog kunne svares: hvad bestilte stofferne, 
Jør de indgik det kemiske ægteskab, hvis frugt blev 
lyset? Var stofferne til fra evighed — stod de da stille 
en evighed forud, førend de nærmede sig hinanden? 
Er de selv blevne til ved et skaberord, da er der intet i 
vejen for at tænke sig, at de fremdeles ere i skaberordets. 
magt, og at skaberen selv ved sin vilje fremkalder, hvad 

man kalder »det heldige tilfælde«, som må til, for at natur- 
kræfter kan komme til at virke på en bestemt måde. 

Muligheden for, at den bibelske fortælling kan være 
rigtig, kan aldrig benægtes af naturvidenskaben, hvis kjend- 
skab kun omfatter de tilblevne naturkræfter og deres virke- 
måde, men som intet véd om selve naturens begyndelse 
eller om, hvor den kraft, som satte begyndelsen, nu er, 
eller hvad den tager sig for; derom kan overhovedet intet 
vides af »denne verdens granskere«; men det forstår en- 
hver, at den, der kunde skabe, har ikke sat sin kraft til, 
så han ikke mere magter sin skabning eller ævner det 
overnaturlige: skabelsen var jo selv det overnaturlige. 

Men hvad ingen videnskab véd noget om, det er netop 
hvad vi spørge om: hvor er skaberkraften, hvad gjør 
den, er det muligt for os at finde den, med andre ord: 
sker der indgreb i »denne verden« fra en højere verden, 
har Gud nogensinde og noget sted »kløvet himlen« (Esajas) 
og trådt ind i denne verden? 

Alt hedenskab, i gamle dage som i vore, er indelukt 
i denne verden, og når det forhærdes af »denne verdens 
fyrste«, vil det også prøve at lukke -den af på alle kanter 
som et hele for sig uden nogen herre ovenover, der kan 
tale med om, hvad her skal ske. 

Israel og den kristne menighed vedblive at påstå, at 
Gud har kløvet himlen og er steget ned, lader sig kjende 
her ved sit ord, som fremdeles vedbliver at skabe »nyt« 
på jorden: skabe det, som denne verden ved sig selv 
umulig kunde føde; hertil regne vi selve Israels folk 
med dets stamfædre, dets lovgiver, dets profeter og stor- 
mænd, først og sidst dets ypperste søn: Jesus af Nazareth, 
og selve den kristne menighed. 

Religion er for os et forhold, som begynder, hvor al 
videnskab ender: et tros-, kjærligheds- og erfaringsforhold 
til det levende Gudsord. 


—, …. 

Muligheden af, at de ovennævnte ord af 1. Mosebog 
kunde være givne ved en åbenbaring, står og falder med 
selve vor tro. 

Men i og for sig haves dermed ingen sikkerhed for, 
at meget, der findes i den bog, som Israel kalder sin hellige 
skrift, jo kunde være opdigtet, skjønt det sikkert vil på 
forhånd være højst besynderligt at tænke, at Gud skulde 
have åbenbaret sig og gjemt beretningen derom til for- 
nøden oplysning for kommende slægter i en bog, hvor det 
var umuligt at finde åbenbaringen midt imellem løgn og digt, 
så det gamle testamente skulde være en skjæppe, sat over 
det lys, som var nødvendigt, for at Guds folk kunde 
Jorstå sin egen historie og dermed sig selv; thi sikkert 
nok, livet hentes ej fra skrifterne, det hentes til enhver 
tid ved et ord, der tales med skabermagt umiddelbart af 
Gud, og beretningen derom fra fordums tider skaber lige 
så lidt liv nu, som en botanisk bog sætter blade på en 
nælde eller en historisk bog avler levende mennesker eller 
bibelen tænder lyset i en mørk stue; men til selvforståelse, 
til den klarhed, som også er livets mål, synes det nødven- 
digt, at det Gudsliv, som her i verden gjennemgår en udvik- 
ling i menneskeslægten henimod en forklaring, må kunne lære 
sin egen fortid og sine oprindelige forudsætninger at kjende. 

Hvis nu Elohistens »forstandige naturbetragtning« og 
hele skabelses- beretning, medindbefattet beretningen om 
menneskets skabelse i Guds billede, ægteskabets oprind- 
else og den guddommelige velsignelse derover med højheds- 
retten for slægten over al den øvrige skabning, er, hvad 
Wellhausen i virkeligheden gjør den til: en tendensroman, 
en opdigtet historie af et godt theologisk hoved, så må 
man i alt fald tilstå, at denne. spekulative theolog har 
været en dygtig karl og har havt et mageløst held med 
sig til at få sine spekulationer satte i kurs verden over; 
thi disse hans tanker om, at lyset er godt og derfor har 
ubetinget ret til at komme frem, at mennesket er skabt i 

Guds billede, efter hans lignelse, derfor har værdi for den 
højeste; at ægteskabet er sat af Gud som forbindelse mellem 
én mand og én kvinde, at mennesket er sat til at gjøre 
sig naturen med alle dens kræfter underdanig — de har 
været og er fremdeles, hvad der værner om menneske- 
livet: dets oplysning, dets ukrænkelighed, dets ret ti] hus- 
fred, gods og ejendom, dets grundordning, dets højhed, 
dets fremskridt, så man må sige, at det har ikke været 
noget dårligt hoved, der har siddet paa den Elohist. 

Tilmed har han havt en mageløs digterævne: hvilken 
vidunderlig levende indbildningskraft hører der ikke til for 
at gjøre almagten således nærværende for os som det er 
sket gjennem disse ord: Gud sagde »bliv lys«<« — og der 
blev lys! Hvor males ikke en kraft, der kan kalde på 
naturmagter, overfor hvilke vi stå fuldkommen afmægtige, 
for os som en herre, der kalder på sin træl, så møder 
han øjeblikkelig! Det er stort, når Øhlenschlæger gjør os 
almagten nærværende således: 


. jo større kraft, des mindre slid: 
mens ormen borer sig et hul i nødden 
omsvinger Allah solen flere gange, 
men hvo anstrænger sig vel mest derved? 


Men hvad han således gjør nærværende for os er jo 
dog egenlig kun et hverdagssyn; hvem har lært fortælle- 
ren at gjøre lysets skabelse, som intet menneske har set, 
nærværende for os på en så uforlignelig enfoldig og fyndig 
måde? 

Jeg svarer: jeg véd kun én ånd, for hvem guddomme- 
ligt skaberværk er hverdagssyn, som derfor kan tale derom, 
uden at der kommer det mindste gran af noget opskruet 
ind i fortællingen, og det er Guds egen ånd. 

Men som jeg tror, at fortællemåden tilhører denne 
ånd, og ikke er udspekuleret af en spekulativ theolog, 
der går på skruer, så tror jeg heller ikke, at noget men- 

neske, mindst en som historiker forklædt romandigter, der 
tager det løst med sandheden, har fået held til selv at 
udtænke det dybeste, der nogensteds og nogensinde er sagt 
om grundforholdet mellem gud og mennesker, menneskers 
oprindelige forhold til hinanden og til den øvrige skabning: 
dertil hører nok det lys, som er godt, selv i Guds øjne. 

Det hedder jo: »Gud så lyset, og det var godt«; det 
kunde synes en temmelig overflødig bemærkning: behøvede 
Gud at komme til erfaringskundskab om lysets godhed 
ved først at se det? Jeg tænker mig, at det, som herved 
skal udtrykkes, er sandheden af, at lyset er godt. Der- 
som der nemlig ikke er nogen Gud til, som ser alt, kjender 
alt, »sander« alt, da er sandheden selv ikke til; »Gud 
skal vide«, sige selv de mennesker, som ikke tro, at Gud 
er til, når de vil forsikre, at noget er sandt i sig selv, 
hvad så mennesker sige: det er sandt for selve den al- 
videndes øje; tag det øje bort, så er intet sandt i sig selv. 

Herved er altså lagt det højeste eftertyk på, at lyset 
er godt, eftersom det er godt i selve Guds øjne; dernæst 
kunde spørges: for hvem er det godt? thi alt, hvad der 
er godt, må være godt for nogen og til noget; hvem kom- 
mer så dette lys til gode? Selvfølgelig skabningen, og 
først og fremmest mennesket, der jo i fortællingen sættes 
som skabningens hoved. Hvad skal lyset tjene ham til? 
Åbenbart til at vogte sig for livets fjender, undgå hvad 
der ødelægger livet, finde, hvad der opholder det og frem- 
mer dets udvikling: dette er, hvad der er godt for men- 
neskelivet. 

Og når Gud selv har set, at lyset er godt, sa kan 
det også tjene til dette, som er det gode for os: kan 
tjene til redning, til frelse for menneskelivet, til udvej fra 
døden. 

Men det første, som lyset da må lyse over, dersom 
det i sandhed skal være godt for os, det er dette: at den 
magt, som har vort liv i sin hånd, er god, under os det 

godt, er kjærlig og elsker os; og det andet er ligesom 
dette: at vi er skabte og skikkede til at tage imod 
kærligheden og hvad den under os; men dette er kun 
muligt, dersom vi er skabte i Guds billede og efter 
hans lignelse, så at Gud ikke ser på os som Adam på 
dyrene, i hvem han ikke fandt selskab for sig: hvor skulde 
Adam kunne elske dem, eller Gud os, hvis forholdet var 
det samme? hvad /Jyærtelig forståelse — og kjærlighed 
er jo netop hjærternes forståelse — kunde der være fra 
hans side? eller fra vor, dersom vi måtte se på ham som 
dyrene på Adam? 

Der gives i vore dage en visdom, hvis ypperste tals- 
mand er den navnkundige engelske filosof Herbert Spencer: 
den kaldes »agnosticisme«, og går ud på, at Gud i enhver 
henseende er absolut uforståelig for os, så at al religion, 
der bilder sig ind at kjende Gud, er et tåbeligt hovmod;)) 
fremfor alt må dette da gjælde kristendommen, der sætter 
barneforholdet mellem Gud og mennesker som det rette, 
og som således sætter et umådeligt svælg mellem det 
laveststående menneske og det højeste dyr, men ingen- 
lunde nogen uoverstigelig kløft mellem Gud og menneske. 
Det følger af sig selv, at hvis Spencer har ret, da er et 
sprog, i hvilket der skulde kunne ske en tankeudveksling 
mellem Gud og mennesker, lige så umuligt som et sprog, 
der kunde gjøre vort indhold tilgængeligt for dyr; 


»da var vi for Gud barbarer, 
han for os barbar igjen«  (Grunadtvig.) 


Men det følger da også af sig selv, at da er den høj- 
este oplysning for os ét med mørke, og lyset aldeles 
ikke. noget godt, eftersom det er aldeles afmægtigt til 
at sprede mørket — det følger da også af sig selv, at 
denne oplysning ikke har mindste krav på at komme frem, 


1) Hos os måtte vel A. C. Larsen (jvfr. hans bog ,fremtidens 
religion") nærmest regnes til agnostikerne. 

hvis den virkelig er den højeste. — Derimod kan den 
or os også tjene til at indskærpe, at den højeste oplys- 
ning slet ikke kommer ad videnskabens vej, så dersom 
denne vil kræve religionen udelukt, for at videnskaben 
kan komme til sin ret, da er det, som hvis lysestøberne 
vilde kræve solen afskaffet, for at deres håndtering kunde 
komme i flor. 

Om virkelig Gud elsker os og vi kan komme til hjærtelig 
forståelse med ham, da må han kunne tale til os, vi forstå 
ham og tale til ham igjen, og et sådant guddomsord, der 
modtages af mennesker, gjengjældes med ubegrænset tillid 
og hengivelse, åbenhed og fortrolighed fra menneskets side, 
så det bliver menneskets dyrebareste forret med bevidst- 
hed og fuld frihed at leve sit liv for Gud, at måtte tale 
med ham om alt, hente råd og hjælp hos ham i alt — 
dette er menneskers rette lys. 

Det følger da af sig selv, at det menneskeliv, der 
ordnes af kjærlighedens Gud, har kjærligheden til sin grund- 
lov: derfor knyttes mand og kvinde til hinanden, de kom- 
mende mennesker skabes ikke umiddelbart, men skylde 
Jorældre livet: knyttes ved blodets bånd til dem som børn, 
til hinanden indbyrdes som søskende, til næste slægt igjen 
som forældre. 

Så vist som nu den højeste oplysning i den udvortes 
verden er solens værk, og ikke lysestøberes, gaskompag- 
niers eller elektriske selskabers, så vist er også den høj- 
este oplysning for mennesker, det eneste lys, som er godt, 
hverken mere eller mindre end det, som er udtrykt i den 
jødiske velsignelse"): herren lade »sit ansigt lyse over dig«, 
»løfte sit åsyn på dig og give dig fred« — dette er vel 
tænkt således, at når herren i vrede og uvilje vender sit 
ansigt bort, da er mørket der, når han vender det til os 


1) hvilken, om jeg forstår ret, nok også skal være meddelt af 
»Elohisten", 4.. Mosebog, 6, 24—235. 

i nåde, da er lyset der; men hvad her billedlig udtrykkes, 
bliver virkeligt gjennem ordet. 

Mørket er derfor noget andet end uvidenhed: det er 
følelsen af at stå udenfor kjærlighedssamfundet, det be- 
tegnes derfor som »mørket udenfor,” hvor der er gråd og 
tænders gnidsel«. Jeg har en gang set et maleri af den 
i ung alder afdøde Holger Roed: langt borte svømmer 
arken med de frelste, på en klippetop i forgrunden har 
en mand indtil videre reddet sig ud af de stigende vande 
med -sin døende hustru, et par små børn er med, den 
ene død, den anden angst og fortvivlet, og manden ligger 
på knæ ved siden af hustruen, som om han havde bøjet 
sig over hende, men i et pludseligt anfald af raseri igjen 
halvvejs havde rejst sig for med knyttede hænder at råbe 
en forbandelse op mod den lukkede himmel: her er »tænd- 
ernes gnidsel« i mørket. Læser jeg »Niels Lyhnes« død (J. P. 
Jakobsen: Niels Lyhne, side 321), så hører jeg noget af 
»gråden« i mørket: »tænkte han på menneskene, da blev 
han syg i sindet. Han kaldte dem for sig én for én, og 
allesammen gik de ham forbi og lod ham ene, og ikke en 
blev der tilbage. Men hvordan havde han også holdt fast 
ved dem, havde han været trofast? det var blot det, at 
han havde været langsommere til at slippe. Nej, det var 
ikke det. Det var det store triste, at en sjæl er altid ene. 
Det var en løgn hver tro på sammensmeltning mellem 
sjæl og sjæl. Ikke den moder, der tog en på sit skjød, 
ikke en ven, ikke den hustru, der hvilede ved ens hjærte« 

. »Et ord i alvor, Lyhne,« sagde Hjerrild, »vil De se 
en præst?«  s»Jeg har ikke mere med præsten at gjøre 
end De,« hviskede Niels forbitret. 

Denne følelse af, at ingen i himlen eller på jorden 
egenlig bryder sig om mig, og jeg ikke føler mig bunden til 
nogen i himlen eller på jorden, dette er følelsen af mørket 


7) To oxotos &&wrtepgov: fejlagtig oversat ved ,,det yderste mørke". 

udenfor, en følelse, der vel sagtens særlig vil vækkes ved 
at se dem »indenfor« i lyset: dem, der leve i kjærlighedens 
velsignede forståelse med Gud og med hinanden indbyrdes. 

Og vil jeg ellers have et indtryk af den gru, der gjem- 
mer sig i mørket, så ved jeg ikke noget tydeligere at pege 
paa end frelseren i Getsemane have i dødsangsten, eller 
på korset, da mørket ruger over jorden og han udbryder: 
min Gud, min Gud, hvi har du forladt mig, da han »så 
sig om efter en hjælper, og der var ingen, de gav ham 
eddike og galde at drikke« —: her er vel den smerte- 
ligste følelse af, hvad det vil sige, at være forladt af 
Guds og menneskers kjærlighed og at måtte tømme den 
bedske kalk at være »udenfor i mørket«. 

Denne forståelse af lys og mørke er for kristne af- 
hjemlet ved kristendommen og ved livet selv; men den 
eneste rigtige. forudsætning derfor er netop >Elohisten«s 
fortælling om menneskets skabelse — hvorfra mon han 
har den? Har han spekuleret sig til den? 

Vi kristne svare nej, og vi kunne jo gjøre opmærk- 
som på, at hverken gamle eller ny spekulanter på egen 
hånd nå dertil; til os er forståelsen kommet ved frelseren, 
der kalder sig verdens lys og hævder for sig som »Guds- 
ordet« selv ævnen til at åbne de blindes øjne. Men da 
han tillige hævder, at han er kommen for, at de blinde 
skal blive seende og de seende blinde, kan vi naturlig- 
vis ikke vente, at de »seende« skulde gå med til hans 
tankegang. 

Derimod må vi selvfølgelig hævde, at han umulig kan 
give nogen et højere lys end han selv har; er det sandt, 
at han er »den højeste oplysning«, er verdens lys, da kan 
vi selvfølgelig ejheller få større lys f. eks. over det gamle 
testamente end det, han sad inde med, kan umulig ind- 
rømme, at nogen nu læser det med bedre forståelse end 
han — andre end »de seende«, som skal blive blinde; 
har han fundet, at det er en hellig skrift, nedskrevet ved 

det lys, som er godt, også i Guds øjne, så må vi være 
meget betænkelige ved, at de seende nu finde så meget 
mørke i det. 

Men til denne sag: herren som lyset, også over den 
gamle pagt, som det eneste lys, der er godt for mennesker, 
skal jeg, vil Gud, en anden Gang komme tilbage. 

Fr. Jungersen. 


Digte af Schiller i Oversættelse. 
Oversat af Uffe Birkedal. 


Ibykos's Traner. 


Ti Vognkamp og til Væddesangen, 
der samler ved Korinth på Tangen 
de græske Stammer fro, didhen 
drog Ibykos, den Guders Ven. 
Apol!) ham skænked Sangergaven, 
en Mund, som ejed søde Kvad, 

og fyldt af Guden, han ved Staven 
fra Rhegion”) får læt og glad. 


Alt har fra Bjærgets Kam, den høje, 
Akrokorinth?) han hist for Øje; 

med hellig Bæven i sit Sind 

han i Poseidons?) Lund går ind. 

Alt er så tyst; ham kun ledsager 
en Tranesværm, som lang og grå 
mod Sydens fjærne Lande drager, 
den lune Himmelegn at nå. 


»Velkommen, Venner, som i Følge 
drog med mig over Havets Bølge; 


1) Den græske Sanggud. 2) By i Syditalien. 3) Klippe ved Korinth, 4) Havets 
Gud, til hvis Ære Legen holdtes paa Landtangen, 


godt Varslet er, I bringe mig; 

min Skæbne er jo eders lig. 

Vi komme bægge fra- det fjærne, 

et venligt Tag vi lede om; 

gid Gæstevennen huse gærne 

den Fræmmede, som til ham kom!« 


Han skrider fræmad, glad i Sinde 
og er i Skovens Tykning inde, 

da spærre pludselig hans Gang 

to Mordere på Stien trang. 

Til Forsvar må han nu sig vænde, 
dog snart er Hånden mat og lam; 
den kan kun Harpestrængen spænde, 
ej Buesnoren, stærk og stram. 


Han Guder, Mennesker påkalder, — 
men kun den hule Genlyd gjålder; 
hvor langt han sænder end sin Røst 
er alting lige stilt og tyst. 

»Så skal jeg Ånden da opgive 
forladt og i et fræmmed Land, 

og Uslinger mig her undlive, 

hvor ingen Ven mig hævne kan!« 


Med Dødssår synker han i Skoven, — 
da bruse Tranerne foroven. 

Han hører, kan ej længer se, 

de nære Stæmmer skrige Vé. 

»I Traner, som deroppe svæve, 

I skal, tav end hver Røst på Jord, 
mod mine Drabsmænd Stæmmen hæve«! 
Hans Øje brister ved .de Ord. — 


Det nøgne Lig snart- bliver funden 
med Sår bedækket hist i Lunden, 
og Vennen i Korinth med Skræk 
genkænder straks de kære Træk. 
»Og skal jeg atter så dig finde! 
jeg håbed dog med Fyrrens Krans 
din Digterpande at omvinde, 
bestrålet af din Hæders Glans.« 

Højt jamrende hver Gæst det hører, 
hvem hid Posejdonsfesten fører. 
Sorg griber hele Grækenland, 

af hvert et Hjærte tabtes han. 

Og Folket stormende omringer 
Prytanen?) som en oprørt Flod, 

og vil, at man den dræbte bringer 
Sonoffer med hans Morders Blod. 


” Dog, hvor vel finde og forfølge 
det Spor, som midt i Mængdens Bølge, 
der strømmed hid til Festens Spil, 
den frække Stimand røbe vil? 
mon fejge Røvere ham fælde? 
sank han vel for en Avindsmand? 
det kan kun Helios?) fortælle, 
thi alt på Jord bestråler han. 


Måske hans frække Fødder vandre 
nu netop mellem alle andre, 

og mens ham søger Hævnens Arm 
sit Rov han nyder uden Harm. 
Måske ved selve Templets Døre 

han trodser Zeus med skamløst Sind, 
og lader sig med Strømmen føre, 
der mylrer i Teatret ind. 


Thi Bænk ved Bænk, indtil den sidste, 
— det er, som Stolperne skal briste — 
hidilende fra fjærn og nær 

de græske Stammer mødes her. 

Som Havsts dumpe Brus det klinger 
og Huset vokser tætfyldt -op, 

mens Bue over Bue svinger 

sig stolt mod Himmelhvælvets Top. 


Hvem kan de Folk og Mænd vel nævne, 
som venligt her tilsammen stævne, 

fra Kepros By”), fra Aulis' Strand?), 
fra Fokis?), fra Spartanerland"?), 


ESS LER 0 SEBBE DES VTS 
5) Øvrighedsperson 6) Solguden. 7) Athen, efter sin første Grundlægger. 8—10) 
forskællige Landskaber, 

fra Asiens de fjærne Kyster, 
fra alle Øer hid de fo'r, 

og lytte tavse til de Røster, 
som tone i et grufuldt Kor; 


der efter Skik fra gamle Dage 

fra Scenens Baggrund langsomt drage; 
afmålt, højtideligt, i Ring 

Teatrets Kreds de gå omkring. 

Så skride ikke Jordens Kvinder, 

dem bar ej" dødeliges Hjæm, 

blandt Menneskenes Slægt man finder 
ej Kæmpeskikkelser som dem. 


Kulsort dem Kappen slår om Lænder, 
højt svinge de i Dødninghænder 

en Fakkels mørkerøde Skin; 

ej farver Blodet deres Kind. 

Og medens Menneskenes Isse 

af Håret venligt flagres om, 

man Øgler, Slanger sér hos disse, 
som hvæse med giftsvullen Vom. 


Og medens de i Kreds sig slynge 
begynde de et Kvad at synge; 

til Hjærtet skærende det går 

og Bånd om Udådsmanden slår. 
Betagende og vildt sig hæver 
Erinnyernes!") grumme Sang, 
igennem Marv og Ben den bæver 
og tåler ikke Harpens Klang. 


»Vel den, som uden Skyld og Lyde 
ved Barnets Uskyld kan sig fryde; 
til. ham vor Hævn sig nærmer ej, 
frit vandrer han ad Livets Vej. 

Men vé, vé den, som Brøde tynger, 
som øved Morddåd, grumt og frækt; 
vi til hans Fodsål fast os klynger, 
vi, Nattens frygtelige Slægt!« 


11) Hævngudinderne, 

»Og vil ved Flugten han sig dølge, 
bevingede vi ham forfølge, 

med Snarer hilde vi hans Fjed, 

da styrter han til Jorden ned. 

Vi jage ham, utrættelige, — 

ved ingen Anger sones vi, — 
bestandig til de Dødes Rige, 

selv der vi give ham ej fri!« 

Så dansende i Rad de sjunge 

og Dødens Taushedsvægt, den tunge, 
opfylder Huset, og det er, 

som var den strænge Guddom nær. 
Og efter Skik fra gamle Dage 

i Kreds omkring Teatrets Rund 
afmålt, højtideligt de drage 

og svinde i den dunkle Grund. 


Og mellem Skin og Sandhed svæver 
hvert Bryst endnu i Tvivl, og bæver, 
lovprisende den stærke Magt, 

som i det skjulte holder Vagt, 

som flætter Skæbnens dunkle Knuder, 
ufattelig, skjult for hver Sans, 

som sig i Hjærtets Dyb bebuder, 
men flyr for Solens klare Glans. 


Da øverst oppe fra der lyder 

med ét en Røst, som højt udbryder: 
»Se dér, Timotheos, se dér 

er Ibykos's Tranehær!« 

Brat mørknes nu den klare Himmel 
og over Skuepladsen. bort 

man flyve sér en Tranevrimmel, 

i talløs Mængde, lang og sort. 


»Hvad, Ibykos?« da atter høres 

det kære Navn, hver Barm oprøres; 
som Bølge, der mod Bølge slår 

fra Mund til Mund det hurtigt går: 
»Vor Ibykos, begrædt og savnet, 
hvem Morderhånden grusomt slog? 


pDanskeren", IV. 

hvad han, hvad mener hin med Navnet? 
hvad er det med det Tranetog?« 


Og stedse højere det klinger — 

en Anelse med Lynets Vinger 

hvert Hjærte fylder: »giv kun Agt! 
de vrede Eumeniders””) Magt! 

den fromme Sanger bliver hævnet, 
hans Morder selv sig røbet har; 
grib derfor ham, som Ordet nævned, 
og ham, til hvem det rættet var.« 


Ham Ordet næppe er udfaret, 

han ønsked dybest det forvaret; 

dog, på den rædselsblege Kind 

man ser det skyldbevidste Sind. 

Til Dom man slæber fluks de tvende, | 
på Scenen bliver Rætten sat | 
og Udådsmændene bekænde, | 
af Hævnerlynet trufne brat. 


Hero og Leander. | 


Sér I hist i Solens Lue 

disse oldgrå Borge skue 

mod hinanden, hvor -med Magt 

Hellespontens?”) Bølge ruller 

gennem Klippens Port med Bulder, 

Dardanellers snævre Tragt. | 
Hører I hin Brænding bruse 
imod Klippens stærke Fod; 
Asien rev den fra Europa, 
tvinger dog ej Elskovs Mod. & 
Heros og Leanders Hjærter 
Eros' Pil, som volder Smærter, 
traf med Guddomsluen varm, 


em  ———— 


12) Hæynende Guddomme. 13) Dardanellerne. 

Hero som en Hebe") fager, 

dristig han på Bjærget drager, 
fro ved Jagtens muntre Larm. 
Dog, det ømme Par adskildte 
Fædres Trætte, hadsk og lang, 
Kærlighedens Frugt, den søde, 
over Farens Afgrund hang. 


Hist på Sestos!)-Tårnets Tinde, 
hvor ustanselige Vinde 

piske Hellesponten fræm, 

Møen énsom sad og grued 

når mod Abydos?) hun skued, 
mod den Hjærtensælsktes Hjæm. 
Ak, til Bredden i det Fjærne 
Bro for Foden bygges ej, 

ingen Båd fra Kysten støder, 
Kærligheden fandt dog Vej. 


Ud fra Labyrintens Gange 

fører trygt dens Tråd de bange, 
selv de dorske gør den snild. 
Vilddyr under Åg den sænder 
og for Demantploven spænder 
Tyrene, som sprude Ild. 

Selve Styx"7), der nifold flyder, 
trodser den i dristig Færd; 
mægtig fra det skumle Hades 
røver den, hvad den har kær. 


Gennem Sundets Bølgetrængsel 
også den Leanders Længsel 
sporer fræm med fyrigt Mod. 
Hvergang Dagens Lys bortstrømmer, 
styrter sig den kække Svømmer 
ud i Pontos'”f) mørke Flod, 
kløver med de stærke Hænder 
Voven mod den dyre Strand, 
hvor fra Borgens høje Svale 
vinker Faklens klare Brand. 

14) Yndighedens Gudinde. 15—16) To Klipper på hver sin Side af Dardanel- 


lerne. 17) Dødsfloden om Underverdenen. 18) Sortehavet (tilligemed Marmorhavet 


og Stræderne.) 
o5t 


Og i bløde Jomfruarme 

finder han beruset Varme 

og den hårde Fart er glæmt. 
Guders Løn han saligt nyder, 
når sit Favntag hun ham byder, 
og de Kys, hun ømt har gæmt, 
indtil Eos?”) grumt ham vækker 
af den himmelsøde Lyst 

og til Havets Sæng, den kolde, 
driver fra den ælsktes Bryst. 


For de lykkelige tvende 

treti Solmål snarligt ende, 

der med stjålne Glæder gå, 
lig en Brudenat, hvis rige 
Fryd selv de udødelige 
Jordens Slægt misunde må. 
Den ret aldrig Lykken smagte, 
som den dyre Himmelfrugt 

ej ved Helvedsportens bratte 
gyselige Rand har plukt. 


Hesperos?%) og Eos lue 
skiftevis på Himlens Bue, 
men de lykkelige så' 

ikke Løvets Smykke dale 
mens fra Nordens frosne Sale 
Vintren kom, den barske, grå. 
Glade så de Døgnets Kredsløb 
kortne altid mere brat, 

Zeus bedårede de takked 

for hver længre Elskovsnat. 


Og alt Himmelvægtens Skåler 
Dagen ens med Natten måler; 
på sin Borg i Aftnens Stund 
Møen stod med vagtsomt Øje, 
skued Solens Heste bøje 

hastigt ned ad Himlens Rund. 


19) Morgenrøden som Gudinde. 20) Aftenstjærnen som Gud. 


BER... 

Havet lå så glat og stille 

som et blankt og plætfrit Glar, 
intet sagte Vindpust rørte 
Fladen som Krystallet klar. 


Og Delfiners muntre Skare 
spøgte i det sølverklare 
Element, de fik til Hjæm, 
og i gråligtdunkelt Følge 

af den køle, lætte Bølge 
Thetys' Døtre”) dukke fræm. 
De alene bleve Vidner 

til den stjålne Elskovspagt, 
men på deres Tunger evigt 
Hekate”) sit Segl har lagt. 


I sin Skønhed Havet hviler, 

og med renrykt Sans hun smiler, 
smigrer det med Stæmme huld: 
»Skønne Gud, du en Bedrager! 
jeg som Løgner her anklager 
hvo dig kalder svigefuld. 
Menneskenes Slægt er troløs, 
grusomt er en Faders Bryst, 
men dig rører Elskovs Smærte, 
mild og blid du skænker Trøst.« 


»På det øde Fjæld i Borgen 

sad jeg stille hen med Sorgen, 
visnende i bitter Harm, 

men din stærke Ryg vil bære 
uden Båd og Bro den kære, 
hjærtensælskte i min Arm. 

Vel dit Svælg må vække Rædsel, 
og din Brændings Syden Skræk, 
men dig beder Elskov ydmygt, 
og dig tvinger Helten kæk.« 


»Thi og dig, du Gud for Voven, 
ramte Eros,””) da for oven, 


21) Thetys, Havgudinde, hvis Døtre cer Havfruer, 22) Gudinde i Underverdenen. 
283) Kærlighedsguden. 

på den gyldne Vædders Ryg, 
Helle”) ved sin Broders Side 
ungdomsyppig du så ride 

højt i Luftens Rige tryg. 

Brat af hendes Ynde henrykt 
greb du fra din mørke Grund, 
og fra Vædrens Ryg den fagre 
drog du ned til Havets Bund.« 


»Nu udødelig hun bygger = 
i den våde Grottes Skygger, 

æres med Gudinde-Navn; 

bange Elskovs Sag hun fræmmer, 

dine vilde Drifter tæmmer, 

hjælper Sejleren i Havn. 

O, Gudinde! skønne Helle, 

salige! dig beder jeg: 

bring mig dog idag den ælskte 

atter hid ad kændte Vej!« 


Vandene alt flyde dunkle, 

og hun lod sin Fakkel funkle 
højt fra Svalen, trindt og vidt, 
at dens Flamme skulde møde 
ham, den kære, på den øde 
svare Færd, som før så tidt. 
Fjærnt det suser og det drøner, 
skummelt svulmer Bølgens Top, 
alle klare Stjærner slukkes 

og et Uvejr drager op. 


Over Pontos' Havspejl vide 
ruger Nat, og Regn i stride 
Strømme styrter ned fra Sky, 
røde Lynglimt Luften spalte, 
alle Storme fnyse, kaldte 

fræm fra Klipperifters Ly; 
væltende uhyre Vandsvælg 
voldsomt fra den skjulte Grund, 


24) Frixos og hans Søster Helle flygtede på en gylden Vædder for deres onde 
Stedmoder, Hello styrtede ned i Strædet, der opkaldtes efter hende, Hun blev Hav- 
guden Pontos' Hustru. 

gabende som Helveds Kæber 
spiler Havet op sin Mund! 


»Ve os, vé!« med Gråd den arme 


jamrer: »Zeus, du dig forbarme! 
ak, dumdristig var min Bøn! 
hvis nu Guderne mig hørte! 
hvis det falske Hav forførte 


ham til Trods mod Stormens Døn! 


alle de søvante Fugle 
drage hjæm på ilsom Flugt, 
alle stormforfarne Snækker 
flygte til den sikre Bugt.« 


»Ak, forvist den kække øved 
Vovespillet, ofte prøvet, 

thi en mægtig Gud han lød; 
thi han tog i Afskedsstunden 
Elskovs dyre Ed i Munden, 
som kun indfri's ved hans Død. 
Ak, i denne Time kæmper 

han med Stormens Raseri, 
under ham en Åfgrund gaber, 
og han hvirvles vildt deri.« 


»Falske Pontos! med din stille 
Flade du os blænde vilde, 
spejlblank lå du før i Ro; 
dine lumske Bølger hvilte 

og af dig forrådt han ilte 

til dit svigefulde Bo. 

Nu da hver en Udvej spærres 
midt i dine Strømmes Kast 
lader du mod den bedragne 
alle Rædsler løs i Hast.« 


Vejret vokser i sin Vælde, 
højt imod de stærke Fjælde 
skummer Brændingen med Brag; 


Klippens Væg med Gny den rammer, 


Snækken selv af Egestammer 
måtte splintres her til Vrag. 


hikkinelklee n 

Og i Stormen slukkes Faklen, 
Lyset på den mørke Færd, 
Rædsel truer hist fra Dybet 
og ved Landingstædet her. 


Hun sin Bøn til Kypris”%%) vænder, 
at hun Stormens Harme ender, 
blidner Bølgen som tilforn, 

lover de utæmmelige 

barske Vinde Ofre rige, 

ja en Tyr med gyldne Horn. 

Hver Gudinde i det dybe, 

i det høje hver en Gud 

beder hun at gyde Oljens 

milde Strøm i Svælget ud. 


»Hører du jeg angstfuld kalder, 
stig da fra de grønne Haller, 
salige Leukothea !?%) 

tidt på Vande stormoprørte 
Skipperen du nådig hørte, 

blev hans Frælserinde da! 

Du dit hellige Slør ham række, 
lønligt stærkt dets Væv er lagt; 
hvo det bærer bliver uskadt 
over Afgrundsgabet bragt!« 


Og de vilde Storme vige, 

strålende på Hvælvet stige ; 
Eos” Gangere på ny, 

og sit vante Leje finder 

Bølgen, hvor den sagte rinder, 

muntert smiler Hav og Sky. 

Voven sagtelig sig bryder 

imod Klippens Fod ved Strand, 

stille gyngende den vugger 

blideligt et Lig i Land. 


Ja, ham er det, som vil holde 
Eden, selv med Læber. kolde, 
hun et Blik behøver kun. 


25) Kærlighedsgudinden. 26) En Havgudinde, der bl. a. hjalp Odysseus af Havs 
nød ved at række hum et Slør, der bar ham oppe. 

Intet Skrig fra Barmen bryder, 
ingen Tårer hun udgyder, ; 
stum, fortvivlet stirrer hun. 
Trøstesløst imod det øde 

Dyb hun sér, mod Æstren rød, 
og det dødningblege Åsyn 
lyser af en ædel Glød. 


»Strænge Magter! jeg erkænder 
eder, som med hårde Hænder 
eders Ræt har krævet hél. 

Kort på Jord jeg skulde bygge, 
men jeg smagte dog dens Lykke, 
skønnest Lod jeg fik til Dél. 
Kypris! jeg til din Præstinde 
vied mig i Livet ind, 

og i Døden, store Dronning! 
ofres dig med villigt Sind.« 


Kåbens Flige langt henflagre 
da fra Tårnets Rand den fagre 
springer i det dybe Hav. 
Gudens Bølgerækker bløde 
løfter højt de hellige Døde 

og han selv er deres Grav. 
Med sit Rov tilfreds han farer, 
gyder så med muntert Mod 

af den aldrig tømte Urne 

sin ustanselige Flod. 


Theologisk og pietistisk Literatur. 


I. L. Qvisling: Om Aanderne eller Englene, efter den 
hellige Skrifts Lære. (Cammermeyer, Kristiania.) 

Fr. Delitzsch: Ære Jøderne Guds udvalgte Folk (Fr. Niel- 
sens Smaaskrifter, K. Schønberg, Kjøbenhavn.) 

Fr, Liitken: Hellige Opmuntringer (Lybecker & Meyer, 

Kjøbenhavn.) 

Den norske Provst Quislings Bog er et lærd Arbejde 
og ingenlunde beregnet paa Morskabslæsning; men den, ” 
der ikke skyer nogen Ulejlighed for at danne sig en selv- 
stændig Mening om, hvad Englene er og for os har at be- 
tyde, vil deri finde al den Vejledning, vor Tids Theologi 
har at give, samlet med ikke ringe Dygtighed. Af og til 
kommer man dog til at smile ad den lærde Alvor, hvor- 
med Forfatteren behandler saadanne Spørgsmaal som f. Ex. 
om Englenes Legemlighed. Lad mig anføre en Sætning 
(S. 98): »Det legeme, som vi antager for medhenhørende 
til aandens væsen, er det immaterielle svøb, som aanden 
stadig virker ud af sig selv og omkring sig selv, det hylle, 
hvori den bliver synlig, eller rettere paa samme tid baade 
aabenharer og skjuler sine aandelige former, ligesom tank- 
erne gjør i forhold til sjælen, straalerne i forhold til solen.« 

For enhver sund Lægmandsforstand er det klart, at 
denne Sætning bestaar af en Del Substantiver, Adjektiver, 
Verber, Partikler o. s. v., sammenføjede meget rigtigt efter 
Grammatikens Regler, men uden Spor af Indhold, fordi 
det, Forfatteren her prøver paa, er at udvikle utænkelige 
Tanker. Det Syn påa Engleverdenens Betydning, som frem- 
sættes i Kap. 4, og som egentlig er Bogens Kjærne, kan 
være ret interessant at stifte Bekjendtskab med, men lader 
sig sikkert ikke forsvare. Han mener, at alle Kraftytringer i 
Naturen virkes ved Englenes for os usynlige Gjerning, saa 
de er Mellemledet mellem Gud og Naturen. Dette passer 
ikke; thi ved Ordet gjør Gud alle sine Gjerninger, og Ordet 
virker umiddelbart. Naar Provsten endog vil benytte For- 
tællingen om Høvedsmanden i Kapernaum for at vise, at 
det er Englene, der »baade sætter og borttager Sygdomme«, 
saa viser han dermed, hvor blind han er for Ordets egen 
Vælde, idet han ikke aner Forskjellen mellem et Menneske- 
ord, som byder Tjeneren gaa hen og gjøre noget, og et 

Gudsord, hvis lydige Tjener selve Naturen er, uden at 
noget Mellemled behøves. Efter Q. bliver den Tro, hvis 
Mage Herren ikke havde fundet i Israel — kun Troen 
paa Engle, mens Meningen dog nok er — Troen paa 
Ordets Almagt. 

Delitzsch er en større Aand end Qvisling, og hans 
Bog er en ganske anderledes fornøjelig Læsning. Den er 
nærmest rettet mod Antisemiterne i Tyskland; men den 
er andet og mere end et Stridsskrift, og vil af enhver 
læses med stor Interesse og rigt Udbytte; den berører 
ogsaa det for Tiden brændende Spørgsmaal om Bibel- 
kritiken. Kort sagt, det er en Bog, man bør læse, og i 
det hele god sund tysk Theologi. Og dog spores ogsaa i 
den det golde Grubleri og den Syslen med utænkelige 
Tanker, der har boret sig saa dybt ind i den kristelige 
Theologi. Man læser Side 17 følgende: »Guds absolute 
Vilje danner og bærer Historien i det Store og i det Smaa, 
og den menneskelige Frihed som relativ Absoluthed be- 
staar kun omsluttet af Guds absolute Absoluthed.« Heri 
finder jeg ingen tænkelig Tanke. De lutherske Theologer 
roser sig af at være frie for Kalvins gruelige Lære om 
den evige Forudbestemmelse; vi holder kun paa, at Gud fra 
Evighed véd om hvert Menneske, der fødes, om han bliver 
frelst eller gaar fortabt. Men er det egentlig bedre? — 
Martensen indrømmer, at dette er en Tilbagegang til Kal- 
vinismen, og Otto Møller gjør i »Johannes Aabenbaring« 
Indsigelse imod en Forudviden, som lægger Livsudviklingen 
ind under Naturnødvendigheden. Delitzsch er paa dette 
Punkt saaledes hildet i sin lutherske Dogmatik, at han 
endog kan sige, at »Gud vil altsaa ikke det onde som 
ondt, men han vil det, idet han forud kjender det og 
lader det tjene til sin Forherligelse«. Dette er den sørge- 
lige Følge af at bruge Sproget til det, der ikke er Tanker. 

Det vil herefter forstaas, hvor megen Vederkvægelse 
der kan være i det gammeldags pietistiske Standpunkt, 

som vi har en Repræsentant for i den djærve Fr. Liitken 
fra forrige Aarhundrede. Han giver den dogmatiske Spe- 
kulation en god Dag og tager alvorligt fat paa Livets 
mange Krav. Rigtignok er der den store Fare for at 
blive blot Moralist; men selve Jesusnavnet har dog alle- 
vegne, hvor det ærligt bekjendes, en egen Magt til at løfte 
op over den blotte Moral, og derfor er Liitkens Bog med 
sin enfoldige Pietisme en sund og god Læsning. Vore 
Dages Pietister er desværre saa stive i deres Dogmatik 
som nogen og kunde nok have behov at lægge sig paa 
Sinde, hvad L. skriver Side 29: »Lad os da, for al den 
Del i Verden og i Himmelen er, være varsomme i vore 
Domme, og ikke stole saa meget paa vor Skjønnen og 
Dømmen.« Det er dette, der gjør Pietismen berettiget 
som Modvægt mod golde Drømmerier, og falder det bort, 
saa mister Pietismen sin Berettigelse. 


S. Constantin-Hansen. 


Om Varemarkedet. 
Af Chr. Faber. 


Begrundet på.det mer eller mindre ustadige Vejr, der 
vedvarende — med kun korte Mellemrum af bedre Vejr — 
hersker over hele Evropa, har såvel Vare-, Frø- og Produkt- 
markedet været livligt med -opadgående Priser.  Baisse- 
partiet har ikke iår haft nogen lystelig Sommer. 

Kaffe. Beholdningerne i Evropa smelter mere og 
sammen, Tilførslerne i Rio og Santos af den ny Høst er 
meget rigelige; men da Priserne i Produktionslandene — 
særlig Brasilien, Centralamerika og Java — står langt over 
vore hjemlige Noteringer, er der kun få Importører her i 

Evropa, der tør indforskrive, da man gennemgående er 
bange for nedadgående Priser, forinden Varerne når her- 
over. Hvorlænge man i Brasilien kan og tør blive ved 
med at betale og modtage den enorme Masse af Kaffe, 
der nu daglig strømmer til Rio og Santos, er ikke godt 
at sige; men engang skulde man synes, at den sydameri- 
kanske Rings Penge måtte slippe op, og da må der ind- 
træde et Tidspunkt, hvor Produktionslandene tvinges til 
at konsignere Kaffe til Evropa; men før dette sker, er der 
ikke stor Sandsynlighed for lavere Priser. For Øjeblikket 
er Kaffemarkedet meget fast med opadgående Priser, der 
er en simpel Følge af de meget reducerede Lagre i Evropa. 
— Sukker. Lagrene smelte mere og mere sammen, de 
fleste Raffinaderier i Tyskland har nu realiseret Størsteparten 
af Sukkerkampagnen 1889—1890, og da Høsten trækker 
ud og ikke heller er særlig lovende, er Sukkerpriserne 
meget faste, såvel pr. strax som og på senere Leveringer, 
om end senere Terminer tilbydes 16 pCt. billigere end 
pr. strax.. Verdens-Beholdningerne er smeltede enormt 
sammen. Vejningen og Undersøgelserne af Roer, optagne 
af Markerne i forrige Uge i Tyskland, stiller sig, sammen- 
lignet med de sidste 3 År, som følger: 


1890 1889 1888 1887 


Undersøgelsesdag: 24, Juli 25. Juli 26. Juli 28. Juli. 
Gennemsnitvægt m. Blade 670 770 592. 752 Gram. 
do. u do. 170. 256 160 234  — 
Mindste Roer med do. 280 .320 250. 380 — 
do. uden do. 935 110 90 100 — 
Største Roer med do. 1150 1400. 910 1140 — 
do. uden do. 340. 590. 295. 470 — 
Sukkerindhold...... 814 10.10 7.54 8.11 pCt. 


Ris meget fast og højere. Sago noget højere. - Be- 
grundet på meget ugunstige Efterretninger om Kartoffel- 
høsten, er der stærk Efterspørgsel om Kartoffelmel til 

daglig stigende Priser. Artiklen er allerede stegen cirka 
25 pCt..og Tendensen er for yderlig højere Priser. 

Frugter. Amerikanske Æbler uforandret.  Frugt- 
markedet ellers feberagtigt stigende, da Beholdningerne er 
meget små. Pr. senere Levering er Prisen for Valenzia- 
Rosiner af ny Høst meget moderat, hvorimod Prisen for 
ny Blommer og Mandler er opadgående; men at disse 
senere hen vil holde sig, er ikke meget rimeligt. Sultana- 
Rosiner bliver atter iår meget dyre. 

Kryderier. Begrundet på Sølvets Stigning er Kryderier 
opadgående. 

Frømarkedet. Høsten af hvid Alsike og gul Kløver 
mener man er så godt som mislykket såvel i Evropa som 
og i Amerika, hvorfor Markedet er animeret og Priserne 
stærkt stigende. Rajgræsavlen i Skotland og på Fyn er 
iår temmelig betydelig, men Kvaliteten næppe så god som 
forrige År. Sæsonpriserne for denne Frøsort, mener man, 
vil blive meget moderate. — Rødt Frø er stigende, da 
Amerika og Frankrig melder om en meget lille, og Tysk- 
land om. ingen stor Avl. Hvorledes det senere hen vil 
stille sig, er endnu vanskeligt at sige. 

Kornmarkedet. Begrundet på meget små Beholdninger 
har Kornmarkedet i den senere Tid været meget fast med 
opadgående Priser; for ny Korn er Efterspørgselen derimod 
ringe, og Noteringerne på Levering derfor væsentlig lavere. 
— Majs er stegen betydelig i Amerika, og Priserne i 
Newyork er langt over de evropæiske Noteringer. Af 
denne Kornsort vil der iår næppe blive indført ret meget, 
da Amerika selv har Anvendelse for hele sin Majshøst. 

Foderstoffer. Markedet er i den forløbne Måned ikke 
undergået nogen Forandring af Betydning, og til Trods 
for den forventede rige -Høst her i Europa holder Ihænde- 
haverne endnu på deres høje Fordringer, der i en betyde- 
lig Grad hæmmer Omsætningen og Forretningen. — Hvede- 
klid uforandret; enkelte nødlidende Ladninger slås væk 

til noget under første Hånds Noteringer; men ellers er 
Priserne meget faste. Meningen er, at man senere kom- 
mer lavere med Artiklen. — Æapskager. Tilbudene rige- 
lige og Priserne gennemgående lavere. — Solsikkekager 
og Hampefrøkager 3 å 4 Mark højere, hvilket tilskrives 
den noget høje Rubelkurs. — Palmekager uforandrede. 

Smørmarkedet har i Avgust Måned været livligt, hvilket 
også har vist sig ved en stadig Prisopgang, idet Børs- 
udvalgets Topnotering, der den 31. Juli var 74 Kr., den 
21. August er steget med 10 Kr. til 84 Kr. for højeste 
Sats, og der er ingen Tvivl om, at vi får endnu højere 
Priser, inden Månedens Udgang. Grunden til Begæret må 
dels søges i det store Hjemmeforbrug begrundet på Høsten, 
dels i, at Kvaliteten af andre Landes Smør, der indføres 
til England, har været mindre god, hvilket naturligt bringer 
forøget Begær for dansk; dette gælder da navnlig om 
fransk Smør, — Højeste Notering i den tilsvarende Uge 
ifjor var 89 Kr. eller 5 Kr. højere end iår. Strejken mod 
»Det forenede Dampskibsselskab«, som en Tid så ret tru- 
ende ud, har heldigvis været uden Spor af. Hindring for 
Varernes Losning. 

Æg. Prisen er i den sidste Måned gået op Uge efter 
Uge, og noteres nu 6 sh. 9 d. til 7 sh. 6 d. efter Kvalitet; men 
da Noteringen er usædvanlig høj for denne Årstid, skulde 
man næsten antage, at vi foreløbig ej kom højere. Klag- 
erne over Kvaliteten af danske Æg vedvarer stadig. Pro- 
ducenterne og Forhandlerne handler uforsvarligt i at hen- 
gemme Æggene. 


Bremens Industri-, Håndværks- og Handelsudstilling iår 
er langtfra ubetydelig, om end ikke nær så stor som den 
kjøbenhavnske. Udstillingspladsen er meget heldig valgt, 
og hele Arrangementet er meget smagfuldt. . Handelsudstil- 
lingen er righoldig og særlig interessant, den er meget be- 
tydeligere og større, end hvad Hamborg forrive År præ- 
sterede. — Argentina havde en righoldig Udstilling af 
kostbare Træsorter, Uld, Kokons (Silke), Jordnødder, Olie- 
frø, spansk Peber, Bomuldsfrø, Lindser, Annis, Hampefrø, 
brun og hvid Majs, Hvede, Ærter, Rug, Havre og Byg, 
hvoraf noget af superfin Kvalitet, Ris, Bønner, Cochenille, 
Valdnødder, Silkehør, Huder, Skind samt Fjer i pragtfulde 

Farver. Argentina må være et meget rigt Land med en 
stor Produktionsevne af næsten alt, hvad Jorden kan frem- 
bringe. Uruguay udstillede ibl. a. en Model af et Værts- 
hus, Tobak, mange forskellige Slags Nudler, Salt, Træ- 
sorter, Stearinlys, Bly, Sølv, Granit, Skaldyr, Vine, Likører 
og Masser af forskjellige Slags Fuglevildt. 

Brasilien udstiller Kaffe, kostbare Træsorter, store 
Blokke Pokkenholt, der er tungt som Bly, Silkeuld — 
næsten ligeså blødt som Edderdun —, Tobak, Bjærgkrystal, 
Hornsorter, et udstoppet Vandsvin, Ametyst (det ligger 
indeni en mørk Sten, dannet i Formen som en Slags 
Kokusnød), Agat (omgiven af en mørk Stenskal), et Bælte- 
dyr (spidst Hoved), udstoppede Aber, en udstoppet. Myre- 
bjørn (har en meget lang, ræveagtig Hale, en lang spids 
Snude og er tegnet med en sort Streg hen over Bryst- 
kassen), Cacao og Tigerskind. 

Peru, Bolivia og Chili: Salpeter, Cacao-Annis, Bark, 
Ris, Kinin, Petroleum, Koka (indeholdende Bedøvelses- 
midlet Kokarn), Hørfrø, Kløverfrø, Hirse, en Mængde Mine- 
ralier, rød og sort Uld, Bomuld, Hør, Tobak, Mais, Korn 
og Sukker. - : 8 

Kolumbia: Kafte, Træsorter, Johannesbrød, Sukker, 
Bomuld, Tobak, Huder, Reb, Bast, Hamp, Harpix, Tiger- 
skind, udstoppede Påfugle, Hatte, Nødder, Trommeskind, 
Slangehuder, Kokustræer behængt med Nødder (ligner noget 
et Palmetræ), Krokodilleæg (langagtige, noget lign. Andeæg), 
udstoppede Fugle, Model af et Indigohus, hvor Indigoen 
produceres, Indigotræet, Elfenbensnødder (en Frugt inde- 
holder 120 Nødder, der er elfenbensagtige og anvendes til 
Knapper, Smykker o. fr.), en Luxus-Seng, omtrukken med 
fint Mol, Model af et helt Våningshus, hvori rummelige 
Værelser, men kun med 4 Vinduer og 2 Døre; Strå-Taget 
går langt ud over Murværket. : (Fortsættes.) 

Korntolden i Tyskland har i de ti År, den har exi- 
steret, kostet Skatteborgerne 1191 Mill. Mark, deraf er 261 
Mill. Mark gået i Statskassen, Resten, 930 Millioner, 
tyske Kornproducenters Kasser. 


Odense, den 27. August 1890. 


